
CUVÂNT ÎNAINTE 


Dragostea pentru artă este cu atât mai fierbinte 
cu cât cunoaşterea este mai perfectă. 
Leonardo da Vinci 


Daca Soarta muzicii în școală este hotărâtă, noi, generaţia de azi, de cadre 


didactice am reuşit să ne unim forțele şi în acest an şcolar pentru a fi împreună la o nouă lansare, 
a celui de al IV-lea volum de Studiilor de muzicologie și pentru a ne prezenta studiile/lucrările 
noastre în cadrul Simpozionului Naţional pentru elevi şi cadre didactice. Interdisciplinaritatea 
în arta sonoră este tema menținută și pentru această sesiune, pentru a da posibilitatea mai multor 
doritori de autoperfecţionare să-şi prezinte preocupările în cât mai variate domenii artistice sau 
ştiinţifice care se intersectează cu artea sunetelor. 

În noul volum sunt publicate treizeci şi şase de lucrări din care trei studii sunt ale elevilor 
clujeni și ieşeni din liceele de artă. Acestă sesiune își propune să fie un bogat schimb de idei şi o 
aplecare cu un mare interes asuprea ştiinţei muzicii - istoria culturilor şi stilurilor muzicale, teoria 
şi analiza, etnomuzicologia, teoria interpretării şi a practicii vocale/instrumentale, estetica 
muzicală, critica muzicală, sociologia muzicală, psihologia muzicală, pedagogia muzicală etc. 
pentru cadrele didactice și elevii din Cluj, Constanţa, Drobeta Turnu Severin, Târgu Jiu, Piteşti, 
Tulcea şi Galaţi, laşi. Toţi acești participanți sunt şi coautorii acestui volum. Trebuie remarcat 
faptul că familia noastră, a dascălilor preocupați şi de muzicologie se măreşte de la un an la altul, 
ceea ce ne face să sperăm că cercul nostru se va lărgi în timp. 

Schimbul nostru de idei din 2009 va acoperi un spaţiu vast de prezentarea — de la apariţia 
trompetei la modalitatea de utilizarea a cântului bizantin în creatia lui Paul Constantinescu, de la 
analizarea creaţiei vocale a lui Johann Sebastian Bach până la spiritul neoclasic în Concerto per 
archi de Viorel Munteanu sau de la prezentarea tehnicii violoncelistice de interpretare a micro- 
inervalelor până la împărtăşirea experienţelor didactice din domeniul psihologiei. Multe din 
creațiile compozitorilor clasici sau romantici au fost în atenţia tinerilor masteranzi sau 
doctoranzi, reprezentând o etapă de aprofundare dicisivă în pregătirea lor profesională. 

ȘI în acest an, conform tradiţiei, invitaţii noştrii de onoare sunt mentorii, profesorii, 
colegii noştrii de la Universitatea de Arte George Enescu şi bineînţeles şi din alte şcoli de 
prestigiu sau din instituţii culturale ieşene: Filarmonica Moldova, Opera Naţională, Complexul 
Muzeal Moldova, Biblioteca Gheorghe Asachi, Centre Culturale etc. 

Totuși, trebuie semnalată o constatare, o neîmplinire a organizatorilor — numărul restrâns 
de elevi participanţi cu lucrări din ultimii ani. Dacă în anul 1999, la prima Sesiune de comunicări 
au fost prezentae cinsprăzece lucrări ale elevilor şi numai cinci ale cadrelor didactice, în ultimii 
ani raportul s-a schimbat, dar mult în defavoarea prezenţei elevilor la aceste schimburi de idei, de 
meditații asuprea creaţiei muzicale, a artei interpretative etc. Chiar dacă ținuta științifică a unor 
încercări nu s-a ridicat la un nivel dorit, mult mai importantă este acea dorință a elevului de a 
descoperi o carte, de a o citi, de a reflecta asuprea celor descoperite în ea, de a încerca să-și 
exprime opiniile pe o coală de hârtie și chiar să şi le susțină în public. Totul nu poate fi decât un 
exercițiu reuşit sau mai puţin reuşit, dar sigur încărcat de o dorință de a pătrunde în tainele, în 
labirintul artei sonore. Cred că noi, dascălii ar trebui să ne aplecăm cu mai multă dăruire asuprea 
formării personalității elevilor prin muzică şi pentru muzică, pentru lărgirea posibilităților de 
exprimare din sfera ştiinţei muzicale. 

De noi, cadrele didactice depinde viitorul artei sonore .... 


Profesor Maria Georgeta Popescu 

(Pasicismul este un fenomen estetic şi ideologic care apare în cea de-a doua 


jumătate a secolului al XVIII - lea, mai întâi în Franţa, ca o consecință a contradicţiilor pe 
plan social şi ideologic, manifestându-se în artă prin tendinţa spre simplitate, claritate. 
logică şi echilibru în tratarea unor teme cu un adânc conţinut uman general valabil. 

Atunci când studiem o operă clasică suntem înclinați să vedem în ea logică și 
rațiune, armonia luminilor şi culorilor, simplitate prin renunţarea la complicaţii inutile. 
ordine şi simetrie, echilibru între conţinut şi formă, într-un cuvânt un anumit grad de 
perfecţiune artistică. În dorinţa de a ajunge să-şi făurească despre fiecare lucru sau ființă 
în parte o imagine în care să fie cuprinse toate trăsăturile cu adevărat esenţiale. clasicii 
elimină tot ce este prea individual, reţinând numai caracterele generale. Pentru artistul 
clasic convingerea că omul este elementul cel mai interesant şi mai desăvârșit devine 
măsura tuturor lucrurilor. 

Clasicismul vienez cuprinde toate cuceririle anterioare muzicii şi cu baza unui 
proces de sintetizare, a creat calitativ o artă nouă, cu o largă putere de generalizare, 
năzuind spre simplitate, sinceritate, sobrietate, naturaleţe şi un puternic optimism al vieții. 
În muzica clasicilor vienezi ne izbeşte în primul rând atmosfera ei luminoasă, conținutul 
muzical propriu-zis împrospătat de multe ori de ritmul cântecului popular, prin apropierea 
nemijlocită a omului cu natura. 

Elementele esenţiale ale muzicii — melodia, ritmul, armonia — au suferit 

transformări importante față de perioada anterioară, a Barocului. 
Melodia clasică este spontană , sinceră, simplă, alimentată de un ritm ordonat în care 
figurile formează unităţi simetrice de o mare perfecțiune. Melodia clasică este echilibrată. 
fără intervale prea mari, limitându-se la sistemul funcțional major-minor. Melodia de tip 
acordic decurge din înlănţuiri armonice în sensul precizării treptelor funcționale şi a 
succesiunii lor. 

Limbajul armonic este dominant, iar polifonia şi gradul ei de întrebuințare diferă 
aproape de la compozitor la compozitor. Orchestra se îmbogăţeşte, se amplifică şi trece 
din sfera restrânsă a caracterului de camară, în concerte publice legate de muzica 
ocazională. Stilul muzical clasic se manifestă prin claritate, sobrietate şi echilibrul formei, 
legat indestructibil de conţinut. 

Printre promotorii stilului clasic a fost şi marele compozitor W. A. Mozart, născut 
la 27 ianuarie 1756 la Salzburg în familia lui Leopold Mozart, violonist, compozitor şi 
capel-maestru la curtea episcopală din localitate. Mozart s-a născut cu o înclinaţie 
muzicală excepțională astfel explicându-se şi manifestarea lui timpurie artistică muzicală. 
Peste tot s-a afirmat că era un interpret excelent la clavecin, orgă şi vioară, stârnind 








admiraţia şi încântarea tuturor. Era chemat la toate curțile Europei, i se dădeau comenzi 
pentru lucrări festive ce trebuiau prezentate la anumite solemnități. 

Punctul de greutate în creaţia sa îl constituie opera, gen în care Mozart este o 
perfecțiune. A compus peste 20 de opere, iar cele care i-au adus gloria de mare muzician 
sunt „Răpirea din Serai”, “Cosi fan tutte”, „Nunta lui Figaro”, „Don Giovanni”, „Flautul 
Fermecat” etc. 

Faptul ca Mozart a dat o importanţă atât de mare genului de opera nu înseamnă că 
muzica instrumentală s-a bucurat de mai puţină atenție. Este adevărat că punctul de 
greutate al creaţiei sale îl constituie opera, dar tot atât de evident este şi faptul că în 
muzica instrumentală, simfonică şi de cameră a scris un număr imens de lucrări, în mare 
parte de o valoare artistică inegalabilă. Multe elemente ale stilului simfonic s-au elaborat 
în muzica de operă, astfel că între cele două genuri de creație există o strânsa legătură. 
Pentru muzica instrumentală a lui Mozart au importanță nu numai anumite procedee şi 
imagini tipice de simfonizare cristalizate în domeniul operei, dar însăşi concepţia 
dramatizării, aprofundării dramatismului care a avut loc în primul rând în operă, are o 
mare importanţă pentru simfonie sau concertul instrumental. Mozart înțelege mai bine 
importanța formei de sonată, a dezvoltării părții mediene, ca şi problema ciclului de 
sonată. Simfonismul lui Mozart este mai variat şi mai bogat în contraste decât al lui 
Haydn, Mozart ajungând mai repede la dezvoltarea temelor şi la înțelegerea importanţei 
dramantizării lor. 

Interesul lui pentru alegerea şi combinarea timbrelor se releva mai cu seamă prin 
rolul pe care l-a acordat instrumentelor soliste, fie în ansamblul de cameră, fie în 
concertele pentru instrumente solo. Concertul instrumental a fost un gen foarte iubit şi 
apreciat de Mozart, îmbogăţind literatura muzicală universală. A compus 41 de simfonii, 
7 concerte pentru vioară şi orchestră, 27 de concerte pentru pian şi orchestră, 4 concerte 
pentru corn, 2 concerte pentru flaut, 1 concert pentru flaut şi harpă, 1 concert pentru 
fagot, 1 concert pentru clarinet, 2 simfonii concertante (gen în patru părți dar cu 
instrumente soliste —unul pentru vioară şi violă şi unul pentru instrumente de suflat), peste 
20 de sonate pentru pian, sonate pentru pian şi vioară, sonate pentru clavecin şi vioară, 
sonate pentru vioară, 32 de cvartete, din care ultimele sunt considerate capodopere, 8 
cvartete în care uneşte coardele cu suflătorii, 15 misse şi un requiem. 

Făcând parte dintre marii maeştri ai vremii sale, Mozart a valorificat în cele peste 

600 de lucrări ale sale toate posibilităţile de expresie ale stilurilor muzicale. 
Deschizător de drumuri în teatrul muzical, şi nu nu mai, Mozart a atins cu geniul său toate 
genurile şi formele muzicale astfel încât nici unul dintre ele nu a rămas în afara sferei 
uimitor de largi şi cuprinzătoare a talentului său unic. Toate creaţiile sale strălucesc şi 
palpită de sentimentul pasionat al dragostei față de viaţă, oameni şi artă. Pretutindeni se 
afirma entuziasmul unui suflet setos de fericire şi lumină, care îşi înveşmântează 
suferinţa, aspiraţiile, tristețea şi bucuria în frumuseţea sonoră desăvârşită. 

Virtuos interpret al viorii, clavecinului şi totodată, bun cunoscător al 
instrumentelor de suflat, Mozart a ridicat arta concertantă pe o treaptă superioară, de mare 
strălucire, folosind un limbaj grațios, fermecător, care să asigure audiţia publicului. Într-o 
scrisoare către tatăl său, el consemna: Concertele sunt lucrări intermediare între greu şi 
prea uşor; sunt strălucitoare, plăcute auzului, fără a cădea în goliciune, ici şi colopot şi 
cunoscătorii să aibă satisfacţii, dar în acelaşi timp şi necunoscătorii pot fi mulțumiți... 

În creația mozartiană concertul, pentru unul sau mai multe instrumente soliste şi 
orchestră, ocupă un loc deosebit. El işi concepe concertele în spiritul epocii sale, fiind 
primul compozitor care, pe baza experienţei predecesorilor săi, a dat acestui gen o gândire 
şi o forma echilibrată. o alcătuire tripartită, păstrând formula: repede — lent — repede şi 
mai ales în stabilire formei fiecăreia dintre părți astfel: 


= 


R 


e Partea — Allegro - formă de sonată cu dublă expoziţie; 

e Partea a Il-a — Lento - forma de lied, temă cu variaţiuni sau sonată fără 
dezvoltare; 

e Partea a III-a — Final. Allegro în formă de rondo sau mai rar rondo —sonată 
sau chiar temă cu variaţiuni. 

În ce priveşte adaptarea formei de sonată la specificul concertului, putem observa, 
la Mozart o tratare nouă a concluziei din expoziţia formei de sonată, mult mai dinamizată 
pentru a putea da posibilitatea soliştilor instrumentiști de a-şi pune în valore virtuozitatea 
cu caracter improvizatoric — cadența. La început cadențele erau aleatorice, solistul 
improvizând liber, ca apoi — începând cu Ludwig van Beethoven, cadenţele au fost scrise 
de autorul concertului. Aceste pasaje de virtuozite — cadenţele — apar şi în părţile II şi III, 
fără a avea importanţa şi anvergura, dimensiunea cadenţei din partea |. 

Un alt element nou conceput de Mozart este introducerea orchestrală ca o nouă 
expoziție, în care aparatul orchestral expune elemente sau chiar teme întregi din concert, 
după care urmează expoziţia propri-zisă, prezentată de instrumentul solist. Caracteristic 
pentru expoziţia orchestrală este lipsa de contrast tonal, temele fiind prezentate în 
tonalitatea de bază. Acestă arhitectură a concertului fixată de Mozart este păstrată și 
utilizată şi în zilele noastre. 

Cinci concerte pentru vioară şi orchestră aparțin perioadei de compoziţie din 
Salzburg. Dintre acestea, Concertul în Sol major (1775) este cel mai cântat, după care 
urmează Concertul pentru vioară şi orchestră nr. 5 în La Major, KV 219 datat din 20 
decembrie 1775, care încheie ciclul concertelor salzburgheze din acel an şi care este 
considerat a fi unul dintre cele mai reprezentative lucrări concertante. Găsim aici marea 
concluzie a violonistului Mozart, mărturii ale unei inspiraţii geniale şi depline măiestrii. 
Totul este realizat desăvârşit !, subliniază muzicologul Georg Wilhelm Berger. 

Prima parte — Allegro începe cu o intrare lirică a solistului , urmată brusc de 
intonarea temei întâi care urcă fulgerător. Expunerea temei de către orchestră sub forma 
unor arpegii ascendente, urmată de expunerea aceleiaşi teme de către instrumentul solist. 
Între cele doua expoziţii (cea a orchestrei şi cea a solistului) este introdus un scurt Adagio, 
care debutează pe treptele arpegiului tonalitaţii de bază. Tema a doua este alcatuită din 
două fraze, care apare în expoziția orchestrei doar cu un motiv tematic, pentru ca apoi să 
fie prezentată în toată splendoarea ei de vioara solistă în întregime. Dezvoltarea debutează 
în do diez minor, cu o idee muzicală nouă, după care urmează travaliulul celor două teme 
contrastante. După o pedală pe dominantă orchestrală este reluată puntea, urmată de 
secțiunea conclusivă a solistului — cadenţa, strălucitoare, care se va incheia pe un arpegiu 
în la major. 

Partea a doua — Adagio - formă de lied tripartit - este o pagină de mare inspiraţie, 
având o linie melodică cuceritoare în tonalitatea dominantei — Mi major. Începutul îl face 
aparatul orchestral, apoi violina interpretează o cantilenă largă, expresivă, într-o 
atmosferă nostalgică. Frumoase sunt mișcările lente unde melodia este suverană; 
încorporând cursivitatea italiană, sentimentalismul francez şi claritatea germana, 
melodia Adagio-urilor mozartiene este mereu nouă, proaspătă. dar mai ales poetică — 
prezintă expresia părții mediene regretata muzicologă Ada Brumaru. 

Partea a treia — Allegro — Tempo di Menuetto este o combinaţie între structura 
unui menuet si cea a unui rondo. Tema refrenului este expusă la început de vioara solo şi 
apoi reluată de către orchestră, după care urmează primul cuplet, refrenul, al doilea cuplet 
la relativa minoră, refrenul. Trio-ul, care are funcţia celui de-al treilea cuplet, este un 
Allegro în 2/4 şi debutează în la minor. După acest trio-cuplet, revine menuetul da capo, 
reunind refrenul primului cuplet transpus în Mi Major, ca al patrulea cuplet. După ultima 
cadență a solistului, tot violina solistă va relua tema inițială a refrenului, de data aceasta 








îmbogăţită cu ornamente, temă pe care o repetă în forte întreaga orchestră, iar vioara solo 
încheie concertul cu un arpegiu în pianissimo. 

Toată acestă parte a treia are un caracter de divertisment, dans vioi, luminos, 
strălucitor. Din punct de vedere al tehnicii de interpretare ritmurul este dansant, jucăuş, cu 
multe galanterii cochete specifice acelei perioade de sfârşit de secol al X VIII-lea. 

Alternarea pasajelor de tutti cu solo-urile viorii, sau încadrarea solistului în 
acompaniamentul instrumental/orchestral (orchestră de coarde şi două flaute sau oboi) 
dau originalitate craţiei concertistice mozartiene. Concertul în La major, KV 219 
devenind un exemplu elocvent a trăsăturilor clasice a acestui gen instrumental. 

Din punct de vedere tehnic, un control riguros al intonației, o egalitate a valorilor 
ritmice, un echilibru şi o claritate perfectă a notelor, articularea corectă a scriiturii şi 
ornamentelor, toate acestea cer o tehnică foarte sigură a mâinii stângi. În ceea ce priveşte 
tehnicile mânii dreapte, nu sunt mai puţin importante: supleţea şi varietatea trăsăturilor de 
arcuş, realizarea generosului legato mozartian, dar şi trăsături specifice ca spiccato-ul, 
incisivitatea şi sprinteneala graţioasă a anumitor pasaje, apoi tonul plin şi strălucitor apar 
pentru a apropia sunetul viorii de claritatea şi sunetul vocii umane. La acestea adaugăm 
sonoritatea pură şi naturaletea în execuție. Pentru a interpreta muzica lui Mozart este 
nevoie de un anumit nivel de educație muzicală pentru a ne da seama de problematica 
complexă pe care o presupune execuţia unei pagini mozartiene, simplă şi uşoară în 
aparenţă, dar care ridică probleme inimaginabile din punct de vedere al interpretării în stil 
specific acestui unic compozitor clasic. Este nevoie de o înaltă măiestrie interpretativă, 
de o tehnică violonistică foarte bună, căci în muzica lui Mozart, în limpezimea ei 
cristalină, orice impuritate este sesizată, consemna AndreTubeu în lucrarea sa despre 
dedicată marelui compozitor clasic. 

O recunoscută interpretă mozartiană, Anne Sophie Mutter - una dintre cele mai 
mari violoniste ale lumii, care şi-a început cariera la frageda vârstă de 13 ani cu 
Filarmonica din New York, sub bagheta maestrului Zubin Mehta - declara: Mozart a trăit 
într-o epocă de modificare a stilului, în momentul căutării unei forme noi de arcu, 
diferită de cea din era barocului, pentru a obține o flexibilitate şi un dinamism mai mari. 
[...] A cînta lucrările lui într-un stil baroc echivalează cu a reduce posibilităţile expresive 
ale acestei muzici. Concepţiile mele asupra sunetului, frazării şi tempourilor au evoluat 
foarte mult. Astăzi caut un sunet mai transparent... Concertele de început ale lui | Mozart] 
pot fi cîntate în atmosfera pe care o oferă o orchestră de cameră, care sună ca un mare 
cvartet cu suflători. Dialogul şi spontaneitatea sunt amplificate. Cu acest tip de 
orchestră, mai mică şi cu un sunet mai transparent, tempii devin în mod natural mai 
rapizi, mai luminoşi, de o mai mare virtuozitate. 

Interpretarea muzicii mozartiene constituie un motiv de bucurie şi satisfacție 
spirituală — indiferent de vârsta la care încerci să pătrunzi în tainele ei, prilej de a 
descoperi şi înțelege seva care dă viaţă şi putere acestei muzici ce-l situează pe Mozart 
printre marii clasici ai artei sonore. 

Acum, la început de secol al XXI-lea poate nu ar fi rău să ne însuşim un gând 
provocator al filozofului Maurice Thiriet - Într-o epocă în care inteligența tinde să 
înnăbuşe sensibilitatea, gândirea să ucidă inima, ar fi de dorit ca lumea întreagă să 
asculte sau chiar să încerce să interpreteze Mozart. Cu o infinită discreţie, dar în mod 
permanent, omul este prezent în muzica lui, în care se simt bătăile inimii. De aceea ea 
este unică, tânără, veşnică. 

Geniu incomparabil pentru care cerul invidia pământul. 
Eugene Delacroix 


TAI sare culturală cristalizată ideologic la începutul secolului al XIX-lea, 


Romantismul s-a constituit ca o replică la adresa spiritului raţional şi a stricteții impuse de 
Clasicism, având ca fundament libertatea în transmiterea stărilor şi metamorfozelor 
interioare, propunându-se totodată exteriorizarea sentimentelor şi refugiul în natură. 

Romantismul a avut marele merit de a înlătura rigorile şi prejudecățile de până 
atunci prin desființarea sistematică a  tiparelor, depăşind deopotrivă limitele 
îimpământenite în muzică. 

Centrul muzical se mută de la Viena la Paris, îngăduinţa franceză fiind un teren 
propice pentru manifestarea spiritului romantic, iar demonstrațiile de genialitate 
integrându-se simbiotic în suflul oraşului. 

Programatismul, care apare ca o trăsătură dominantă a muzicii romantice, 
reprezintă noua orientare a compozitorilor spre o artă legată de un conţinut precis, capabil 
să dezvăluie noile idei şi preocupări, noile tendinţe şi idealuri ale epocii. Sub aspectul 
genurilor muzicale folosite, se observă simfonizarea concertelor, instrumentul solist 
ajungând aproape parte componentă a orchestrei, care devine monumentală. 

În această perioadă, compozitorii se întorc spre propriile origini, direcţie 
exploatată prolific în opera lor, în acest mod apărând culturile Naţionale — prin utilizarea 
folclorului. 

Un ilustru exponent al acestei categorii de compozitori este Frederic Chopin 
(1810-1849), a cărui operă este permanent impregnată de suflul polonez, lucru 
caracteristic unui patriot înfocat. Este semnificativ că nu întotdeauna romantismul care 
îşi îndreaptă privirile spre un trecut îndepărtat, îmbracă forme revoluționare. În baladele 
sale, Chopin nu se refugiază din prezent căutând imagini trecute, ci vrea cu tot dinadinsul 
ca, evocând figurile eroice din trecutul naţiunii sale, să facă şi mai vie lupta polonezilor 
pentru afirmarea năzuinţelor lor. 

Chopin a ilustrat pe parcursul vieţii sale imaginea de geniu romantic, incapabil să 
fie fericit pe deplin, dar nici să îi facă fericiţi pe cei din jurul său. Referitor la genialitatea 
lui, Honore de Balzac remarca: [Execuţia lucrărilor lui Chopin], ajunsă la un asemenea 
grad de perfecțiune, îl face, în aparenţă, pe interpret să devină ceea ce actorul este 
pentru autor, un divin traducător de lucruri divine. 

În ceea ce priveşte aspectul armonic din lucrările chopiniene, cuvintele lui 


Rimsky-Korsakov sunt edificatoare; Este într-adevăr uimitor cum la Chopin, într-o 


singură persoană, S-au acumulat două facultăţi geniale: darul celui mai mare melodist şi 
acela al celui mai original armonizator. 

In 1841, editorul publicaţiei La France Musicale a scris despre Chopin că este un 
compozitor din convingere. El compune doar pentru sine însuşi şi cântă pentru sine 
însuşi... Chopin este un pianist aparte, care nu trebuie şi nici nu poate fi comparat cu 
altcineva. 

Creaţia lui Chopin este dedicată aproape în întregime pianului, instrument 
preferat, de altfel, de majoritatea reprezentanților Romantismului, cu excepția melodiilor 
pentru voce publicate postum, a unui trio şi a unei sonate pentru violoncel şi pian. 

Chopin a avut un impact enorm pentru dezvoltarea ulterioară a muzicii pentru 
pian. Metodele sale pianistice, precum şi expresivitatea şi virtuozitatea compozițiilor sale, 
s-au constituit ca un fundament pentru operele mai moderne pentru pian ale lui Skriabin, 
Debussy, Ravel şi Szymanowski. Îndrăzneţele sale inovaţii l-au determinat să ÎŞI 
restrângă întreaga sa activitate către sunetul pianului, demonstrând că doar acest 
instrument poate să transmită fantezia muzicală, emoția şi drama pe picior de egalitate cu 
orchestra. Nimeni înainte, dar nici după Chopin nu a ridicat pianul la un asemenea rang 
artistic. 

Despre această alegere a lui Chopin, Gerard Denizeau credea că roți compozitorii 
clasici, romantici şi contemporani au facut din pian un câmp de explorare, agentul 
improvizaţiilor lor, confidentul efuziunilor lor, laboratorul intuițiilor lor, chiar vectorul 
unic al geniului lor (Chopin), acest instrument ocupând în istoria muzicii un loc unic, de 
neînlocuit... 

Chopin imprimă mari inovaţii în muzică, odată cu el noțiunea de virtuozitate 
capătă noi valenţe, virtuozitate ilustrată, fără îndoială, în cele două caiete de Studii. în 
Balade, Concerte, Poloneze, Scherzo-uri. Pe lângă faptul că aduce în prim plan o digitaţie 
deosebită şi evoluată, tehnica de pedală, precum şi utilizarea rubato-ului, Chopin 
impresionează prin abordarea genurilor muzicale, respectiv statornicirea miniaturilor 
(studii, preludii, valsuri, balade, impromptu-uri, mazurci, poloneze etc.) 

Gândirea sa muzicală este întemeiată pe sistemul armonic tonal, tonalitatea 
găsindu-se la întretăierea dintre rigorile principiilor armoniei clasice şi tot mai multe 
excepţii de la regulă, datorate spiritului romantic. 

Melodica lui Chopin are caracteristic un simfonism pianistic, respectiv o supra- 
etajare de planuri sonore, de la suportul armonic al planurilor grave, la figuraţiile 
planurilor medii, până la cele superioare, de virtuozitate tehnică. 

De asemenea, se remarcă în compoziţiile lui Chopin, o instabilitate agogică, redată 
de numeroasele accelerando şi rallentado-uri. Referitor la planul dinamic, Chopin s-a 
dovedit a fi un romantic veritabil, prin acordarea unei atenţii deosebite celor mai subtile și 
contrastante nuanțe de intensităţi. Folosirea pedalelor a fost precizată cu grijă în 
partiturile sale, de altfel acest lucru reprezentând un procedeu tipic lui Chopin. 

În opera sa, un loc aparte îl ocupă Scherzo-urile (compuse între 1831 şi 1842), ca 
gen de sine stătător. Chopin fiind cel care le individualizează, oferindu-le un caracter mai 
degrabă întunecat şi dramatic decât expresia oarecum amuzantă de până atunci, singurul 
punct comun cu Scherzo-urile lui Beethoven fiind măsura de 3⁄4 în timpul pasajelor rapide. 

În concordanță cu numele lor, cele mai multe Scherzo-uri până la Chopin, erau 
marcate de stralucire şi frivolitate; doar odată cu Beethoven Scherzo-ul avea uneori o 
expresie diferită, plină de dinamism, uneori anxietate şi energie tumultoasă, aproape 
demonică. Chopin s-a îndreptat spre această direcţie a Scherzo-ului, ca gen miniatural 
pentru pian, atribuindu-i o formă nouă şi unică. El nu a luat genul ca atare, ci l-a extins 
considerabil, acordându-i o expresie romantică, suprem de tensionată/dramatică, creând 
impresia de extraordinară trăire a unor frământări sufleteşti, ajungând până la tragism. 














Ceea ce muzicologii accentuează la Scherzo-uri, nu este numai frumuseţea captivantă a 
momentelor lirice, ci intensitatea şi profunzimea emoțiilor exprimate, câteodată foarte 
violent, dar şi volatil. Principiul abordării contrastelor subite de nuanţă, intensa 
sugestivitate a intenţiilor muzicale şi punctul culminant din codă, par a fi trăsăturile 
fundamentale ale Scherzo-ului chopinian. 

În ceea ce priveşte Scherzo-urile, Alfred Cortot consideră că sunt jocuri, dar 
ferifiante, dansuri, dar febrile, halucinante; par că nu au sens decât în contextul tăios al 
tumultului sufletesc uman”. Ele sunt “romantice desigur, dar de un romantism negru şi 
tranşant. Expresia lejeră şi amuzantă a scherzo-ului devine tulburată, deformată, 
<<deranjată> > de asalturile grave şi pasionale ale geniului lui Chopin. Scherzo nu mai 
este o mică glumă ca la alți compozitori, ci este imprimat de un voal obscur şi neliniștit 


Observând dramatismul lor, Robert Schumann face, la rândul său, o remarcă 
despre Scherzo-uri, întrebându-se retoric - Cum poate gravitatea să se înveşmânteze 
singură dacă glumele apar îmbrăcate în haine de doliu? 

Al doilea Scherzo al lui Chopin, op. 31 în si bemol minor, a fost compus în 1837 
la Paris şi editat în acelaşi an la Londra şi în 1838 la Leipzig, fiind dedicat contesei Adele 
de Fiirstenstein. Este cel mai faimos dintre Scherzo-urile chopiniene (comparat de 
Schumann cu poezia lui Byron), fiind elaborat într-o formă de sonată, lucru total inovator 
fată de forma tripartită a Scherzo-ului de până atunci. Wessel, editorul londonez al lui 
Chopin a «botezat» această lucrare Meditaţie, crezând că supraintitularea este 
indispensabilă vânzări partiturilor sale. 

Începutul este marcat Presto şi este în si bemol minor; totuşi cea mai mare parte 
din piesă este scrisă în Re bemol major şi La major. Ca întindere, Scherzo no. 2 este 
similar primei balade, ambele lucrări având o durată medie de opt minute şi jumătate. 

Lucrarea debutează prin celebrele sale triolete misterioase, asemenea unei 
întrebări la care răspund acordurile violente din măsurile urmatoare. Chopin era de o 
exigentă implacabilă privind execuţia acestor triolete, despre care se presupune că el 
insuşi ar fi afirmat că sunt ca «o casă a morţilor ». În continuare, piesa transcende într-o 
diversitate fabuloasă de culori şi sentimente, marcată de un motiv central melodic, cu atât 
mai mult cu cât apare într-o manieră totalmente inopinată. La contrastele sumbre răspund 
încântătoare pasaje lirice şi tandre, lucru atât de caracteristic lui Chopin. 

Structura este asemănatoare primului Scherzo, un ABA, unde A-ul este repetat, 
dar desigur nu identic, tocmai pentru a crea unitatea lucrării. A doua secțiune debutează 
într-un mod mult mai liniştit, calm, pentru a se ajunge treptat la pasaje tehnice deosebit de 
dificile, executate într-un tempo mărit sistematic, culminând cu patru pagini tumultoase, 
cu o expresie dureroasă, continuate de o reluare a primei secțiuni. lar după aprecierea 
muzicologului Ioana Ştefănescu, Scherzo în si bemol minor, op. 31 este compus în 1838 
şi are formă de sonată cu un trio-intermezzo în construcție. Coda este exuberantă şi 
fermă, în contrast cu începutul piesei, cuprinzând un arpegiu “apoteotic” pe patru octave, 
astfel încât se poate vorbi de o impresionantă acoperire a claviaturi. 

Viziunea componistică a lui Chopin continuă să fie foarte actuală, opera sa 
asigurându-i marelui interpret şi compozitor o recunoaştere postumă binemeritată, 
genialitatea sa determinându-l pe Anton Rubinstein să exclame: Muzica lui este limbajul 
universal al comunicării umane. Când interpretez Chopin, ştiu că vorbesc direct către 
inimile oamenilor. 

STUDIILE PENTRU PIAN DE ELISE POPOVICI 

pe AR lungul timpului, pentru compunerea studiilor s-a avut în vedere 


argumentul tehnic (pentru dezvoltarea velocității), cel muzical (pentru stimularea 
creativităţii), sau care le înglobează pe amândouă (în studiile de concert). În componistica 
românească studiile au fost bine reprezentate în secolul al XIX-lea în Moldova prin Carol 
Miculi, Mihai Burada şi Pietro Mezzetti care au creat sub influența muzicii romantice. În 
secolul XX însă compozitorii români au fost atraşi mai mult de formele mari şi mai putin 
de studii. 

Literatura pianistică ieşeană din a doua jumătate a secolului XX cuprinde 
cinci exemple ale genului studiu, toate aparținând pianistei şi compozitoarei 
Elise Popovici. 

Piese de atmosferă, cele Două Studii pentru mâna stângă compuse în 1982 când 
autoarea, în urma unui accident avea mâna dreaptă imobilizată în ghips, sunt unice în 
componistica românească. 

Primul, Lento cantabile, are drept element constant (gymel) terta (mare şi mică) 
din care se naşte tema sau peste care se suprapune, de aici deducându-se întreaga formă 
tristrofică cu repriză dinamică (ex. nr. la). 


Lento cantabile 








ex.nr.la-T 
Prin pedalizare, aceste terte împreună cu linia melodică formează armonii 
impresioniste de cvinte micşorate, septime mari, sau complexe ce provin din combinarea 
septimelor mici cu terţe mari, undecime, ce alternează cu fragmente cromatice şi 


hexacorduri anhemitonice (ex. nr. 1 b), sau game pentatonice. 
Lento cantabile a E A 
POR m 





ex. nr. | b - cromatisme, hexacorduri anhemitonice 


Lento cantabile 

ex. nr. 1 c-— salturi 
Ambitusul armonic placat e restrâns la posibilităţile unei singure mâini care este 
însă foarte mobilă în salturi de 1, 2 şi 3 octave (ex. nr. 1 c), iar prin pedalizare se 
realizează armonii de undecime, duodecime şi terțiadecime ce convertesc estetic 


conținutul funcțional. Autoarea foloseşte ingenios muzicalitatea acestor succesiuni ca și 
contrastul între anhemitonic şi cromatic din care obţine timbralităţi deosebite, încât 
studiul lasă impresia că este expresia unei inspiraţii ce nu putea să-şi găsească un mod 
mai natural de exprimare. Preluările stilistice făcute nuanţat şi selectiv în combinaţie cu 
contribuţiile personale contribuie la originalitatea lucrării. 

Cel de-al doilea studiu, Allegretto moderato, este variațional, bimodal 
(cromatic, pentatonic). Din primele patru măsuri cu o singură linie melodică derivă tot 
studiul (ex. nr. 2 a). 


Allegretto moderato 





ex. nr.2a-T 


Pe o singură temă dată ia ființă lucrarea utilizându-se fiecare element melodic, 
ritmic, armonic, intervalic, valoric, timbral, dinamic, în limita folosirii unei singure mâini. 
Un ritm sincopat de joc românesc în acorduri întrerupe pe tot parcursul desfăşurarea 
melodică a temei (ex. nr. 2 b). 





Allegretto moderato 





ex. nr. 2 b - ritm de joc 
Variațiile au loc prin inversarea sensului de mers, prin augmentarea, diminuarea 


sau schimbarea totală a valorilor, prin utilizarea gamelor pentatonice ascendente şi 
descendente în caracteristicile toccatei (ex. nr. 2 c), 

ex. nr. 2 c - toccata 
prin contrapunctarea a două variante ale temei diferite ritmic (ex. nr. 2 d), sau prin 
travaliu pe trioletul din temă. 

ex. nr. 2 d — var./var 

Elementul dinamic al reprizei îl constituie intercalarea variaţiunilor vechi cu altele 
noi. Scriitura melodică, armonică sau contrapunctică ce depăşeşte ambitusul mâinii, 
parcurgerea melodică a două-trei octave, salturile rapide de 1, 2, 3, 4 octave (ex. nr. 2 e) 
reclamă o tehnică completă de degete şi de braţ, o pedalizare impecabilă şi o fină 
diferenţiere de tușeu între degetele aceleiaşi mâini. 





Ep) 





Allegretto moderato 
ex. nr. 2 e — salturi de 4 S-ve 











Variaţiile realizate la nivelul tuturor parametrilor combinate cu utilizarea mai 
multor tehnici de compoziţie ce se sprijină pe pentatonie şi cromatică (contrastante prin 
structură, culoare şi semantică), acoperirea întregii suprafeţe a claviaturii cu o singură 
mână determină valenţe estetice distincte potențate şi prin pedalizare. 

Deşi nu au fost gândite cu finalitate pedagogică, limitările impuse de 
interpretarea cu o singură mână (stânga) ce nu a fost folosită prea des în decursul istoriei 
în postură solistică reclamă o tehnică superioară şi o mobilitate interioară bogată pentru a 
putea susține mobilitatea externă. Factura impresionistă şi prezența ritmului sincopat de 
joc românesc, singurul element autohton, nu au împiedicat compozitoarea să realizeze în 
aceste studii autentice valori poetice, tradiţiile universale fiind subordonate necesităților 
proprii de exprimare. Deşi de o manieră mai redusă, de cameră, aceste două studii au un 
stil concertistic clar. 

Următoarele Trei studii pentru pian compuse în 1995 se diferenţiază stilistic 
de cele pentru mâna stângă. 

Primul. Moderato assai, aduce două teme cantabile în stil stravinskian în 
prezentare tristrofică cu repriză dinamică. Este o curgere continuă postromantică, 
cromatizată sau pentatonică întreruptă de scurte momente cu formule de tril, de grupete, 
de arpegii, de game pentatonice sau de interludii specifice toccatei. Melodica temei! 
inițiale cromatizată şi cu aspect melismatic (ex. nr. 3 a) contrastează cu cea a temei 
consecvente construită din octave în valori mari pe un acompaniament ritmic (ex. nr. 3 b). 

ex. nr. 3 b- T- 
Repriza temei inițiale este dinamică, variațională (ex. nr.3 a). 

ex. nr. 3 aj — T; var 


Polimetria determină asimetria temelor, caracteristică a cântecelor româneşti Și 
diferențiază diferitele momente morfologice. Modurile pentatonice de diferite centre, 
cromatismele și suprapunerile planurilor sonore anhemitonice la nonă (ex. nr. 3 c) creează 
o atmosferă complexă cu caracter contemporan, dar nu autohton, în care alternează 
seriosul cu ghiduşul. 

ex. nr. 3 c — suprapuneri anhemitonice la 9 


Al doilea studiu, Largo patetico, este monotematic variational cu Introducere și 
Coda (din elementele Introducerii) în metrică ternară. Tematica melodică este cromatic- 
serial-pentatonică pe un acompaniament ce contrapunctează figurativ. Tema Introducerii 
(ex. nr. 4 a) exprimată prin sonorități seriale se îmbină în acorduri prin pedalizare, 
caracteristică ce apare şi în finalul largoului în Coda. 





ex. nr.4 a — T. introducerii 
Variaţiile melodice, valorice, ritmice, intervalice, de factură, într-un ambitus de 
5 octave au loc numai pe tema de bază după expunerea acesteia (ex. nr.4 b). 

Ele se diferențiază atât prin construcție cât şi prin indicații diverse dinamice, 
agogice, de pedalizare (una corda, tre corde), de caracter (cantabile in relievo, affretando, 
calmo, nostalgico\(ex. nr. 4 c). 

Studiul este o sinteză serial-modal-cromatic-pentatonică filtrată prin propriile 
concepții ale compozitoarei ce creează un tablou pastelat de balerini în stilul european 
apusean al secolului XX. 

Al treilea studiu, Allegro giocoso, variațional cu inflexiuni sonore seriale, 
modal-cromatice sau modal-pentatonice într-o desfăşurare de perpetuum mobile pe un 
ritm ostinat de joc maramureşean (3+2+2 sau 2+2+3) este monotematic. Motivul 
introductiv ritmic (ex. nr. 5 a), prin intervalele sale enunţă înlănţuirile intervalice ale 


temei în expunerea ei, dar şi în multipla dezvoltare variaţională. 


ex. nr. 5 a — motiv introductiv ritmic 

ex. nr.5b-T 











Prin feluritele motive melodico-ritmice care decurg din construcția sa (ex. nr. 3 
b), tema generează variaţiuni melodice, intervalice, ritmice (ex. nr. 5 c, d), prin răsturnare, 
ce alternează cu variaţii ale motivului introductiv. 
ex. nr.5c-—T var. rit. 

ex. nr. 5d -— T inversata 





După acest travaliu tematic variațional extins tema reapare cu incipitul identic şi 
se continuă dinamic, variaţional (ex. nr. 5 e), ceea ce duce la îmbogățirea studiului. 





ex. nr. 5 e - T var cu incipit identic 


Acest studiu creează o întrepătrundere a muzicii seriale cu aspecte modale cu 
ritmul popular românesc în acţiunea componistică de liberalizare a acestei tehnici, 
realizându-se astfel o sinteză originală. 

Comparând studiile ieşene pentru pian de la sfârşitul secolului XX create de 
Elise Popovici constatăm că cele două studii pentru mâna stângă sunt ca realizare sonoră 
din zona Debussy-Ravel iar primele două din cele compuse în 1995 sunt serial-modal- 
cromatice, pentatonice din zona Stravinski. Doar ultimul din cele trei afirmă caracterul 
autohton prin ritmul popular românesc realizând o sinteză a elementelor diverse afirmate 
în componistica europeană şi românească a secolului XX. Este o lucrare originală ce se 
înscrie în stilul contemporan al muzicii româneşti care câştigă independenţa stilistică a 
propriilor valori. 

TINERI INTERPREȚI 


Profesor dr. Cornelia Apostol 
Colegiul Naţional de Artă Octav Băncilă laşi 


Dinu concert de concerte din stagiunea 2008-2009 a Filarmonicii de 


Stat “Moldova” din laşi este susținut de tineri interpreţi sub bagheta dirijorului Alexandru 
Lăscae. La acest gen de concerte te aştepţi să găseşti tineri care aşteaptă validarea 
publicului pentru orele şi anii îndelungaţi de studiu şi de căutare a manierei proprii de 
exprimare artistică. De această dată, publicul a avut plăcerea să constate că, deşi foarte 
tineri, talentaţii interpreţi erau confirmaţi de numeroasele premii de interpretare obținute 
până acum la concursuri, dar şi de concertele susţinute pe scenele lumii. 

Cellistul Andrei Simion a început studiul instrumentului la 
Bucureşti cu Ani Marie Paladi, timp în care devine laureatul mai 
multor concursuri naţionale şi internaţionale. În 2000 primeşte o 
bursă de studii la Şcoala Yehudi Menuhin din Marea Britanie, iar in 
prezent este masterand la Guildhall School of Music and Drama din 
Londra, unde studiază cu Louis Hopkins. Continuă cursurile de 
măiestrie cu Marin Cazacu, Jeremy Menuhin, Johannes Goritzki, 
Moray Welsh, Gary Hofmann, Colin Carr, Cristoph Richter, Marcel 
Baudet, Sir Peter Maxwell Davies, iar calitatea interpretărilor sale 
face să fie invitat să concerteze pe scene renumite din Anglia precum Purcell Room, 
Wigmore Hall, Royal Albert Hall, Queen Elizabeth Hall, Fairfield Halls, St. James 
Palace. 

După un recital la St.Martin's-in-the-Fields din Londra, Andrei Simion vine la laşi 
cu Concertul pentru violoncel şi orchestră în la minor op. 129 de Schumann, favoritul 
interpreţilor, în care dovedeşte ca ştie să obţină de la instrumentul pe care-l domină şi 
tandreţea şi explozivele duble corzi de la mijlocul părții secunde ce constituie un moment 
de aur în repertoriul celliştilor, dar şi virtuozitatea clară şi bine stăpânită din mişcările 
repezi şi din cadente în una din cele mai mari lucrări pentru violoncel. 

Pianista Nicoleta Luca Meiţoiu începe educaţia muzicală 
la laşi cu profesorul Marin Pânzariu cu care obține premii la 
concursurile de interpretare şi o continuă la Academia de Muzică 
din laşi cu loan Welt şi Mircea Dan Răducanu şi din Bucureşti cu 
Gabriel Amiraş şi Viniciu Moroianu. Concertează sub bagheta unor 
cunoscuți dirijori ca George Vintilă, Petre Sbârcea, Ovidiu Bălan, 
Neale Bartee, Roberto Misto, Octav Calleya, Arild Andersen în 
România, SUA, Canada, Australia, Germania, Italia, Israel, Cehia, 
Bulgaria, Republica Moldova, cele mai multe recitaluri fiind 
transmise de numeroase posturi de televiziune şi radio. Urmează cursuri de măiestrie cu 
Wolfang Wagenhauser şi Martin Hughes. În domeniul muzicii de cameră obţine premii 
acordate de juriile concursurilor şi de Uniunea Criticilor, Redactorilor şi Realizatorilor 
Muzical. 














Cu emoția revenirii în locurile începuturilor artistice Nicoleta 
Luca Meiţoiu acordă cu farmec şi seninătate în Concertul nr. 23, KV 
488 în la major de Mozart o mare atenție sonorității dovedind 
mature capacități de edificare formală prin controlul timbrelor şi 
eleganța tuşeului, naturaletea abordării confirmând afinități cu 
melancolicul Adagio, celebră pagină în literatura muzicală 
universală. Studiile de doctorat cu teza Scoala pianistică 
românească. Istoric şi valențe pedagogice şi interpretative 
completează fericit bogata activitate de interpretare. 

Luca Toncian începe studiul pianului la Cluj cu mama sa şi-l continuă cu 
profesorii Ninuca Oşanu-Pop, Michael Barho, Theodor Paraschivesco, Sergio Perticaroli, 
Wolfram Schmitt-Leonardy, Lory Wallfisch, Frank Wibaut şi în prezent cu Cordelia 
Hotfer-Teutsch la Universitatea de Muzică Mozarteum din Salzburg. La cei 19 ani a 
participat la numeroase concursuri şi festivaluri naţionale și internaționale, fiind invitat să 
cânte în recitaluri şi concerte pe scene cunoscute din ţară şi din străinătate. 

Celor patru părți mai mult sau mai puţin independente ale Concertului nr. 1 pentru 
pian şi orchestră în mi bemol major de Liszt, Luca Toncian le relevă atmosfera luminoasă 
și optimistă dominată de eroism în mişcările rapide şi în cadența romantică grandioasă cu 
impetuozitatea vârstei susținută de virtuozitatea solistului obişnuit cu scena. 

Pianista Raluca Andreea Pânzariu începe studiul instrumentului la laşi cu 
părinții săi, cunoscuți profesori de pian cu care obține numeroase premii la concursuri 
naționale şi internaționale, diplome de merit şi Diploma de excelență 
acordată de Ministerul Educaţiei „pentru palmaresul realizat în 
domeniul educației şi poziţia de excelență deținută în galeria de 
olimpici ai şcolii româneşti”. De altfel este printre puţinii elevi români 
care finalizează cursurile liceale prin programul Doi ani într-un an 
şcolar, iar pe cele de la Universitatea de Arte „G. Enescu” cu 
profesorul Mircea Dan Răducanu ca şefă de promoţie, dovedind talent 
şi tenacitate. Preocupată continuu de perfecționarea interpretării 
urmează cursuri de măiestrie pianistică cu Andreas Henkel, Bernd 
Zack şi Silke-Thora Matties din Germania, Pascal Salomon din Elveţia, Csiky Boldiszar 
şi Romanian Piano Trio din România. Susţine recitaluri şi concerte pe scene din România, 
Republica Moldova şi Franţa asupra cărora se realizează emisiuni radio şi TV. 

Cel mai ambițios şi mai de succes concert pentru pian şi orchestră al lui Manuel de 
Falla, Noches en los jardines de España a exercitat sub degetele pianistei Raluca Andreea 
Pânzariu o fascinaţie exotică asupra publicului, solista ştiind să evoce cu vitalitate şi 
cizelat expresiv tradiționalul cante jondo andaluzian şi să coloreze bogăția modernă a 
armoniei printr-un rafinat şi poetic control timbral. Prospeţtimea trăirii, echilibrul şi 
migala detalierii nuanţelor au determinat publicul să solicite bis, materializat sub forma 
lucrării altui compozitor spaniol, J. Turina. Abordarea acestor compoziţii este o 
consecinţă a studiilor doctorale cu tema Scoala spaniolă pentru pian, studii ce constituie 
o evoluție firească pornind de la cercetările muzicologice începute în perioada liceului. 

Cei patru interpreți care şi-au început studiile în centre artistice de prestigiu ale 
României, laşi, Cluj, București, dovedind soliditatea și competența învățământului 
muzical românesc, continuă cu tenacitate împlinirea carierelor prin recitaluri şi concerte 
pe scenele lumii ca şi prin cursuri de măiestrie interpretativă şi doctorale cu profesori de 
pe alte meridiane, dăruind publicului din talentul şi arderea lor artistică. 








MICRO-INTERVALELE - i 
CONSIDERAȚII METODICE IN TEHNICA VIOLONCELISTICA 


Profesor dr. Liliana Eugenia Baciu 
Colegiul Naţional de Artă Octav Băncilă laşi 


7. etnia compozițiilor pentru violoncel scrise până la începutul celei 


de a doua jumătăți a sec. XX solicită aproape în totalitate plasarea degetelor într-o 
configuraţie cromatică sau lărgită ceea ce a condus la crearea unei metode de predare 
menită să dezvolte articulaţia, agilitatea şi lejeritatea mişcărilor în această dispunere 
pentru toate situaţiile cerute de textul muzical (poziţie fixă, schimburi între corzi sau 
poziţii). Utilizarea din ce în ce mai frecventă a intervalelor mai mici de un ton impune 
pedagogiei moderne o diversificare a preocupărilor privind tehnica mâinii stângi la 
violoncel şi găsirea unor soluţii metodice care să permită realizarea acestui tip de 
intonație. Din acest motiv mi-am propus ca în acest subcapitol să vin cu noi sugestii 
privind formarea şi dezvoltarea deprinderilor de intonare a micro-intervalelor cel 
mai frecvent utilizate în muzica sec. XX. Concepţia contemporană a pedagogiei 
instrumentale preconizează educarea auzului muzical înaintea începerii execuţiei la 
instrument deoarece percepțiile şi reprezentările auditive realizate în prealabil au un 
rol predominant în formarea deprinderilor instrumentale. Astfel formarea 
reprezentărilor auditive în cazul micro-intervalelor se va face prin audierea unor 
lucrări melodice cât mai variate şi bogate care să obişnuiască auzul cu culoarea difuză, 
estompată a acestora, cu caracteristicile fiecărui interval în parte. În momentul în care 
intervalul propus spre studiu este conştientizat şi confirmat de auzul interior al 
interpretului se va trece la execuţia pe instrument urmărind ca plasarea degetelor pe 
coardă să adopte o poziţie rațională care să evite eforturile neproductive. Conform 
acestui principiu am alcătuit un ansamblu de exerciţii de varietate şi complexitate 
crescândă care să permită însuşirea conştientă a intervalului propus pentru studiu. 
Acest material este completat de indicaţii metodice cu referire la modul de execuţie, 
de fotografii care îl ajută pe violoncelist să vizualizeze diferenţele existente între 
diferitele dispuneri ale degetelor pentru un tip sau altul de intonaţie şi de o 
exemplificare audio realizată de subsemnata şi prezentată pe CD-ul nr. 2. 


Sfertul de ton (1/4) şi Trei sferturi de ton (3/4) sunt două micro-intervale care se 
învață împreună, deoarece execuţia unuia plasează degetele într-o configuraţie 
favorabilă ambelor. Sfertul de ton este utilizat adesea ca ornament pentru sunetul de 
bază sub formă de rril sau apogiatură, iar trei sferturi de ton reprezintă intervalul 
caracteristic pentru muzica populară tunisiană. Amândouă sunt intervale a căror 
expresivitate solicită diferențieri foarte subtile în intonaţie; sunt situaţii când acelaşi 
interval trebuie intonat mai jos sau mai sus în funcţie de sensul expresiv pe care îl are. 


|. Intonarea 1/4 şi 3/4 ton mai sus 


Pentru început, mâna este plasată pe coarda Re în poziția I - dispoziție cromatică 
(Ex. 1, Foto 1) şi pornind de la aceasta se vor construi intervale de 1/4 şi 3/4 având ca 
bază sunetul fa. Există două posibilități: prima constă în deplasarea degetului al 3-lea 








prin glissando către degetul al 2-lea având ca rezultat 1/4 ton între fa? - faf şi 3/4 
ton între faf - sol (Ex. la Foto la), iar a doua din împingerea deg. al 2-lea către deg. 
al 3-lea obținând acelaşi 1/4 ton şi 3/4 ton între fa T - mi (Ex. 1b, Foto 1b). 

Varianta care constă din deplasarea degetului al doilea este mai comodă (Foto 1b) 
deoarece pe de o parte este o mişcare cu care instrumentistul este obişnuit fiind aplicată în 
tehnica tradițională, la trecerea spre mână mare superioară, iar pe de altă parte acest 
deget este mai puternic şi mai flexibil decât al treilea datorită conformației mâinii (cele 
două degete sunt unite printr-un singur ligament). Acest mod de execuție este folosit 
atunci când sensul expresiv al frazei solicită o intonare a intervalului de 3/4 puțin mai Jos. 
Pentru intonarea aceluiași interval puțin mai sus se va adopta varianta cu degetul al treilea 
(Foto la). 





Foto |] Foto la Foto 1b 

Ambele exerciţii se vor executa în tempo rar fără vibrato pentru a reliefa cât mai 
clar aspectul intonativ generat de fiecare mişcare și diferențele existente între intervalele 
create: 1/2 ton - 1/4 ton şi 3/4 ton — 1 ton şi 1/2 ton. 

Il. /ntonarea 1/4 şi 3/4 ton mai jos 

Pentru corzile Sol-Do se va păstra aceeași configuraţie a mâinii utilizată pentru 
execuţia intervalelor 1/4 şi 3/4 mai sus. (Foto 1b) 


Coarda Sol 
Ex 





Coarda Do 
Ex 





Pentru a intona mib ŞI sib cu o octavă mai sus pe corzile Re şi La mâna va fi 
plasată pentru început în pozitia I - mână mare inferioară. (Ex. 5 Foto 2) după care deg. 
|] alunecă uşor către deg. al doilea. (Foto 2a) 

Mişcarea de alunecare a degetului | se va face anticipat, în momentul execuției 
sunetului fa respectiv la de pe prima coardă. Ascultând cu atenție vom observa că 





intervalele de 3/4 ton formate între E, ȘI p aE sunt mai mari decât cele 
dintre mib - re ŞI sb - la. Aceasta se explică prin faptul că există tendința de intonare 
a P puţin mai jos, tot aşa cum se obişnuieşte şi în cazul sunetelor însoţite de bemoli. 
Principiile infonației funcţionale în cazul treptelor alterate şi anume intonarea 
bemolilor mai jos şi a diezilor mai sus sunt aplicate în toate genurile de muzică 


ŞI 


extinzându-se şi asupra subdiviziunilor alteraţiilor, respectiv la jumătate bemol $ ) 
jumătate diez (T): 





Foto 2 Foto 2a 


Prin aceste exerciții violoncelistul este doar inițiat asupra intonației şi a mişcărilor 
pe care trebuie să le facă pentru a obține rezultatul sonor dorit. Consolidarea deprinderilor 
se va obține treptat prin mărirea gradului de dificultate şi a vitezei de execuţie în trecerea 
de la o configuraţie la alta pe una sau mai multe corzi în diferite poziții. Exerciţiile care 
urmează vor contribui la dezvoltarea independenţei degetelor, a unei libertăţi depline în 
mişcări care vor conduce spre o mai mare agilitate. 

Ex.7. Se va executa pe toate corzile în mişcare moderată pentru a urmări 
intonaţia fiecărui interval în parte şi pentru a controla modul în care sunt articulate 
sunetele. 












































































































































In exercițiile care urmează am inclus intervalele studiate în interiorul unor linii 
melodice care se desfăşoară în limitele poziţiei I. Scopul propus este acela de a exersa 
alternarea vitezei de schimbare a configurației degetelor pe una şi mai multe corzi. 


Ex. 8 

Următorul pas în evoluția studiului propus îl constituie plasarea intervalelor învăţate 
în cadrul primelor patru poziții numite şi pozițiile elementare. Pentru a forma deprinderea 
de a micşora progresiv distanța dintre degete odată cu avansarea către poziţia a IV a am 
ales o configurație, respectiv o înlănțuire de intervale pe care am transpus-o în poziţii, 


după cum urmează: 

















Ex. 10 

Pentru a câştiga o mai mare abilitate în schimbarea distanțelor de la o poziţie la alta 
propun repetarea exerciţiilor anterioare 7d, 7e, 7f, în fiecare din cele patru poziţii ca în 


exemplul următor: 

Ex. 11 constituie o sinteză a elementelor studiate prezentată sub forma unei linii 
melodice cu caracter arhaic. Am urmărit păstrarea aceleaşi configurații în poziţiile I şi IV 


(măs. 1 şi 5, 3 şi 4, 6 ṣi 7) 


























Ex. 12 reprezintă un nivel crescut de dificultate care pune probleme de intonaţie 
a micro-intervalelor în contextul unor formule ritmice mai complexe pe un ambitus 
cuprins între pozițiile I-VII. 

O treime de ton ( 1/3) şi Două treimi de ton (2/3) 

Acestea sunt micro-intervale intermediare pentru a căror înţelegere în raport cu 
sferturile (1/4), şesimile (1/6) şi optimile (1/8) de ton supun atenției graficul de mai Jos. 
Am ales pentru demonstrație secunda mare (tonul) dintre sunetele do-re în sens ascendent 


ŞI descendent. 

Execuţia intervalelor rezultate din împărțirea tonului în trei este oarecum 
empirică , calculându-se 1/3 sau 2/3 din distanța care cuprinde un ton. 


1 2 3 

Spre deosebire de sferturile de ton care reprezintă o caracteristică a muzicii 
orientale, freimile de ton sunt utilizate numai în muzica contemporană. Acest lucru 
îngreunează formarea unei reprezentări auditive înaintea începerii studiului la 
violoncel, deoarece în acest gen de muzică de obicei sunt combinate mai multe 
elemente, cum ar fi diversele efecte sonore şi alte micro-intervale, ceea ce face dificilă 
concentrarea auzului asupra particularităților unui singur interval. 


Ex. 15 


























În general realizarea micro-intervalelor la violoncel este atât auditivă cât ŞI vizuală: 
evaluarea distanțelor sau a apropierilor dintre degete se va face în poziţiile inferioare în 
raport cu intervalele obişnuite. În registrul acut şi extrem acut nu se mai poate vorbi de o 
anumită dispoziție a degetelor deoarece distanțele sunt atât de mici încât uneori este 
necesară o substituire a degetelor sau efectuarea intervalului prin execuţia unui vibrato cu 











amplitudine mai mult sau mai puţin largă. Urmărind graficul de la ex. 13 observăm că 
intervalele 1/6 şi 1/8 reprezintă o foarte mică inflexiune a sunetului de bază care poate fi 
percepută auditiv cel mai bine în limitele primelor poziții unde distanţa dintre degete 
permite efectuarea unei oscilații mai mari. 

Deoarece micro-intervalele se obțin prin modificarea înălțimii sunetului de bază cu 
un alt tip de alteraţii, se poate concluziona că acestea au aceleaşi proprietăți şi posibilități 
de organizare şi desfăşurare pe care le au sunetele însoțite de bemol sau diez. Creația 
contemporană pentru violoncel le utilizează pe toată întinderea tastierei în cele mai 
variate ipostaze: tril, flageolete, duble corzi, acorduri, pizzicate, flautando, col legno, 
strisciato. Modalităţile de execuţie sunt asemănătoare cu cele ale tehnicii tradiționale. 

Materialul prezentat în cadrul acestui subcapitol punctează doar principalele etape 
pe care am considerat că este necesar să le parcurgă un violoncelist pentru a se iniția în 
execuția micro-intervalelor. 

În alcătuirea exerciţiilor am urmărit să fie simple, scurte şi cu o evoluție de la 
cunoscut la necunoscut, de la simplu la mai complex. M-am axat mai mult pe studiul în 
primele patru poziții deoarece sunt mai uşor de sesizat diferențele existente între 
intervalele mai mari sau mai mici decât un semiton. Ca pedagog am încercat să găsesc 
calea cea mai simplă şi rapidă care să permită unui violoncelist să se acomodeze cu acest 
tip de intonație. La formarea deprinderii de execuție a micro-intervalelor conlucrează mai 
mulți factori care se întrepătrund şi se intercondiționează. În primul rând fără un auz 
muzical foarte fin, capabil să sesizeze cele mai mici inflexiuni ale sunetului, interpretarea 


este lipsită de sens, de expresivitate, deci nu are valoare. Execuția micro-intervalelor 


solicită o configurație specială a degetelor cu o maleabilitate şi mobilitate considerabilă 
care să le permită trecerea rapidă către poziţia de bază şi invers. Audierea unor lucrări 
este de asemenea utilă dar practica individuală sau în ansamblu este cea care va contribui 
în cea mai mare parte la dezvoltarea şi aprofundarea acestor deprinderi. 

SONATA NEOMODALĂ PENTRU PIAN A SECOLULUI XX 
BELA BARTOK — SONATA PENTRU PIAN 


Profesor Ramona Brucăr 
Colegiul Naţional de Artă Octav Băncilă laşi 


T e sonatei secolului trecut reflectă juxtapunerea de orientări 


asociate unor semnificații estetico-stilistice primordiale şi cultural reprezentative. 
Ascensiunea modernă a sonatei are loc într-un moment în care formele contrapunctice şi 
tipurile de scriitură polifonă contribuie în măsură sporită la concentrarea gândirii 
muzicale. Recursul la procedee de scriitură contrapunctică generează în timp o serie de 
acumulări care fac necesare interpolarea formelor polifonice în interiorul macrostructurii 
de orientare clasico-romantică. 

Sonata modernă deţine o estetică aparte bazată pe varietatea orientărilor şi 
direcțiilor specifice asociate tradiției, rezultând aşa cum afirmă Wilhelm Berger în 
Estetica sonatei moderne o „unitate supraordonatoare”. Astfel, se poate aprecia că în 
istoria muzicii avem de a face cu estetica unei sonate de orientare neoclasică, neobarocă, 
neoromantică, impresionistă sau expresionistă. 

Diversitatea tipurilor de scriitură şi a  agogicii muzicale sugerează 
imprevizibilul, diminuarea previzibilităţii şi dizolvarea continuității de motivaţie. 
Restructurarea acestora şi a strategiilor compoziționale de travaliu corespunde unor 
importante reinvestiri, adecvate fiecărei forme şi gen, în parte. 

Caracterul tematic specific genurilor de tipul sonatei (simfonie, poem orchestral, 
concert instrumental și cvartet de coarde) şi importanța travaliului devin esențiale sub 
toate aspectele. Ideea de „poetică”, asociată sonatei în trecut, devine element al facturii 
compoziționale, destabilizarea formelor tradiționale conducând la inovaţii atribuite 
structurii arhitectonice: ordonarea expozitiv-tematică sau înlocuirea principiului 
dezvoltător cu unul rapsodic ori tranzitiv. 

O coordonată importantă în analiza dramaturgiei sonore a secolului trecut este 
aspectul temporal (relaţia muzică — timp), aspect în baza căruia sunt structurate, 
asociate, juxtapuse ori suprapuse (în relație de independență sau inter-relaționare) 
categoriile sintactice fundamentale. “Unitatea fundamentală” (aşa cum o denumeşte 
Adrian Iorgulescu în lucrarea Timpul muzical materie şi metaforă) ce rezultă din relația 
muzică-timp devine generatoare şi, ulterior, conducătoare întru-cât existența umană în 
sine fiind coordonată temporal impune creaţiei omului să se raporteze la aceeaşi unitate. 

Interpretările sau semnificaţiile atribuite conceptului de sonată țin seama de 
multitudinea transformărilor în arhitectura formelor muzicale aferente ciclului de sonată, 
puse în evidență cu ajutorul categoriilor sintactice. Conceptele moderne de sonată sunt 
asociate tehnicilor de compoziție de tipul monodiei acompaniate, polifoniei stricte, 
contrapunctului melodic linear. 

De asemenea, cromatismul latent, modalismul şi anumite valori preluate din 
melosul popular sunt inserate în proporţii diferite în noul cuprins al tonalității guvernând 
organizarea materialului tematic şi, în acest sens, generând noi procedee de expunere a 
materialului tematic — eterofonia. 


Reflectând asupra acestui aspect, Emil Cioran afirmă: „Muzica e mijlocul prin 
care ne vorbeşte timpul. Ea ne face sa-i simţim trecerea şi ea ni-l descoperă, cadru a tot 
ce-i trecător. Sunt momente muzicale în care pipăim timpul. Când muzica ne vorbeşte de 
veșnicie, o face ca organ al timpului”. 


Neomodalismul 
Inceputul veacului XX, însă, se pliază, din punct de vedere al direcțiilor 
componistice, pe trei orientări inovatoare: atonalismul — preconizat de Arnold 


Schoenberg şi discipolii săi; neomodalismul — instituit în Şcolile Naţionale moderne şi 
reprezentat de Igor Stravinski, Bela Bartok şi George Enescu; neotonalismul — 
reprezentat de Paul Hindemith, Arthur Honegger. 

În primele două decenii ale secolului se conturează premisele unei noi concepții 
modale distincte, curent impulsionat de apariţia Simfoniei a VI-a, 0p.63, în la 
minor(1911) de Jean Sibelius. 

Astfel, neomodalismul devine o „metodologie compozițională dominantă” (după 
cum afirmă Berger), factorii definitorii fiind depăşirea câmpului tonal-diatonic, 
utilizarea liberă a valorilor înscrise în totalul cromatic, adecvate gravitaţei modale, 
reorganizarea complexelor  acordice, emanciparea tehnicilor de scriitură 
contrapunctică, toate aceste aspecte fiind racordate la dimensiunile interioare ale 
cântecului și jocului popular. 

Sistemele neo-modale diferă de la un compozitor la altul, de la o gândire 
componistică la alta, dar se organizează pe baza unor principii comune: 

= organizarea lineară pe baza unor celule modale arhetipale generatoare 
= sinteza linear/melodică diatonică şi cromatică 

= principiul simetriei 

= suprapuneri bi- și polimodale 

= organizarea polifonico-armonică, de sinteză polimodală 

= organizarea polifonico-armonică, pe sinteza major-minoră 

=  heterofonia 

Fenomenul neomodal poate fi urmărit la Bela Bartók - important cercetător şi 
teoretician al folclorului sud-est european care îşi extrage din acesta legile modalismului 
pur al cântecului popular şi le integrează creaţiilor sale după o gândire sistematică 
protundă - compozitor care, în mod frecvent, apelează la bimodalismul convergent, 
moduri acustice şi structuri pre- și pentatonice, asociate cuceririi totalului cromatic şi 
armonizat în intervale armonice (terțe-sexte, cvarte-cvinte-octave) şi clustere. 

Modalismul bartokian se caracterizează prin reuniunea unor mărimi intervalice, 
alcătuirea melodică şi armonică în funcţie de progresia modală, ambele concentrate într-o 
unitate precisă, concretă. 

„La Bartok, pentatonia va reprezenta esența unei laturi a gândirii sale tonal- 
armonice şi va fi folosită ca principiu componistic, ca lege extrasă din esenţă, ce se 
răsfrânge asupra cromaticii melodice şi mai ales asupra gândirii armonice”. 

De asemenea, prelucrările sale şi armonizările cântecelor populare au dus, 
implicit, la crearea unei strategii componistice în manieră stilistică personală, concretizată 
ŞI în gândirea tonal-armonică. 

După E. Lendvai, gândirea tonal-armonică a lui Bartok se bazează pe principiul 
axelor, legea sectio aurea, principiul simetriei şi modurile acustice pe care le integrează 
într-un discurs sonor complex, de sinteză, atât diatonic, cât şi cromatic. 

Constantin Râpă - Sisteme tonale, Ed MediaMusica, Cluj, 2001, pag. 45 








Cromatismul diatonic/melodic-— extras din modalismul folcloric al secolului XX — 
este pentru prima dată identificat în muzica compozitorului maghiar şi tratat ca structură 
independentă, definită prin transplantarea într-un sistem cromatic a elementelor 
sistemului diatonic şi replică la adresa sistemului dodecafonic. 

În creaţiile sale pianistice compozitorul reuşeşte să contureze un stil muzical nou, 
personal, drept care este considerat un inovator al stilului muzicii de pian alături de 
Frédéric Chopin, Franz Liszt, Claude Debussy, Serghei Prokofiev, ş.a., creația sa fiind 
expresia unei profunzimi de simetrie, spiritualitate şi conştiinţă. 

La consolidarea şi îmbogățirea metatipologiei sonatei moderne bartokiene stau 
forma beethoveniană şi polifonia bachiană — concepţia muzicală fiind una unitară deşi 
printr-un caracter particular. Polifonia a constituit o componentă esenţială în definirea 
stilului său personal, fiind epurată de forma beethoveniană, astfel „compozitorul a pus în 
evidență un proces de restilizare a tipurilor de scriitură contrapunctică”” 


Sonata pentru pian de Béla Bartók, compusă în anul 1926 (în acelaşi an cu 
apariția Sonatei op.25 „în caracter popular românesc” pentru vioară şi pian de George 
Enescu şi la doar doi ani diferență față de Sonata pentru pian op.24, nr.1 a aceluiaşi 
compozitor) este o lucrare tripartită, construită pe un tipar quasi tradițional: 

e Partea I: Allegro moderato 
e Partea a Il-a: Sostenuto e pesante, Lied ABAv 
e Partea II-a: Allegro molto, Rondo 

Organizarea materialului tematic în prima parte a lucrării este simetrică, omofono- 
armonică pe baza înlănțuirilor acordice şi a intervalelor armonice cu sunete adăugate, 
repetate ostinat. 

Din punct de vedere modal se observă incipitul tematic pe o hexatonie 
anhenitonică pe si, structura modală fiind extinsă, ulterior, prin adiţie, până la formarea 
unui mod heptacordic pe si: 


Exemplul 1: Sonata pentru pian, Partea 1, ms. 1-6 





Hexatonie anhemitonică 

Exemplul 2: Sonata 
pentru pian, Partea 
I, ms. 19-22 








? Dumitru Bughici — Suita şi Sonata, Editura Muzicală, Bucureşti 1965, pg.166 


Scara modului (transformat pentru completare) este următoarea: mod acustic doric/ionic 





Foarte importantă de menţionat este armonizarea pe baza intervalelor de terță şi 
cvartă, a ostinato-ului ritmico-melodic şi a pedalei simple - elemente de scriitură specifice 
sistemului modal. Deasemenea, datorită variabilităţii treptei mobile do-do#, se observă 
apariția formulei cromatice întoarse, a falsei relaţii (octava mărită) şi suprapunerea 
minor-major. 


Exemplul 3: Sonata pentru pian, Partea 1, ms. 41-46 





Din punct de vedere al scriiturii, elementele componistice constante sunt izoritmia, 
ritmul complementar şi măsurile alternative, toate acestea susținând sintaxa omofonă 
preponderent acordică, densă, incisivă. 

În exemplul următor se poate observa suprapunerea a două structuri modale: 
tritonie pe sol: - motiv ritmico-melodic ostinat şi expus în registre diferite, în sens 
ascendent (portativul superior) şi două tetracorduri — doric și lidic — suprapuse şi 
Juxtapuse la interval de terță mică (portativul inferior), cele două structuri suprapuse 
fiind aflate la distanță de semiton. 


Exemplul 5: Sonata pentru pian, Partea 1, ms. 67-72 





lată cele două structuri modale: 
5 | 











În mişcarea mediană a lucrării — Sostenuto e pesante: formă tristrofică A B Av — 
materialul tematic este constant, cele două linii melodice realizând o structură bimodală 
convergentă: tetratonie diatonică pe sol (portativul superior) şi  pentatonie 
anhemitonică pe lab (portativul inferior). 


Exemplul 6: Sonata pentru pian, Partea a Il-a, ms. 1-5 — motiv generator 


Sostenuto e pesante, d: 4 

De asemenea, datorită oscilaţiei treptelor mobile: do-do#; re-re#; si-si#; la-la# 
este generată formula cromatică întoarsă, rezultând o suprafață bimodală divergentă, a 
cărei desfăşurare este în perpetuă transformare. Acest tip de devenire perpetuă poate fi 
interpretată ca soluție componistică de cuprindere a totalului cromatic. 

Coda sectiunii mediene a lucrării expune reiterativ motivul inițial, cele două 
suprafețe modale contrastante fiind aduse simultan şi prin inversarea planurilor. 

Partea a Ill-a este o formă de rondo A B A C A D A + Coda in care tema 
Refrenului expune, inițial, (pe portativul superior) un mod acustic lidico-mixolidic pe la, 
armonizat în cvarte şi secunde. Interesant este faptul că linia melodică superioară își 
păstrează constant caracterul ostinat şi scriitura în octave (asemănător cu incipitul părții 
întâi din Sonata pentru pian op.24, nr.l de George Enescu), în timp ce desenul 
portativului inferior este cel care realizează oscilația modală. 


Exemplul 8: Sonata pentru pian, Partea a III-a, ms. 1-6 





Scriitura este una repetitiv-acordică (respectiv, octave şi preclustere), ostinato, pe 
baza ritmurilor complementare şi a relaţiei dizjuncte sunet-pauză. 
Se observă, deasemenea, utilizarea pedalei simple, în contrast cu vivacitatea şi forța 
țesăturii acordice, care oscilează între nuanţe extreme şi evidenţiază astfel caracterul 
contrastant. 


Din punct de vedere modal, rolul primordial îl deţine oscilaţia treptelor mobile (în 
plan linear-melodic), generând în plan vertical apariţia octavei mărite şi micşorate. 


Exemplul 9: Sonata pentru pian, Partea a II-a, ms. 45-50 





lată un exemplu în care cele două structuri mai sus amintite sunt juxtapuse, 
rezultanta finală fiind structura de tip cluster: sol — la - lab — sib. 


Exemplul 10: Sonata pentru pian, Partea a III-a, ms. 69-74 





În secţiunea C a formei materialul modal este diatonic — hexacordie hemitonică — 
armonizată în cvarte, cvinte şi octave, suprafața modală rezultată fiind una bimodală 
divergentă: 

În finalul strofei, structurile de tip precluster şi cluster sunt lărgite treptat şi 
alternate diatonic-cromatic, pregătind următorul cuplet D — cu sonoritate debussystă, 
transparentă. 


Exemplul 11: Sonata pentru pian, Partea a III-a, ms 130-134 

Coda — Reper Agitato - încheie Opusul pianistic într-o succesiune de octave 
paralele, expunând segmente modale prepentatonice şi pentatonice hemitonice, cadenţa 
finală enunţă ostinat şi izoritmic o structură tetratonică pe do, în cvinte, octave şi secunde 
paralele, trasnformată, ulterior (prin adiţie) în pentatonie anhemitonică pe re. 


Exemplul 12: Sonata pentru pian, Partea a II-a, ms 245-250 





DO -SOL RE-MI LA SI 








Conceptul neomodal reprezintă o alternativă la scriitura serial-dodecafonică, 
abordată în diferite forme de sinteză stililistică, în care în special compozitorii balcanici 
îşi regăsesc personalitatea şi ethosul. 

Astfel, neomodalismul — această „metodologie compozițională dominantă” după 
cum o defineşte Georg Wilhelm Berger — însumează o serie de factori determinanti: 
depăşirea câmpului tonal-diatonic, utilizarea liberă a totalului cromatic, modalismul 
arhaic, sisteme modale simetrice, axiale,moduri cu transpoziţie limitată, tehnici de 
scriitură polifonic-contrapunctică, sintaxe sonore de sinteză, toate aceste aspecte fiind 
raportate cântecului şi jocului popular, autentic. 

y oată lumea muzicală s-a pus de acord că Haydn este un mare 


compozitor, acordându-i locul ce i se cuvine în istoria muzicii universale si 
recunoscându-i aportul de mare însemnătate, ca reprezentant proeminent al şcolii clasice 
vieneze care a dat forma si substanța simfoniei, şi l-a consacrat ca pe unul din cei mai 
inspirati maeştri ai artei sunetelor, ca pe un artist stăpân deplin pe toate tainele 
compoziției. 

Din sutele de lucrări pe care le-a scris, publicul nu are putinţa să asculte astăzi 
decât doar câteva simfonii — poate zece din cele peste o sută — patru, cinci cvartete de 
coarde din cele peste optzeci, acelaşi număr de piese din cele aproape o sută de trio-uri, 
nici a zecea parte din sonatele pentru pian si unul pentru vioară, oratoriile sale 
‘Creațiunea’ şi “Anotimpurile” şi, extrem de rar, câte una din melodiile sale vocale. 

Avem astfel impresia că marele Haydn a fost catalogat, etichetat şi pus în raft, 
destinat să rămână un simplu obiect de muzeu. Şi în acest timp, milioane de iubitori de 
muzică din lume sunt lipsiţi de bucuria de a cunoaşte frumuseţile operei sale, ca şi când 
cele câteva lucrări ce se cânta ar fi suficient de reprezentative pentru intreaga sa creaţie. 
Este adevărat că sunt doar câteva decenii de când a început publicarea operelor complete 
ale lui Haydn, planul editării lor aparţinând marelui muzician şi muzicolog, român de 
origine, Eusebiu Mandicevschi (1857-1929), care a fost conservatorul arhivei “Societăţii 
prietenilor muzicii” (Gesellschaft der Musikfreunde) din Viena si profesor de istoria 
muzicii, contrapunct şi compoziţie la Conservatorul din capitala Austriei. Dar publicarea 
a fost întreruptă, continuarea acestei acțiuni fiind reluată abia în 1949, astfel incât până în 
prezent nu a apărut nici jumătate din creaţia lui Haydn. 

Lipsa de interes în această privinţă dezvăluie însă o anumită mentalitate a acelor 
muzicieni blazaţi care, pretinzând că se situează pe o poziţie ştiinţifică şi trecând în chip 
superficial peste adevarata latură artistică, de inspiraţie şi creaţie, au socotit că puţinele 
lucrări ale lui Haydn prezente în repertoriul de concert sunt de ajuns pentru a ilustra 
aportul său, cuceririle sale , în mersul inainte al muzicii din punct de vedere al dezvoltării 
artei componistice. Dacă restul muzicii sale era frumoasă, variată şi-şi afirma cu 
sinceritate legatura cu viaţa, cu simţirea şi aspiraţiile oamenilor simpli, - aceasta nu 
interesa pe muzicienii blazaţi, care puneau mai presus de toate meşteşugul formei şi 
căutarea inovației de dragul inovației, fiind mai puţin sensibili sau poate chiar insensibili 
la fenomenul creării frumosului în artă şi la cerința de a face din aceasta un bun al tuturor. 

Când vorbeşte prin muzică, Haydn îi imprimă întotdeauna dispoziţia sa proprie, 
chiar şi atunci sau, poate, mai ales atunci când devine descriptivă, când zugrăveşte natura 
cu frumuseţile şi resursele ei dătătoare de viaţă. În acelaşi timp, contrastele ating rareori o 
intensitate dramatică, ele constituind în general mijlocul de a da o şi mai mare putere 
expresivă expansiunii sale emoţionale. 

Operele sale constituie un bun de cel mai mare preţ al culturii universale, prin 
mesajul luminat de admirabilul său crez artistic, exprimat în răspunsul la o scrisoare de 








omagiu ce i-a fost adresată în 1802 de « Uniunea Muzicală » din Bergen, Norvegia : 
“Adesea, când luptam cu piedicile ce-mi îngreunau lucrul, când puterile mele fizice şi 
spirituale slăbeau, făcându-mă să văd cât de greu este să perseverez pe calea apucată, un 
gând tainic imi şoptea : nu sunt decât puţini oameni mulțumiți şi fericiţi pe acest pământ ; 
pretutindeni predomină suferințele şi grijile. Poate că, într-o bună zi, truda ta va deveni o 
sursă din care cei istoviți sau cei împovărați de griji vor putea să soarbă câteva clipe de 
destindere şi înviorare. Ce motiv puternic de a merge inainte ! lată de ce privesc astăzi cu 
o mulțumire pornită din adâncul inimii opera careia i-am închinat un atât de lung şir de 
ani de eforturi îndarjite”” . 

Haydn perfecționează şi stabileşte tipurile clasice în domeniul formei, realizând în 
propria sa creație forma corespunzătoare noului conţinut. Această concordanţă deplină în 
marile sale lucrări le-a asigurat vitalitatea. Şi aceasta nu numai pe tărâmul simfoniei şi al 
genului concertant sau al sonatei pentru pian, al oratoriului, ci mai ales pe cel al 
cvartetului de coarde. 

Sesizând foarte devreme noua concepţie de cameră, apărută datorită eliminării 
basului continuu, Haydn devine un consecvent făuritor al stilului nou. Cvartetul de coarde 
este cea mai avansată formă a muzicii sale de cameră. 

Marile lucrări ale lui Haydn se distind printr-un echilibru perfect al tuturor 
factorilor şi aceasta în toate genurile abordate de-a lungul vieții. Experimentul cel mare se 
deapană, însă, în limitele ansamblului de coarde. Expresia acestor căutări în direcția 
omogenizării ansamblului de cameră sunt cele 30 de trio-uri pentru diferite componente 
instrumentale. Valoric sub nivelul cvartetelor, Haydn îmbină în ele caracteristicile 
divertismentului cu elementele stilului sever, introducând forma de fugă. 

Joseph Haydn a reuşit să impună prin cvartetul de coarde trăsăturile stilului 
componistic al culturii muzicale din Europa centrală. În acest gen, el ajunge la stabilirea 
ordinii părților constitutive şi a structurii lor formale: I. Allegro — forma de sonata; Il. 
Menuetto cu trio — forma de lied, III. Andante sau Adagio — Tema cu variatiuni; IV. 
Allegro — Rondo, sau Rondo-sonata. Uneori, părțile I si III sunt interşanjante, iar tema cu 
variațiuni înlocuieşte prima miscare în formă de sonată (ex: op. 10 nr. 6, în si bemol 
major). Finalul unor Sonaten-Quartett (anul 1771) include forma de Fugă, îmbogățind 
trăsăturile stilului baroc. Se reduce influența Divertismentului, prin aprofundarea 
expresivităţii tematice în legatură cu destinația concertantă a noilor genuri instrumentale. 
Opus-urile de inceput sunt considerate concerte pentru vioară cu acompaniament obligat, 
efectuat de ceilalti trei parteneri. Dupa ce işi perfecţionează scriitura camerală in trio-urile 
cu pian, Haydn dă primei violine funcția instrumentului de bază a acestui gen. Foarte 
curând, el aplică principiul travaliului motivic multiplu întretăiat prin care schimbă 
raportul între cele patru instrumente şi importanța lor în participare. Adică, substanţa 
tematică nu este asigurată de o singură voce, ci contribuie mai multe voci la dezvoltarea 
ei multiplă. De aici decurge circulația substanţei motivice în toate registrele cât şi 
potențarea vocilor mediene. Discursul muzical devine mai fluent şi mai variat datorită 
acestei tehnici, iar imaginea sonoră câştigă în amploare şi în profunzime. Trecând de la un 
instrument la altul, motivul se îmbogăţeşte armonic. Unitatea planului tonal duce la 
echilibrul dezvoltării tematice, trăsătură a cvartetului clasic de coarde. 

Cvartetele lui Haydn sunt definite uneori drept concerte pentru vioară primă cu 
acompaniament obligat. Acest lucru este doar parţial valabil. Stilul omofonic cere, încă, 
pentru coordonarea întregului, o voce conducătoare: funcția pianului din sonată şi trio se 
transpune asupra viorii prime din cvartet. 

În anul 1781, Haydn elaborează cele șase 'Cvartere ruseşti” despre care se afirmă 
că sunt facute într-o manieră complet nouă. Vocile se întrepătrund, se imită, dialoghează. 

În cvartetele lui Joseph Haydn alternează momente de mare profunzime şi 
tensiune dramatică cu cele exuberante, pline de vitalitate şi umor. Cu C vartetele op. 33 de 
Haydn (anul 1781), dedicate ducelui Paul, se atinge punctul culminant. În opoziție cu 
vechile sale opus-uri, transparenţa şi modul de stabilizare a proceselor muzicale se află 
aici in prim planul creaţiei, ceea ce duce la aprecierea generală de care se bucură ca 
“operă a epocii”. Ele sunt considerate model pentru cvartetul clasic. Despre ele, chiar 
compozitorul spunea că sunt compuse într-un stil nou, în care se distinge naturaletea 
muzicii, transparența ei, relieful pregnant al melodiei. Vocile dialoghează şi se 
întrepatrund. Momentele de mare prufunzime dramatică alternează cu cele de gingăşie 
poetică. Claritatea absolută este o însuşire neîntrecută de nimeni si un ideal al cvartetului 
modern. Creaţiile de mai târziu aduc momente de tensiune interpretativă. De exemplu, 
ultima parte, Vivace, din ‘Ciocârlia’ ('Lerchenquartett '), op. 64, nr. 5, în re major, 
prezintă unele dificultăţi de ordin tehnic, precum pulsaţiile de şaisprezecimi date celor 
patru instrumente, ceea ce arată că Haydn ajunsese la concepţia tratării egale a vocilor. 
Cât priveşte complexarea compoziţiei, începând cu ‘Călărețul’ ('Reiterguartett'), op.74, 
nr.3, în sol minor, planul tonal lărgeşte gradul de înrudire, când se trece în mi minor 
(partea a doua), de la tonul de bază al primei părţi, adică la relativa lui sol major, 
omonima tonalități de bază. Aici recurge la principiul travaliului tematic, motivul merge 
de la instrument la instrument, se îmbogăţeşte armonic. În op.76, nr. 4, în si bemol major, 

Răsăritul soarelui’ ('Sonenaufzang ), Haydn aduce procedee de individualizare a 
vocilor. Sub influența lui Mozart, muzica lui Haydn pătrunde în sfera romantică a 
expresivității, aşa cum ne sugerează şi ‘Cvartetul cvintelor, op.76, nr. 2, în re minor, apoi 
în op. 76, nr. 5, în re major. 

Făcând referire la muzica instrumentală a lui Haydn ar fi gresit să menţionăm de 
existența unui program, aşa cum acest concept se conturează mai târziu în muzica 
romanticilor. Totuşi, prezența unor imagini atât de plastice, grăitoare, au dus la asociaţii 
de idei, la apariţia unor denumiri recunoscute în unanimitate. 

Prin contribuţia sa la cristalizarea şi definirea cvartetului clasic, Haydn a pregătit 
apariția cvartetului beethovenian, a celui romantic şi a cvartetului modern. Privind 
valoarea muzicii lui Haydn, Goethe scria “lucrările compozitorului nu pot fi întrecute””, 
desigur nu pe tărâm tehnic, ci ca frumuseţe şi valoare artistică. 

DESPRE DIRIJAT, DIRIJORI ȘI ARTA LOR 

A 
(re toate domeniile artei, muzica ocupă un loc special datorită 


componentei temporale — o specificitate care cere ca actul artistic să se nască pe viu, în faţa 
publicului. Toată construcția pe care s-au străduit să o închege compozitorul, 
interpretul/interpreţii, dirijorul - după caz -, se ridică şi se năruie în fiecare clipă, de la 
începutul şi până la sfârşitul concertului. Odată cu stingerea ultimului sunet, doar memoria e 
cea care mai păstrează dovezi” şi acestea modificate de trecerea vremii. Literatura sau pictura 
garantează artistului momentul de intimitate deplină faţă de creaţia sa. El dispune de cât timp 
doreşte pentru a-şi desăvârşi opera, până când consideră că ea este gata de a fi prezentată 
publicului, fără intermedierea altor persoane. Din acel moment, nu mai poate interveni. 

În muzică lucrurile stau diferit. Rar se întâmplă ca un compozitor să fie şi interpret 
solo, dar şi atunci reluarea concertului crează rezultate diferite. Natura umană face să nu ne 
putem fi egali nici măcar nouă înşine. Din fericire. 

Muzica este ştiinţă pentru că răspunde cerințelor legilor acusticii, dar şi o limbă 
străină pentru că mulți dintre termenii folosiţi provin din italiană, franceză, germană, iar 
semiografia specifică e cunoscută doar de iniţiaţi. Este istorie, căci toată devenirea sa este 
legată de dezvoltarea economică, socială a umanităţii. Practicarea muzicii are legătură cu 
anatomia şi fiziologia pentru că cere coordonarea degetelor, mâinilor, braţelor, buzelor, 
mușchilor faciali, împreună cu un control extraordinar al diafragmei, muşchilor abdominali 
sau al cutiei toracice. Toate acestea răspund instantaneu atunci când un stimul auditiv este 
perceput de interpret. Toate cele de mai sus sunt subordonate intenţiei de a obține emoția. 
Ştiinţele pot explica aproape totul, dar nu şi dinamica producerii sentimentelor umane, a 
emoţiilor. 

Muzica este mediu sonor organizat în timp, după reguli cunoscute de inițiați. 
Granița între muzică şi zgomot este trasată de estetica timpului, în conformitate cu normele 
culturale în vigoare la un moment dat. Victor Hugo defineşte muzica drept zgomot care 
gândeşte, iar John Cage susține că orice sunet poate deveni Muzică. Aşadar, trebuie să fie 
îndeplinite anumite cerințe, altele de la o epocă istorică, culturală la alta. Creația, 
interpretarea, descifrarea semnificaţiilor, chiar definiția Muzicii depind fundamental de 
nivelul de cultură şi contextul istoric. În antichitate se afirma că artele vizuale se referă la tot 
ceea ce e frumos de privit, iar muzica trebuie să fie plăcut de ascultat. Rolul artei se manifesta 
mai ales în domeniul esteticului şi abia apoi acoperea obiective educative, etice, etc. 

Actul de creaţie e imaginaţie, e fantezie, o plăsmuire fără contur, consistenţă, 
culoare, creatorul, artistul, fiind acela care dă chip senzaţiilor şi le ordonează pe foaia de 
hârtie. El trebuie să găsească modalitatea care să apropie sensibil, intim, realitatea de visare şi 
să intuiască exact coordonatele pentru a prinde în infinitul unei foi de hârtie acel semn, acea 
succesiune de semne - ordonată dupa ce reguli? -, care să medieze accesul inițiaților la 
semnificații. Cu cel mai bun randament. 


` Desigur, există înregistrări audio şi video, dar ele au apărut de curând în istoria muzicii şi rațiunea 
primordială a existenţei lor nu este eminamente bazată pe raţiuni artistice. Ca dovezi istorice sau material 
didactic, ele sunt realmente necesare, dar contactul optim al publicului cu arta muzicală se face în sala de 
spectacol, impunând acestuia disciplină şi inițiere. 


Nu se poate spune ce e mai dificil pentru un compozitor: să adune fluxul 
informaţional şi să compatibilizeze cognitivul cu afectivul, senzațiile, percepțiile, 
reprezentările cu noțiunile predefinite sau să incifreze toate acestea în semioerafie, 
transferând interpretului rolul de a recompune magia iniţială. 

Dirijorul este o prezență indiscutabil necesară, care complică şi simplifică în 
acelaşi timp demersul artistic. El este un mijlocitor, care armonizează năzuinţele 
compozitorului cu posibilităţile intrumentiştilor/cântareţilor şi aşteptările publicului, toate 
acestea la un moment dat. Din acest motiv, dirijorul poate pune în evidență, salva sau 
compromite o creație muzicală. 

În principiu, el nu îşi exprimă (direct) propriile sentimente, nu intervine pe textul 
muzical, nu modifică componența orchestrei. Totuşi, oricine interpretează un text (literar, 
muzical), transformă acest act artistic într-unul eminamente unic, personalizat, căci 
repetabilitatea determină variaţia (aceeaşi persoană neputând avea producţii artistice 
identice). 

Într-o orchestră, fiecare instrumentist este o variabilă, căci el contribuie la 
devierea (spre „+ sau ,-°) de la intenţia compozitorului, deşi se va strădui să servească 
partitura în cel mai bun mod cu putinţă. În covârşitoarea majoritate a cazurilor, chiar nu avem 
de unde să ştim cu certitudine care va fi fost aceasta. Ea poate fi doar dedusă, intuită, 
presupusă. Dirijorul e cel care recompune intenţia compozitorului, având drept puncte de 
pornire partitura şi componența orchestrei. Ecuația pe care o imaginează reprezintă osmoza 
între formula magică şi postulat, o alchimie a cărui martor e publicul. 

Datele se schimbă când compozitorul e interpret sau dirijor, dar rezultatul nu este 
totdeauna cel mai bun, căci fiecare dintre cei care contribuie la naşterea unui act de cultură 
are rolul de a decripta un nivel de cunoaştere, iar rezultantele se stratifică, se cumulează. 
Astfel, actului interpretativ i se conferă stadii diferite de percepţie, la care auditorul are acces 
în funcție de nivelul său de receptare. 

Totul e în partitură, calitatea interpretării depinde de cât din aceasta vede/înţelege 
dirijorul, cum transmite orchestra şi cât ajunge la public. Inovația se naşte atunci când întrebi 
„Dle ce?” si nu. „Ce? 

Cu cât mergi mai adânc în cunoaşterea sinelui, e tot mai cert că se poate să 
constați una dintre următoarele consecințe: fie descoperi particularul, amprenta personală, 
intimă (spune Sfântul Augustin), fie generalităţile, marile legităţile sau realitățile cele mai 
evidente (spun psihanaliştii). În orice caz, muzica le poate exprima pe toate, ea ne permite 
identificarea emoţiei, trăirea ei şi, în faza superioară, transmiterea acesteia, iar originalitatea 
artistului constă în harul, priceperea cu care el rezonează cu publicul prin creaţia sa. 

Muzica are la bază percepţia şi asocierea conştientă sau inconştientă a sunetului cu 
componente ale cunoaşterii individuale (cognitive, afective, psiho-motrice). Experienţa 
personală ne determină să „înţelegem” diferit acelaşi „lucru”, în perioade diferite ale vieţii 
noastre (copilărie, maturitate), în diferite stări emoționale sau de sănătate. Între „a auzi” SIA 
vedea” în muzică nu poate fi trasată o graniță. Spunem adesea că „vedem imagini sonore”. 

Heidegger” afirma că vederea umană este, în esenţa sa, comprehensivă — văzând 
un lucru oarecare, am şi gândit/interpretat acel ceva, nu am avut o senzaţie „negândită”, 
primară, a ochiului. Adevărata gândire survine înafara noastră, în spaţiul fizic real, iar în 
cazul muzicii, este vorba despre o simultaneitate auz-văz-gândire, ca o unitate a percepţiei şi 
dezvăluirii (înțelegerii). 

„Muzica este o realizare, o întâmplare şi o constituire întru spirit, care nu se 
încheie pentru ea însăşi şi în cuprinderea fenomenalităţii proprii, ci ca să-i îmbuneze pe 
oameni şi să-i deştepte, luminându-i pentru ceea ce primează în existență”. 

Între ştiinţa şi arta de a fi muzician, se desenează destine. Însuşirile native, datul 
genetic, talentul, se împletesc cu munca susținută, conştientă, cu spiritul de competiţie:, 
stabilind şi urmărind obiective clare. Semiografia muzicală este mijlocul prin care un 
compozitor îşi construieşte partitura. El nu se poate adresa direct publicului, are nevoie de 
intermedierea interpretului, iar când acesta este reprezentat de o întreagă orchestră, apare 
necesară intervenția dirijorului. Drumul muzicii devine tot mai sinuos, intențiile 
compozitorului putând fi modificate — în bine sau rău. 

Rolul dirijorului ar trebui să fie „optimizarea” relației compozitor-orchestră. El 
este, în acelaşi timp, creator şi interpret. Sub bagheta sa, prinde viaţă partitura. Trebuie să 
intuiască intenţiile nescrise ale compozitorului, să identifice şi să pună în valoare acele 
calități ale orchestrei care să slujească actului artistic. Nu îşi scoate în evidență propria 
persoană şi rezultatul muncii sale depinde, în mod hotărâtor, de valoarea membrilor 
orchestrei sale. 

Realizarea tuturor acestor cerinţe cere ştiinţă, talent, multă muncă, iar dacă 
„meşteşugul de a dirija” poate fi dobândit prin studiul tehnicilor specifice şi practică 
îndelungată, „arta de a dirija” nu se învaţă. O ai sau nu. 

Începuturile dirijatului în muzica cultă sunt relativ recente”, căci existența sa, așa 
cum 0 cunoaştem azi, nu era necesară în urmă cu sute de ani. Chiar şi atunci când muzica era 
reprezentată de interacțiunile contrapunctului vocal, uniformitatea ritmică lăsa să se 
evidenţieze în mod deosebit întrepătrunderea liniilor melodice. Centrul de greutate era dat de 
pulsaţia derivată din curgerea melodiei. În Baroc, ritmul e pus în evidenţă de clavecin şi 
accentuat de instrumentele cu coarde. Muzica se desfăşura între alb şi negru, fără să permită 
nuanțe sau tonuri de culoare. Nu existau dezvoltări dramatice, inter-acțiuni, contra-acțiuni, 
tema muzicală, modelată prin imitație, revenea fără să acumuleze noi energii, care ar fi 
presupus descărcarea într-un punct culminant. 

Muzica era scrisă pentru ansambluri mici, instrumentaţia era simplă, transparentă, 
stilul uniform, iar cei care cântau!” se puteau vedea unul pe altul, fără dificultate. Se poate 
aprecia că pulsaţia muzicii era aproape naturală, oricum previzibilă şi însuşită de toți 
interpreții. 

Atunci când ansamblurile au devenit mai numeroase, dar mai ales când a apărut 
opera, s-a simţit nevoia unui conducător — deşi, mai mult din rațiuni organizatorice, decât de 
natură artistic-interpretativă. Deja, pe scenă se petreceau lucruri mult mai complicate și 
cineva trebuia să le coordoneze. Unul dintre cei mai importanţi pionieri ai dirijatului a fost 
Jean Baptiste Lully (1632-1687). El a îmbunătăţit calitatea tehnică a orchestrei, iar metoda sa 
zgomotoasă de a dirija, folosind un gen de baston lung cu care lovea ritmic podeaua, a fost 
general acceptată în Franţa şi Italia. 

Traité de l'Harmonie, scris, în 1722, de compozitorul francez Jean Philippe 
Rameau (1683-1764), marchează sfârțitul epocii basului cifrat, predominanţa stilului 
polifonic şi trecerea spre muzica omofonă. Apariţia concerto-grosso-ului va contribui la 
cristalizarea simfoniei, iar suitele, sonatele a tre sau sonatele solo vor deschide drum formei 


’ Coman, Codrin. Harmonia Mundi. O încercare în esenţa muzicii. Editura Grinta. Cluj-Napoca, 2004, pag. 
14. 
* Cu sine, dar şi cu ceilalți. 

Desigur, existau în timpurile străvechi persoane care conduceau grupuri de dansatori-cântăretțti ce 
practicau obiceiuri populare sau participau la ceremonii religioase, inițiatice, dar referirea se face strict la 
muzica cultă. 

' De cele mai multe ori, compozitorul era unul dintre ei. 


de sonată. Dar desfăşurarea noului gen italian. liber, melodic, opera buffa, va cere imperios 
prezența dirijorului. Când Barocul îşi va fi epuizat resursele, polifonia este înlocuită cu 
melodii susținute de suport armonic. Sonata, cu temele sale contrastante, va introduce în 
muzică tensiunea, dramatismul şi simțul proporţiilor. Perspectiva tridimensională, preluată 
din pictură, va implica necesitatea existenţei prim-planului, a planului secund şi a fundalului 
— toate prezentate cu mijloace sonore. 

Cu trecerea timpului, muzica se îndepărtează de formele camerale şi caută o 
exprimare mai evidentă, mărind numeric componenţa orchestrei. Christoph Wilibald Gluck 
(1714-1787) va urmări realizarea muzicalităţii, dar şi a aspectului dramatic. Pentru el, 
elementele de dinamică au locul şi rolul lor bine motivat şi nu se pot înlocui oricum fcu ff sau 
p cu pp. De asemenea, el recomandă folosirea prudentă a „leneşului” mf. 

Stilul bazat pe repetarea cu regularitate a valorilor de note atinsese apogeul în 
creaţiile lui Johann Sebastian Bach (1685-1750). Curând, melodia dezvoltă tensiuni 
dramatice. Valorile de note se amestecă, schimbările armonice dau un alt aspect general 
melodiei. Perioada în care artistul crează detaşându-şi viaţa personală, propriile trăiri, de 
opera sa, au rămas în trecut. Dezvoltarea simfonismului este momentul în care compozitorul 
îndrăzneşte să se implice el însuşi, ca atitudine umană, în creaţie. 

Lucrările lui Joseph Haydn (1732-1809) şi Wolfgang Amadeus Mozart (1756- 
1791) conţin germenele acestui angajament, dar deplina dovadă ne-o va da Ludwig van 
Beethoven (1770-1827). Aceste schimbări se reflectă şi în orchestrație - căci e uşor de 
observat îndepărtarea faţă de puritatea timbrală a instrumentaţiei preclasice - şi în forma 
arhitecturală, pentru care clasicii manifestă o deosebită rigoare. Haydn face pasul către 
dezvoltarea tematică în forma de sonată, ceea ce constituie cheia spre constituirea unor părți 
independente şi detaşarea de vechea suită. Prin Mozart şi, mai ales, Beethoven, pauzele 
primesc substanță creatoare. Dacă muzica foloseşte ca material sunetul şi tăcerea, ambele 
componente trebuie să fie investite cu potenţială valoare artistică. Liniştea care apare 
imprevizibil crează publicului un moment de suspans, un gen de inconfort pozitiv (!), disipat 
de rezolvarea pe care o alege compozitorul. Un început eruptiv, tăios, apărut din nimic şi de 
nicăieri (ca în Simfonia a V-a sau în ultima parte din Simfonia a IX-a), stilul improvizatoric 
din ultima parte a Simfoniei I, ori inovativul pasaj recitativ pentru violoncei şi contrabaşi din 
ultima mişcare a Simfoniei a IX-a, nu pot fi realizate fără un dirijor care să fie în situaţia de a 
controla emisia dintr-o poziţie centrală!!. Oricum, aceste pasaje complexe nu puteau fi 
interpretare adecvat în vremea lui Beethoven datorită limitelor impuse de calitatea 
instrumentelor, tehnica interpreţilor şi, mai ales, de statutul dirijorului. 

În Romatism, compozitorii doreau ca lucrările lor să reflecte încrederea în lume, 
dar şi în propria persoană, tensiunile inter-umane, bucuria, dar şi durerea. Toate prind contur, 
iar în patituri, aceasta se va traduce în rubato-uri, ritardando-uri şi altele. 

Sunt amestecate timbre instrumentale, idei abstracte prind contur sonor, se 
explorează concepte transcedentale, se forțează barierele minţii umane. Prin mânuirea cu 
pricepere a efectelor sonore şi a combinațiilor timbrale, Felix Mendelssohn-Bartholdy (1809- 
1847). produce o aură de mister introducănd pianissimo la trompete. Compozitorii romantici 
folosesc la maximum resursele sonore ale fiecărui instrument din orchestră. Sunt exprimate 
trăirile personale, emoţiile, sentimentele, dorinţele, problematica destinului. 

De acum, muzica, cu subtilităţile ei, se îndepărtează tot mai mult de obiectivele 
muzicii camerale din perioadele de început. Rolul dirijorului creşte foarte mult, activitatea sa 
inseamnă asumarea responsabilă a statutului de conducător, iar acest fapt a putut determina o 
oarecare ostilitate din partea componenților orchestrei. Competența dovedită era singura cale 


1 Atât în sensul propriu, cât şi în cel figurat al cuvântului. 








de a câştiga poziția de lieder. La începuturi, un muzician era compozitor, interpret virtuoz, 
poate şi dirijor. Curând, are loc o necesară specializare, astfel încât apare ocupația de dirijor. 

Gasparo Spontini (1774-1851), compozitor şi dirijor italian, deschide drumul 
dirijorului autoritar, întâi în Franța, apoi la Berlin. Orchestra sa avea în Jur de o sută de 
membrii, aşezaţi în manieră modernă, în linii curbe, desfăşurate în faţa dirijorului, astfel încât 
contactul vizual să fie asigurat, iar emisia optimă. A părăsit vechiul loc (lângă cembalo) şi a 
condus orchestra stând în faţa ei şi tinând în mână bagheta. Era sever, autoritar, impunea 
respect şi a devenit, astfel, precursorul „dirijorilor tirani”"? de mai târziu. 

Carl Maria von Weber (1786-1826) va proceda asemănător în operă, cu diferenţa 
că el îşi va păstra locul tradiţional, stând lângă scenă, cu orchestra în spatele său. 

Louis Spohr (1784-1859), inițial violonist, introduce indicativele numerice pentru 
măsurile din partitură. Aceasta înseamnă că el lucra pe pasaje, analitic. 

Felix Mendelssohn-Bartholdy (1809-1847) va fi dirijorul educat, intelectualul 
sclipitor, care va transfera artei dirijorale subtilitatea, dinamismul compozițiilor sale. Sub 
direcția sa, Leipzig Gewandhaus Orchestra va obţine recunoaştere internațională. Tot el are 
meritul de a fi readus pe scenă muzica lui Johann Sebastian Bach”. 

În contrast, compozitorul francez Hector Berlioz (1803-1869) era imaginea 
intensă, exuberantă, egocentrică. În primul rând, el îşi va dirija propriile creaţii, angajând 
enorme mase sonore, va da orchestrei culoare şi masivitate, stările sugerate trec progresiv de 
la tandreţe pură, la sarcasm şi delir. Stilul său de orchestrație — în care timbrul şi dinamica îşi 
îmbogăţesc sensurile - este şi azi obiect de studiu pentru specialişti, dar cel mai important e 
faptul că a scris cea dintâi lucrare teoretică referitoare la dirijat”. 

Trecuse de mult timpul în care partitura, relativ simplă, conţinea doar câteva 
indicaţii. Dirijorul devine „re-creatorul” unei lumi imaginate de compozitor, iar când cei doi 
nu puteau să se întâlnească fizic, să comunice direct'”, intuiţia, propria imaginaţie, flerul vor 
sugera dirijorului ce, cât şi cum să transmită instrumentiştii (şi cântăreții) publicului. 

Drama muzicală a lui Richard Wagner (1813-1883) imaginează şi crează o nouă 
lume, în care orchestra de operă acţionează ca una simfonică. Cercetarea partiturii se face cu 
precizie şi disciplină, simbolistica dezvoltărilor tematice, modificările de tempo, interacțiunea 
dintre cântăreți şi instrumentiști, toate acestea impun existența unui conducător implicat total. 
Tactarea timpilor nu mai este o acţiune simplă, din moment ce ea implică un tip special de 
mişcare a masei sonore. Trebuie intuit momentul cel mai potrivit pentru introducerea temei 
orchestrale, a interjecțiilor corului sau semnalele trompetei, e nevoie de gradaţii în frazare, de 
respirații logice. Gestica dirijorală urmăreşte drept obiectiv primordial crearea atmosferei. 
Wagner a formulat importante teorii referitoare la fempo-uri şi modificările lor, dar şi la 
conceptul de melodie. Ca dirijor, a contribuit la construirea percepţiei moderne asupra 
beethovenianismului, mai ales prin interpretarea Simfoniei a IX-a. 

Pianist la început, Hans von Biilow (1830-1894) e primul dirijor care nu fusese 
întâi compozitor. El a condus în primă audiție Tristan şi Isolda şi Maeştrii cântăreţi din 
Niirenberg, iar mai târziu, ieşind de sub influenţă wagneriană, va fi un susținător şi un 
interpret al creației lui Johannes Brahms. Se pregătea cu minuţiozitate pentru concert şi dirija 
pe dinafară *: „Totdeauna trebuie să dirijezi cu partitura în cap, nu cu capul în partitură!” : 

Referire la titlul cărții lui Viorel Cosma, Magicians and Tyrants on the Podium [Magicieni şi tirani pe 


podium]. Culture&Civilisation 2(18)/2003. ARC 2000. Editing&Printing. Bucureşti, 2003 

© În 1829 a interpretat Pasiunile după Matei. 

Le Chef d'Orchestre. Théorie de son art. Publicată de Henry Lemoine, în 1876, la Paris. (se află integral 
pe www.hberlioz.com). 

' De exemplu, în cazul în care au trăit în perioade diferite. 

'* Este primul care face aceasta în mod constant. 

'7 Walker, Alain. Franz Liszt. The Weimar Yers, 1848-1861. Ithaca, New York, 1993, pag. 174. 

Cu orchestra sa a efectuat turnee de succes în Europa, dovedind că şi această calitate suportă 
atributul „„virtuoz”. 

Arthur Nikisch (1855-1922) pune în evidenţă şi vocile secundare, transformându- 
le în personaje cu personalitate proprie, care gravitează în jurul melodiei principale. Un om 
cald, de o reală noblețe, el devine o persoană cu puternică putere de convingere datorită 
stăpânirii unei înalte calităţi a tehnicii dirijorale. Vârful baghetei sale trasează linii sigure, 
simple, dar elocvente. Era mai mult un dirijor al emoţiei şi intuitiei, decât un intelectual 
analitic. 

În contrast cu calmul său, Gustav Mahler (1860-1911) era pasional, arzător, el a 
transformat total concepția tradiţională despre operă. Partiturile compozițiilor sale 
demonstrează inovaţii în domeniul dinamicii şi libertate a tempo-urilor. 

Calea deschisă de Wagner îşi va găsi punctul culminant în complexitatea efectelor 
realizate de Richard Strauss (1864-1949), dar odată cu Sa/omeea, acesta din urmă va aborda 
un stil diferit, de mare originalitate, în care discursul instrumental va dovedi independență, 
din punct de vedere simfonic, faţă de orchestră. Se detaşează printr-o preocupare 
nemaiîntâlnită pentru detaliu, în care este exploatat potenţialul fiecărui instrument, atât în 
registrul acut, cât şi în cel grav. O dovadă elocventă o constituie complexitatea extremă a 
partiturilor creațiilor sale. 

Arthuro Toscanini (1869-1957) a avut o carieră dirijorală de 68 de ani (1886- 
1954). Marea majoritate a interpretărilor sale a fost înregistrată în studio sau life, în concert, 
devenind un valoros material de analiză. În 1901 a introdus la Scala cel mai modern sistem 
de iluminare a scenei, iar în 1907 o fosă pentru orchestră. Prefera aşezarea tradiţională a 
orchestrei, cu viorile întâi şi violonceii în stânga, violele în primele rânduri din dreapta, iar 
vioara a Il-a în spatele lor. Insista asupra stingerii luminilor din sală în timpul concertului. 
Considera că o execuţie nu întruneşte necesarele calităţi artistice dacă nu există unitate de 
concepţie între toate componentele de pe scenă sau din fața ei: cântăreţi, 
orchestră/instrumentişti, cor, costume, decoruri. Pentru a exemplifica implicarea sa în viaţa 
socială, merită amintit faptul că, în noiembrie 1947, revista Time Magazine l-a nominalizat 
pentru titlul de „Om al anului” '* 

Bruno Walter (1876-1962) a intuit şi a atras atenția asupra conştientizării esenței 
stilului interpretativ dirijoral. El a realizat interpretări valoroase din creația compozitorilor 
Wolfgang Amadeus Mozart, Johannes Brahms, Gustav Mahler. 

Începe o perioadă în care inovația este căutată: Arnold Schönberg (1874-1951) 
revoluționează conceptele de melodie şi tonalitate, Igor Stravinski (1882-1971) transformă 
complet structurile ritmice, Béla Bartók (1881-1945) promovează măsurile 5/8, 7/8, 11/8, 
evitând folosirea pulsației regulate. Aparent conservator, dar, în fapt, căutând să se detaşeze 
de cei din jur, Paul Hyndemith (1895-1963) se reîntoarce la moduri, melodie, linii orizontale, 
ritmică regulată. 

Şi iată cum dirijorul virtuoz al secolului al XIX-lea determină pe de o parte 
creşterea dificultății limbajului muzical şi, pe de alta, adâncirea distanței dintre interpret şi 
dirijor faţă de creaţia secolelor anterioare, o perioadă nefamiliară, ale cărei reguli de bază, 
nescrise, nu îi sunt direct accesibile. 

Wilhelm Furtwängler (1886-1954) poseda o tehnică dirijorală unică. El percepea 
muzica simfonică drept o creaţie naturală, ce putea fi realizată doar subiectiv, prin împletirea 
sunetelor. E motivul pentru care lucrările lui Beehoven, Brahms sau Bruckner ocupă locul 
central în repertoriul lui. Îşi dorea ca sensul ritmului să fie stabilit de instrumentiști, ca în 
muzica de cameră. Ţinea bagheta aproape de corp, imprimându-i pulsaţia muzicii, fără să 
articuleze evident, iar cu stânga desena în aer linii curbe, largi sau frânte abrupt, prin care 

sugera instrumentiştilor expresivitatea frazei. Concepţia sa dirijorală era construită pe o 
complicată simbolistică proprie. A dirijat de multe ori Simfonia a IX-a de Beethoven. Privind 
înregistrarea din aprilie 1942, se poate observa, la Coda, tremurul nervos, contorsionarea 
fiecărei părți a corpului său, a feței, în timp ce corul strigă, ţipă: „Götterfunken, 
Gotterfunken!”, iar membrii orchestrei îl urmează ca hipnotizați. Interpretările lui sunt 
caracterizate prin sonorități adânci, grave, dar şi lirism pur, înălțător, iar emoţiile extreme se 
atrag, coexistând într-o logică coerentă. 

Leopold Stokowski (1882-1977) a creat orchestrei sale o sonoritate aparte, 
recunoscută de inițiați drept „Philadelphia Sound’? sau „Stokowski Sound”. A experimentat 
folosirea arcușului liber pentru a obține la viori un sunet bogat, plin, dar omogen. L-a 
preocupat aşezarea instrumentelor pe scenă şi a folosit schema cu toate viorile în stânga sa, 
violonceii în dreapta şi contrabaşii aliniați pe marginea din spate a scenei. Ceruse spoturi de 
lumină care să cadă pe mâinile sale, iar acest artificiu îi crea, în timpul concertului, un aer 
dramatic, teatral, mai mult chiar: hipnotic, mistic. De altfel, el a fost primul dirijor care a avut 
imaginea unei adevărate vedete, acest fapt fiind datorat şi apariţiei sale într-un număr 
important de filme”. A continuat să apară pe scenă până în 1975 (la Veneţia având 93 de 
ani!), iar ultima înregistrare în studio a realizat-o în 1977. 

Otto Klemperer (1885-1973) a refuzat propunerea de a fi director al Berlin 
Staatsopera pentru că a considerat că, acceptând, nu va mai putea avea suficientă libertate 
artistică. La începutul activității sale, provocările muzicii contemporane l-au cucerit, 
experimentul fiind raţiunea muncii lui (fapt pentru care a fost considerat reprezentant al artei 
„new age”). Mai târziu, clasicii, de la Bach la Mahler, i-au oferit prilejul să caute modalităţi 
de expresie potrivite acestor compozitori. Deşi fempo-urile devin mult mai lente, 
interpretările sale de maturitate scot în evidență dimensiunea eroicului, iar construcția lasă 
impresia de monumentalism, forţă şi intensitate a trăirilor. 

De la modelul primilor dirijori, care aveau rolul de a-i aduce împreună pe 
instrumentişti, de a indica momentele de început şi sfârşit (ale unei fraze, a cadenţei, a unei 
părți etc.), fempo-ul şi, mai apoi, termenii de dinamică, până la dirijorul secolului al XX-lea, 
drumul a fost lung, sinuos şi greu. Cu încercări, renunțări, reveniri, cu reuşite şi eşecuri, 
fiecare a contribuit cumva: cei de după el vor fi înţeles ce să facă şi, de ce nu, ce să nu facă. 


'” După numele Philadelphia Orchestra, pe care a dirijat-o începând din anul 1912, iar această colaborare a 
fost lungă și fructuoasă.. 

“ De exemplu, One hundred Men and a Girl sau filmul animat Fantasia (1940), o parodie a companiei 
Disney, în care a fost copiată gestica lui Stokowski pentru a-l înfățișa pe şoricelul Mickey dirijând 
dezlănțuirea forțelor Naturii. 


EFECTUL SAU DEFECTUL MOZART ? 


Elevele Buia Teodora şi Jucan Andrada, clasa a XII-a 
Coordonator profesor dr. Hilda Iacob 
Liceul de Muzică Sigismund Toduţă Cluj-Napoca 


Muzica este o lege morală. Ea dă suflet Universului, aripi gândirii, avânt 
închipuirii, farmec tinereţii, viață si veselie tuturor lucrurilor. Ea este esența ordinii, 
inăltând sufletul câtre tot ce este bun, drept şi frumos. 


Platon 


Ceea ce este important în muzică, artă, este să vibrezi tu însuţi şi să-i faci şi pe 
alții să vibreze. 
George Enescu 


Õ riginile muzicii se pierd în zorii civilizației, când sunetele tobelor, 


clopotelor şi ale altor instrumente muzicale primitive dădeau semnalul de adunare în 
comunitațile umane, vesteau momentul semãnatului şi recoltatului, sau încurajau oamenii 
în caz de război. 

Unele dovezi arheologice demonstrează că dansul şi cântecul au precedat vorbirea, 
ceea ce înseamnă că muzica este un limbaj primordial, universal al omenirii. Se consideră 
că primul instrument muzical este un fluier din os datat cu aproximativ 43000-82000 de 
ani în urmă. S-a descoperit de asemenea că două treimi din cilii urechii interioare, miile 
de fire micuţe ce se află pe o suprafaţă plană precum clapele de pian, rezonează doar la 
frecvențele muzicale mai înalte (3000-20000 Hz). Acest lucru sugerează chiar că la un 
moment dat în istorie, oamenii comunicau în principal cu ajutorul cântecelor. Astfel, 
muzica a avut mereu un loc deosebit în viața omului, influențându-l pozitiv şi având 
efecte vindecătoare. 

Pentru a înțelege efectele binefăcâtoare ale muzicii şi puterea ei vindecătoare, 
trebuie să înțelegem mai întâi efectele sunetelor asupra materiei fizice. Medicul elveţian 
Hans Jenny a scris în lucrarea sa “Cymatics”despre interacțiunile vibratiilor sonore cu 
diferite substanțe fizice şi a demonstrat că prin sunet pot fi create figuri geometrice 
complexe. Acesta a creat vibrații în cristale cu impulsuri electrice şi a transmis aceste 
vibrații unui mediu solid: o placă metalică sau o coardă. Apoi, pe baza acestui model, a 
obținut forme oscilatorii în lichide şi gaze. 

Formele şi modelele care pot fi create de sunet în diferite medii sunt infinite şi pot 
fi modificate prin simpla variaţie a înălţimii sunetului, a armoniilor unui ton sau a 
materialului pus în vibraţie. De exemplu, un „Ooo” jos produce câteva cercuri concentrice 
cu un punct în centru, în timp ce un „Eee” înalt produce cercuri cu margini tremurate. 
Aceste forme se modifică instantaneu atunci când se emite un alt sunet. 

Ne putem astfel imagina ce efecte au sunetele asupra delicatelor celule, țesuturi şi 
organe ale organismelor vii. Atunci când ascultăm o piesă muzicală, vibraţiile sunetelor 
creează câmpuri energetice de rezonanţă și mişcare în spaţiul înconjurător. Noi absorbim 








aceste energii, iar ele ne modifică subtil respirația, pulsul, presiunea sanguină, tensiunea 
musculară, temperatura pielii şi alte ritmuri interne. Descoperirile doctorului Jenny, 
precum şi ale succesorilor săi în acest domeniu, ne ajută să înţelegem cum, la fel ca argila 
de pe roata olarului, sunetele ne modelează atât exterior, cât mai ales interior. 

S-au efectuat multe studii în ceea ce priveşte efectele muzicii asupra vieții 
omului.Un exemplu în acest sens, ar fi cercetările Lindei Rodgers, din Katonah, New 
York, care a demonstrat că o muzică adecvată poate avea o influenţă extraordinar de 
pozitivă asupra stării unui pacient. 

Din anul 1982, ea a lucrat la spitalul Mount Sinai din New York, asistând la 
operațiile pe cord deschis. Cercetând capacitatea de a auzi a pacienţilor anesteziaţi, ea a 
descoperit numeroase studii şi cazuri care demonstrau că oamenii, chiar inconştienți fiind, 
continuă să audă cuvintele spuse în preajma lor, ele fiind înregistrate în subconştient. 
“Calea auditivă, spre deosebire de alte căi senzoriale, are şi alți senzori decât cei ai 
urechii. Fibrele nervoase auditive nu sunt afectate de anestezie, astfel încât ele continuă să 
transmită sunete. În concluzie, nu încetam niciodată să auzim, chiar dacă nu suntem 
conştienţi de acest proces!” 

Pentru a proteja pacienții în timpul operațiilor împotriva zgomotelor sau diferitelor 
remarci negative ale medicilor, cercetătoarea a recomandat introducerea unui fundal 
muzical în sălile de operaţie, iar fiecărui pacient să i se pună căşti la care să asculte 
muzică atent selectată, înainte, în timpul şi după operație. Astfel, pacienţii pot folosi 
puterea binefăcătoare a muzicii, obținându-se chiar o recuperare mai rapidă după operaţie 
şi un răspuns mai bun la tratament. 

Sunetele armonioase sunt utilizate în multe ţări ca o terapie secundară în 
tratamentul loviturilor şi rănilor in zona capului. Ele sunt deosebit de eficiente mai ales în 
controlarea grețurilor şi a durerii. În sălile de operaţii, muzica este folosită adesea pentru a 
ajuta pacienţii să se relaxeze și pentru a stabiliza sistemele lor corporale. 

Studii făcute în Germania arată că în peste 60% din asemenea cazuri este necesară 
o anestezie mai redusă. În legătură cu menţinerea capacităţii auditive în timpul operaţiilor 
sub anestezie, este cunoscut cazul unei femei care l-a dat în judecată pe doctorul care o 
operase deoarece ea auzise comentariile sale destul de indecente despre corpul ei, în timp 
ce se află anesteziată pe masa de operaţie. De asemenea, este demonstrat faptul că frazele 
de genul “Nu cred că scapă” sau “Nu are nicio şansă” influenţează foarte profund 
subconștientul pacientului, ele determinând agravarea stării sănătății sale. 

Muzica cu rol terapeutic este folosită din ce în ce mai mult în sanatoriile 
particulare, şcoli, închisori, centre de îngrijire zilnică şi spitale. Cercetările arată că ea 
este eficientă în alinarea durerii şi frustării în cazuri de Alzheimer, SIDA, autism, 
traumatisme psihice, dependenţă de droguri, probleme privind asimilarea în învaţare şi în 
numeroase alte cazuri de probleme fizice, emoționale şi mentale. 

Toate cercetările din acest domeniu converg în a pune în evidenţa faptul că muzica 
ne afectează pe trei niveluri: intelectual (cognitiv), afectiv şi instinctual. La nivel cognitiv, 
muzica clasică, de cameră sau de operă influenţează persoanele cu un nivel de inteligenţa 
ridicat şi nu neapărat cu o cultură muzicală deosebită. Pe plan afectiv suntem influentaţi 
de melodie, iar la nivel instinctual suntem impulsionaţi de ritm. Muzica uşoară atinge 
doar în proporție de 50% scoarţa cerebrală, pe când muzica clasică, simfonică ajunge la 
90%. 

Rezultatele cercetărilor demonstrează că doar muzica lui Mozart este receptionată 
de creier 100%, motiv pentru care medicii specializați în meloterapie au identificat aşa- 
numitul "efect Mozart”. 


Ce este efectul Mozart? 


Noţiunea de „Efect Mozart” a fost explicată de către cercetătorul francez Alfred 
A. Tomatis în cartea sa „Pourquoi Mozart?” în anul 1991, după ce omul de ştiintă 
efectuase cercetări în această direcţie începând din anii 1950. El considera că ascultarea 
muzicii la diferite frecvenţe ajută auzul, susține vindecarea şi dezvoltarea creierului. 

Istoricul cercetărilor 

În 1993, cercetătorii Frances H. Rauscher, Shaw şi Ky, de la Center for the 
Neurobiology of Learning and Memory din Irvine, au studiat efectul audierii muzicii lui 
Mozart asupra gândirii spaţio-temporale, publicând rezultatele în revista „Nature”. 
Participanţii la studiu au avut de rezolvat câte un test de gândire spaţio-temporală 
abstractă, după trei ipostaze auditive diferite: audierea unei sonate de Mozart, muzică 
pentru relaxare şi linişte. Rezultatele lor, convertite în punctajul IQ, au fost cu 8-9 puncte 
mai mari după ce au ascultat sonata de Mozart. Totuşi, în acelaşi studiu, cercetătorii au 
menţionat că efectul mozartian nu durează mai mult de 15 minute de la ascultarea sonatei. 

Ideea „efectului Mozart” s-a răspândit rapid în urma acestui studiu, având în 
vedere că acesta asocia inteligenţa şi compoziţiile lui Mozart, care era considerat de către 
melomani ca unul dintre cei mai importanți compozitori ai tuturor timpurilor. În ziarul 
„The New York Times” a apărut, în anul 1994, un articol al editorialistului Alex Ross, în 
care acesta menţiona că „cercetătorii au aflat că Mozart chiar ne face mai inteligenţi”, 
aducând astfel o ultimă dovadă care susţinea faptul că Mozart l-a detronat pe Beethoven 
de pe locul de „cel mai mare compozitor al lumii”. În 1997, cotidianul Boston Globe 
descria nişte rezultate ale celor trei cercetători. Studiul a fost efectuat pe copii de trei- 
patru ani, dintre care unii au luat ore particulare de pian, PC, muzică vocală, timp de opt 
luni, iar ceilalți nu au fost iniţiaţi în niciuna dintre aceste activităţi. Conform studiului, 
copiii care au învăţat să cânte la pian au avut un punctaj cu 34% mai mare la testele de 
gândire spațio-temporală faţă de celelalte grupuri de copii. 

Tot în 1997, Don Campbell a publicat cartea „The Mozart Effect: Tapping the 
Power of Music to Heal the Body, Strengthen the Mind, and Unlock the Creative Spirit”. 
Acesta a studiat pianul cu Nadia Boulanger şi Jean Casadesus în tinereţe, activând apoi ca 
profesor şi critic muzical timp de şapte ani la St. Mary's International School, în Tokyo. 
Apoi, a cercetat modul în care muzica poate să vindece sau să ajute în educaţie şi 
creativitate. În cartea mai sus amintită, susținea că a asculta Mozart poate să ajute la 
creşterea temporară a 1Q-ului şi de asemenea, că acest lucru are multiple efecte benefice 
asupra intelectului. Campbell este de părere că cei mici ar trebui să asculte muzică atent 
selectată, pentru a le dezvolta gândirea. El crede că ceea ce face ca muzica lui Mozart să 
dezvolte raționamentele spaţio-temporale este faptul că lucrările sale sunt foarte bine 
structurate şi nu au o încărcătură emoţională foarte mare. Nu suprasolicită creierul, iar 
formele de rondo, sonată şi variaţiunile sunt structuri esenţiale cu ajutorul cărora creierul 
devine familiar cu dezvoltarea unor idei abstracte, precum şi cu legăturile dintre ele. 
Totuşi, aceste teorii sunt foarte controversate. Interacțiunea sunetelor şi a muzicii (atât 
ascultate, cât şi cântate) cu funcţiile cognitive și alţi parametri fiziologici a fost studiată, 
însa fără rezultate concludente. Campbell a rămas, probabil, cel mai fervent susținător al 
efectului Mozart, astfel că activitatea lui nu s-a oprit la primele cărţi: după „The Mozart 
Effect” a scris o carte de iniţiere, „Mozart for Children” şi de asemenea, a lucrat la nişte 
produse imprimate cu unele din compoziţiile artistului, despre care susține că ajută la o 
odihnă profundă, la refacere şi că influenţează pozitiv învăţarea, memoria, creativitatea şi 
imaginația. Până acum, Campbell a scris 19 cărţi care trateaza efectul fie în sfera 
sănătaţii, fie în cea educaţională sau în domeniile creativităţii şi a armoniei interioare. El 
defineşte efectul Mozart ca pe un termen cuprinzător, care se referă la consecinţele 
transformatoare pe care le are muzica în sănătate, educaţie şi în starea de bine a 
oamenilor. 








Don Campbell vorbeşte în cartea sa, „The Mozart Effect”, despre efectele 
benefice ale muzicii în reducerea stresului, a depresiei sau anxietăţii, în inducerea 
relaxării sau a somnului, în energizarea corpului, dar şi în dezvoltarea memoriei sau a 
atenţiei. De asemenea, folosirea raţională a muzicii poate ajuta în cazuri de dislexie, 
deficit de atenţie, autism şi alte tulburări sau leziuni fizice sau psihice. 

Datorită răspândirii şi totodată extinderii accepţiunilor mult cercetatului efect, 
astăzi putem înţelege prin această noţiune fie rezultatele unor cercetări care sugerează că 
ascultarea muzicii lui Mozart poate determina o creştere a performanţei unor copii în 
raționamentele spațio-temporale, fie cunoscuta varianta a teoriei care susține ideea că 
ascultând Mozart vom fi mai inteligenţi. Unele studii afirmă că expunerea, în copilărie, la 
muzică clasică are un efect benefic asupra dezvoltării intelectului; de asemenea, odată cu 
promovarea acestor teorii, a apărut şi partea practică a efectului Mozart, specialiştii 
propunând selecții pentru anumite „ținte” ale stării organismului, cum ar fi sănătatea, 
educaţia sau o anume stare generală de bine. 

Consecințele cercetărilor asupra „efectului Mozart” s-au făcut simţite în 13 
ianuarie 1998, când guvernatorul Georgiei, Zell Miller, a anunţat că va aloca în fiecare an 
105000$ pentru distribuirea unei casete sau a unui CD cu muzică clasică pentru fiecare 
copil născut în acest stat, motivându-şi alegerea prin faptul că aceasta ajută gândirea 
spaţio-temporală, care este foarte importantă în matematică, şah sau tehnologie. 

În 1999, cercetătoarea Frances H. Rauscher a publicat un articol ca răspuns la 
reacţiile anterioare în privința celor dintâi studii ale sale. Ea a menționat două aspecte 
înțelese greşit. În primul rând, a menţionat că efectul Mozart a fost ascociat cu inteligența, 
ca şi în articolul lui Alex Ross din cunoscutul ziar „The New York Times”. Desigur că 
editorialul a afectat viziunea populaţiei, a oamenilor de rând. Rauscher a contrazis ideea 
expusă de Ross, afirmând că efectul Sonatei pentru două piane în Re Major, KV 448 pe 
care l-au constatat ei se limitează la relaționarea spaţio-temporală. 

A doua concepţie pe care cercetătoarea a ținut să o corecteze este ideea că 
expunerea copiilor la muzică de calitate in copilărie ar avea un efect benefic pe termen 
lung (în statul Florida s-a dat o ordonanță prin care şcolile de stat erau obligate să 
difuzeze muzică clasică în fiecare zi). Frances Rauscher a scris în acelaşi articol că nu 
crede că muzica clasică poate avea efecte negative asupra copiilor; de asemenea, 
consideră că este bine ca aceştia să aibă experienţe culturale de bună calitate. 

Un alt experiment ce susţine răspunsul lui Rauscher a fost făcut la Bellarmine 
College, The Department of Psychology. Pentru a obține rezultate cât mai relevante, 
cercetătorii au testat relaţionarea spaţială a participanților la studiu, dându-le acestora spre 
rezolvare labirinturi de complexităţi diferite. Cei 22 de voluntari trebuia să rezolve în opt 
minute cât mai multe labirinturi. Dacă efectul este real, ei ar fi trebuit să rezolve mai 
multe labirinturi după ce au audiat Mozart, comparativ cu celelalte două experiențe 
auditive. Nivelul mediu de rezolvare după prima audiție a fost de 2,68 labirinturi 
rezolvate; în urma audierii altui tip de muzică, nivelul mediu a scăzut la 2,2 labirinturi 
rezolvate, iar cele mai slabe rezultate au fost obținute după linişte: 1,73 labirinturi. 

Alţi cercetători sunt de părere că efectul nu este altceva decât o afectare pe termen 
scurt a dispozitiei. În 2001, William Forde Thompson, Gabriela Husain şi Glenn 
Schellenberg au studiat efectul pe 24 de subiecți- unii erau încă la facultate, alţii 
absolviseră deja; toţi luaseră lecţii de muzică (media este de 2,75 ani). Ei au ascultat 
Sonata pentru două piane in Re Major KV 448, de W.A. Mozart şi Adagio în sol minor de 
T. Albinoni. Compozițiile sunt contrastante; sonata este veselă şi energică, pe când 
lucrarea lui Albinoni este lentă şi tristă. După audiere, participanţii au rezolvat testele 
folosite de Rauscher şi colaboratorii ei în studiul inițial. Apoi, au mai avut de completat 
un chestionar în legatură cu dispoziția lor de moment. De asemenea, trebuia să precizeze 


cât de energici se simt, pe o scară de la 1 la 7 și să spună cât de mult le-au plăcut audițiile. 
Voluntarii au avut rezultate semnificativ mai bune după ce au ascultat Mozart decât după 
audiția cu Albinoni. Totuşi, acest efect benefic a dispărut în ce priveşte statisticile din 
chestionarele completate. 

Unele experimente arată că deja faimoasa sonată a lui Mozart poate chiar să 
reducă numărul crizelor de epilepsie. La University of Illinois Medical Center s-a făcut 
un studiu în care au fost incluşi 29 de pacienţi. În maxim 300 de secunde în care au audiat 
sonata, 23 din cei 29 de pacienţi au simţit o scădere semnificativă a crizei epileptice, 
inclusiv unii care erau în comă. Nu se ştie sigur dacă acest efect este instantaneu sau 
apare doar la un interval cuprins între 40 şi 300 de secunde de audiere. 

Muzica afectează diferit fiecare om în parte şi acesta este unul dintre motivele 
pentru care cercetătorii au încercat să afle dacă şi alte piese pot declanşa „efectul Mozart”. 
„Briush Epilepsy Organization” a afirmat că a mai fost găsită o singură piesă cu efectul 
similar KV 448-ului. Aceasta este o piesă a compozitorului grec Yanni: "Acroyali/ 
Standing In Motion”. „Journal of the Royal Society of Medicine” ne informează că 
motivul pentru care efectul este valabil în ce priveşte piesa este că aceasta are acelaşi 
tempo cu sonata mai sus amintită; de asemenea, seamană la structură, linie melodică, 
armonie şi este la fel de previzibilă. 

Existenţa efectului Mozart a fost pusă în discuţie de două echipe de cercetători în 
1999: Christopher F.Chabris, Kenneth M.Steele şi alţii au publicat rezultatele unor 
cercetări sub titlul „Prelude and Requiem” pentru „efectul Mozart”?” Chabris a afirmat că 
meta-analiza lui a demonstrat că „orice sporire cognitivă este mică, nu se reflectă vreo 
schimbare a 1Q-ului sau a abilitaţilor de raţionare în general, dar, în schimb, efectul 
provine în totalitate din performanţa unui anumit tip de nivel cognitiv și are o explicaţie 
neuropsihologică simplă, numită „entuziasm indus”. De exemplu, el citează un studiu 
care a descoperit că ascultând Mozart sau un pasaj din cărţile lui Stephen King se sporeşte 
performanţa subiecţilor în împăturirea sau tăierea hârtiei (unul dintre testele folosite 
frecvent de Rauscher şi Shaw ) dar, doar pentru cei cărora le-au plăcut cele ascultate. 
Steele şi alții au descoperit într-un studiu o creştere relativă de 3 puncte a activităţii 
scoarței cerebrale datorită ascultării muzicii lui Mozart faţă de linişte, iar în altul o 
descreştere de 4 puncte. 

Chiar dacă muzica îmbunătăţeşte performanţa în rezolvarea unor probleme, sunt 
dovezi conform cărora efectul nu este general, adică nu are influenţe asupra rezolvării 
altora. Bridget şi Cuevas(2000) au decoperit că față de starea non-muzică, după ascultarea 
muzicii lui Bach sau a lui Mozart pentru 10 minute, nu se observă niciun efect în 
performanţa ulterioară a rezolvării unei probleme de matematică. 

Un raport al Ministerului de Cercetare German din 2007, în urma analizei tuturor 
lucrărilor ştiinţifice despre muzică şi inteligenţă, a concluzionat că: „ascultând pasiv 
Mozart, sau orice alt gen de muzică pe care îl preferăm, inteligenţa noastră nu va spori”. 
Totuşi, ar trebui efectuate mai multe studii pentru a afla dacă lecţiile de muzică pot ridica 
IQ-ul copiilor. 

Cercetările făcute de William Forde Thompson, Glenn Schellenberg şi Gabriela 
Husain de la Universitatea din Toronto sugerează că efectul Mozart ar putea fi numit în 
cazul schimbărilor temporare ale dispoziţiei sau în cazul sporirii performanței în urma 
expunerii prelungite la muzică (cca.8-10 min). Totuşi, nu orice gen de muzică 
declanşează efectul Mozart. Muzica trebuie să fie percepută ca având o putere de sporire a 
energiei şi a atitudinii emoţionale pozitive. 

Exemple celebre care susțin efectul Mozart sunt: cazul marelui actor Gerard 
Depardieu, al fetiţei Krissy şi cel al bolnavilor de glaucom. 








Mulți au auzit de marele actor francez Gerard Depardieu, însă puţini ştiu 
probabil că, pe la mijlocul anilor '60, acesta era un tânăr cu limba împiedicată care lupta 
să ajungă actor. Provenind dintr-o familie cu dificultăți, confruntat cu necazuri personale 
şi având în spate o copilărie marcată de erori în educaţie, Depardieu avea serioase 
dificultăți de vorbire. Cu cât încerca să se corecteze, cu atât defectele sale se accentuau. 
Unul din profesorii lui l-a îndrumat la Centrul Tomatis din Paris unde a ajuns să fie 
consultat de doctorul Tomatis. Acesta a diagnosticat problemele de exprimare şi memorie 
ca fiind rezultatul tulburărilor emoţionale profunde şi i-a promis ca îl va ajuta. Când 
Depardieu l-a întrebat pe doctor care va fi tratamentul la care va fi supus, răspunsul a fost 
unul neobişnuit: în următoarele săptămâni, tânărul urma să meargă la Centru şi să asculte 
timp de 2 ore Mozart. După câteva şedinţe actorul a remarcat primele îmbunătăţiri în 
starea lui: i-a revenit apetitul, a început să doarmă mai bine şi se simţea mai plin de 
energie. Curând după aceea a început să vorbească mai clar şi după câteva luni şi-a reluat 
cursurile la şcoala de actorie ajungând a fi unul din cei mai solicitaţi actori din generația 
sa. "Înainte de Tomatis," spune Depardieu, privind retrospectiv, "nu-mi puteam termina 
frazele. Tratamentul cu muzica mozartiană m-a ajutat să dau continuitate gândurilor mele 
şi chiar puterea de a sintetiza şi înţelege ceea ce gândeam.” 

Krissy este o fetiţă care la naşterea sa prematură cântărea sub un kilogram, 
suferind de o boală gravă. La rugămintea mamei, medicii, deşi sceptici, au acceptat să 
difuzeze Mozart în secția de terapie intensivă pentru nou-născuţi. În ciuda prognozelor 
negative, fetița a supravieţuit şi s-a vindecat în mod miraculos. Mama lui Krissy este şi 
acum convinsă că muzica geniului din Salzburg i-a salvat viaţa fetiţei. Totuşi, din cauza 
bolii de care a suferit la naştere, Krissy, la vârsta de 2 ani, nu putea sta în picioare, 
funcțiile motorii erau afectate, era anxioasă şi introvertită. În pofida acestor necazuri, ea îi 
depăşea pe cei de vârsta ei la testele de gândire abstractă. Într-o seară, părinţii au dus-o pe 
Krissy la un concert de muzică de cameră. În zilele următoare, fetiţa se tot juca cu un sul 
de hârtie plasat cu un capăt sub bărbie şi pe care-l atingea cu un băț ca şi cum ar fi cântat 
la vioară. Impresionaţi, părinții au  înscris-o la cursul de vioară după metoda Suzuki. 
Fetiţa, acum în vârstă de 4 ani, putea reproduce din memorie piese muzicale cu un grad 
de dificultate mult mai mare decât posibilitățile vârstei ei. Cu ajutorul părinţilor, 
profesorilor şi colegilor, Krissy a încetat să scuture mâinile când era stresată şi a început 
să socializeze. Fără îndoială, muzica lui Mozart a contribuit în mare măsură la 
normalizarea vieţii lui Krissy. 

Audierea Concertului în Mi bemol major pentru două piane de marele 
compozitor Wolfgang Amadeus Mozart contribuie la îmbunătățirea vederii în cazul 
bolnavilor de glaucom şi al celor cu disfuncţii neurologice ale funcției vizuale. La această 
concluzie a ajuns o echipă de medici brazilieni, care şi-a prezentat rezultatele 
experimentului în paginile revistei de specialitate British Journal of Ophthalmology. La 
acest experiment au participat 60 de pacienţi, cu diverse disfuncţii ale văzului, dar cu 
vârste apropiate, persoane de acelaşi sex şi etnie. Testul a constat în împărțirea indivizilor 
în două grupuri şi efectuarea unei examinări mecanice a câmpului vizual. O parte dintre 
persoanele testate au fost examinate, punându-le dinainte să asculte muzică de Mozart, în 
timp ce ceilalți participanți la experiment au aşteptat examinarea oftalmologică într-o 
linişte desăvârşită. Examinarea mecanică a câmpului vizual este o tehnică oftalmologică 
de testare a funcțiilor vizuale şi prevede proiecția unei figuri albe pe un fundal deschis la 
culoare, pacientul apasă pe un buton abia după ce reuşeşte să desluşească trăsăturile 
imaginii din față. Indivizii care se pregăteau de test sub acompaniamentul muzicii lui 
Mozart au reuşit o mai bună performanţă decât cei care s-au pregătit în linişte. Însă, din 
păcate, efectul benefic a durat doar zece minute. În opinia specialiştilor brazilieni, 
rezultatele la care au ajuns în urma experimentului menționat dau temei pentru a crede că 


muzica lui Mozart acţionează binefăcător asupra percepţiei spaţio-temporale, contribuind 
şi la prelucrarea informaţiei vizuale în creierul uman într-un timp mult mai scurt decât în 
mod obişnuit. 

În urma unor teste anterioare s-a dovedit că muzica lui Mozart îmbunătăţeşte 
capacitățile pentru studierea matematicii şi ridică nivelul studiului în general, accelerând 
şi dezvoltarea creierului fătului în timpul sarcinii. 

În anii din urmă, au fost semnalate numeroase cazuri similare. Intuitiv suntem 
convinşi că muzica ne poate schimba starea de spirit, însa efectele stimulatoare ale 
muzicii asupra creativităţii, învăţării şi sănătaţii au trezit interesul savanților din întreaga 
lume. În această privință, muzica lui Mozart se remarcă prin efectele sale surprinzător de 
puternice. 

Probabil că oamenii de ştiinţă nu vor cădea prea curând de acord in ceea ce 
priveşte existenţa sau nu a „efectului Mozart”. Totuşi, muzica i-a fermecat pe oameni din 
cele mai vechi timpuri. Ea ne insoţeşte mereu, fie că suntem tineri sau bătrâni, trişti sau 
fericiţi. Provine din suflet şi se adresează sufletului, de aici marea ei putere de a uni, de a 
transforma şi înfrumuseţa viaţa omului, de a face sufletele să vibreze simultan...... Muzica 
va fi mereu a noastră, a tuturor. Arta sonoră reprezintă unul dintre cele mai personale 
moduri de exprimare a celor mai profunde trăiri, un drept primit odată cu venirea pe 
Pămant. Si, constantând că nu ne putem imagina lumea fără MUZICĂ, ce-ar fi să îi 
acordăm încredere absolută şi să o lăsăm să ne înfrumuseţeze viaţa zi de zi? Poate că 
învățând să umblăm pe valurile ei, vom reuşi să ajungem mai aproape de adevăratul sens 
al vieţii - Iubirea. 


Muzica oglindeşte toate misterioasele ondulaţii ale sufletului, fără putinţă de 
prefăcătorie. 
George Enescu 


Muzica trebuie să fie scânteia ce aprinde focul în sufletul omenesc. 
Ludwig van Beethoven 


Muzica exprimă ceea ce nu poate fi exprimat prin cuvinte şi ceea ce este imposibil 
a fi trecut sub tăcere. 
Victor Hugo 

INTERDISCIPLINARITATEA ÎN ARTA SONORĂ 


Profesor Lucica Caravana 


J AE ET OEE în condițiile actuale ale desfăşurării procesului de 


învăţământ, se impune ca o direcție principală a renovării activității profesorilor. Această 
renovare presupune atât conținutul lecţiilor, cât şi metodele şi strategiile de lucru. 

"Intedisciplinaritatea este un proces de cooperare, unificarea şi codificarea 
unitară a disciplinelor ştiinţifice contemporane, caracteritic actualei etape de dezvoltare 
a cunoaşterii ştiinţifice, în care fiecare disciplină îşi păstrează autonomia gnoseologică, 
specializarea şi independenţa relativă şi în acelaşi timp se integrează în sistemul global 
de cunoştinţe”, spunea A. Becleanu Iancu. 

In mod tradițional, conţinutul disciplinelor şcolare a fost conceput cu o 

accentuată independenţă a unor discipline față de altele, adică fiecare disciplină de 
învăţământ să fie de sine stătătoare. Astfel, cunoştinţele pe care elevii le acumulează, 
reprezintă cel mai adesea un ansamblu de elemente izolate, ducând la o cunoaştere statică 
a lumii. Aceste aspecte sunt în contradicție cu varietatea mare a legăturilor şi 
interacțiunilor dintre fenomene și cu caracterul dinamic al acestora. 

Abordarea interdisciplinară porneşte de la ideea că nici o disciplină de învățământ 
nu constituie un domeniu închis, ci se pot stabili legături intre discipline. Succesul în 
activitatea tinerilor este posibil, numai dacă aceştia pot să coreleze interdisciplinar 
informaţiile obținute din lecții. 

Pentru realizarea unei bune interdisciplinaritati se impun câteva exigente : 

- profesorul sa aibă o temeinica cultura generala; 

profesorul sa cunoască bine metodologia obiectului sau de specialitate, dar si a 
celorlalte obiecte din aria curriculara; 
elevii sa fie conştientizaţi de existenta interdisciplinaritatii obiectelor de 
invatamant; 

- realizarea unor programe care sa includă teme cu caracter interdisciplinar. 

In condițiile actuale, in care profesorii trebuie sa creeze programe, realizând 
C.D. _-uri., interdisciplinaritatea in cadrul unei arii curriculare poate constitui un punct de 
plecare. Având in vedere cele arătate mai sus, consideram ca interdisciplinaritatea 
constituie un principiu ce trebuie aplicat, o modalitate de gândire si acțiune, ce decurge 
din evoluția ştiinţei si a vieţii economico-sociale. 

Învățământul şcolar romanesc este într-o continuă transformare şi înnoire din punct de 
vedere al conținutului, al obiectivelor, a metodelor şi strategiei de a lucra, de aceea 
interdisciplinaritatea este posibilă si uşor de realizat deoarece programa dă libertatea şi 
posibilitatea de a alege temele precum şi modalităţile de realizare, în funcție de nivelul clasei, 
de posibilităţile copiilor si materialul existent în scoli. 

Printr-un învățământ interdisciplinar copii pot sa dobândească o privire de ansamblu 
asupra vietii,universului „legaturilor dintre obiecte, fenomene, lucruri. 

Nevoia de interdisciplinaritate se impune si din dorința de organizare si corelare a 
cunoştinţelor predate atractiv; aglomerarea si supraîncărcarea cu informaţii sunt reprobabile. 
In aceasta ordine de idei,menita de reținut observația remarcabila a cunoscutului pedagog 

francez Louis Cros ca "aportul la cultura generala a fiecărei discipline şcolare se exprima nu 
prin ceea ce este specific, ci prin ce are comun, generalizabil, transferabil" de la un domeniu 
la altul. Fiecare disciplina se deosebeşte de alta prin conţinut, metoda , dar fiecare dintre ele 
este parte a unui întreg, cu același obiect-realitatea; folosesc aceleaşi instrumente de 
comunicare si gândire, se adresează aceleiaşi integralități care este omul si urmăresc acelaşi 
scop. 

O activitate desfăşurata in mod interdisciplinar oferă copilului posibilitatea de a lega 
intre ele cunoştinţele de la alte activități sau discipline, realizând funcționalitatea 
informaţiei. De exemplu, vizionarea unei casete video la clasa a VII-a cu una din operele lui 
Verdi dau copiilor posibilitatea de a-si imbogati cunostintele legate de istoria muzicii si de 
cea universala, de literatura, coregrafie, arta plastica, dramatica, etc, opera fiind singura la 
realizarea careia participa toate artele. 

Acest gen de activități sunt foarte antrenante, nu plictisesc copiii, dau posibilitatea 
evaluării celor invatate in mai multe tipuri de activităţi, cultiva mobilitatea gândirii prin 
trecerea de la un gen de activitate la alta, garantează o îndelungata reținere a cunoştinţelor, 
antrenează intreaga clasa de copii reuşind sa capteze atentia si celor lipsiti de talent muzical 
sau celor cu interes scazut pentru disciplina sau invatatura. 

Interdisciplinaritatea înseamnă viziune globala si spirit de echipa, dar in acelaşi timp 
identificarea personalităţii copilului, originalitatea in acţiune, cultivarea aptitudinilor creative, 
ieşirea din tipare sau staționarea intr-un anumit perimetru posibilitatea lărgirii orizontului de 
cunoaştere a gândirii si memoriei. 

Putem pleca de la ipoteza ca ţinerea in evidenţă a premiselor comune mai multor 
activităţi si a conexiunii dintre ele, va spori eficienţa învăţării, va creşte capacitatea de 
aplicare a cunoştinţelor si a consolidării lor în vederea pregătirii copiilor pentru viata. O 
lectie de consolidare la clasa a VII-a poate porni de la o opera audiata sau vizionata anterior, 
prin prezentarea imaginilor, reamintirea momentelor importante, a personajelor.a numărului 
lor, sepârandu-le in bune si rele,etc. Impartim clasa pe grupe, fiecare grup incercand sa redea 
prin desen un moment diferit al operei, toate formând o lucrare colectiva. In timpul lucrului 
vor fi audiate arii din opera respectiva. In final, toate lucrarile vor fi afisate in ordinea 
desfasurarii actiunii. 

Activitățile desfăşurate in mod interdisciplinar reactualizează cunoştinţele, utilizează 
vocabularul din activităţile anterioare, îmbogățește vocabularul, evaluează rezultatele, 
foloseşte dialogul permanent precum si spiritual de colegialitate, interdisciplinaritatea fiind o 
metoda noua, moderna, in pas cu cerinţele progresului, cu stadiul actual al societăţii care este 
înconjurata de jocuri video, carti colorate, manuale alternative. 

Problema interdisciplinarității a preocupat filosofii şi pedagogii încă din cele mai 
vechi timpuri: sofiştii greci, Plinius, Comenius şi Leibnitz, iar la noi Spiru Haret, Iosif 
Gabrea, G. Găvănescu şi, dintre numeroşii pedagogi ai perioadei contemporane amintim 
pe G. Văideanu. 

În opinia lui G. Văideanu, interdisciplinaritatea „implică un anumit grad de 
integrare între diferitele domenii ale cunoașterii şi între diferite abordări, ca şi utilizarea 
unui limbaj comun permiţând schimburi de ordin conceptual şi metodologic”. 

Interdisciplinaritatea este o formă de cooperare între discipline ştiinţifice diferite, 
care se realizează în principal respectând logica ştiinţelor respective, adaptate 
particularităuilor legii didactice şi-l ajută pe elev în formarea unei imagini unitare a 
realității, îi dezvoltă o gândire integratoare. 

Interdisciplinaritatea se impune ca o exigenţă a lumii contemporane supusă 
schimbărilor, acumulărilor cognitive în diferite domenii ale cunoaşterii. 








În perioada contemporană reforma conţinuturilor învățământului românesc a creat 
cadrul unor transformări la nivelul curriculumului, între care se distinge perspectiva 
interdisciplinară. 

Interdisciplinaritatea se referă şi la transferul metodelor dintr-o disciplină într-alta, 
transfer cu grade diferite de implicare / finalizare. 

Interdisciplinaritatea reprezintă o modalitate de organizare a conţinuturilor 
învăţării, cu implicații asupra întregii strategii de proiectare a curriculumului, care oferă o 
imagine unitară asupra fenomenelor şi proceselor studiate în cadrul diferitelor discipline 
de învăţământ şi care facilitează contextualizarea şi aplicarea cunoştinţelor dobândite. 

În procesul de învățământ se regăsesc demersuri interdisciplinare la nivelul 
corelațiilor minimale obligatorii, sugerate char de planul de învăţămând sau de 
programele disciplinelor sau ariilor curriculare. În înfăptuirea unui învățământ 
modern, formativ, considerăm predarea — învăţarea interdisciplinară o condiţie 
importantă. Corelarea cunoștințelor de la diferitele obiecte de învățământ contribuie 
substanțial la realizarea educaţiei elevilor, la formarea şi dezvoltarea flexibilităţii gândirii, 
a capacitaţii lor de a aplica cunoştinţele în practică; corelarea cunoştinţelor fixează şi 
sistematizează mai bine cunoştinţele, o disciplină o ajută pe cealaltă să fie mai bine 
însuşită, 

Posibilităţile de corelare a cunoștințelor dintre diferitele obiecte de învățământ 
sunt nelimitate. Important este ca predarea — învăţarea să fie văzută ca o modalitate 
modernă de realizare a eficienței lecţiilor, iar învățătorul, pentru a-şi atinge obiectivele 
propuse trebuie să se pregătească din timp şi să apeleze la capacitatea sa creatoare. 
Predarea — învăţarea prin corelarea obiectelor de studiu reprezintă noul în lecţii, care 
activează pe elevi, le stimulează creativitatea şi contribuie la unitatea procesului instructiv 
— educativ, la formarea unui om cu o cultură vastă. 

Legătura dintre discipline se poate realiza la nivelul conţinuturilor, obiectivelor, 
dar se creează şi un mediu propice pentru ca fiecare elev să se exprime liber, să-şi dea 
frâu liber sentimentelor, imaginatiei, să-si dezvolte sensibilitatea, creativitatea. 

Adâncirea analizei programei şcolare relevă un număr mai mare de obiective de 
referință şi activităţii de învăţare ce permit abordarea interdisciplinară, însă cele mai 
interesante conexiuni pentru copii se realizează la nivelul conținuturilor. Un conținut 
şcolar structurat în chip interdisciplinar este mai adecvat realității descrise şi asigură o 
percepere unitară, coerentă fenomenelor (Exemplu — Datinile şi sărbătorile neamului 
românesc invită la căutări şi conexiuni între diferitele domenii de cunoaştere). 

Avantajele interdisciplinarității sunt: 
e permite elevului să acumuleze informaţii despre obiecte, procese, 
fenomene care vor fi aprofundate în anii următori ai şcolarității; 
e clarifică mai bine o temă făcând apel la mai multe discipline 
(literatura, educatia muzicala, educatia plastica, religia,etc) 
e creează ocazii de a corela limbajele disciplinelor şcolare; 
e permite aplicarea cunoştinţelor în diferite domenii; 
e constituie o abordare economică din punct de vedere al raportului 
dintre cantitatea de cunoştinţe şi volumul de învăţare. 

Predarea interdisciplinară pune accentul simultan pe aspectele multiple ale 
dezvoltării copilului: intelectuală, emoțională, socială, fizică şi estetică. 
Interdisciplinaritatea asigură formarea sistematică şi progresivă a unei culturi 
comunicative necesară elevului în învăţare, pentru interrelaționarea cu semenii, pentru 
parcurgerea cu succes a treptelor următoare în învățare, pentru învățarea permanentă. 

Acumulările cognitive din diversele domenii de cunoaştere, precum și 
multiplicarea surselor învățământului impun strategii moderne de dimensionare şi de 


structurare a conţinuturilor. Se impune o modalitate nouă de selecție a informaţiilor, 
descongestionarea, dar şi alte criterii de organizare, ierarhizare, de creare şi aplicare cât 
mai potrivite realitaţii şi obiectivelor educaţionale privind realizarea unei viziuni 
integrative, holistice la elevi. 

Copiii nu tebuie educați pentru lumea de azi, deoarece nu se ştie cum va fi lumea 
lor şi e nevoie să fie învăţaţi să se adapteze. 

În sistemul educaţional, într-o societate viitoare, este nevoie de stimularea 
creativității şi acest lucru este posibil numai prin promovarea interdisciplinarităţii. 

Interdisciplinaritatea este „o formă de cooperare între discipline diferite cu privire 
la o problematică, a cărei complexitate nu poate fi surprinsă decât printr-o convergenţă şi 


o combinare prudentă a mai multor puncte de vedere.” 

Conexiunea disciplinară cunoaşte patru niveluri de  concretizare: 
multidisciplinaritatea, pluridisciplinaritatea, interdisciplinaritatea şi transdisciplinaritatea. 

Multidisciplinaritatea vizează juxtapunerea unor elemente ale diverselor discipline 
pentru a pune în lumină aspecte comune. 

Pluridisciplinaritatea este o integrare mai accentuată bazată pe comunicarea 
simetrică între diferitele paradigne explicative. 

Transdisciplinaritatea vizează o întrepătrundere a mai multor discipline, care duc 
la apariţia unor discipline noi sau la alte domenii de cunoaştere. 

Interdisciplinaritatea implică stabilirea şi folosirea unor conexiuni între limbaje 
explicative sau operaţii, cu scopul diminuării diferențelor care apar între disciplinele de 
invăţământ, clasice. 

Pluridisciplinaritatea, interdisciplinaritatea şi transdisciplinaritatea sunt segmente 
ale cunoașterii. 

Intervenţia profesorului determină corelaţii obligatorii prevăzute de programele 
şcolare şi impuse de logica noilor cunoştinţe, fapt ce duce la interdisciplinaritate. 

Se pot elabora, în echipă, proiecte de lecţii, planificări semestriale (anuale comune 
a două sau mai multe discipline (limba română-limba latină, franceză, istorie, 
geografie). 

Interdisciplinaritatea se mai poate baza şi pe : 

1) cultura bogată, interdisciplinară a profesorului; 

2) pe echipe de profesori cu specialități diferite, care să predea „în echipă”, (fie 
numai un grup de discipline, predate la aceeaşi clasă, fie aceleaşi discipline urmărite pe 
orizontală şi pe verticală). 

Introducerea şi folosirea calculatoarelor în orice disciplină constituie o mare 
victorie. Soluţia unei educaţii viitoare o constituie modularitatea / modularizarea 
disciplinelor. 

Modulul permite selectarea cunoştinţelor relevante, în jurul unui subiect, la toate 
disciplinele. 

Învăţarea modulară deschide noi perspective elevului. Fiecare dintre ei pot să-şi 
aleagă un „itinerar propriu” pentru continuarea modulelor, adaptat propriilor interese. În 
cadrul procesului instructiv-educativ modularizarea prezintă unda verde, profesorii 
asumându-şi noi roluri plasându-i într-o zonă superioară a activităţilor intelectuale. 

„Elevul viitorului va fi un explorator” — spune Marshall McLuhan. Pentru aceasta 
el trebuie să fie conştientizat de importanţa învăţării prin cercetare, prin descoperire, de 
importanţa realizării conexiunilor între diferitele discipline. În contextul societăţii de 
astăzi, considerăm că din punct de vedere axiologic, orice cucerire stiintifică trebuie 
transpusă în termeni didactici. 

„Elevul va fi în plenitudinea forțelor lui creatoare abia peste 15 — 20 de ani, când, 
cu siguranță, cercetările ştiintifice actuale vor fi implicate şi aplicate plenar în viața 
cotidiană” (V. Marcu). 

Activităţile de „ Educaţie muzicală” contribuie cu succes, având în vedere că 
muzica este îndrăgită de copii, la consolidarea, fixarea cunoştinţelor, deprinderilor 
copiilor dobândite în activitățile cu conţinut matematic din clasele primare. Prin cântece, 
jocuri muzicale copiii exersează număratul si unele operaţii de calcul incepand chiar de la 
grupa mică de gradinita.Prin cântecul „„Puișorii piticului”, se consolidează număratul până 
la trei, la grupa mijlocie număratul până la cinci prin cântecul „Cinci voinici”, iar la grupa 
mare cântecul „Numărătoare”, ajută la consolidarea numărării în limitele 1-10, crescător 
şi descrescător. Tot la grupa mare prin cântecul „Şade rața pe butoi” se fixează număratul 
din doi în doi. 

La grupa mare şi pregătitoare, cântecele adunării şi scăderii cu 1-2 unităţi, 
elaborate de profesoara Sofica Matei în lucrarea „Aritmetica muzicală”, ajută atât la 
fixarea număratului în şir crescător şi descrescător în limitele 1-10, cât şi la exersarea 
operaţiilor de adunare şi scădere cu 1-2 unități în limitele 1-10. Cântecele se învaţă uşor, 
linia melodică fiind simplă, iar fiecare cântec are o strofă care se repetă cu mici variaţii de 
cuvinte ( se schimbă de obicei numerele). În majoritatea cântecelor predomină cântarea 
dialogată, astfel ele devin simple probleme de calcul oral. 


Exemple: 
Un răţoi e pe cărare 
Unul vine-n fuga mare. 
Câţi răţoi sunt pe cărare? 1+1=2 
Unul şi cu unul —Doi 
Strigă vesel un pisoi. 


Doi răţoi sunt pe cărare 


Mere, mere, fermecate 
Mere roşii dulci şi coapte 


Într-un coş le duc pe umăr 

Rând pe rând le număr: 

Trei mere şi încă două 3+2=5 
Câte fac copii? 

Fac cinci mere roşioare 

Bune de mâncare. 

Trei gâscuţe în grădină 

Ciugulesc dintr-o sulfină, 

Două din ele-au plecat 3-2=] 
Ga, ga, ga fuga pe lac 

Trei fără două — una fac 

A răspuns rățuşca „„Mac” 


Conceptul de interdisciplinaritate poate fi explicat şi precizat ca posibilitate de 
intersecție a informațiilor din două sau mai multe domenii. 

În dicţionarul de filozofie, Iancu Becleanu defineşte conceptul de 
interdisciplinaritate ca „un proces de coordonare, unificare şi codificare unitară a 


disciplinelor contemporane, caracteristice actualei etape de dezvoltare a cunoaşterii, în 
care disciplina păstrează autonomia, specialitatea şi independenţa relativă şi, în acelaşi 
timp, se integrează în sistemul global de cunoştinţe”. 

Interdisciplinaritatea se impune ca una din direcţiile principale ale renovării 
activității din învăţământ, în ansamblul său și în mod deosebit în conţinutul acestuia şi a 
strategiilor de lucru aplicate. 

Interdisciplinaritatea elimină barierele artificiale dintre domeniile cunoaşterii 
datorită transferului de cunoştinţe, de metode, de mijloace, dându-le posibilitatea aplicării 
cunoştinţelor însuşite pe parcurs. În aceste condiţii activităţile instructiv-educative sunt 
mai atractive, eficienţa lor creşte, iar copilul nu este simplu receptor, ci devine un subiect 
al cunoaşterii şi acţiunii. Astfel, pe parcursul unui demers didactic interdisciplinar, copiii 
îşi completează, îşi adâncesc sau aplică cunoştinţele dobândite, numără, îmbină figuri 
geometrice, redau grafic imagini, separă jucăriile după anumite criterii, în funcţie de 
legăturile logice dintre conținuturile pedagogice. 

Educaţia a reprezentat de-a lungul timpului o permanenţă în viaţa societăţii, 
activitățile de formare artistică devenind mijloace fundamentale, de neînlocuit, pentru 
educarea şi înnobilarea omului. Idei şi concepţii despre raportul artă — educaţie există din 
cele mai vechi timpuri, ideea dominantă fiind aceea că perfecționarea morală a omului şi 
societăţii nu se poate realiza fără valorificarea potenţialului educativ al artelor. Dintre 
acestea, muzica a avut o foarte largă acţiune educativă şi, dintotdeauna, a exercitat o 
puternică influență asupra sensibilităţii şi conştiinţei, dezvoltând şi consolidând calităţile 
umane, fiind în acelaşi timp un important factor al echilibrării şi îmbogăţirii personalităţii. 

Tradiţia muzical — folclorică precum și cea religioasă au constituit, la noi. baza 
educaţiei până în secolul al XIX-lea, când influenţele culturii muzicale europene pătrund 
în toate sistemele educaţionale. Secolul al XX-lea se caracterizează prin diversificarea 
educaţiei muzicale adresată celor din învățământul general obligatoriu, precum şi celor 
din învăţământul special — muzical, laic şi religios. În plan conceptual, specialiştii din 
domeniile psiho — pedagogiei şi ale artelor au pledat pentru includerea muzicii în educaţia 
copiilor şi a adulţilor. Învăţarea muzicii s-a realizat până în secolul al XIX-lea, oral, prin 
cântec religios şi popular, iar repertoriul muzical cult european şi naţional ( compus 
special pentru copii), însoţit de alfabetizarea muzicală, a devenit din secolul al XIX-lea 
până în prezent coordonata educaţiei muzicale a copiilor, chiar dacă metodele specifice 
disciplinei, conținutul programelor şi manualelor au fost diferite. 

De-a lungul timpului, am constatat că idealul estetic a influenţat idealul 
pedagogic, că arta a jucat rolul de ordonator al spiritului uman şi a reprezentat un mijloc 
fundamental în evoluţia vieţii sociale. Muzica şi-a aflat locul în şcoală încă din 
Antichitate, păstrându-şi în toate epocile următoare rostul în dezvoltarea armonioasă a 
fiinţei umane. De aceea, i-am prezentat pe cei mai ferventi susținători ai artei sunetelor, 
ca disciplină educaţională, precum și concepţiile lor pedagogice: Platon, Aristotel, 
Confucius, Comenius, Jean Jacques Rousseau, Friederich W. Frâebel (care iniţiază 
înfiinţarea de grădiniţe), Emile Jacques Dalcroze, Maria Montessori, Carl Orff. Demne de 
reținut sunt şi contribuţiile pedagogilor români la situarea şi consolidarea poziţiei muzicii 
în planurile de învățământ: Spiru Haret, Constantin Brăiloiu, Tudor Vianu, Ştefan 
Bârsănescu, George Văideanu şi mulţi alții. 

Dar evoluția didacticii muzicale nu a fost posibilă fără contribuţiile constante din 
domeniu, ale celor ce şi-au pus în slujba învăţământului imaginaţia şi dăruirea pentru ca 
elevii de diterite vârste să beneficieze de influenţa pozitivă a artei sunetelor. Dintre 
aceştia, îi amintim pe: Sarah Glower, Hugo Riemann, Edgar Willems, Maurice Chevais, 
Maurice Martenot, Zoltan Kodaly, Shinichi Suzuki. Alături de cei menţionaţi, numeroşi 
specialişti români au venit cu soluţii originale în alcătuirea manualelor, a sistemelor de 

însuşire a scris-cititului muzical, în utilizarea metodelor şi mijloacelor didactice specifice 
domeniului. În acest sens, îi amintim pe: Gavriil Galinescu, Mihail Gr. Posluşnicu, Ana- 
Motora Ionescu, Ion Şerfezi, Pavel Delion, Ligia Toma-Zoicaş, Gabriela Munteanu. 

Finalitatea educaţiei muzicale constă în stimularea capacității de a înţelege corect 
valoarea artistică, de a o crea şi de a o aplica. În mediul familial, copiii intră în contact cu 
diverse creaţii, din toate domeniile artistice ( muzică, pictură, dans), mai mult sau mai 
puțin valoroase şi, de aceea grădiniţa şi şcoala au obligaţia de a le oferi adevăratele valori 
ale culturii muzicale, activitate care presupune: formarea priceperilor, deprinderilor şi 
cunoştinţelor muzicale, însuşirea conştientă a elementelor ritmico — metrice şi a 
elementelor melodic — interpretative. Simularea prin joc de rol, cunoaşte multiple aspecte 
atât pentru procesul de învăţare ( joc de exersare ), cât şi pentru cel de evaluare (joc de 
competiție, recunoaştere, creație). 

Trebuie reţinut faptul că prin cântarea vocală şi instrumentală, ca şi prin audițiile 
realizate la activitățile muzicale, copiii se echilibrează şi se relaxează în acelaşi timp, 
acestea având şi efect terapeutic. În acest scop, modalităţile specifice de realizare a 
educației muzicale utilizează creații specifice: exercițiile muzicale cu rol în formarea 
deprinderilor, cântecele, care sunt principalul mijloc de familiarizare a copiilor cu 
limbajul muzical, jocurile muzicale ce reprezintă forma cea mai complexă de educaţie 
artistică a copiilor şi audițiile muzicale ce cultivă gustul pentru valorile autentice. 

Mişcarea pentru promovarea interdisciplinarității s-a conturat ferm în a doua 
jumătate a secolului al XX-lea în Statele Unite şi Europa. UNESCO a organizat seminarii 
de dezbateri şi pregătire a formatorilor în acest nou domeniu educaţional. În urma 
cercetărilor întreprinse specialiştii au constatat corelaţiile dintre arte, ca având unitate, dar 
şi specificitate în acest sens, iar pedagogul. 

George Văideanu a lansat ideea învăţământului interdisciplinar mai ales în 
domeniul artelor. Această abordare nu anulează disciplinaritatea, ci îşi propune să 
amplifice conexiunile disciplinare, eliminând granițele stabilite între diferitele 
domenii.Deoarece întregul proces educativ este coordonat de un singur cadru didactic, la 
nivel preşcolar şi primar, organizarea activităților combinate „bi sau „multidisciplinar ” 
este mult mai uşor de realizat, întrucât condiţiile necesare sunt relativ identice prin 
organizarea exterioară, structura cunoştinţelor şi strategia didactică. Deschiderea spre 
interdisciplinaritate a activităților muzicale este evidentă, disciplina muzica fiind un 
domeniu al educaţiei, în care sunt vehiculate noţiuni şi aspecte din specialități diferite, 
însumate în textele cântecelor, jocurilor şi audițiilor. Corelarea cunoştinţelor dobândite la 
diverse obiecte de învăţământ, poate asigura o sistematizare a informaţiilor specifice 
diferitelor domenii, scopul fiind reluarea unui sistem unitar de cunoaştere. Selectarea 
conținutului învăţământului este o problemă de mare responsabilitate didactică, deoarece 
trebuie să se opereze în aşa fel încât să se acopere în întregime volumul, structura şi 
natura informaţiilor recomandate în curriculum. Valorile ştiinţifice, morale, estetice şi 
fizice care fac obiectul informării şi formării copiilor, corespunzătoare cu posibilităţile lor 
psiho — fizice pot fi însuşite mai bine în acest context interdisciplinar. 

Deşi specialiştii vehiculează noţiuni ce definesc anumite relații între discipline 
diferite, ca multidisciplinaritate, pluridisciplinaritate, transdisciplinaritate, am constatat 
că acestea se află în raport de interdisciplinaritate şi că posibilele corelaţii se pot realiza 
prin interdisciplinaritate asociată (bunăoară,derularea activității muzicale prin folosirea 
unor cunoștințe obținute la diverse alte activități) şi prin inferdisciplinaritatea integrată 
(conceperea şi desfăşurarea activităţilor muzicale prin participarea mai multor discipline) 

În sistemul educaţional, într-o societate viitoare, este nevoie de stimularea 
creativității şi acest lucru este posibil numai prin promovarea interdisciplinarității. 


Interdisciplinaritatea se referă la transferul metodelor dintr-o disciplină la alta 
putându-se distinge trei grade: 
a) epistemologic (transferul metodelor logicii formale în domeniul dreptului) 
b) gradul generator de noi discipline (metodele din matematică sunt transferate în 
fizică; din informatică în artă, au dus la arta informatică) 
c) contribuie la big-bang-ul disciplinar. 

Interdisciplinaritatea este „o formă de cooperare între discipline diferite cu privire 
la o problematică, a cărei complexitate nu poate fi surprinsă decât printr-o convergență şi 
o combinare prudentă a mai multor puncte de vedere.” ' 

Interdisciplinaritatea derivă din spaţiul cercetării ştiinţifice, iar ca demers 
epistemic, în domeniul educaţiei, poate fi sesizat sub două aspecte: 

).concentrarea conţinuturilor în perspectiva interdisciplinară precum şi 

2).proiectarea şi organizarea proceselor didactice în viziune interdisciplinară. 

Educaţia a reprezentat de-a lungul timpului o permanenţă în viața societăţii, 
activitățile de formare artistică devenind mijloace fundamentale, de neînlocuit, pentru 
educarea şi înnobilarea omului. Idei şi concepţii despre raportul artă — educaţie există din 
cele mai vechi timpuri, ideea dominantă fiind aceea că perfecționarea morală a omului şi 
societății nu se poate realiza fără valorificarea potenţialului educativ al artelor. Dintre 
acestea, muzica a avut o foarte largă acţiune educativă şi, dintotdeauna, a exercitat o 
puternică influență asupra sensibilităţii şi conştiinţei, dezvoltând şi consolidând calitățile 
umane, fiind în același timp un important factor al echilibrării şi îmbogăţirii personalității. 

Arta muzicală a acumulat forme de gândire artistică prin sunete, fiind influențată 
de aspectele fundamentale ale vieţii materiale şi spirituale a omului, reprezentând de-a 
lungul timpului evoluţia conştiinţei sale sociale şi individuale. Cea mai veche modalitate 
de comunicare sonoră umană este considerată de specialişti a fi, alături de cea verbală, 
exprimarea muzicală. Sunetele muzicii vocale au fost primele modalităţi de realizare a 
legăturilor interumane. Mai apoi, alături de voce, omul a folosit şi unelte ce au devenit în 
timp instrumente muzicale. Într-o continuă evoluție şi perfecţionare vocală şi 
instrumentală, omul a creat un limbaj al sunetelor, ce nu cunoaşte granițe, fiind universal 
şi înţeles cu aceeaşi uşurinţă pe toate meridianele lumii. 

Problema fundamentală este aceea de a şti cum poate Imaginea muzicală, realizată 
sonor — senzorial, din elemente ce nu reprezintă imagini concrete din realitatea 
înconjurătoare, să provoace emoţii artistice. Emoţiile muzicale au o generalitate largă şi 
un rol în capacitatea de percepere și înţelegere a discursului sonor. În acest sens, 
elementele limbajului muzical nu pot fi separate în procesul comunicării: melodia, ritmul, 
armonia, polifonia, timbrul, dinamica, agogica. Importantă este dezvoltarea auditivă şi 
vocal — instrumentală a copiilor, precum şi modul în care se poate realiza formarea 
corectă şi optimă a aptitudinilor muzicale. 

În mediul familial, copiii intră în contact cu diverse creaţii, din toate domeniile 
artistice ( muzică, pictură, dans), mai mult sau mai puţin valoroase şi, de aceea grădiniţa 
ŞI şcoala au obligaţia de a le oferi adevăratele valori ale culturii muzicale, activitate care 
presupune: formarea priceperilor, deprinderilor şi cunoştinţelor muzicale, însuşirea 
conştientă a elementelor ritmico — metrice şi a elementelor melodic — interpretative. 
Simularea prin joc de rol, cunoaşte multiple aspecte atât pentru procesul de învățare ( joc 
de exersare ), cât şi pentru cel de evaluare (joc de competiție, recunoaştere, creaţie). 

La început, sub forma jocului iar apoi sub forma lecţiei, educaţia muzicală aduce 
numai beneficii, bucurii şi entuziasm în sufletele copiilor, indiferent de paralela sau 
meridianul unde se află. Important este ca începutul ştiinţific, coordonat al formării 
muzicale, să pornească de la ceea ce le este familiar şi anume creaţiile lor, folclorice, ca 
să poată creşte în universul sonor specific zonei căreia îi aparţin. Dar, tot acest efort nu va 








avea finalitate dacă nu va fi ancorat în realitatea imediată, ce impune corelarea 
interdisciplinară cu toate domeniile pe care le explorează copiii în drumul lor cognitiv, 
spre înțelegerea universului în care trăiesc. 

Folclorul reprezintă o parte a culturii naționale a unui popor, reflectând în modul 
cel mai direct profilul spiritual şi talentul artistic al unei naţiuni. În acest sens, creația 
copiilor păstrează o străveche modalitate de comunicare şi de exteriorizare artistică, cu 
rădăcini străvechi în viața colectivă care precede naşterea limbilor vorbite și a limbajului 
muzical. 

Tradițiile folclorice ale copiilor pot constitui - mai ales în mediul rural - primul 
pas către cunoaşterea muzicii, după care poate fi explorat universul sonor creat, după 
modelul folclorului copiilor, de către compozitori. Creaţiile, fie folclorice, fie culte, sunt 
atât vocale căt şi vocal - instrumentale. Acompaniamentul este predominant ritmic, 
corporal (prin bătăi din palme, picioare, sau mers ritmic pentru marcarea timpului sau a 
ritmului), sau instrumental (cu obiecte sonore sau instrumente de percuție ce îmbogăţesc 
sonor atmosfera de Joc). 

Dragostea şi respectul faţă de muzică şi de frumos se clădeşte din primii ani, de la 
vârsta preşcolară, iar copiii trevuie să beneficieze de aceasta. Se impune o preocupare 
sporită pentru cunoaşterea competenţelor educativ-estetice fundamentale ca: formarea 
gustului estetic şi a capacităţii de selecţie şi apreciere, a interesului pentru o calitate 
estetică a existenşei umane, a priceperii de includere a frumosului în sensul stimulării 
creației artistice a copiilor. 

În concluzie, este necesară o selecţie riguroasă a exemplelor, pe criteriul 
accesibilităţii şi autenticităţii, pentru educaţia muzicală a copiilor de orice vârstă, mai ales 
a celor care nu trăiesc într-un mediu folcloric. În acelaşi timp, păstrarea şi transmiterea 
practicilor şi creaţiilor autentice noilor generaţii trebuie să constituie o dominantă a 
activității pedagogilor din orice etapă a învățământului. Oferind un model de „câmp 
interdisciplinar”, tolclorul copiilor trebuie considerat un model de instruire în cadrul 
instituțional (grădinița şi şcoala primară), în care învățarea şi consolidarea tuturor 
cunoştinţelor şi deprinderilor specifice acestor vârste, să fie realizate firesc, fără bariere 
între diferitele domenii de cunoaştere. Învăţarea interdisciplinară favorizează dezvoltarea 
unei viziuni globale, transferul informaţiilor în contexte diverse, generând experienţe 
fundamentale de formare a creativităţii copiilor. 

FIZICA ȘI MUZICA 


Profesor Elena Ciobanu 
Profesor Emilia Dragomir 
Grup Şcolar Astra Piteşti 


pr E şi muzica! Doua obiecte de studiu aparent total diterite dar, la o 


analiză mai atentă, constatăm că nu-i chiar aşa!...Cât de atractive devin orele de fizică de 
la capitolul „Acustică” când sunt ilustrate cu muzică de buna calitate... 

ŞI cât de important a fost aportul fizicii la dezvoltarea muzicii prin studierea 
sunetelor(unde sonore) şi a instrumentelor muzicale. 

lată că interdisciplinaritatea se aplică cu bune rezultate şi la aceste două discipline 
de învățământ. 

In continuare vom prezenta proprietățile sunetelor şi o analiză a surselor sonore. 

Noţiunea de sunet este înţeleasă în legătură cu senzaţia de auz a omului. Organul 
auditiv uman recepționează sub formă de sunet orice oscilație mecanică a cei frecvenţa 
este inclusă în intervalul 20 Hz-20000 Hz. Dacă frecvenţa este inferioară limitei de 20 Hz 
oscilaţia se numeşte infrasunet, iar dacă frecvenţa depăşeşte 20000 Hz oscilaţia se 
numeşte ultrasunet. 

Oscilaţia produsă într-un loc se propagă sub formă de undă sonoră în orice mediu. 
Sunetul nu se propagă în vid. Unda sonoră este o undă mecanică longitudinală. Corpul 
care produce sunetul se numeşte sursă sonoră. 

Proprietăţile caracteristice ale unui sunet. Un sunet perceput de ureche are 
anumite proprietăţi care, parţial, se explică prin mărimile fizice caracteristice sunetului, 
parțial prin particularităţile organului auditiv. Se disting 3 proprietăţi fizice: înălțimea, 
intensitatea şi timbru. Toate acestea pot fi exprimate în termeni fizici prin mărimi care 
permit caracterizarea unui sunet şi pot fi reprezentate grafic printr-un spectru specific. 

l. Inălțimea . Senzaţia fiziologică de sunete ascuţite(înalte) şi grave(joase) se 

datoreşte exclusiv frecventei.. 

In muzică sunt ordonate într-un şir(scară), criteriul fiind frecvenţa. Fiecare sunt 

are o denumire care îl situează într-un anumit loc în şir. Se începe cu sunetul cu 

frecvenţa de 16.5 Hz care se numeşte Do., considerat ca limita inferioară a 

auzului uman şi se stabileşte un interval de o octavă care este apoi repetat. Prin 

interval se înţelege raportul între frecvențele a două sunete, iar octava este 
intervalul dintre două sunete pentru care raportul este 2. Astfel, şirul(scara 

muzicală) apare ca în tabloul următor, unde sunt trecute intervalele celor 10 


octave. 
16,5 Limita inferioara de jos a auzului omului 






Sunetul cel mai profund al pianului 







Claviatura pianului 










Sunetul cel mai ascuţit al pianului 


Inăuntrul unei octave împărțirea in intervale este foarte diversificată, dar începând 
cu Johann Sebastian Bach s-a introdus gama temperată care împarte orice octavă în 12 
intervale egale, denumite semitonuri, definite prin raportul frecvenţelor între două sunete 
alăturate egal cu 1,05946. Astăzi, considerarea acestei subdiviziuni ordonate a condus la 
posibilitatea descrierii matematice a formelor şi a teoriei muzicale. 

2.Intensitatea auditivă. Senzatia fiziologică de intensitatea sunetului se măsoară 
prin intensitatea auditiva (tăria sunetului). Auzul nu da pentru două sunete diferite 
senzații în acelaşi raport de tărie ca raportul intensităţilor lor sonore. 

Dacă se ia ca intensitate de referinţă /, intensitatea unui sunet abia perceptibil ( Io 
= 102 W / m?), atunci se defineşte L nivelului de intensitate sonoră al unui sunet de 
intensitate I prin relaţia L= lg I / Iọ Nivelul de intensitate sonoră se măsoară în belli (B). 

3.Timbrul. Un sunet emis are un caracter complex. Alături de sunete 
fundamentale sunt emise simultan și câteva din armonicele lui ; toate acestea sunt numite 
componentele sunetului. Se numeşte fimbru caracteristica unui sunet care se exprimă prin 
componentele şi nivelul lor de intensitate sonoră. 

Instrumente muzicale 
Orchestra- lumea fascinantă a muzicii, reuneşte sub bagheta dirijorului o mulțime de 
instrumente muzicale. Acestea emit sunete muzicale utilizând surse primare de vibrații. 
Sunete au înălțime constantă, bine determinată şi indentificabilă, cu intensitate 
modulabilă după necesitate sau după dorinţă, în limitele permise de sursa emitentă. 
Sunetele au timbru caracteristic, personal, bine definit şi inconfundabil şi cu durată care 
poate fi mică( corzi lovite, ciupite.etc), sau mare ( corzi solicitate cu arcușul, tuburi 
sonore). Dacă în acustica generală se lucrează cu sunete ideale, izolate, de durată 
indefinită, continue în timp şi stabile ca frecvenţă, intensitate şi timbru, fără personalitate 
şi neinteresante din punct de vedere estetic, sunetele care compun o piesă muzicală au 
individualitate proprie, conferită de variaţia continuă a înălțimii, intensității, timbrului şi 
duratei emisiei sonore pe parcursul executării unei piese muzicale. Observând 
instrumentele muzicale folosite în mod curent identificăm două tipuri importante de surse 
sonore : 

a) Corzile sonore (vioara, viola, violoncel etc) 
b) Tuburile sonore (trompeta, flaut, orga etc) 

O altă componentă importantă este elementul rezonator constituit din volumul de 
aer din cutia viorii, din tubul sonor sau din vasul tobei a cărui serie de frecvențe proprii 
este excitată de vibraţiile sursei sonore. Astfel, sunetul slab şi fără muzicalitate al 
vibratorului este amplificat şi îmbogățit cu frecvențele de rezonanţă, al căror spectru 
creează timbru. In final ia naştere şi se propagă o undă sonoră care, datorită reflexiilor la 
extremitațile vibratorului sau rezonatorului, creează un sistem de unde staționare. 
Frecvenţele fundamentale sunt determinate de caracteristicile geometrice ale sursei de la 
care se propagă unde, iar ansamblul armonicelor (timbru) este determinat de rezonatorul 
care amplifică sunetul inițial, adăugându-i seria propriilor frecvenţe. 


INSTRUMENTE MUZICALE CU CORZI 

In mişcarea reală a unei corzi sonore sunt generate simultan, atât sunetul 
fundamental cât şi armonicele lui. Prin apăsarea corzilor pe tastiera viorii se modifică 
lungimea L a corzii care vibrează, ceea ce conduce la modificarea frecvenței sunetelor 
emise . 

La instrumentele cu corzi, unele corzi sunt înfăşurate cu sârmă, ceea ce măreşte 
masa pe unitatea de lungime u, astfel încât să obţină o frecvenţă joasă fără a se folosi o 
coardă de lungime incomod de mare. 

Corzile vibrează şi produc sunete dacă sunt scoase din poziţia lor de echilibru. 
Aceasta se poate întâmpla prin ciupire la harpă şi chitară, prin frecare cu un arcuş care 
furnizează continuu energie corzii pentru a-i întreţine oscilaţia la vioară, violă, violoncel 
şi contrabas sau prin lovire la pian şi țambal. 

Coarda poate vibra pe întreaga ei lungime emițând sunetul fundamental. Dacă 
vibrează în două segmente egale, fiecare dintre ele va avea frecvenţa dublă faţă de sunetul 
fundamental, coarda emițând armonica a doua. 

O coardă emite nu numai sunetul ei fundamental dar, în general, şi seria armonicii 
consecutive, de pildă până la 20-a, de fapt un acord din care se impune cu tărie sunetul 
fundamental. 

La pian, coarda intră în vibraţie fiind lovită de un ciocănel de lemn, al cărui cap 
este acoperit cu un strat gros de pâslă întărită ( feltru special), pentru îndulcirea sunetelor. 
Lovirea cu corpuri dure favorizează apariţia armonicelor înalte intense, care dau sunetul 
strident. Există trei tipuri principale de mecanisme de pian pentru producerea și 
amortizarea sunetelor (german, francez şi englez). 

Sunetul se poate obţine chiar la apăsarea numai pe jumătate a clapei, ceea ce 
permite executarea pasajelor rapide şi obținerea unor efecte expresive. De la sunetul cel 
mai slab la cel mai tare, de la cea mai mică la cea mai mare viteză de atac, de la legato-ul 
cel mai strâns la cel mai sec staccato, interpretul are la îndemână o vastă gamă de 
posibilităţi materiale, capabile să permită redarea oricăror nuanţe expresive. N-a existat 
vreun virtuoz a cărui tehnică să atingă posibilităţile pe care le pune la dispoziţie 
mecanismul pianului, mai ales în ceea ce priveşte viteza de execuţie. 


INSTRUMENTE MUZICALE DE SUFLAT 

Tuburile sonore sunt componente ale instrumentelor de suflat. Sursa sonoră este 
muştiucul (numit şi ancie). Acesta este sursa ce produce la rezonanţă unde staţionare în 
tubul sonor. La ancie (muştiuc) se formează întotdeauna un ventru de oscilație. 

Tubul nu joacă în producerea sunetului decât rolul de a delimita un anumit volum 
de aer, o coloană a cărei formă este definibilă geometric ( cilindru, con, etc). Materialul 
din care este făcut tubul nu are nici o influenţă asupra sunetului, deoarece el nu trebuie să 
ia parte la fenomenul vibratoriu, rezervat exclusiv coloanei de aer conţinute. Se cere ca 
acest material să fie deformabil. 

Tuburile sonore pot fi rectilinii sau curbate iar secțiunea lor poate fi constantă sau 
regulat variabilă. Flautul şi clarinetul au tubul cilindric rectiliniu ; oboiul îl are conic 
rectiliniu ; saxofonul îl are conic curbat ; intrumentele de alamă au tubul cilindric conic 
curbat , terminat cu o pâlnie numită pavilion; la orgă se întrebuințează tuburi rectilinii 
cilindrice şi prismatice. 

Tuburile sonore pot fi deschise la ambele capete(flaut, fluier) sau închise la un capat 
(clarinet, saxofon, corn, trompetă). 

Astăzi, datorită dezvoltării electronicii şi calculatoarelor (a căror funcționare se 
bazează tot pe legile fizicii), muzica a pătruns în casele tuturor oamenilor, oferindu-le 
clipe de relaxare şi plăcere. Dar există și un revers al medaliei: studii recente confirmă 








creşterea alarmantă a problemelor auditive ale tinerilor datorate ascultării muzicii rock la 
volum foarte mare, participării la concerte rock şi a utilizării Mp3play-elor cu căşti de 
ureche. 

Vorbă aspră, inimă caldă, şi minte plină de geniu 
George Enescu 


ra mai bine de două decenii dedicate muzicii simfonice şi camerale, 


Brahms îşi îndreaptă atenția, în plină maturitate creatoare către miniatura instrumentală, 
gen ce apare ca un corolar al creației sale, nu somptuos sau monumental, ci din contra, 
preferând o modalitate intimă concretizată în aceste ultime cicluri pianistice, adevărate 
bijuterii muzicale, șlefuite cu înţelepciunea şi experienţa artizanului care a ajuns la 
capătul artei sale. 

Brahms a iubit pianul şi a mărturisit că scrie pentru el cu mai multă plăcere decât 
pentru oricare alt instrument, tratându-l ca pe un „jurnal intim, confesându-i în voie și 
valorificând virtuțile sale simfonice şi nu pe cele de pură virtuozitate””!. 

Stilul miniaturilor cuprinse în opusurile 76, 79, 116 — 119 este unul discret si 
interiorizat, de o spontaneitate extraordinară, inspiraţia călătorind liberă într-un univers de 
sentimente neîngrădite de nici o prejudecată, de la cele mai tandre mângâ:ieri, la visarea 
„Ccețoasă”, şi până la valurile emoţiilor răscolitoare”?. Supleţea redării nuanţelor gândirii şi 
emoţiilor se îmbină cu forma simplă a compozițiilor, iar conţinutul complex este exprimat 
înainte de toate prin factura „grăitoare a melodiei”””. Melodismul este lin, ascuns adeseori 
la vocea mediană, tensiuni sporite apar doar în mişcarea ritmică şi în inepuizabilele 
fluctuații ale armoniei. Tonul general al acestor pagini de creaţie ocoleşte excesul şi 
efectele, compozitorul înțelegând sentimentele duioase, nostalgia, tristeţea, sensibilitatea 
la frumuseţea naturii într-un alt mod decât contemporanii lui. Romanticii vorbesc cu glas 
tare, în timp ce Brahms se destăinuie în şoaptă. 

Înrudite prin conţinut, prin simplitatea şi coincizia formei de lied (în general 
adoptată) , prin mijloace de stil şi scriitură pianistică, mânuite cu uşurinţa unei îndelungi 
experiențe componistice şi supuse caracterului confesiv, aceste lucrări prezintă o 
remarcabilă diversitate, fiecare cu trăsăturile proprii unei anumite laturi a introspecţiei. 
Cu opusul 76, Alavierstiicke, compus în 1878, Brahms intră în perioada de creaţie 
dominată de piese miniaturale. Compozitorul dă naştere acestui ciclu într-una din verile 
petrecute la Părtschach, după o primă călătorie de plăcere în Italia din primăvara aceluiaşi 
an, ce a adus împrospătare şi bucurie spiritului artistului. Acest buchet miniatural este o 
împletire de 4 intermezzi şi 4 capricii, dintre care primul capriciu în do diez minor fusese 
creat anterior în 1871, şi dăruit Clarei Schumann la aniversarea vârstei de 52 de ani. 


a George Pascu și Melania Boţocan, Carte de istorie a muzici, Editura Vasiliana’98, laşi, 2003, p. 396. 

“ Vasile Iliuț, De la Wagner la contemporani, vol. I, Ed. Muzicală a Uniunii Compozitorilor din România, 
Bucureşti, 1992, p. 68. 

3 M. Druskin, Johannes Brahms, Ed. Muzicală a Uniunii Compozitorilor din R.P.R, București, 1961, p. 
45. 








Denumirea de capriciu deriva, etimologic, din italienescul capriccio ce înseamnă 
capriciu, bizarerie. Astăzi, această denumire se dă unei piese cu o formă foarte liberă, 
având un ritm spiritual, capricios, cu o structură melodică şi armonică plină de fantezie şi 
neprevăzut. 

Intermezzo-ul a apărut în secolul al XVII-lea şi era o scurtă operă comică, de 
obicei din două părţi, care se cânta între actele unei opere seria, fără a avea însă nici o 
legătură cu acțiunea. La început, în aceste intemezzi nu cântau decât o soprană şi un bas, 
iar către jumătatea secolului XVIII se va ajunge la 5, 6 interpreți. Mai târziu intermezzo- 
ul devine un gen autonom dând naştere operei bufe italiene şi a operei comice franceze”. 
Ca piesă instrumentală de sine stătătoare, intermezzo-ul apare în secolul al XIX-lea fiind 
introdus de Schumann şi Brahms, fiind în general o piesă destinată pianului cu o formă 
liberă” 


CAPRICCIO nr. 1 — este conceput în tonalitatea fa diez minor şi se configurează 
ca o structură tristrofică de tip A B A. Debutul primei strofe este marcat de o temă 
neliniştită, „un poco agitato”, conferă muzicii un caracter dramatic, zbuciumat. Efectul 
sonor se materializează în plan teoretic prin configurații arpegiale ce conţin elemente 
tematice. 


Ex. 1 


Un poco agitato 
(Unruhig bewegt) 

Atmosfera agitată de aducere aminte din prima strofă este remodelată în cadrul 
celei de-a doua entități tematice, concepută într-o manieră calmă, mai puțin dinamică. 
Aceste aspecte sunt configurate atât cu ajutorul procedeelor de secvențare şi repetare, 
aplicate la nivel motivic, cât şi cu reconfigurări ale punerii în pagină, prin noi combinaţii 
ritmice complementare. Compozitorul se foloseşte de atributele politoniei pentru a 
evidenția tema muzicală prin contrastul valoric şi conceptual dintre aceasta şi vocile 
secundare. 


Ex. 2 





“t Alfred Hoffman, Drumul operei. De la inceputuri până la Beethoven, Ed. Muzicală a Uniunii 
Compozitorilor din R.P.R, București, 1960, p.87. 
“ Dumitru Bughici și Diamandi Gheciu, Formele şi genurile muzicii instrumentale, Ed. Muzicală a Uniunii 
Compozitorilor din R.P.R, București, 1960, p. 75 


Secțiunea mediană, B este anticipată de un scurt moment tranzitiv ce realizează 
trecerea din sfera tonalităţii iniţiale sol minor în cea a tonalităţii Fa major şi se constituie 
pe reevaluări ale materialului melodic iniţial. Sesizăm prezenţa unor segmentări generate 
de reluarea ideilor şi reconfigurarea lor din perspectivă variaţională. Materialul sonor este 
dispus pe două planuri. 

Revenirea la materialul strofei întâi este una variată. Discursul melodic poate fii 
delimitat în trei subdiviziuni sintactice, secțiunea mediană realizând contrastul necesar 
reluării — pentru a treia oară — a temei I în dispunere concluzivă. 

Din punct de vedere dinamic, lucrarea începe cu o acumulare tensională ce are ca 
punct culminant un „ff în măsura a 9-a ce este menținut trei măsuri. Strofa a doua, cu 
teme lirice, meditative este compusă pe o paletă de nuanţe mai reduse ca intensitate (între 
„p” ṣi „£”), cu mici crescendo-uri şi decrescendo-uri în cadrul motivelor de una sau două 
măsuri. Între măsurile 34 şi 37 compozitorul foloseşte un „strigendo e crescendo” pentru 
o nouă tensionare muzicală, după care se revine la tempo, într-o frază descrescătoare 
pentru ca, în măsura 42 să se reia tema lirică în secţiunea mediană B. Ultima strofă este 
impregnată de o atmosferă mai liniştită, „dolce”, cu nuanţe mici, caracterizeată de 
indicaţia compozitorului: „molto espressivo”. 


A ia au i iii i A 4 


CAPRICCIO nr. 2 are o structura tristrofică reiterativă ce guvernează această a 
doua miniatură pianistică. Tema principală — asociată cu primul segment sintactic — 
îmbină sonorităţile delicate ale tonalităţii si minor cu elemente melodice dinamice ȘI 
jucăuşe pliate pe un acompaniament acordic izoritmic. 

Secțiunea mediană, de dimensiuni restrânse, debutează cu indicaţia piu tranquilo 
semper dolce multiplicând planurile melodice şi reliefând melodia pe un acompaniament 
bistratificat: formule figurale pe valori de şaisprezecime şi plan armonic de tip ostinaţie 
ritmică. 


Ex. 4 
piu tranguilio 

Revenirea primei teme este mult mai lirică, desfăşurările melodice sunt ample atât 
în plan orizontal cât şi vertical.. 

Acest capriciu „jucăuş” este realizat prin folosirea unei palete de nuanțe joase, în 
imbinarea caracterului „graţios” cu lirismul poetic (dolce) al acestei piese. Punctul 
culminant ca nuanţă se atinge în măsurile 78 — 82 (nu se ajunge însă la „f”), unde 








compozitorul foloseşte procedeul secvenţării, fiecare fiind marcată de un „sforzando”, iar 
apogeul cu „riforzando” 


INTERMEZZO nr. 3 - Această miniatură se încadrează în tiparul unei forme 
tristrofice. Materialul sonor este polistratificat. Linia melodică este expusă preponderent 
în registrul acut fiind susţinută armonico-melodic de configurații sonore arpegial- 
izoritmice. 


Ex. 5 

Construită cu ajutorul formulelor ritmice sincopate, tema este alcătuită din 
oscilații melodice ce gravitează în jurul unui centru sonor. 

Energia debordantă a primei expuneri se pierde în sonoritățile melodiei cu caracter 
liric a celei de-a doua secțiuni. 

Cea de-a doua strofă introduce o nouă entitate tematică. Expusă în registrul 
mediu configurația tematică este reliefată cu ajutorul formulelor de triolet. 

Revenirea parțială a primei teme se configurează într-o secțiune reiterativă 
încheind lucrarea într-o manieră luminoasă prin adăugarea unui complement cadențial cu 
rol concluziv de patru măsuri. 

Acest intermezzo este unul grațios în care compozitorul „s-a jucat” pe nuanțe mici 
(pp - mf) şi a utilizat indicaţiile „espressivo” şi „dolce” pentru a crea unduiri melodioase 
în spiritul unei poetice nocturne. 


INTERMEZZO nr. 4 - Tonalitatea Si bemol major se constituie în perimetrul 
sonor de desfăşurare a celei de-a patra secțiuni a Klavierstucke op.76. Structurată ca o 
formă bistrofică, piesa oferă ascultătorului două ipostaze variate ale aceluiaşi material 
melodic. 

Secțiunea expozitivă a lucrării impune materialul tematic (ritmico-melodic) 
organizat într-o perioadă muzicală asimetrică (12+8). 

Cea de a doua frază se bazează pe materialul tematic inițial, pe care îl dinamizează 
şi îmbogăţeşte tonal. Construcţia melodică urmăreşte dinamismul discursului muzical, 
bazându-se pe mixturi ce vizează salturi intervalice de cvarta descendentă, contracarate de 
oscilaţii repetitive ascendente şi descendente. 


Ex. 6 

Din punct de vedere ritmic, structurile sonore sunt extrem de incisive (datorită 
formulelor punctate şi a pauzelor) dar în acelaşi timp expresive (datorită indicaţiilor 
legatto, pedale etc.) 

A doua perioadă a secțiunii B are un caracter variaţional, prelucrează secţiuni 
melodico-ritmice din prima perioadă și valorifică aspectul ritmic cursiv, incisiv enunțat în 
prima perioadă. 

Procedeele variaționale sunt secvenţarea, repetarea şi îmbogățirea melodică prin 
cromatisme, acestea slujind unui discurs muzical relativ unitar ancorat în tonalități 
precum si b - Fa. 

Acest al doilea intermezzo al ciclului este unul elegiatic, liric şi trist deşi este 
compus într-o tonalitate majoră (Si b major). În prima secțiune Brahms utilizează doar 
nuanţe mici (pp - p) şi indicaţia „cantando” caracteristice destăinuirii şoptite, tainice. 
Debutul celei de a doua secțiuni este marcat de indicaţia „molto espresivo” şi de 
numeroase creşteri şi descreşteri. Lirismul temei este intercalat cu o tensiunea ritmică 
(„poco stringendo”) a pasajelor de terțe ce apare în ambele secțiuni ale piesei. 


CAPRICCIO nr. 5 - Cu o configuraţie arhitectonică tristrofică de tipul (ABAv) 
cea de-a cincia lucrarea a ciclului op.76 debutează tumultos în tonalitatea do diez minor. 
Tempo-ul alert agiato, ma non troppo presto conferă lucrării un caracter nervos. dar 
sclipitor. 

Prima secțiune A surprinde prin bogăţia sonorităţilor şi diversitatea planurilor 
auditive. Materialul melodic este structurat în două perioade asimetrice. Prima operează 
cu trei planuri melodice întrepătrunse: elemente melodice în discant, oscilaţii intens 
cromatizate în partea mediană şi piloni cu rol de susţinere armonică în bas. 

Ex. 7 


Apilo, ma non trup prestu 
(Siir aufzeragl, dach micht cu small! 

Cea de-a doua frază accelerează tempo-ul prin indicația agogică sostenuto. 

Strofa a doua prelucrează materialul melodic din secțiunea mediană a strofei întâi. 
Bogăția sonoră oferă compozitorului posibilitatea să dezvolte un segment median ce 
primeşte consistență de sine stătătoare şi datorită migraţiei către tonalitatea dominantei. 

Revenirea strofei A este una variată, procedeele transformaţionale materializându- 
se în planul dinamizării ritmice şi expunerilor tematice mixturale. 

Capriciul în do diez major, o învolburată pagină pianistică, este străbătut de suflul 
unei viziuni epice intens dramatice. Nuanţele pline şi continua desfăşurare echivocă a 
ritmului creează senzaţia unei imagini simfonice ce depăşeşte forța de expresie a 
realizărilor miniaturale pianistice ale epocii“. Brahms foloseşte în această piesă o 
multitudine de procedee menite să redea agitația, tumultul zbuciumul sufletesc: octavele 
sincopate „sostenuto” (măs.19-20, 23-24 27), indicaţii precum „marcato” (măs. 21, 25), 
„sempre piu forte”(măs. 27), „agitato” (măs. 71-72, 75-76), „ben sostenuto” (măs. 96), 
alternate cu altele mai liniştite, mai poetice (măs. 53 „poco tranquillo”- 68). 


“* Stefănescu Toana, Johannes Brahms, Ed.Muzicală, Bucureşti, 1982, p.229. 








INTERMEZZO nr. 6 - Tiparul arhitectonic al piesei precedente se perpetuează şi 
în cea de a şasea lucrare a ciclului op. 76. Tonalitatea la major este perimetrul de 
desfăşurare al evenimentelor sonore ale acestei secțiuni. se concretizează într-o formă 
bistrofică simplă. 

Materialul melodic este unitar şi se configurează ca discurs bistraficat ale cărui 
componente sunt realizate prin figuraţiile arpegiale pe valori de triolet şi prin utilizarea 
sincopelor grupate în formule de tip ostinato. 


Ex 8. 


Andante con mata 





PIANO 


Strofa a doua structurează materia sonoră în două perioade simerice, folosind un 
materialul melodic unitar ce se constituie din punct de vedere ritmic pe o polimetria 


verticală (suprapunerea diviziunilor normale ale metrului binar peste cele excepționale). 

Revenirea strofei A este una variată, elementul transformaţional marcând palierul 
arhitectonic astfel că secţiunea a treia a piesei se configurează sub forma unei reprize 
concentrate. 

Această piesă este particularizată de sentimentul nostalgic-visător „Andante con 
moto” şi are un caracter de reverie, realizat prin alternanţa ritmului binar cu cel ternat. 
Secţiunea mediană a acestei piese este una dintre cele mai lirice şi duioase din tot acest 
ciclu. 


INTERMEZZO nr. 7 are o structură tristofică de tipul: AB+coda. Expresia 
lirică, cantabilă a mişcării este realizată, atât cu ajutorul materialului melodico-tematic, 
cât şi cu ajutorul articulației. Materialul sonor este unitar pentru ambele secțiuni formale 
fiind încadrat în măsura de 2/2. 

Prima strofă este formată din două fraze simetrice (8+8). Materialul sonor al frazei 
| este construit pe mai multe planuri, cu suprapuneri de diferite formule ritmice iar în 
fraza a Il-a compozitorul folosește elemente de multivocalitate prin polifonizarea 
planurilor şi suprapunerea lor peste un acompaniament de tip figural-ostinat. 


Succesiunea segmentelor formale este realizată prin cadență intrusă fapt ce 
conferă cursivitate discursului melodic şi serveşte strategiei componistice ce vizează 
reluarea şi exploatarea elementelor tematice ale frazei a Il-a a primei strofe. 


Ex. 10 





Coda implică rememorarea elementelor melodice de incipit — fraza I a strofei I — 
ce primesc rol şi sonorități concluzive. 

În acest intermezzo răzbate un ton epic de baladă, cu atributele lui de cantabilitate 
şi cu accent pe factorul emoţional creat de evenimentele unei naraţiuni sumbre. 


CAPRICCIO nr. 8 - Finalul ciclului op. 76 — Capriccio în do major — reprezintă 
una dintre cele mai dificile lucrări din literatura pianistică brahmsiană. Pasajele figurale, 
oscilațiile agogice, necesare realizării momentelor de tensiune respectiv relaxare, dublate 
de complexitatea ritmică cer interpretului măiestrie şi calități tehnice deosebite. 

Formula arhitectonică tristrofică este reiterată încă odată în acest opus, 
compozitorul folosind un tipar de tipul ABAv+coda. 

Prima strofă este structurată ca o perioadă bifrazică. Materialul melodic unitar 
pentru ambele segmente operează cu elemente figural-arpegiale bistratificate ce 
evidențiază prin intermediul accentelor şi a mijloacelor de expresii profiluri melodice 
diverse. 

Ex. 11 

Secțiunea mediană perpetuează atât structura strofei întâi cât şi aspectele 
melodice. Elementul de contrast şi generator de tensiune se edifică prin intermediul 
prezenţei cromatismelor în finalul secțiunii. 

Revenirea strofei A se face firesc, cursiv, rememorarea elementelor tematice de 
debut fiind concluzionate de.o codă scurtă de șapte măsuri. 

Ultimul capriciu al acestui ciclu are imprimat un stil plin de graţie prin indicatia 
„grazioso ed un poco vivace”. Nuanţele folosite în prima strofă sunt cele de intensitate 
joasă, doar tema melodică fiind marcată de accente de tensiune. În cea de a doua secținue 
apar momente de schimbări de tempo („animato”, „ritardando”), de acumulare de 
tensiune emoţională până în momentul de culminaţie (măs. 36-42). Piesa continuă cu o 
liniştire a discursului muzical şi cu reluarea variată a primei idei muzicale, încheindu-se 
cu o codă în „Adagio”. 











Stilul interpretativ al muzicii lui Brahms trebuie privit prin prisma ideilor 
estetice susținute de compozitor, ce cultivă aspecte clasice (echilibru, concizia, simetria 
în construcţiile sonore) cu cele romantice (melodia plină de sentiment şi expresivitate, de 
profundă trăire). 

Primul compozitor neoclasic din istoria muzicii, Brahms a continuat direcţia 
muzicală dată de Bach, Hândel şi Beethoven într-o nouă concepție a secolului XIX. 
Acesta susține ideea păstrării tradiţiei, a simfonismului, a realizării formei muzicale. 
Tonul muzicii sale trebuie apropiat de cel al lui Beethoven, fiind necesar ca interpretul să 
înțeleagă valoarea tradiției în care Brahms a văzut un izvor creator preţios. 

Romantic în expresie, atitudine şi sensibilitate, compozitorul nu a acceptat însă 
tematismul şi estetica romantică, fiind împotriva ideii programatice şi a dramei 
muzicale”. În realizarea sonorităţii brahmsiene trebuie ținut cont de faptul că el a fost 
unul din compozitorii care a iubit destăinuirea intimă iar nu declamaţia în genul 
romanticilor şcolii weimariene. 

Stilul pianistic brahmsian reclamă o maturitate de gândire atât de necesară pentru 
a putea pătrunde în dramaturgia operei sale şi de a avea capacitatea redării unei muzici cu 
o deosebită încărcătură emoțională. Interpretarea pianistică a lui Brahms a fost 
caracterizată de Schumann ca fiind „arhigenială””*. Contemporanii care l-au ascultat 
cântând la pian au remarcat în mod unanim forța şi vigoarea interpretărilor sale, sunetul 
plin, cantabilitatea tonului, expresivitatea, execuţia plastică energia ritmului şi preferința 
acestuia pentru gradările cele mai fine ale sunetului” 

INFLUENŢA MUZICII ASUPRA INTELIGENŢEI EMOŢIONALE 
A COPIILOR DE VARSTA ȘCOLARA MICA 


- Antrenament emotional prin activitati muzicale- 


Instit. Dăriescu Nicoleta 
Şcoala Geoge Coşbuc laşi 


Motto: Muzica este omul, mai mult decât cuvintele, căci cuvintele nu sunt 
decât simboluri abstracte care transmit înţelesuri reale bazate pe 

fapte. Muzica ne emoţionează mult mai adânc decât cuvintele şi ne 

face să reacționăm cu întreaga noastră făptură 

Yehudi Menuhin 


E nonis noastre constituie factorii care ne influențează cel mai mult 


modul in care reacționăm, luăm decizii, ne raportăm la propriul sistem de valori şi, nu in 
ultimul rând, comunicam cu ceilalți. Astfel, daca reuşim să ne controlăm emotiile, putem 
avea lucrurile sub control, indiferent de context. Ca una din cele mai accesibile forme ale 
artei pentru copii, muzica exercită o puternică influență asupra receptivității și 
sensibilităţii lor, a imaginației, inteligenței, deschizând în conştiinţa acestora idei morale, 
volitive şi estetice.Muzica îi înnobilează, le trezeşte emotii şi sentimente, le îmbogățește 
sfera spirituală, imprimă un colorit vieţii lor psihice. 

Dacă muzica este peste tot în lume şi noi trăim cântând mai vesel sau mai trist, 
exprimând prin cântec sentimentele şi emoţiile, am considerat că atracția pentru muzică şi 
receptivitatea copiilor faţă de ea , poate fi calea care ii face sa si la constientizeze, sa si le 
dozeze. 

Modalitatea prin care realizezi dozarea propriilor emoţii este o acţiune care are 
un rol determinant în modul în care eşti perceput de ceilalţi reprezintă un factor cheie în 
cadrul inteligenţei emoţionale. Persoanele care au un EQ ridicat, ştiu in general să-şi 
direcționeze foarte bine acţiunile în viața. Dincolo de faptul că îşi fixează obiective 
realiste, în plus, au capacitatea de a apela la rațional atunci când sunt puşi să ia decizii, 
mai exact apelează la autocontrol. 

Muzica, arta care îmbină în modul cel mai direct sensibilitatea şi conştiinţa, 
poate trezi stări sufleteşti şi idei de puternic răsunet voliţional. Ea este arta care cere atât 
interpretului cât şi ascultătorului o deosebit de mare participare activă şi chiar 
creatoare.Muzica cultivă sentimentele, pesimismul, pasiunea, oferă imagini din peisajele 
pitoreşti şi sălbatice, lumea poetică cu spiritul ei. Prin forța ei emoţional educativă 
intrinsecă, muzica a însoţit omul în toate ipostazele vieţii lui, l-a influenţat, i-a modelat 
caracterul. 

Marele Beethoven vedea în modelele muzicale “o cale de pătrundere spre o lume 
mai înaltă a cunoaşterii”, iar George Enescu considera muzica “unicul mijloc de a da glas 
strigătelor sufletului cu tainicile lui însuşiri” sau calea care “îi înlesneşte pătrunderea în 
însuşi miezul emoţiilor sale”.(Ada Brumaru,1962 p.187) 

Muzica, alături de celelalte discipline, prin mijloace simple (cântatul, jocul), 
plăcute copiilor, contribuie la realizarea dezvoltarea capacităților intelectuale, având rol 

deosebit în “închegarea definitivă a caracterelor” după cum afirma George Breazul 
pledând pentru o educație muzicală largă şi bine organizată. 

Pentru a nu fi frânată, exersarea necesită permanent existența unei motivații, 
pornite de cele mai multe ori dinăuntrul individului, cultivată totuşi din afară prin climatul 
cultural propice depistării şi concretizării sub diferite forme a aptitudinilor muzicale. 

După depăşirea primei faze a practicării muzicii în mod mecanic , s-au asigurat 
fundamentele senzoriale, fizice şi afective pentru avansarea copilului de le stadiul de a 
auzi la cel de a asculta şi apoi a cânta analitic şi conştient.In acelasi timp s-a lucrat la 
constientizarea sentimentelor proprii si a celorlalti, identificand situatii ca:suparat / 
furios, nemultumit / trist, bucuros / mandru, analizandu-le, acesta constituind primul pas 
spre drumul controlului sentimentelor si emotiilor "vitala pentru echilibrul nostru 
psihologic. Atunci cand este pozitiva,ne permite sa actionam eficient, sa ne simtim bine 
in propria piele, sa facem fata dificultatilor existente”(C.Andre & F.Lelord,2003, p.12) 

Din conţinutul cântecelor cu referire la viaţa plantelor şi animalelor, despre 
prieteni şi părinți, copii învaţă să fie buni, generoşi, curajoşi, iubitori, cântatul în sine 
constituind pentru mulți copii o acţiune stimulatoare care le mobilizează propriile resurse, 
un adevărat resort care declanşează aptitudini latente şi capacităţi nebănuite.Personajele 
ilustate in cantece au fost analizate, elevii au empatizat cu ele , imaginandu-si scenarii 
care le generau diferite trairi si oferind solutii de a actiona in situatiile date, in pielea 
personajelor alese. 

Tuturor copiilor le place să cânte.Am acordat acestui fapt mai multă atenţie si am 
încercat să îi atragem, să le deschidem larg porțile spre muzică învățându-i să crească în 
muzică şi să gândească muzical, dar in acelasi timp am urmarit formarea la copii a stimei 
de sine cu cele trei „ingrediente”: increderea in sine, conceptia despre sine si iubirea de 
sine. 

Am incercat permanent evaluarea calitatilor si defectelor noastre pornind de la 
evaluarea lor din punct de vedere muzical, incercand transformarea calitatilor in defecte si 
a defectelor in calitati, pentru a-i obisnui sa gandeasca si sa vada lucrurile si din alta 
perspectiva, astfel inlaturand conceptia negativa prin care unii copii vedeau prea multe 
defecte, generand lipsa de ambitie si conceptia pozitiva impinsa la extrema care crea prea 
multa independenta .T. Rudica , legat de acest aspect spunea: Fixandu-te, de exemplu pe 
un defect si exagerand importanta lui, nu-ti mai poti aprecia personalitatea in ansamblu, 
pentru a vedea evantual si o serie de calitati de acestea."(T. Rudica,D. Costea, 2004) 

Cantand, in diferite situatii, copii au dobandit capabilitatea de a se descurca si de 
a actiona adecvat , dobandind acea incredere in sine „ajungand la acea forta interioara 
care ne indeamna sa ne iubim in ciuda unor defecte sau limite, in ciuda esecurilor, iubirea 
de sine.Stima de sine depinde foarte mult de dragostea cu care a fost inconjurat copilul, 
de „hrana afectiva care i-a fost impartita cu darnicie, de faptul ca parintii, in ciuda unor 
rele,nu incearca niciodata sa-si faca copilul sa simta ca nu e bun de nimic”( F.Lelord& C. 
Andre, 2003, p.14) 

Prin activitatile muzicale am incercat cresterea stimei de sine, stimuland 
competitivitatea elevilor buni, dar avand in vederea sa nu o inrautatesc pe a celorlalti. 
Avand in vedere faptul ca sistemele non- competitive reduc stima de sine a elevilor buni, 
dar o cresc pe a celor slabi, pentru ca reusitele nu sunt valorizate iar mediocritatile nu sunt 
sanctionate, am incercat sa creez un echilibru in astfel de activitati. 

Drumul parcurs de muzică de la primele elemente ale producerii ei, până la 
reprezentarea ei sonoră şi apoi grafică a fost un drum lung şi plin de transformări 
utile.Concomitent cu activitatile de cunoastere a copiilor, am desfasurat o serie de 
exercitii si jocuri muzicale care au constitut reale prilejuri de manifestare a empatiei si 
intelegerea punctelor de vedere a celorlalti. 


Copiii au invatat sa se asculte cu atentie unii pe altii, sa citeasca indicatiile 
nonverbale, limbajul trupului, tonul vocii. expresia fetei celorlalti, ajungand la echilibru si 
controlul impulsurilor emotionale si comportamentale.. 

Fixarea de scopuri si planuri precise anuntate copiilor a contribuit la cresterea 
optimismului , a colaborarii dintre ei, la buna dispozitie si anticiparea unor momente care 
cereau o anumita incarcatura emotionala.Ca orice activitate umană care presupune 
manifestarea interesului, interesul muzical reprezintă orientarea stabilă spre muzică. De 
aceea, am urmărit, prin activităţile muzicale,stimularea dorinţei copiilor pentru această 
disciplină, motivarea lor, având în atenţie elementele autentice ale “firii muzicale” a 
copilului, înviorarea sufletească pe care o sesizăm la ei în contact cu muzica. 

“All young children love to sing”, “If this chanting is echoed and extended by an 
adult, it can become the entrance to the world of song” (Haines B. Joan, p.16). De aceea 
cântecele au constituit principalul mijloc de realizare a educaţiei muzicale. Ele fiind 
accesibile copiilor, având un conţinut variat prin care le cultivă emoțiile şi le dezvoltă 
sentimentele, au fost cu uşurinţă asimilate şi utilizate pentru înţelegerea sau consolidarea 
unor probleme muzicale. 

Jocurile muzicale le-am folosit pentru a crea o atmosferă de destindere şi pentru a 
îmbina însuşirea sau consolidarea unor cunoștințe cu activităţile care îi recreează. 

In cadrul acestor intalniri copiii au dobandit aptitudini sociale pozitive in relatiile 
cu ceilalti : au fost invatati sa comunice unii cu altii , si mai ales sa participe la rezolvarea 
problemelor in relatiile cu ceilalti, in primul rand cu familia si apoi cu comunitatea. 

D. Goleman subliniaza faptul ca la varsta “copilariei avem o sansa unica “de a” 
modela emotional creierul , caci acum el are cea mai mare elasticitate”(2001,p. 273) ;cu 
timpul, “ emotiile se rafineaza, se diversifica, se travestesc”( J.P. Sartre,1997.p.10). lata 
de ce este important ca odata cu toate cunostintele pe care le transmitem copiilor , fie in 
familie, fie prin scoala,sa li se acorde timp, dragoste si atentie pentru ca sa poata sa aiba 
incredere in ei si in cei din jurul lor. Muzica a reusit dintotdeauna sa atinga corzile fine 
ale sufletului, sa produca vibratii adanci si rezonante profunde, prin caracterul ei relaxant, 
îmbietor, constituind, fie o sursă de relaxare, educare a emotiilor, fie o sursa de inspiraţie 
pentru momentele de creație. 

lata de ce alfabetizarea emotionala este necesar sa inceapa cat mai devreme, la 
varsta cea mai adecvata, strabatand anii de scoala, impletind efortul invatatorilor , 
profesorilor cu cel al parintilor, prin instituirea unor activitati organizate, indrumate de 
personal avizat si specializat, care sa realizeze pregatire a viitorilor adulti pentru viata. 
Este necesar ca educatorii insasi sa aiba abilitatile necesare pentru a se plia pe ceea ce au 
nevoie elevii la un moment dat, de a intui strigatul lor de ajutor nerostit inca, de a fi 
pentru copii, ceea ce spune A. Neculau (apud.Anca Munteanu, 1998,p.226)” un consilier 
tehnico-afectiv”si un “antrenor pentru viata de maine” sau “ mentor”. Pornind de la 
afirmatia lui D.Goleman ca acei copii care sunt tratati de educator cu afectiune, si 
intelegere, ofera la randul lor afectiune si intelegere celorlati , au mai putine sentimente 
negative fata de cei din jur, sunt stapani pe sentimentele lor, sunt relaxati biologic, 
psihologic, sunt mai populari, au abilitati in rolurile sociale, au beneficii in plan cognitiv 
si vor avea mai mult suces decat cei care sunt respinsi, criticati, neglijati si care sunt 
candidati la esec. 

Organizarea unor concursuri de interpretare a unor cântece între elevii, precum şi 
întrecerile scurte privind noţiunile teoretice muzicale sub forma unor chestionare au creat 
ambiţii constructive, în sensul sădirii dorinţei lor de a cunoaşte mai mult şi de a interpreta 
mai corect un cântec.Alternarea cântecului cu exerciţiul, jocul şi audițiile muzicale au 
conferit activitatilor muzicale un aer relaxant, plin de viață şi voie bună.Prin cântec, 
copiii dau frâu liber sentimentelor, se exteriorizează, trăiesc muzica, îi simt ritmul 


pulsând şi dobândesc un plus de încredere şi bună dispoziţie atunci când le recunosc şi în 
alte interpretări. 

Toate aceste activitati de antrenament muzical si emotional nu ar fi avut efectul 
scontat daca s-ar fi desfasurat numai in scoala si numai sub forma spectacolelor. Cele 
cateva minute de cantec in care copiii erau vedete , insemnau incredere in sine, cresterea 
stimei de sine si valorificarea experientelor emotionale acumulate pe parcursul 
intalnirilor pentru repetitii, deplasarilor si coportamentelor insusite in tot acest timp. 

Familiile acestor copii, de multe ori responsabile pentru insuficienta inteligenta 
emotionala a copiilor, au fost antrenate prin activitatile comune si solicitate sa acorde 
aspectelor emotionale mai multa atentie, fiind atentionate cu privire la rolul pe care il au 
in evolutia emotionala a propriilor copii. 

Valorificarea integrală a înclinațiilor şi aptitudinilor muzicale, dezvoltarea 


dispune, transformarea activitatilor muzicale in activitati de cunoastere a trairilor proprii 
si a propriilor emotii si sentimente generate fie de muzica, fie de conjunctura in care se 
desfasurau aceste activitati muzicale, a constituit baza preocupărilor noastre pentru 
modelarea spiritului artistic al fiecăruia, pentru crearea gustului estetic, a dragostei faţă de 
muzică odata cu impartasirea bucuriei de a trai printre oameni, de a fi mai atenti fata de 
tot ce este in jurul lor si de a fi mai bine pregatiti pentru obstacolele pe care i le rezerva 
fiecaruia viata. 

SPIRIT NEOCLASIC ȘI EXPRESIE MODERNĂ ÎN 
CONCERTO PER ARCHI DE VIOREL MUNTEANU 


Profesor drd. Luminiţa Duţică 
Colegiul Naţional de Artă Octav Băncilă laşi 


Zoncerto per archi de Viorel Munteanu, compus în anul 1993, reprezintă 
varianta orchestrală a Cvarrerului de coarde nr. 2 (lucrare prezentată în primă audiție în 
anul 1998 de către cvartetul Voces). 

Lucrarea conţine o „muzică de o adâncă expresivitate şi de o organicitate formală 
exemplară”, reliefând o anumită scriitură de rezonanţă enesciană. 

Varianta pentru orchestră de coarde, opțiune inspirată de predecesorii săi, 
compozitorii lon Dumitrescu şi Paul Constantinescu (care, la rândul lor, au transformat 
cvartetul de coarde în concert pentru orchestră de coarde), reprezintă o reuşită 
materializare a intentiilor compozitorului de a lărgi aparatul orchestral şi paleta nuanţelor, 
de a exploata registrele extreme şi timbralitatea diversă a instrumentelor. 

Acest gen îi conferă autorului posibilitatea reliefării la un grad ridicat a scriiturii 
heterofone, polifone libere sau imitative și a facturii neoclasice, prin realizarea unui viu 
dialog între grupurile concertino şi ripieni. Dublajele compartimentelor instrumentale, 
tipurile de acompaniament mult mai evidenţiate, pizzicarele deosebit de expresive ale 
contrabasului, g/issando-ul sunt câteva dintre tehnicile folosite cu originalitate în acest 
concert. 

Deşi lucrarea trasează o traiectorie sonoră de stil contemporan?', din punct de 
vedere al formelor ea se declară apartenentă facturii neoclasice. Astfel, cele patru părți au 
următoarele arhitecturi: Partea I — preludiu? i Partea a Il-a — sonată bitematică, Partea a 
II-a — lied variational şi Partea a IV-a — rondo (vezi anexa). 

Întregul concert se interpretează fără pauze între sectiuni, ca un tot unitar. 

Din punct de vedere intonaţional, compozitorul porneşte de la un mod simetric de 
bază: ton-semiton. Structura acestuia îi înlesneşte autorului posibilități nenumărate de 
transformare prin adiţionare de noi sunete, omisiuni şi creare de structuri modale 
cromatice, tipice muzicii bizantine sau lăutăreşti, ce acoperă, uneori, chiar totalul 
cromatic. 

Modul-matcă este expus prin intermediul Temei 1/Partea I într-o structură de 
palindrom: 321-123, cu sprijin pe axa-sunet re, care îi conferă simetria. Variantele 
modului de bază vor creiona un tematism divers, contrastant din punct de vedere dinamic 
şi agogic, prelucrat în diferite sintaxe sonore: heterofonie, polifonie liberă sau imitativă, 
monodie acompaniată în isonuri şi omofonie. 

Partea I — Quasi moderato, 4/4, se constituie într-o formă pentastrofică de 
preludiu (posibilă introducere a părţii secunde), în care, prin procedee heterofone, 
polifone şi omofone, este prezentat modul de bază al întregului concert. 

Schema modului 

* Laura Vasiliu — Coordonate ale temporalității şi spațialității în Cvartetul al II-lea de Viorel Munteanu, 
în: Studii de muzicologie, laşi, Editura Artes, 2007, p. 122. 

`l Concepţia arhitectonică a concertului se bazează pe principiul secțiunii de aur, atât la nivelul întregului 
(cunoscând punctul culminant în partea a Il-a, patru măsuri înainte de reperul 5), cât şi al fiecărei secțiuni 
în parte. 

3 În opinia autorului, forma primei părţi ar putea fi considerată o „sonată fără dezvoltare”. 








Ex. 1, Partea I, Tema 1/A, ms. 6-11 
[YI Introducere TI m Tema 






or pe ea ret = 
O aia an mi ee inimii fee E a a a 
SOM De POD se 1 a oer -amn ap ————— 3 — mm rm a 
n o - 















1 „PP. ay — == = 
TO Ă a ma 0 e ———=— Ze 


Spiritul bizantin este relevat pe deplin de inspirata heterofonie creată de 
compozitor, realizată prin desincronizări ale formulelor ritmice şi ale motivelor tematice, 
prin unduirile sonore desfăşurate în glissandi sul tasto, pe un ritm de factură parlando- 
rubato. 


Ex. 2, Partea I, ms. 6-11 

Prin contrast, inserția motivului B.A.C.H variat, intonat de violinele I şi II (ms. 3- 
4), evocă atmosfera polifoniei preclasice. 


Ex. 3, Partea I, ms. 3-4 

Partea a Il-a — Allegretto quasi animato, 3/4, dezvoltă o formă clasică de sonată 
bitematică, în care, printr-un limbaj modal înglobat unei scriituri moderne şi uzând de 
principiul simetriei de oglindă, autorul construieşte cu măiestrie o repriză inversată (vezi 
ms. 105, violoncel). 

Tema principală (expusă de vl. II şi preluată de vl. I) are la bază totalul cromatic, 
într-o configurație melodică mai disonantă, pe un ritm divizionar, fiind constituită din 
patru fraze derulate într-o mişcare variaţională: a — ms. 1-4, b — ms. 4-7, c — ms. 8-13 ȘI 
av — ms. 13-16. 


Ex. 4, Partea a Il-a, Tema 1, ms. 1-16 

Puntea conţine trei faze al căror apogeu survine în faza mediană şi constă într-o 
suprafaţă sonoră de tip textură (ms. 28-32). 











Ex. 5, Partea a Il-a, ms. 28-32 

Pliindu-se pe aceeaşi nuanţă de piano, într-o expresivitate „dolce”, pe un timbru 
mai grav (Sul G) al violinelor prime, apare tema secundară a formei de sonată. Aceasta 
contrastează față de Tema 1 prin ethos-ul bizantin, etalând o melodică desfăşurată pe 
modul-matcă ton-semiton, într-o scriitură de tip parlando- rubato. 


Ex. 6, Partea a Il-a, Tema 2, ms. 39-56 





Caracterizată prin mişcarea „un poco meno mosso”, având un profil ondulat, cu 
intervale mici (distanţele mai mari fiind realizate prin glissando”), tema secundară va 
cunoaşte o maximă densificare a ritmului muzical. simultană cu evoluţia în crescendo 
extins, ce va culmina în forte. Din punct de vedere sintactic, această temă conţine patru 
fraze, în următoarea succesiune: a — ms. 39-44, b — ms. 45-48, e — ms. 49- 52 şi d — ms. 
53-56. 

Dezvoltarea (ms. 65-103) conţine, de asemenea, patru faze: I — ms. 65-75, II — 
ms. 76-86, III — ms. 87-91 şi IV — ms. 92-103. 

În cadrul acestei secţiuni, prelucrările tematice sunt realizate preponderent 
polifonic, fragmentele omofone fiind mai puţin frecvente. Un exemplu edificator în acest 
sens îl constituie momentul polifonic imitativ la trei voci, cu defazări metro-ritmice 
rezultate din simetria de translație a incipitului tematic. 


| 
Ex. 7, Partea a Il-a, Dezvoltare-Faza a Il-a, ms. 76-78 

Permutând elementele cronologiei originare, autorul construieşte o repriză 
inversată, în care Tema 2 (ea însăşi inversată) este prezentată înaintea Temei 1, ceea ce 
imprimă întregii secțiuni o puternică tentă de noutate şi dinamism. 


Ex. 8, Partea a Il-a, Tema 2 inversată, ms. 104-119 











” Intonarea melosului prin glisare este specifică părţilor lente ale concertului, realizate în manieră 
improvizatorică de tip parlando-rubato, degajând sonorități cu ethos bizantin. 

După reexpunerea Temei 1 (ms. 127-141), finalul celei de-a doua părți aduce o 
Coda în care se impune scriitura omofonă, paleta dinamică individualizată prin nuanțe 
extreme (fff, sf) intensificând dramatismul acestei secțiuni. 

Legată prin attacca subito, Partea a III-a — Adagio-rubato — are o formă de lied 
variațional (ABCAv), fiind impregnată de spiritul muzicii enesciene prin evocarea unor 
stileme din Sonata a Ill-a „în caracter popular românesc pentru pian şi vioară. 
Asemenea lui George Enescu, autorul realizează o melopee în modul de sorginte 
bizantină şi lăutărească, într-o scriitură plurivocală predominant polifonă şi heterofonă, pe 
un ritm de factură parlando-rubato. 


Motivul 0/B.A.C.H. variat, din Partea I, transpus pe re bemol, constituie incipitul 
temei din secțiunea A, construită pe un mod bicromatic (cu secundele mărite între treptele 
II-III şi V-VI). Această evoluţie are o cadență finală prin subton (fa becar-sol). 


Ex. 9, Partea a IIl-a, Tema/A, ms. 1-15 




















Debutând în tempo-ul Un pochissimo meno mosso, violinele I prezintă tema 
secţiunii B. Deşi frazele de început indică un mod cromatic pe re, acesta se va extinde 
prin adiţia altor sunete, devenind dublu cromatic pe sol (identic modului folosit în Partea 
a Il-a). Expresiva melopee se va încheia tot printr-o cadență cu subton (fa-sol). 


Ex. 10, Partea a Ill-a, lema/B, ms. 16-25 

Secțiunea C (ms. 26-45), într-o scriitură predominant heterofonă, prezintă la vl. I 
solo (preluată apoi de vl. I solo) o temă derivată din A, în aceeaşi manieră de tratare, 
finalizând cu o maximă culminaţie dinamică (sff). 


Ex. 11, Partea a Ill-a, lema/C, ms. 27-45 

În secțiunea finală, Av (ms. 46-70), este prelucrat, recursiv, materialul tematic din 
À. 

Întregul lied se caracterizează printr-un intens travaliu variational de sugestie 
improvizato-rică, bazată pe o ritmică de tip parlando-rubato, bogat melismatică. În plan 
vertical se impune o scriitură plurivocală cu densități diferite, în care se distinge 
dimensiunea heterofonă a discursului muzical. Diversitatea nuantelor, multiplele indicaţii 
de tempo, de timbru (glissandi, sul tasto, flageolete, con sordina), divisi la diferitele 
instrumente, cucerirea registrului supraacut la violini I şi violoncel — sunt elemente de 
referință ale acestei părți. 

Partea a IV-a — Allegro assai — se desfăşoară sub forma unui rondo 
(ABAvICAv2Bv+Coda), în care refrenul (A) apare mereu variat, iar secțiunea C are rol 








dezvoltător, prelucrând temele din A, B şi cea secundară din Partea a I-a (forma de 
sonată). 

Refrenul A se distinge printr-o scriitură tipic bartokiană, cu ritmică giusto, 
degajând incisivitate şi dinamism. Asimetria, multiplele accente neperiodice angajate într- 
o metrică alternativă, intervalica bazată pe cvarte şi cvinte mărite conferă refrenului o 
notă expresivă deosebită. În plan modal, mobilitatea treptelor va creiona o hexacordie 
cromatică pe re bemol (secunda mărită sol bemol-la), prezentă în finalul temei de refren. 


Ex. 12, Partea a IV-a, Tema/A, ms. 1-20 

Cupletul B (ms. 48-67) — Un poco meno mosso — conține o microformă de rondo 
(ababab), dezvoltată prin alternarea a două fraze contrastante. Fraza a (ms. 48-49), 
construită pe o tetracordie minoră cu finala sol este prezentată într-o scriitură heterofonă, 
în forte, iar fraza b contrastează prin structura modală (pentacordie minoră pe fa), sintaxa 
polifonă şi nuanța mp, dolce. 

Reapariţia refrenului (Av1, ms. 68-99) aduce modificări în ceea ce priveşte 
densificarea sonorităţilor şi schimbarea planurilor timbrale la nivelul compartimentelor 
instrumentale. 

Cupletul C (ms. 100-158) — Allegro vivace — are rol dezvoltător, reactualizând 
materialul tematic al secțiunii B, dar şi al temei secundare din Partea a II-a (vezi ms. 125- 
137), într-o sintaxă predominant polifonic-imitativă. 

Av2 (ms. 149-175) reprezintă refrenul concentrat pe primele două fraze ale temei 
(a şi av). 

Bv (ms. 175-197) lărgeşte ambitusul melodic, realizând o extensie de două octave 
în care se desfăşoară tema cupletului. Cu o tentă locrică (5-) şi cromatică (2+, treptele V- 
VI), apare pe finala re (la vl. II) tema secundară din Partea a l-a a concertului, ca o vagă 
amintire a unor idei demult vehiculate. 

Interesantă este și scriitura Codei (ms. 197-241), dens polifonizată, bazată pe un 
cantus firmus al Temei/A din Partea I, intonată în supraacut de viole. Deasupra acesteia se 
tese, printr-o polifonie imitativă, o masă sonoră formată din repetarea izoritmic-izocronă 
a unei celule „rotative” (după cum o numeşte Gheorghe Firca), care se lărgeşte prin adiţie 
periodică de noi sunete. 


Ex. 13, Partea a IV-a, Coda, ms. 197-199 

O ultimă evocare a temei de refren va încheia rondo-ul părții a IV-a şi întregul 
concert. 

Concerto per archi de Viorel Munteanu se prezintă ca o lucrare cu valențe 
multiple: pe de o parte, spiritul neoclasic, evident în structura ansamblului sonor ȘI în 
maniera dezvoltării dialogului între grupurile concertino şi ripieni, dar şi prin concepția 
arhitectonică şi scriitura polifonică, de filiaţie neobarocă; pe de altă parte, expresia 
modernă derivată din esenţa surselor de factură enesciană şi bartokiană, dar şi din 
valorificarea unor intonaţii modale din sfera folclorului românesc şi a muzicii bizantine 
autohtone. Acestora li se adaugă mijloace personalizate de scriitură, dintre care o 
pregnanță deosebită o au polifonia liberă-eterogenă, heterofonia şi texturile. 

Din această perspectivă, Viorel Munteanu se înscrie într-o valoroasă pleiadă de 
compozitori care au abordat genul concertului pentru orchestră, printre aceştia 
numărându-se: Paul Constantinescu, lon Dumitrescu, Tudor Ciortea, Mircea Chiriac, 
Remus Georgescu şi, nu în ultimul rând, Sigismund Toduţă. 

În ansamblul creaţiei compozitorului ieşean, Concerto per archi reprezintă o 
importantă etapă de concretizare a unor preocupări componistice care îi definesc în mod 
elocvent stilul personal. 

VIOREL MUNTEANU - CONCERTO PER ARCHI 
P. I — Quasi moderato — preludiu 

P. a Il-a — Allegretto, quasi animato — formă de sonată 

P. a I-a — Adagio-rubato — formă de lied variational [A B C Av] 

P. a IV-a — Allegro assai — formă de rondo [A B Av, C Av: Bv + Coda] 

Bv (ms. 175-197) CODA (ms. 197-241) 

34 m ý s G ai P : 
Conţine tematismul părții a II-a și părții a IV-a (din B). 

EVOLUȚIA TEMEI CU VARIAŢIUNI ÎN CREAȚIA BEETHOVENIANĂ 


32 DE VARIAȚIUNI ÎN DO MINOR PENTRU PIAN 


Profesor drd. loana Enoiu-Pânzariu 
Colegiul Naţional de Artă Octav Băncilă laşi 


(ZA aport substanţial îl are Beethoven şi în dezvoltarea formelor muzicale, 


respectiv a temei cu variţiuni. În muzica preclasică a organiştilor germani, tema cu 
variaţiuni era concepută ca un mijloc de repetare diversă a temei. La clasici devine un 
mijloc de redare a unor imagini diferenţiate prin variate ornamentări. 

Astfel, ceea ce era doar un mijloc de compoziţie, devine gen muzical, ilustrat de 
numeroşi compozitori din Baroc până în epoca contemporană, spicuim: J. S. Bach - 
Variaţiunile Goldberg, 1731; W. A. Mozart - Variațiuni pentru pian K. W. 613, 1791; L. 
van Beethoven - Variațiunile Diabelli, 1823; Fr. Schubert - Cvintetul Păstrăvul, 1819, 
mişcarea a patra, Cvartetul Moartea şi fata, 1826, mişcarea a doua; F. Mendelssohn - 
Variațiuni serioase, 1841; Fr. Chopin - Variaţiunile Ci darem la mano, 1827; R. 
Schumann - Studii simfonice pentru pian, 1834; Fr. Liszt - Variaţiuni la Weinen, 
Klagen..., 1862; J. Brahms - Variațiuni pe o temă de Haydn pentru orchestră, 1873; P. |. 
Ceaikovski - Variațiuni pe o temă rococo, 1876; G. Faure - Temă și variațiuni pentru 
pian, 1895; A. Schoenberg - Temă cu variațiuni, Suita op.29, 1926; A. Berg - 
Douăsprezece variaţiuni pe o temă originală, pentru pian, 1908; C. Miculi - Andante con 
variationi, 0p.15; H. Ehrlich - Variațiuni pentru pian pe o temă proprie; M. Burada - 5 
Variations sur un theme de Händel, op.5. 

Generic, vom încadra variaţiunile în trei mari categorii: Variaţiuni ornamentale 
stricte — care păstrează acelaşi număr de măsuri, forma, pilonii melodici şi armonici, 
cadenţele, metrul, tonalitatea, tempo-ul; Variațiuni ornamentale libere — care modifică 
dimensiunile temei prin amplificare sau concentrare, nu păstrează structura frazelor şi 
planul armonic iniţial al temei; Variațiuni de caracter — care schimbă considerabil tema 
prin modificări la nivelul tonalităţii, modului, expresiei, metrului, creând astfel un mare 
grad de contrast față de tema inițială, rezultând o transformare la nivelul caracterului 
acesteia. 

Revenind la tema cu variațiuni din creaţia beethoveniană, putem afirma că acest 
gen muzical este prezent pe tot parcursul operei compozitorului. Beethoven extinde arcul 
lor expresiv, folosindu-le pentru a realiza nu numai aspecte şi caractere diferite, ci şi în 
scop dramaturgic. Variațiunile sale nu mai sunt tablouri separate, compozitorul realizează 
un lant de imagini cu o legatură de conţinut. El realizează marea variațiune 
amplificatoare prin extinderea şi modificarea temei în funcţie de imaginea dorită. 

În creaţia beethoveniană se vor face distincţii între temă, gând şi idei de bază 
conform indicaţiilor autorului însuşi: „port în mine gândurile multă vreme, adesea foarte 
multă vreme chiar, până să le transcriu. Memoria îmi rămâne atât de fidelă, încât pot fi 
sigur că o temă pe care am conceput-o cândva nu o voi uita nici în ani de zile. Transform 
câte ceva, elimin şi încerc ceva nou, până când tema mă mulţumeşte, atunci începe în 





capul meu travaliul său în lărgime, îngustime, înălțime și adâncime, iar cum sunt 
conştient de ceea ce vreau, ideea de bază nu mă părăseşte niciodată”. 

Procedeul variațiunii apare în cunoscutele teme cu variațiuni, compuse separat sau 
incluse în sonate, cvartete sau simfonii. 

În privința formei variaționale ce caracterizează anumite mişcări ale ciclului de 
sonată se observă faptul că Beethoven, pornind de la stadiul ornamental atinge 
dimensiunea variațiunii de caracter (în Sonatele pentru pian op. 26, op. 57, op. 109) prin 
prezența anumitor elemente variaţionale în însăşi structura formei de sonată (expoziţie, 
dezvoltare, repriză), sau în cadrul Rondo-ului sau al Scherzo-ului. Finalul ultimei sonate 
pentru pian, op. 111 - Arietta con variazione semnifică proiectarea transfigurată a unei 
idei muzicale în multiple ipostaze. 

“Mai ales în ultimele (...) sonate de pian (...) se întâlnesc exemple caracteristice de 
teme cu variațiuni, (...). Muzica pare acum «plană», forând în adâncime prin juxtapunerea 
ipostazelor aceleiaşi entități muzicale, iar timpul înaintează în spirală”. 

Temele sunt supuse unei tratări ce presupune dezmembrarea lor în fragmente, în 
motive constitutive, transformarea ritmică, melodică sau armonică, augumentarea, 
restrângerea sau eliminarea anumitor elemente. Dinamismul dezvoltării beethoveniene 
este generat cel mai frecvent de modulaţiile la tonalități foarte îndepărtate, fapt ce creează 
o extremă tensiune, determinând specificul dramatic al întregului ansamblu. 

Caracterizarea temei ca purtătoare a conținutului de idei este investită cu un sens 
mult mai complex, astfel încât vechea expresie ce denumea temele este abandonată, 
acestea devenind la Beethoven idei muzicale. Fiecare idee devine o fiinţă muzicală 
organizată, activă, cu un mod propriu de comportare. 

„Se ştie că Beethoven nu a fost în primul rând un inventator de teme (...), ci mai 
curând creatorul unor adevărate morfeme muzicale. Acestea sunt temele care sub pana sa 
şi-au însuşit calitatea unor teme-idei”*”. 

Prima Temă cu variațiuni pentru pian constituie şi prima lucrare a compozitorului, 
din 1783 intitulată 9 Variațiuni pe un marş de Dressler în do minor op. 176, fiind urmată 
de 24 Variațiuni pe tema Vienni amore de Reghini în Re Op. 177 (1790), 13 Variațiuni pe 
tema Es war einmal ein alter Mann de Dittersdorf în La (1791). Dacă primul şi al treilea 
opus sunt compuse în anul 1783 şi, respectiv, în 1791, despre variațiunile pe tema 
Reghini trebuie să arătăm că nu se ştie precis dacă au fost compuse în anul 1790. 

În orice caz, toate aceste trei creații au fost definitivate înaintea lecţiilor de 
contrapunct pe care le-a luat Beethoven cu Albrechtsberger, care i-a modificat concepţia 
despre compoziţie, ceea ce se vede chiar la prima parcurgere a partiturii. 

Variaţiunile pe un marş de Dressler au caracter ornamental şi ne apar în maniera 
timpului, cu mici abateri de la monodia acompaniată, de tipul celor mozartiene. 

Observăm diferențierea notată pe partitură a modurilor de cânt (de atac), adică 
legato, non legato, portato, staccato, tehnica de terţe, sexte şi octave duble la ambele 
mâini, cât şi contrastul dinamic piano-forte şi forte-piano în succesiune imediată, precum 
şi un evantai bogat de nuanţe, schimbarea fempo-ului ca mijloc expresiv, prin fluctuaţia 
de la o secțiune la alta şi chiar în cadrul unei singure secţiuni ale acestor prime serii de 
variațiuni compuse de Beethoven. 


*% Dahlhaus, Ludwig van Beethoven und seine Zeit, Laaber Verlag Laaber, Viena/Leipzig, 1987, vol. I, p. 
61. 
i Am Combaneu, Une histoire de la musique, Presse universitaire de France, 1949, vol. II, p. 622. 
Ghe., Firca, Analiza muzicală şi posibilitatea unei noi lecturi a creației lui Beethoven, rev. Muzica nr. 5, 1971, 
p. 2. 


Apariţia unor elemente concertistice de virtuozitate, precum saltul de la un 
registru la altul pe acorduri placate la ambele mâini, pasaje în durate mici, experimentarea 
unor anumite efecte expresive la pian: renurro adus chiar de mai multe ori într-o singură 
frază, callando e rallentando, precum şi tendința diversificării expresive prin modul de 
cânt, dau un nou conținut noţiunii de tehnică pianistică, sugerându-ne că aceasta înseamnă 
elementele de mişcare pianistică şi elementele de expresivitate, de culoare,de tuşeu. 

Toate acestea dovedesc că Beethoven începuse încă în jurul anului 1790 
experienţele sale în domeniul pianului, căutând alte resurse tehnice şi expresive decât se 
obişnuia în muzica vieneză a predecesorilor şi contemporanilor săi. 

Între anii 1795 — 1802, Beethoven compune 13 cicluri de variaţiuni pentru pian, 
dezvoltate pe teme minore de Paisiello, Haibel, Wranitzky, Peter Winter, Antonio Salieri, 
Franz Xaver, Siismazr, Gretrz, sau pe o temă proprie, luată dintr-un (Ich hab ein Kleines 
Hiitteniir) în Sib Major, op. 192 din 1794 şi 6 Variaţiuni uşoare în Fa Major, op. 183 din 
1799. În acestea din urmă se evidenţiază trăsăturile caracteristice perioadei a doua de 
creaţie, când toate mijloacele compoziţiei şi ale pianisticii se află într-un desăvârşit 
echilibru. 

Variaţiunile op. 34 au fost compuse împreună cu Variaţiunile op. 35, în anul 
1802. Beethoven le aprecia, considerând că abia acum temele proprii i-au dat libertatea 
deplinei exprimări, ceea ce s-a profilat şi prin Sonata op.26 pentru pian: „Variațiunile sunt 
tratate într-un mod cu totul nou, fiecare deosebit (...). Alţii spun că am idei noi, în timp ce 
eu însumi nu-mi dau seama de aceasta; acum trebuie să vă asigur că ambele lucrări le-am 
scris într-o manieră cu desăvârşire nouă”t, 

Variatiunile FEroica sunt o culme a geniului Beethovenian. Compozitorul le 
ataşează în finalul din simfonia Eroica, pentru a le pune în valuare. Descoperim faptul că 
Beethoven a tratat de patru ori un simplu dans popular: în anul 1795 Conrradansurile 
pentru pian, în 1801 Baletul Făpturile lui Prometeu, în 1802 Variaţiunile pentru pian 
op. 35, în 1804 Finalul Eroicei. Prima dată a tratat cântecul maghiar pentru balul anual al 
artiştilor din Viena, unde, probabil a fost executat de o formație instrumentală oarecare. 
Stilizându-l pentru pian, a găsit ca bază de acompaniament al cântecului o temă proprie, 
caracteristică stilului său componistice prin concizia şi dinamismul ei interior, prin 
pregnanţa ei ritmică şi tehnica dezvoltătoare. Astfel a dat-o pianului, cerându-i acestuia 
ceea ce nu se încercase încă pe claviatură. Dar nici pianul nu a satisfăcut ampla 
reprezentare sonoră pe care a putut-o genera tema proprie, astfel că, trecând-o la orchestră 
în variaţiunile din Simfonia a Il-a, i-a desăvârşit expresivitate. 

Scrise în 1806, valoroasele 32 de Variatiuni în do minor, se remarcă printr-o 
originală gândire componistică. Cam pe când a compus-o, Beethoven scria: “este ştiut de 
mult că cei mai mari pianişti au fost în acelaşi timp şi cei mai mari compozitori, dar cum 
cântau ei? Nu ca pianiştii de azi, care aleargă în sus şi în jos pe claviatură, cu pasajele 
dinainte studiate - fuş — fuş — fuş - ce înseamnă asta? Nimic! Adevăraţii virtuozi ai 
pianului redau prin cântul lor ceva coerent, ceva desăvârşit”. 

Cântecul coerent, desăvârşit şi arta improvizatorică cerute de marele compositor 
ca să ateste un pianist complex, se află în 32 de Variațiuni pe o temă proprie în do minor. 

Din primul acord, în virtutea rezonanței naturale, a vibraţiei pianistice din octava 
mică, răsună tema melodică ca o concentrare a vibraţiilor din bas: cu altă culoare, la alt 
instrument. Relaţiile armonice sunt: I (do), I-V; I7-IV; IV-16/4; IV-IV-V-I. Ele 
construiesc fraza tematică în virtutea ritmului binar fundamental. Intensitatea, 


i * Apud Ad. Berhh. Marx-Beethoven-s Leben und Scîhiffen-Berlin 1902. 
3 A., Alşvang, Beethoven, Editura Muzicală, Bucureşti, 1961, p. 273-274. 





dramatizarea (implicit prin tempo) se face în virtutea tensionării armonice şi a schimbării 
accentului dramatic între consonanţă şi disonanţă. 
Deci tema monostrofică (de 8 măs.),ex. 1, ce stă la baza procedeelor variaţionale, 
e constituită din secvențarea unui motiv cu ritm dublu punctat şi a celulei sale secunde, 
desfăşurată pe başi acordici cromatici (do-si-la-sol) pe parcursul perioadei muzicale. 
Exemplul! 


TEMA. 
Allegretto. 





Toate ipostazele variaționale sunt un veşnic dialog, o trecere a rolului principal de 
la o mână la alta, între armonie şi melodie. Pe acest joc necontenit, care în partitură şi în 
redarea vie a formei se produce de 64 de ori, se expun toate formulele variaţionale, 
ritmice, dinamice şi agogice. 

Se evidențiază deci, pe parcursul lucrării mai multe tipuri de variaţiuni, respectiv: 

- variațiuni ritmice, în care predomină o anumită formulă ritmică, în variaţiunile 
IV,VI, se impregnează un caracter robust, echilibrat datorat formulelor de triloleți; în var. 
X-XI tema apare în sincope pe o figuraţie armonică de treizecidoimi; var. XV ritmul de 
sincope e ilustrat de un mers în octave din registrul mediu; var. XVIII surprinde prin 
pasaje strălucitoare de gamă ascendentă pe întindere de două octave în formule 
excepționale de sextoleți şi septoleți; în var. XX- XXI apare tema în sincope duble de 
acorduri pe sextolete de şaisprezecimi. 

- variațiuni poliritmice, în care se îmbină formulele de tip binar cu cele de tip 
ternar, regăsim astfel de asocieri în var. IX şi var. XVI. 

- variațiuni armonice, în care tema apare într-o altă ipostază armonică față de cea 
inițială, var. XII surprinde prin trecerea la omonima majora — Do Major şi var. XVII când 
are loc revenirea la tonalitatea inițială — do minor. 

- variațiuni de scriitură, în care tema apare modificată printr-o tehnică 
contrapunctică, precum imitaţia, fugato, diferit faţă de structura temei iniţiale, avem 
imitație de octave în var. XXII şi mers imitativ de terţe în var. XXVIII. 

- variațiuni de registru, în var. XII tema apare în registrul grav 

- variațiuni agogice, în care se modifică fempo-ul regăsim în var. XXV, unde şi 
indicaţia /eggiermente sugerează o redare mai cursivă. 

- variațiuni de atac, sunt prezente în var. V, unde se îmbină maniera de atac 
staccato cu cel de legato, var. XIV în care tema e legato iar acompaniamentul se 
realizează în terţe staccate, var. XXIV sugerează sempre staccato pe formule de trioleţi; 
var. XXVI surprinde prinntr-o alternanță mai rar întalnită, respectiv portato pe octave şi 
staccato în terţe, tema aflandu-se în maniera de atac a celei din urmă. 

- variațiuni simplificatoare, în care tema apare esenţializată, redusă la pilonii săi 
melodici şi armonici, în var. XIII şi var. XXVIII. 

- variațiuni de caracter, var. VII- VIII surpind printr-o expresie cantabilă, lirică, 
var. XV are încă de la început indicaţia de dolc;, var. XIX prezintă contraste dinamice f— 
p; var. XXIII aduce o atmosferă misterioasă, interiorizată, în pp; var. XXIX impune un 
sunet amplu, hotarât prin indicatia de ff; var. XXX este în pp pe o acordică de pătrimi 
egale ce creează tensiune şi mister, având rolul de a pregăti punctul culminant al lucrării. 

Variaţiunile XXXI - XXXII reprezintă încununarea şi îmbinarea procedeelor 
variaționale enunțate anterior. Se readuc fragmente din variațiunile precedente, culminănd 


în ultima variațiune, ce are rol de Codă. încheind această minunată lucrare într-o 
atmosferă strălucitoare şi plină de virtuozitate instrumentală. 

În Variaţiunea 1, ornamentală, pe acordica cromatică din registrul mediu, se 
brodează figuraţii arpegiale de şaisprezecimi pe două octave, cu note repetate şi aspect de 
toccată. Totodată, variațiunea e clădită pe bas ostinat, figuraţia melodică fiind gravată pe 
tetracordul cromatic descendent (do-sol). În a I-a Variaţiune se schimbă planurile sonore 
(ex. 2), regăsim contrapunctul dublu, succesiunile arpegiale de şasprezecimi din bas 
având suportul acordic al mâinii drepte. 

Exemplul 2 





Variațiunea a Ill-a sintetizează cele două variaţiuni anterioare, cumulând 
desfăşurările arpegiale de şaisprezecimi la ambele mâini, păstrându-se basul cromatic 
ostinat. Variațiunea a IV-a e ornamentală şi realizată tot pe bas ostinat, având figuraţie 
arpegială cu formule triolice ostinate, iar în Variațiunea a V-a, ornamentală, se regăseşte 
inversarea celulei x-y a motivului a, ex. 3, ce va fi secvenţată pe armonie figurată. 

Exemplul 3 





Tot ornamentală şi pe bas ostinat e şi a VI-a Variațiune, cumulând la ambele 
mâini figurația arpegială triolică. Cu caracter cantabil, în Variațiunea a Vil-a se 
secvențează pentacordul tematic, acum descendent, ex. 4, al temei pe figuraţia armonică 
de şaisprezecimi. 

Exemplul 4 

A Vill-a Variaţiune, e varianta ornamentală pentru a VII-a, pastrând la ambele 
voci armonia figurată de şaisprezecimi. A IX-a Variațiune aduce un nou contrast ritmic, 
de data aceasta prin figuraţia de sextolet, gravată pe cea a basului ostinat de şasprezecimi, 
rezultând figuraţii poliritmice. Alt contrast ritmic apare şi în Variațiunea a X-a prin 
figurația melodică de treizecidoimi (dar fără bas ostinat), ce susține secvenţările 
tetracordului inițial variat, ex. 5. 





Exemplul 5 

Tot ornamentală şi fără bas ostinat e şi a XI-a Variațiune, care schimbă planurile 
sonore ale celei anterioare. Un contrast tonal şi de registru e marcat în a XII-a Variațiune 
prin trecerea la omonima majoră (Do major), ex. 6, tema revine în structura acordică din 
registrul grav pe başi parțial cromatici şi ascendenți. 

Exemplul 6 
VAR. XII. 

Varianta sa ornamentală apare în a XII-a Variațiune, tema răsunând la bas cu 
figurație unduitoare de mers treptat și arpegial de şasprezecimi. ŞI în a XIV-a Variațiune, 
o variantă ornamentală şi timbrală a celei anterioare, tema apare la octavainferioară în 
terte armonice, învăluită de figurație şerpuitoare, tot în terte armonice. Pe basul 
Variațiunii a XII-a, în a XV-a Variațiune se clădeşte, pe figuratie arpegială triolică, o 
figuraţie melodică de octave, cu sincope şi unduiri cromatice. În a XVI-a Variaţiune, una 
ornamentală pentru a XV-a, pe acelaşi bas triolic se recreează figurația ornamentală cu 
ajutorul mersului de octave cu contratimpi, configurându-se momente poliritmice. 

Se revine la tonalitatea minoră în a XVII-a Variațiune, ornamentală dar fără bas 
ostinat. Se reia figurația arpegială de şasprezecimi, pe care se clădesc succesiuni imitative 
ale motivului pentacordic. În a XVIII-a Variaţiune, compozitorul recurge la un nou 
procedeu ritmic, ex. 7, pasajele de gamă ascendentă pe două octave cu formule de 
sextolet şi septolet pe başi cromatici acordici. 

Exemplul 7 





Păstrează formula de sextolet în figuraţiile arpegiale din aXīX-a Variațiune, 
ornamentală pe başi cromatici ostinaţi. Următoarea Variațiune, a XX-a, e varianta 
ornamentală pentru a XIX-a, prin schimbarea planurilor sonore, başii cromatici de la 
sopran, apar sincopaţi în sextoletele cu mers treptat. În Variaţiunea a XXI-a se schimbă 
planurile sonore din cea anterioară, iar în a XXI-a se secvențează şi îmbină pentacordul 
inițial, de data aceasta dinamizat în octave, ex. 8. 


Exemplul 8 

Variaţiunea a XXIII-a derulează armonia figurată pe başi cromatici sub formă de 
pedală ritmică. În Variațiunea XXIV-a revine figurația melodică de triole pe başi 
cromatici ostinați, tot în triole. O nouă figurație melodică de şasprezecimi pe başi 
cromatici apare în a XXV-a Variațiune, iar în a XXVT-a are loc un mers izoritmic de terte 
armonice pe başi cromatici. Aceeași fuguraţie de terte armonice persistă şi în a XĂVIJ/-a 
Variațiune, dar pe şaisprezecimi cu mers imitativ pe başi ostinaţi, ex. 9. 

Exemplul 9 





Ornamentala Variațiune a XXVIII-a reia figurația arpegială de şasprezecimi pe 
başi cromatici ostinați, în schimb cea de-a XXIX-a Variaţiune preia figurația arpegială 
izoritmică de sextolet pe başi ostinați. Un contrast izbitor aduce Variațiunea XXX-a prin 
scriitura acordică izoritmică pe başi cromatici ostinați de pătrimi egale. Izbitor e și 
contrastul din a XAXXT-a Variațiune prin brodarea temei în octave pe figurație arpegială de 
treizecidoimi cu başi cromatici (pe pedala ritmică do- 8 măs.). Cu rol de Codă. a XXXII-a 
Variațiune amplificată, reia pedala ritmică anterioară pe care brodează game ascendente 
şi descendente de septolete pe treizecidoimi (poliritmie), ex. 10, urmând a fi aduse 
figurații melodice de sextolete pe pedale ritmice armonice. 

Exemplul 10 

Pasajele cu başi ostinaţi, cu figuratie cromatică unduitoare de şasprezecimi, sunt 
urmate de armonie figurată de sextolete pe pedală ritmică (do — 5 măs.) şi de prezentarea 
celulei tematice în octave pe figuraţie armonică de şasprezecimi. 

Totul se derulează într-o avalanșă de formule ritmico — melodice, lucrarea 
încheindu-se într-o atmosferă de mare strălucire şi virtuozitate instrumentală. 

Ciclul compus în 1807 (do) nu aduce elemente tehnic instrumentale noi față de 
Variațiunile Eroica, unde pianul orchestral s-a tăcut auzit pe deplin; însă este cu mult 
mai dificil de cântat pentru că cere dozarea efortului pe un lung parcurs, controlul 
permanent al concentrării şi relaxării interpretative, astfel încât să creem un punct 
culminant al întregului ciclu (Variaiunea 29-30), prin succesiuni intens contrastante, 
trecându-se etapă cu etapă de la forte la piano (respectiv de la ff la pp, în culminație). 








Cele 32 de Variaţiuni ale lui Beethoven solicită mai ales din punct de vedere 
emoțional interpretul. Forța intensă expresivă, varietatea deosebită a sentimentelor 
conținute cer o concentrare deosebită a psihicului. Sonoritatea trebuie să fie clară, să 
redea cu intensitate forţa expresivă. Contrastele bruşte dinamice, sforzandele mai ales pe 
timpii slabi trebuiesc bine susținute. Articulațiile la Beethoven trebuie să fie clare. Legato 
este mult mai intens decât la Mozart, deşi sunetele îşi păstrează individualitatea, iar de 
multe ori staccatele au şi sens de accentuare a notelor. 

În privința rempo-ului în care se redau cele 32 Variaţiuni, este interesant cum 
fluctuează în redarea diferiților interpreți. Beethoven indică Allegretto, dând răgazul 
necesar ca pianistul să clădească forma perfectă a variațiunilor şi totodată, să dea impresia 
stării de improvizare. Este şi aici de reflectat asupra orizontului deschis pianiştilor 
virtuozi care vor urma marelui compozitor vienez (Moschhels, Liszt, Clara Schumann şi 
Robert Schumann, Ferruccio  Bousoni, Rachmaninov, Prokofiev, Paderewski, 
Leschetitzchi). Prin ultimele două cicluri variaţionale, Beethoven rămâne primul 
compozitor care a întrunit şi calitățile virtuozului. 

Ultimul ciclu creat de compozitor îl reprezintă cele 33 de Variațiuni pe o temă de 
vals de Diabelli, op. 120, numărându-se printre capodoperele târzii. Această piesă de 
dimensiuni monumentale, are titlul originar de Veränderungen ceea ce nu semnifică 
altceva decât rransformările subiectului muzical oferit fie prin cromatisme, fie prin 
modificări ritmice. 

Beethoven, a dăruit posterităţii opere muzicale cu o complexă tematică şi noi 


. . v . 


în genul femei cu variațiuni: 


1. 1782 9 Variaţiuni pe un marş de Dressler în do, Op. 176 
2. 1790 24 Variaţiuni pe tema Vienni Amore de Reghini 
în Re, op. 177 
1791 13 Variaţiuni pe tema Es war einmal ein alter 
Mann de Dittersdorf, în La. 
4. 1794 8 Variațiuni pe liedul Ich hab ein kleines 
Huttchennur, în Si b, op. 192 
5. 1795 6 Variațiuni pe tema Nell cuor piii non mi sento 
de Paissiello, în Sol, op. 180 
6. 1795 9 Variațiuni pe tema Quant'e piu bello de 
Paissiello, în La. 
7. 1795 12 Variațiuni pe tema Menuet á la Vigano de 
Haibel, în Do, op. 179. 
8. 1796 12 Variațiuni pe un dans rus de Wranitzky, în 
La, op. 182. 
. 1799 6 Variațiuni uşoare pe o arie suedeză, în Fa, op. 183 
10. 1798 8 Variațiuni pe tema Unefievre brulante de 
Gretry, în Do, op. 184. 

11. 1789 7 Variațiuni pe tema Kind, wilbat du ruhig schlafen de P. Winter, în Fa, 
op. 186. 

12. 1789 10 Variațtiuni pe tema Lastessa, la stessissima, de A. Galieri, în Si b, op. 
185. 


13. 1789 8 Variaţiuni pe tema Tändeln und Scherzen, de F. X. Susmayr, în Fa. 
14. 1800 6 Variațiuni uşoare în Sol 

15,1802 6 Variaţiuni pe o temă originală, în Fa, op. 34. 

16. 1802 15 Variațiuni şi Fugă, pe o temă din Prometeu, Mi b. 


17. 1804 5 Variaţiuni pe tema Rule Brittania, în Re, op. 190. 


18. 1804 7 Variaţiuni pe tema God save the king, în Do, op. 189. 
19. 1806 32 Variațiuni pe o temă originală, în do op. 191. 

20. 1809 6 Variațiuni pe o arie din Ruinele Athenei,Re, op. 76. 

21. 1823 33 Variaţiuni pe un vals de Diabelli, în Do, op. 159. 


Oglindind înaltele aspirații ale oamenilor şi uriașa sa vibraţie interioară, muzica 
beethoveniană deschide drumul a noi creaţii, chiar contemporane. Cu ocazia 
bicentenarului naşterii ultimului clasic vienez, Mauricio Kagel va realiza o lucrare 
intitulată Ludwig van, reprezentând un colaj din muzica de cameră beethoveniană alcătuit 
pe principiul variaţional din Diabelli Variationen. Deasemenea, Karlheinz Stockhausen, 
în piesa Opus 1970, realizează o improvizație din diverse citate beethoveniene, în care 
soliştii reacționează aleator și divers. Astfel, putem afirma că Beethoven exercită o 
influență postumă de aproape două secole şi că opra sa are un important impact asupra 
publicului din secolul al XIX-lea până în ziua de astăzi. 

PERIODIZĂRI ALE CREAȚIEI BEETHOVENIENE 
PENTRU PIAN 


Profesor drd. Andrei Enoiu-Pânzariu 
Colegiul Naţional de Artă Octav Băncilă laşi 


Bioti Wilhelm von Lenz (1809-1883), pianist şi elev al lui Liszt, 


Chopin, Henselt şi mai târziu Tausig, a fost primul care a împărțit creația lui Beethoven în 
trei perioade stilistice, în cartea sa intitulată Beethoven et ses trois styles”, publicată în 
anul 1852, însă fără a tine cont de anii de ucenicie de la Bonn ai compozitorului. 

Această împărțire este acceptată şi de alți critici, printre care îl putem numi ŞI pe 
Vincent d Indy. 

Prima perioadă începe cu realizarea a trei Trio-uri pentru pian, vioară şi violoncel, 
opus 1, în 1794, şi se termină aproximativ în anul 1800, anul primei reprezentații publice 
a Primei Simfonii şi a Septetului. 

Cea de-a doua perioadă se extinde de la 1801 la 1814, respectiv de la sonatele 
quasi una fantasia op. 27, la Sonata pentru pian op. 90. 

Ultima perioadă se desfășoară între anii 1814 şi 1827, anul morţii sale. 

Deşi este o diviziune utilă, nu poate fi aplicată rigid. O compoziţie începută într-o 
perioadă de creaţie a fost terminată deseori în altă perioadă. De exemplu Concertul al 
treilea pentru pian şi orchestră op. 37 în do minor, ce aparţine parțial primei perioade şi 
parțial celei de-a doua. 

Din nou, puterea de creaţie a lui Beethoven a fost influenţată de familiaritatea lui 
cu mediul în care a compus. Pianul a fost instrumentul cel mai apropiat de eul său creator, 
de aceea, în sonatele sale îşi fac apariţia primele elemente ale perioadei mijlocii, chiar 
înainte de anul 1800. Missele, pe de altă parte, au fost un teritoriu nefamiliar pentru 
Beethoven, astfel încât, Missa op. 86, comandată de prinţul Nikolaus Esterházy II în anul 
1807. ce este scrisă în aceeaşi perioadă cu cel de-al patrulea Concert pentru pian şi 
orchestră, cât şi cu cvartete de coarde Razumovsky, pare din mai multe puncte de vedere 
o lucrare scrisă mai devreme. 

Franz Liszt, imediat după ce a primit cartea lui Wilhelm von Lenz, îi scria 
acestuia: ..Dacă mi-ar fi revenit sarcina să împart pe categorii diferitele momente ale 
gândirii marelui muzician exprimate în sonatele, simfoniile, cvartetele sale, eu nu m-aş fi 
oprit la împărţirea lor în <<trei stiluri>>, adoptată astăzi de cei mai mulți, dintre care şi 
dumneavoastră, ci aş fi luat în consideraţie numai problemele ridicate până acum. Aş fi 
meditat curajos asupra acestei mari probleme, care este axa criticii şi a esteticii muzicale, 
acolo unde a lăsat-o Beethoven, şi anume: în ce măsură forma tradițională sau 
convenţională are o importanță hotărâtoare în organismul gândirii? Rezolvarea acestei 
probleme, care rezultă din înseşi creaţiile lui Beethoven, m-ar duce la o împărțire nu în 
trei stiluri sau perioade (cuvintele acestea nu au aici decât un înțeles vag şi confuz) ci în 
două categorii: prima categorie ar fi aceea în care forma tradițională și convenţională 
reține gândirea compozitorului și o dirijează; a doua însă, este aceea în care gândirea 





4 Von Lenz, Wilhelm, Beethoven et ses trois styles, Editura Nouvelle, New York, 1980 


lărgeşte, sparge, creează din nou şi făurește. potrivit cu necesităţile şi inspiraţia ei, forma 
şi stilu”!. 

Creaţia beethoveniană se poate împărți în trei etape stilistice distincte. Prima 
etapă stilistică (1792-1802) se caracterizeaza prin preluarea şi continuarea stilului clasic 
vienez de la Haydn şi Mozart. Lucrările din prima perioadă, în afară de primele două 
Concerte pentru pian, Creaturile lui Prometeu, şi Prima Simfonie (unii critici includ şi 
cea de-a Doua Simfonie în prima perioadă de creaţie), este formată aproape în întregime 
de lucrări camerale. Acestea sunt bazate, de cele mai multe ori, pe instrumentul favorit al 
lui Beethoven, pianul. 

Toate creaţiile sale arată o preocupare de a scrie în maniera secolului XVII. 
Materialul sonor, în cea mai mare parte, are un aer familiar față de creaţiile lui Haydn şi 
de cele ale lui Mozart, dar, în încercarea de a scrie într-un mod contemporan, acesta este 
puţin necizelat. La Beethoven, tratarea formelor este de obicei mai aproapiată de cea a lui 
Mozart, decât faţă de cea a lui Haydn. Cu toate acestea, în forma de sonată, expoziţiile 
sunt politematice şi lungi, în timp ce dezvoltările sunt relativ scurte. Mişcările lente sunt 
lungi şi lirice, cu multe ornamente. Cea de-a treia parte a sonatei, de multe ori purtând 
denumirea Scherzo, păstrează caracterul dansant al Menuet-ului, chiar dacă se folosesc 
adesea accente ce nu se regăsesc într-un Menuet, cât şi un tempo alert. Părţile finale sunt 
pline de viaţă şi eleganță. 

Două caracteristici diferențiază creaţia lui Beethoven faţă de alți compozitori ai 
timpului său: prima caracteristică este dată de dinamică, prin utilizarea, în special, a unui 
crescendo urmat de un subito piano; a doua caracteristică, ce se regăseşte îndeosebi în 
sonatele pentru pian, este infiltrarea treptată a unor tehnici derivate din improvizație — 
accente neaşteptate, ambiguităţi ritmice folosite pentru a capta şi păstra atenţia publicului 
ȘI, în special, utilizarea unui motiv banal, din care se generează un argument muzical 
convingător. Lucrările reprezentative: primele două Simfonii , unsprezece Sonate pentru 
pian (dintre cele mai notorii fiind Paretica), opt din cele zece Sonate pentru vioară și pian, 
două Sonate pentru violoncel şi pian, un număr de lucrări vocale, primele trei Concerte 
pentru pian şi orchestră, cvartetele de coarde op. 18, Cvintetul pentru pian şi suflatori op. 
16, Septetul op. 20, Trio-uri cu pian, Cvintete de coarde, baletul Creaturile lui Prometeu. 

Cea de-a doua perioadă stilistică (1801-1815) începe cu sonata pentru pian op. 
26 în anul 1801, dar în genul simfonic şi în genul concertant, nu se manifestă pe deplin 
înainte de apariția Simfoniei Eroica (1804) şi al celui de al patrulea Concert pentru pian 
(1806). 

Aici, utilizarea materialului improvizatoric este din ce în ce mai marcantă. Dar, 
întrucât în prima perioadă Beethoven a fost mult mai interesat de a arăta cum s-ar putea 
încadra într-un mod natural concepţiei celui de al XVIII-lea secol, el explorează în detaliu 
fiecare implicare logică ce duce la îndepărtarea de normele clasice. Noutatea o reprezintă 
modul în care este folosită armonia în legătură cu pulsaţia. Din această nouă abordare, 
Beethoven creează în temele sale principale o infinită varietate de tensiuni şi de accente, 
din care forma fiecărei părți va fi generată. Rezultatul este că, dintre toţi compozitorii, 
Beethoven este cel mai puţin înclinat să se repete; toate lucrările sale, dar în special cele 
din perioada de mijloc şi din ultima perioadă, formează propria lor lume la nivel de 
formă. 

Alte caracteristici ale celei de a doua perioade de creaţie includ expoziţii scurte, 
dezvoltări şi code lungi. Mişcările lente devin mult mai scurte, uneori ele fiind omise 
total. Cea de-a treia parte este întotdeauna acum un Scherzo (deşi nu întotdeauna este 


*! Scrisorile lui Franz Liszt către Wilhelm von Lenz, Weymar, December 2", 1852, Editura Globusz, 
http://www.globusz.com/ebooks/Liszt/00000103.htm 





numit aşa), în cadrul căruia apar utilizate frecvent şi neaşteptat accente şi sincope. Părțile 
finale au tendința de a fi mai importante în construcţia genului sonatei decât înainte şi, în 
anumite cazuri, devin principalele părţi. Ornamentarea începe să dispară căci fiecare notă 
devine mai funcţională, melodic şi armonic. Aici, forța de creaţie a lui Beethoven este cea 
mai evidentă, majoritatea repertoriului aparținând acestei perioade. 

A doua etapă reprezintă perioada de maturitate în care îşi fac apariția elementele 
romantice: simfoniile III - VIII, ultimele două Sonate pentru vioara şi pian (Kreutzer), trei 
Cvartete de coarde op. 59, op. 74 si op. 95 (Razumovschi, Seriosso, Al harpelor), 
Concertele pentru pian 4 şi 5 (în Sol Major şi Mi bemol Major), Concertul pentru vioară 
în Re Major — după care Beethoven face transpunere pentru pian, triplu Concert pentru 
pian, vioară şi violoncel, lied-uri, uverturi, Fantezia pentru pian, cor şi orchestra, zece 
Sonate pentru pian ( Waldstein, Appasionata ) şi unica sa operă, Fidelio. 

Cea de-a treia perioadă stilistică (1815-1827) este marcată de o creştere a 
concentrației muzicale în combinaţie cu o gamă mai largă de armonie şi scriitură. 

Entuziasmul lui Beethoven pentru creaţia lui Georg Friedrich Hăndel a început să 
dea rezultate printr-o aprofundare — utilizare a contrapunctului, în special când recurge la 
folosirea formei de fugă şi fugato. Compozitorul însă nu pierde legătura cu simplitatea 
manierei sale de creaţie din prima perioadă, astfel încât gama de expresie şi de caracter în 
aceste ultime lucrări nu a fost niciodată depăşită. Într-adevăr, interesul pentru folclor pare, 
ca şi în Simfonia a IX-a, a oferi o răscumpărare față de complexitatea crescândă a artei 
sale. 

O formă căreia Beethoven i-a acordat o mai mare atenţie a fost Tema cu 
variațiuni. Ca improvizator, el a găsit-o mereu plăcută, şi, deşi unele din variaţiunile 
publicate în anii precedenţi sunt doar decorative, el a creat exemple remarcabile ca formă, 
în finalul Simfoniei Eroica şi Variaţiunile Prometeu, pe aceeaşi temă. Acest tip de 
variațiuni au început să-şi facă apariția în a treia perioadă stilistică. 

O caracteristică unică ce apare în ultimele sale cvartete de coarde şi în ultimele 
sonate este acumularea şi creşterea, nu doar de la o variaţiune la alta, ci în cadrul fiecărei 
variațiuni în sine. În cvartete, compozitorul foloseşte toate formele muzicale — fuga, 
variațiunea, dansul, sonata şi marșul. 

Ultima etapă e faza vizionarismului, prezentă în: ultimele cinci sonate pentru pian 
(op. 101, 106, 109, 118; LILE Simfonia a IX-a, Missa solemnis şi ultimele 
cvartete, Marile cvartete ( op. 127, 130-135 ). 

Împărţirea pe care Wilhelm von Lenz o face, îşi găseşte în creația pianistică cea 
mai clară verificare. Cele 32 de sonate pentru pian solo nu ţin seama de perioadele 
stilistice. Elemente ale celei de a doua şi celei de a treia perioade stilistice se regăsesc în 
sonatele pentru pian solo mai devreme decât în restul creației. 

Astfel, din prima perioadă stilistică fac parte sonatele op. 2, sonata op. 7, sonatele 
op. 10, sonata op. 13, sonatele op. 14 şi sonata op. 22, respectiv anii 1795-1800. O poziţie 
aparte o constituie cele două sonate op. 49, sonatele Deux Sonates faciles, ce au fost 
schițate cel mai probabil în anul 1797, fiind însă publicate în anul 1805, fără voința 
compozitorului, de către fratele său. Aceste sonate vor fi alipite primei perioade stilistice. 
În ediţia ABRSM” Publishing, editată de Barry Cooper în anul 2007, aceste sonate op. 
49 nr. 1 şi nr. 2, sunt plasate imediat după cele trei sonate op. 2. În această perioadă 
stilistică, compozitorul înlocuieşte Menuet-ul cu Schezo-ul, încă din sonatele op. 2, iar în 
sonata op. 13, discursul A/legro-ului iniţial este întrerupt de două ori pentru a insera 
motivul Largo-ului. 

Sonatele op. 26, op. 27 şi op. 28 reprezintă momentul de tranziţie între prima şi a 
doua perioadă stilistică, perioada de căutări. În sonata op. 26, în locul părţii lente 
introduce un Scherzo, fiind urmat de MARCIA FUNEBRE sulla morte d'un Eroe. 

În a doua perioadă stilistică se încadrează cele două sonate op. 27, sonata op. 28, 
cele trei sonate op. 31, sonata op. 53 Waldstein, sonata op. 54, sonata op. 57 
Appassionata, sonata op. 78, op. 79, op. 8la Les adieux şi sonata op. 90, respectiv anii 
1801-1809. 

Beethoven, nefiind mulțumit de sonatele compuse în stilul clasic, se decide să 
abordeze o nouă viziune asupra compozițiilor. În sonata op. 31 nr. 3, părţile lente sunt 
înlocuite de un Scherzo şi un Menuet. În sonata op. 57, denumită şi Appassionata, se 
renunţă la repetiţia Expoziţiei, iar părțile a doua şi a treia sunt înlănțuite. Fiecare parte a 
sonatei op. 8la are un titlu sugetiv: Das Lebewohl, Abwesenheit, Das Wiedersehen. 

Ultima perioadă stilistică cuprinde, la nivelul sonatelor pentru pian solo, ultimele 
cinci sonate: op. 101, op. 106, op. 109, op. 110, op. 111. Această împărţire este adoptată 
de criticii şi muzicologii ce sunt adepţii teoriei iniţiate de Wilhelm von Lenz. 

În sonata op. 101, Beethoven începe să folosească termeni de caracter, pe lângă 
termenii de tempo. Într-o scrisoare din anul 1817, Beethoven susține că s-ar dispensa de 
tradiționalele indicații de tempo (Presto, Allegro, Andante, etc.) în favoarea unor indicații 
care să descrie caracterul lucrării. O indicație tradiţională de tempo, poate fi, în opinia lui 
Beethoven, legată strict de corpul omenesc, în timp ce o indicație de caracter este 
asemănător spiritului”. În ultimele sonate pentru pian solo, predomină principiul 
dezvoltării şi al variațiunii, iar anumite părți din sonatele op. 101, op. 106 şi op. 110 sunt 
alcătuite sub formă de fugi. 

Cea mai elocventă împărțire a celor 32 de sonate pentru pian de Beethoven este în 
patru etape. Prima etapă conţine sonatele de la op. 2 până la op. 22, inclusiv cele două 
sonate op. 49 şi poate fi numită perioada clasică. A doua perioadă cuprinde sonatele op. 
26 până la op. 28 inclusiv şi poate fi numită perioada de tranziție. A treia perioadă 
cuprinde sonatele de la op. 31 până la op. Sla inclusiv şi defineşte perioada de 
maturitate, iar ultima perioadă cuprinde sonatele de la op. 90 până la op. 111 şi se 
defineşte ca o perioadă de tensiuni. 

Alţi critici şi istorici împart creaţia beethoveniană diferit. 

Ricardo Allorto, bazându-se pe împărţirea lui Wilhelm von Lenz, trasează prima 
perioadă stilistică, perioada „imitaţiei” între anii 1793-1803 şi include lucrările de la op. 1 
până la op. 22. A doua perioadă stilistică, perioada „exteriorizării” este trasată între anii 
1803-1815 şi cuprinde sonatele pentru pian, între op. 26 şi op. 90. A treia perioadă 
stilistică, cea a „reflexiei”, între anii 1816-1826 cuprinde ultimele cinci sonate pentru pian 
solo, op. 101-111. 

loana Ştefănescu, în lucrarea sa O Istorie a Muzicii Universale“, volumul al II- 
lea, expune sumar teoria lui Wilhelm von Lenz şi atrage atenţia că “Muzicologia modernă 
a părăsit acest criteriu de cunoaştere a contribuţiilor pe care Beethoven le-a adus în istoria 
compoziţiei, sprijinindu-se pe multitudinea de exemple în care argumentele aduse în 
favoarea periodizării cronologice se întrepătrund, în sensul prezenţei unor explozii de 


s45 


independenţă (în ultima perioadă), ca și de întinse limpezimi clasice (în ultima)” ”. 


“ Emily Anderson, The Letters of Beethoven, Vol. Il, Editura Martin, New York, 1961, Londra: Macmillan 
& Co., p.727 

+ Toana Ştefănescu, O istorie a muzicii universale, Vol.II, Editura Fundației Culturale Române, Bucureşti 
1996 

“ Ioana Ştefănescu, O istorie a muzicii universale, Vol.I, Editura Fundaţiei Culturale Române, Bucureşti 
1996, p.286 





În O carte a stilurilor muzicale”, volumul 1, scrisă de Vasile Iliuţ, prima perioadă 
stilistică cuprinde Sonatele până la op. 27 inclusiv. A doua perioadă stilistică încadrează 
Sonatele începând cu op. 31, până la sonata op. 90 inclusiv. În ultima perioadă stilistică 
sunt incluse cele cinci sonate pentru pian, op. 101, op. 106, op. 109, op. 110, op. 111. 

Pianistul Robert Taub, în cartea sa Playing the Beethoven Piano Sonatas” 
împarte cele 32 de sonate în cinci perioade cronologice. Fiecare etapă este definită de 
conţinutul dramatic şi componistic, cât şi de caracterul muzical al lucrărilor. 

Perioada de conspect al stilului clasic se întinde din anul 1795 până în anul 1800. 
Aceasta cuprinde treisprezece sonate, de la sonatele op. 2 până la sonata op. 22, împreuna 
cu sonatele op. 49. 

Perioada experimentală, cuprinde şapte sonate, de la op. 27 până la op. 31, şi se 
întinde între anii 1801-1802. 

Perioada post-Heiligenstadt, ce este între anii 1803-1804, cuprinde trei sonate, op. 
53, op. 54 şi op. 57. 

Perioada de concentrare, omogenizare, cuprinde trei sonate, de la op. 78 până la 
op. 8la. Această perioadă se desfăşoară pe parcursul unui singur an, anul 1809. 

Ultima perioadă, Perioada transcendentală, cuprinde şase sonate, de la op. 90 până 
la ultima sonată, op. 111, şi se desfăşoară între anii 1814-1822. 

Muzicologul şi pianistul Charles Rosen, în cartea sa Beethoven `s Piano Sonatas A 
short Companion” , împarte sonatele pentru pian solo tot în cinci perioade dinstincte. 

Prima perioadă, denumită şi Sonatele secolului al XVIII- lea”, conține unsprezece 
sonate, de la sonatele op. 2, până la sonata op. 22, fără sonatele op. 49. 

A doua perioadă, denumită şi Popularitatea tinerească”, conține patru sonate, 
sonatele de la op. 26 până la op. 28. 

A treia perioadă, denumită şi Anii de măiestrie”!, cuprinde sonatele de la op. 31 
până la op. 8la, cuprinzând unsprezece sonate. 

A patra perioadă, denumită şi Anii de stres"?, conţine trei sonate, op. 90, op. 101 
ŞI op. 106. 

Ultima perioadă, denumită şi Ultimele sonate”, conţine ultimele trei sonate, op. 
109, op. 110 şi op. 111. 

În lucrarea Carte de istorie a muzicii“, scrisă de George Pascu şi Melania 
Botocan, se modifică doar lucrările care sunt incluse în cele trei perioade stilistice 
desemnate de von Lenz. Astfel, în prima perioadă se încadrează sonatele de la op. 2 până 
la op. 31 nr. 2 inclusiv, a doua perioadă stilistică este trasată între sonatele op. 31 nr. 3 şi 
op. 90, iar ultima coincide cu teoria lui von Lenz, respectiv sonatele op. 101 — op. 111. 

O împărțire recentă a sonatelor pentru pian solo, se regăseşte în cartea Cui i-e 
frică de Istoria Muzicii : > scrisă de Carmen Chelaru. Aici vom regăsi tot trei perioade 
stilistice. Prima perioadă, anii 1783 — 1803, cuprinde primele cinsprezece sonate pentru 
pian, respectiv sonatele op. 2 — op. 28. A doua perioadă este cuprinsă între anii 1803 — 
1823, şi cuprinde toate celelalte sonate, fără a se face o delimitare între a doua şi a treia 





4% Vasile Iliuţ, O carte a stilurilor muzicale, Vol. 1, Editura Academiei de Muzică, Bucureşti, 1996 

* Robert Taub, Playing the Beethoven Piano Sonatas, Editura Amadeus Press, Singapore, 2002 

+8 Charles Rosen, Beethoven 's Piano Sonatas A Short Companion, Editura St Edmundsbury Press, Suffolk, 
2002 

bă Idem, The Eighteenth-Century Sonatas, trad. autor. 

`l Idem, The Years of Mastery, trad. autor. 

53 Idem, The Last Sonatas, trad. autor. 

54 George Pascu, Melania Boţocan, Carte de istorie a muzicii. Vol. 1, Editura Vasiliana 98, laşi, 2003 
* Carmen Chelaru, Cui i-e frică de Istoria muzicii?!, Vol. Il, Editura Artes, laşi, 2007 


perioadă stilistică. Ultima perioadă stilistică este cuprinsă, în această viziune, între anii 
1824 — 1827. 

O altă împărţire ce se poate aborda în legătură cu sonatele pentru pian solo, este 
cea bazată pe gradul de dificultate. Franz Liszt a aranjat o astfel de ediţie, în care sonatele 
sunt enumerate progresiv, în funcție de gradul de dificultate. Acestea sunt aranjate în felul 
următor: Op. 49 nr. 2, op. 49 nr. 1, op. 79, op. 14 nr. 2, op. 14 nr. 1, op. 2 nr. 1, op. 10 nr. 
1, op. 1lOnr.2,o0p.2 nr.2,0p.2 nr. 3,o0p. lOnr. 3, op- 13,o0p.22,0p.28,0p.7,0p.78,0p. 
26, op. 31 nr. 3, op. 3l nr. 1, op. 90, 0p.27 nr. 1, 0p. 27 nr.2, op. 54, op. 3l nr.2, op. 53, 
op. 8la, op. 57, op. 101, op. 110, op. 109, op. 111 şi op. 106. 

Hans von Bülow” împarte întreaga creaţie a lui Beethoven pentru pian solo în trei 
categorii de dificultate. 

Cele mai uşoare lucrări pentru pian solo, în viziunea lui von Bulow sunt: Sonata 
op. 49 nr. 2, Sonata op. 49 nr. 1, Variaţiunile pe o temă “Nel cor piu non mi sento”, 
Variaţiunile pe o temă a unui cântec elveţian, Variaţiunile în sol minor, Rondo-ul op. 51 
nr. 1, Sonatina op. 79, Sonata op. 14 nr. 1, Sonata op. 14 nr. 2, Sonata op. 2 nr. 1, Rondo- 
ul op. 51 nr.2. 

Piesele de dificultate medie sunt: Sonata op. 10 nr. 1, Sonata op. 13, Sonata op. 10 
nr. 3, Bagatelele op. 33, Sonata op. 10 nr. 2, Sonata op. 28, Sonata op. 2 nr. 3, Sonata op. 
26, Sonata op. 31 nr. 3, Variaţiunile op. 34, Sonata op. 22, Andante în Fa Major, Sonata 
op. 7. 

Lucrările pentru pian solo, cu grad de dificultate crescut sunt: Sonata op. 27 nr. 2, 
Sonata op. 27 nr. 1, Sonata op. 31 nr. 2, Sonata op. 2 nr. 2, Sonata op. 54, Sonata op. 78. 
Sonata op. 90, Sonata op. 8la, Sonata op. 31 nr. 1, 32 de Variaţiuni în do minor, 
Variaţiunile op. 35, Sonata op. 53, Sonata op. 57, Sonata op. 101, Sonata op. 111, Sonata 
op. 110, Sonata op. 109 şi Sonata op. 106. 


Tabel Sinoptic al Perioadelor de Creaţie 

Ediția G. Schirmer, editată de Hans von Bülow şi Sigmund Lebert, U.S.A, anul 1894, retipărită în anul 
1967. 

ÎNVĂŢAREA BAZATĂ PE PROIECT — APLICAŢII ÎN PREDAREA 
DISCIPLINELOR MUZICALE TEORETICE 


Profesor dr. Hilda Iacob 
Liceul de Muzică Sigismund Toduţă Cluj-Napoca 


E dificil, dacă nu chiar imposibil de a da o definiție exhaustivă a calității 


în educație. Calitatea educației are ca şi componentă esențială alegerea şi utilizarea 
metodelor didactice. Aceasta este o problemă de fond şi nu de formă a procesuluoi de 
învățământ, realizându-se în funcţie de obiectivele propuse, de conținuturile învăţării şi de 
modalitățile de integrare în strategia didactică generală a disciplinei, a şcolii etc. 

Din această perspectivă, formarea continuă, auto-perfecţionarea permanentă a 
profesorului este o condiţie sine qua non în mai sus menţionata asigurare a calităţii în 
educaţie, iar cunoaştera şi utilizarea metodelor moderne constituie o direcţie 
fundamentală în acest proces, fiind demonstrată deja eficiența acestora în predare — în 
combinaţie sau în alternare cu cele tradiţionale. Pedagogia modernă a dezbătut şi dezbate 
în continuare avantajele şi dezavantajele celor două mari clase de metode, recunoscut 
fiind însă faptul că nu se poate face o delimitare fermă între metodele “tradiţionale” şi 
cele “moderne”, bariera dintre ele atenuându-se sau chiar dispărând, în funcție de 
abordările profesorului. La fel de certă este şi constatarea că învăţământul — și implicit 
profesorii mileniului III — trebuie să dea dovadă de o mare flexibilitate pentru a adapta 
diferitele metode alternative la realitatea şcolară, aflată într-o permanentă schimbare. 

Aici este momentul în care metodele participative intră în scenă, pentru a deplasa 
centrarea curriculumului de pe profesor pe elev, prin mijlocirea unor soluţii didactice care 
să stimuleze performanţa, potenţialul şi creativitatea elevului. Metodele de participare 
activă generează contexte mult mai apropiate de viaţa cotidiană, punând elevul în situatia 
de a căuta modul de rezolvare a unei problemei prin aplicarea cunoştinţelor sau de a 
construi soluţia în manieră proprie, prin aplicarea unor soluții cunoscute. Dintre metodele 
participative, cele mai cunoscute sunt discuția în grup, dezbaterea, jocurile şi jocul de rol, 
studiul de caz, brainstorming-ul, mai puţin cunoscute fiind cafeneaua, acvariul, cubul, 
turul galeriei etc. 

O altă componentă de bază a procesului de învățământ este evaluarea, care la 
rândul ei trebuie să țină pasul cu prefacerile din sistemul educaţional. Metodele de 
evaluare trebuie să se plaseze nu numai pe coordonatele modernităţii, ale eficienţei, 
relevanţei, cât deopotrivă pe cele ale atractivităţii, depăşind formele tradiționale de 
evaluare. 

Aici intră în scenă realizare proiectelor, alături de deja cunoscutele metode ale 
realizării de lucrări practice, referate, articole, portofolii, dând naştere unui domeniul al 
evaluării aflat în plină ascensiune: Project Based Learning (prescurtat PBL), în 
traducere Învăţarea bazată pe proiect. 

Câteva definiţii trasează coordonatele teoretic-didactice ale noțiunii: 

e abordare instrucţională comprehensivă care angajează elevii într-o investigaţie 
bazată pe cooperare, având o eficienţă crescută în creşterea motivatiei elevilor şi 
în stimularea operațiilor superioare ale gândirii; 











e învățare în profunzime în care copiii sunt stăpânii propriei munci, având libertatea 
de a alege dintr-o serie de posibilităţi stabilite împreună cu clasa şi profesorul, 
croit după nevoiele şi interesele individuale ale fiecărui elev; 

e nu este o predare-învăţare formală, o atenție mare fiind acordată autonomiei şi 
auto-coordonării elevului. 

Caracteristicile PBL pot fi sistematizate astfel: 

|. centrarea curriculumului pe înţelegerea profundă, pe înţelegerea conceptelor, pe 
dezvoltarea abilităților complexe de rezolvare a problemelor 

2. scopul şi secvenţialitatea: urmăreşte interesele elevilor, reuneşte unități de învăţare 

diverse, complexe, centrare inter- şi intradisciplinară 

rolul profesorului: furnizor de resurse şi participant la activitatea de învăţare, 

consilier, facilitator 

centrarea evaluării pe performanţe anterioare şi pe demonstrarea înțelegerii 

utilizarea de materiale instrucţionale directe şi originale 

munca în echipă, capacitatea de sinteză 

rolul sporit al elevului care organizează şi realizează singur activități de învăţare 

pe perioade mai mari de timp, descoperă, integrează, formulează, prezintă idei, îşi 

exprimă sentimentele, îşi asumă responsabilități 

8. efecte benefice pe termen scurt (stăpânirea unor abilităţi, înțelegerea și aplicarea 
ideilor) şi lung (cunoaşterea aprofundată, abilități pentru învăţare susținută, 
autonomă, permanentă). 

Proiectul reprezintă metodă de evaluare combinată, din grupa celor alternative, 
alături de observarea directă, investigație, portofoliu, evaluarea în grup, eseul tematic, 
lecțiile interdisciplinare, autoevaluare etc., având o serie de valențe formative deosebite. 
Proiectul reprezintă o activitate mai amplă, care permite o apreciere complexă şi nuanțată 
a învățării, facilitând identificarea unor calități individuale ale elevului. Este o formă de 
evaluare puternic motivantă pentru elevi, deşi implică un volum de muncă sporit, inclusiv 
activitate individuală în afara clasei. In urma realizării unui proiect pot fi apreciate 
capacități şi cunoştinţe superioare, cum ar fi însuşirea unor metode de investigație 
științifică (de exemplu, căutarea, întocmirea şi utilizarea bibliografiei), găsirea unor 
soluţii originale, organizarea şi sintetizarea materialului, generalizarea, aplicarea soluţiei 
la un câmp de cercetare mai amplu, formularea şi prezentarea concluziilor. 

Proiectul trebuie să fie interesant, angajator (motivant), bogat în oportunități de 
dezvoltare a abilităţilor. Un proiect cu adevărat de succes este cel în care cadrul didactic 
cere elevilor să cerceteze, să gândească, să planifice, să rezolve probleme, să programeze 
activități conform unui orar, să colaboreze, să negocieze, să prezinte, să utilizeze abilități 
complexe, să prelucreze informaţia şi să reflecteze. Sub acest aspect, PBL este un proces 
şi în acelaşi timp un produs. Un tip particular de proiect este proiectul de finalitate, care 
presupune elaborarea unei lucrări pe o temă care a fost studiată pe parcursul unui 
semestru sau a unui an şcolar, necesitând o capacitate înaltă de sinteză şi abstractizare din 
partea elevului. 

Elementele şi în acelaşi timp etapele realizării unui proiect se referă la: 

e obiective 

e temă (cu conținut trasndisciplinar) 

e locul de desfăşurare 

e resurse materiale şi umane 

e forma de organizare, stabilirea sarcinilor, responsabilităților 

e calendarul proiectului (de preferinţă între o săptămână şi trei luni) 
e tipurile de produse 


e modalitatea de evaluare 


Activitatea debutează în clasă, prin definirea şi înţelegerea sarcinii, eventual şi 
prin începerea rezolvării acesteia, se continuă acasă după calendarul fixat de comun acord 
ŞI se încheie tot în clasă, prin prezentarea în faţa colegilor a unui raport asupra rezultatelor 
obținute şi a eventualului produs realizat -, dar se poate finaliza şi printr-o expoziţie, 
concurs, spectacol, târg de proiecte organizat la nivel de clasă, cilu de studiu sau şcoală. 
Proiectul poate fi realizat individual sau în grup. 

Evaluarea proiectului se poate face pe baza unei grile în care indicatorii au ca 
reper exprimarea temei, a ipotezei de lucru, a situaţiei analizate, a concluziei, 
argumentarea, concluzionarea, consultarea altor surse, corectitudinea lucrării, cu 
descriptori pentru nivelele foarte bun, bun, mediu, slab. 

Experiența didactică personală m-a făcut să intuiesc oarecum empiric aportul 
acestui tip de învăţare la îmbunătăţirea calităţii predării, în primul rând prin prospețimea 
pe care noul, ineditul o aduce în activizarea elevului la clasă. Am tatonat, practic, până de 
curând, când am luat contact direct cu un mediu şcolar în care PBL se află printre cele 
mai valorificate metode de învăţare şi evaluare şi anume în învățământul preuniversitar 
particular”, care, deşi respectă în întregime curriculumul național, este bine ancorat în tot 
ceea ce înseamnă modernitatea actului didactic la nivel european şi nu numai. Desigur, 
baza materială ce stă la dispoziţia elevilor şi a cadrelor didactice nu se compară, în 
general, cu cea oferită de învăţământul de stat, dar discuţia nu este neapărat aceasta. 
Preocuparea pentru a ţine pasul cu vremurile ar trebui să fie motorul interior ce 
propulsează la nivel tot mai înalt măiestria unui dascăl cu vocaţie. PBL oferă o largă 
paletă de valorificare la orice nivel de studiu, la orice disciplină, inclusiv în domeniul 
învăţământului muzical. 

Disciplinele muzicale teoretice (Istoria muzicii, Forme muzicale, Armonie, 
Teorie-Soltegiu-Dictat) se află în primul rând în atenţia noastră, dar, de ce nu, cu 
siguranță pot fi identificate teme deosebit de interesante şi în domeniul practicii 
instrumental-camerale, vocale. Mă voi rezuma la enumerarea aleatorică şi prezentarea 
succintă a câtorva posibile teme de proiect ce pot fi abordate: 

l. analiza interdisciplinară de tip muzicologic a unei lucrări muzicale (studiată 
eventual la instrument, pian complementar, muzică de cameră, orchestră etc.) 
analiza comparată a unor interpretări de referinţă 
realizarea unei bibliografii pentru un anumit subiect 
realizarea unor filme tematice 
realizarea de afişe, programe de sală, prezentări pentru o micro-stagiune de 
concerte, cu o anumită tematică 
planşe-proiect cu informaţii despre un compozitor, o epocă muzicală, un interpret, 
un gen sau o formă muzicală, chiar şi pentru diferite probleme de teorie muzicală 
(de exemplu cercul cvintelor) sau armonie (de exemplu cadente armonice), familii 
de instrumente etc. 
curiozități din lumea muzicii 
calendar muzical 
dicționar de termeni muzicali 
0. revista muzicală 
|. realizarea unui CD/DVD tematic 

Lista ar putea continua... 

” Este vorba colaborarea cu Scoala Internaţională C luj, în anul şcolar 2005-2006. 








Beneficiile sunt numeroase, chiar imprevizibile uneori, fiindcă ţin de 
personalitatea fiecărui elev în parte, de posibilităţile sale, de raportarea sa la tot ceea ce 
implică finalizarea unui proiect. Efortul este şi el pe măsură, atât din partea elevului, cât și 
din partea profesorului. Insă balanţa se înclină clar şi spre PBL, ce poate fi şi e necesar a 
fi considerat o modalitate de îmbogăţire a cunoştinţelor în domeniul didacticii şi metodii 
predării, de perfecționare continuă, într-o lume aflată mereu — de ce să nu recunoaştem? - 
cel puţin cu un pas înaintea învățământului. 

Si dacă stăm totuşi să ne gândim puţin, ce facem noi, profesorii, atunci când la 
început de an şcolar ne întocmim planificările? Proiectăm, proiectăm ... Haideţi să mai ȘI 
prospectăm, să ne revizuim abordarea despre ce înseamnă învățământul modern, eficient 
şi de calitate. Astfel, vom proiecta mai bine, vom proiecta cu adevărat, iar elevii noştri o 
vor face şi ei, învățând de la noi. 

CORUL ÎN ORATORIILE BIZANTINE 
ALE COMPOZITORULUI PAUL CONSTANTINESCU 


Masterand Ramona-Mirabela luşcă 
Universitatea de Arte George Enescu, laşi 


A 
T ocina cu prima jumătate a secolului al XX-lea, muzica românească a 


atins stadiul maturității sale, asteptându-ne la noi forme de stilizare şi perfecţionare prin 
evidențierea valorilor arhetipale ale culturii româneşti. Muzica bisericească corală 
păstrează repertoriul existent şi adaugă noi lucrări, abordând şi genuri ample, 
extraliturgice, precum oratoriul, recviemul sau cantata. Apariţia acestor genuri în stilistica 
muzicală românească este o probă de maturitate artistică. Totuşi, acest gen vocal-simfonice 
întră în contradicție cu practica exclusiv vocală a Bisericii ortodoxe, neexistând o tradiţie 
muzicală asemănătoare genurilor vocal-simfonice cu tematică religioasă. Pe de altă parte, 
chiar dacă oratoriile sunt de provenienţă occidentală, fondul și conținutul lor este naţional. 

În ceea ce priveşte oratoriul, Paul Constantinescu aduce o mare contribuţie în 
istoria muzicii româneşti prin cele două mari capodopere ale sale, Oraroriul Bizantin de 
Crăciun „Naşterea Domnului” şi Oratoriul Bizantin de Paşti „Patimile și Învierea 
Domnului, ambele create după 1944. 

Cele două oratorii reprezintă o sinteză între tradiţie şi modernism, reunind 
elemente ale oratoriului preclasic cu elemente ale muzicii secolului XX. Astfel, Paul 
Constantinescu reia tiparele oratoriilor lui Bach şi Hăndel şi le adaptează, aducând ca 
element înnoitor utilizarea melosului bizantin sub formă de citat şi a melosului propriu 
înveşmântat armonic şi orchestral. Structura oratoriului rămâne aceeaşi prin desfăşurarea 
sub formă de numere, în care regăsim alternata recitativelor (ce reprezintă partea epică 
atribuită Evanghelistului) cu arii, coruri, interludii orchestrale, corale, motete şi fugi, totul 
însă adecvat stilului psaltic. Paul Constantinescu alege textele Evangheliilor legate de 
perioada Crăciunului, respectiv a Paştelui, precum şi cântările practicate în cadrul 
laudelor bisericeşti. 

În programul de sală al Filarmonicii, stagiunea 1947-1948, atunci când a avut loc 
prima audiție a Oratoriului de Crăciun, autorul nota: „Oraroriul pe care îl prezint astazi, 
întregeşte ciclul pe care mi l-am propus asupra momentelor esenţiale ale cultului nostru 
ortodox, pornind de la splendoarea imnografiei şi muzicii bizantine, transformate prin 
simțământul şi tehnica modernă, căutând să păstrez nealterat fondul său 

Oratoriile sunt concepute ca imne de slavă şi sunt construite astfel: Oratoriul de 
Crăciun este alcătuit din trei părți: Buna Vestire, Naşterea şi Magii, iar Oratoriul de Paşti 
cuprinde Calvarul, Moartea şi Îngroparea, aducând şi momentul Învierii, moment ce nu 
este cuprins în Pasiunile lui Bach. 

În ceea ce priveşte libretul oratoriilor, regăsim două modalităţi de abordare a 
compozitorului: Oratoriul de Crăciun aduce texte biblice din Evangheliile după Luca şi 
Matei (Sede/na de utrenie a glasului III, De frumsețea fecioriei tale; Catavasia la 
Întâmpinarea Domnului, Nu pricep Curată sau Podobia glasului III, Minune prea mare), 

în timp ce Oratoriul de Paşti este construit pe texte bizantine, reconstituite, traduse şi 
orânduite de bizantinologul I. D. Petrescu (Aliluia a glasului VIII, Cămara Ta, condacul 
O Dumnezeiescul, o Iubitul a glasului IV, cântarea pslatică în glasul VI Astăzi s-a 
spânzurat pe lemn, starea întâi a Prohodului, varianta în glasul II cromatic a cântării 
Hristos a înviat, combinată cu Ziua Învierii pe glasul I şi din nou Aliluia). 

În ceea ce priveşte limbajul strict muzical, asistăm la o muzica modală, având la 
bază glasurile bisericeşti, fără să excludă anumite relaţii funcţionale tonale care se pot 
încadra firesc pe parcursul desfăşurării muzicale a oratoriului. În unele cazuri, 
compozitorul modifică organic melodiile ce se încadrează în genul cromatic (gl. II şi gl. 
VI — Dezbrăcatu-M-au pre Mine sau Astăzi s-a spânzurat pre lemn), dar păstrează 
treptele iniţale ale glasurilor şi unele cromatisme, evitând totuşi secunda mărită pentru a 
imprima muzicii un caracter sobru şi mai apropiat gândirii modale medievale. 

Melodia, elementul de bază al discursului muzical, cunoaşte mai multe surse de 
inspiraţie, toate având ca element comun modurile bizantine. Trăsătura caracteristică a 
oratoriilor bizantine „rezidă în modalism. Utilizarea modurilor bizantine duce la o mare 
bogăţie a sistemelor de organizare şi o mare varietate a formulelor melodice'””. Pe 
parcursul celor două oratorii vom regăsi diferite scări muzicale specifice muzicii psaltice. 

Ex. 1 — Oratoriul Bizantin de Paşti, Sedelna-Podobie 

În numeroase momente vom regăsi citate muzicale pe care Paul Constantinescu le 
preia în forma sa originală pentru a le include în discursul muzical. 





5? Nicolae Gâscă — Interpretarea muzicii corale, Editura Junimea, laşi, 2004, pg. 307-308 


Ex. 2 — Oratoriul Bizantin de Crăciun. Stihirile ceasurilor împărăteşti 
doloroso 3 

Alteori, citatele muzicale sunt modificate şi adaptate la stilul creator al 
compozitorului, păstrând însă conturul care aminteşte de original. Astfel, în Oratoriul de 
Paşti, în Luminânda de la Utrenie, în original prima frază începe cu fundamentala şi 
cadențează pe treapta a VI-a re. Transpund-o la un ton inferior mi bemol, compozitorul 
interpretează fundamentala ca terță relativa minoră, iar cadența o păstrează tot pe treapta a 
VI-a, dar nu a ionicului mi bemol ca în original (fa), ci tot a relativului (do eolic). 
Următoarea frază însă conține armonic sensul original al melodiei, de cadență pe 
fundamentala ionică. 


Ex. 3 — Oratoriul Bizatin de Paşti, Cămara Ta 
Andante espressivo (+ =60) 

In toate cazurile însă, modalismul este prezent, având o mare forță expresivă şi o 
puternică originalitate. 
EX. 4 — Oratoriul Bizantin de Paşti, Hristos a înviat 

In ceea ce priveşte factura melodiei, întâlnim melodii melismatice: 





Ex. 5 — Oratoriul Bizantin de Paşti, cor Aliluia 





Nici liniile melodice aduse în unison nu sunt uitate de către compozitor, acestea 
dând un mare caracter expresiv discursului muzical. 
Ex. 6 — Oratoriul Bizantin de Crăciun, Catavasia Naşterii Domnului 

Capacitatea de expresie a oratoriilor „nu constă atât în ingeniozitatea melodică sau 
rafinamentul limbajului cât în frumuseţea melodiilor şi calitatea textelor”, 

El a căutat şi a găsit mijloace proprii de expresie armonică şi contrapunctică, 
muzica lui fiind astfel punctul de plecare pentru legile contrpunctului şi armoniei modale 
aplicate cântului bizantin. „Fără a înstrăina cu nimic caracterul propriu al acestei muzici, 
el adaugă o lucrătură orchestrală atât de adecvată încât modernismul sonorităților, al 
culorilor obţinute, departe de a fi notă discrepantă, înseamnă argumentarea ideea 
muzicale pure, în stilul cerut”! Izul de popular, amintind de colinde ori cântece de stea, 
dau interludiului instrumental şi recitativului evanghelic o savoare neînchipuită. 

Corul a capella pune în evidenţă tot darul de neîntrecut mânuitor al vocilor 
omeneşti fără nici un suport, depăşind pe maeştrii crescuţi la scoala franceză, urcând spre 
culmi neatinse de nol. 


“ Nicolae Gâscă — Interpretarea muzicii corale, Editura Junimea, laşi, 2004, pg. 309 
6l Vasile Tomescu — Paul Constantinescu, Editura Muzicală a Uniunii Compozitorilor din Republica 
Socialistaă România, Bucureşti, 1967, pg. 174 





EX. 7 — Oratoriul Bizantin de Crăciun, Cor a capella — Podobie 

PD T T pentru valorificarea muzicii bizantine a adus în creația 
vocal-simfonică a lui Paul Constantinescu nu numai o melodică bogată ci şi o ritmică 
variată, de aceeaşi inspiraţie. Întâlnim o imensă varietate ritmică dată de structurile 
specifice ale muzicii bizantine. 
Ex. 8 — Oratoriul Bizantin de Crăciun, Slavă 

T mare legătură cu ritmica este şi metrica, la care autorul apelează pentru 
obținerea unor efecte expresive originale. Metrica apare în oratorii organizată după 
modelul convențional clasic din notația occidentală, pentru a putea coordona în timp 
acțiunea solistic-coral simfonică; rămâne însă libertatea dictată de accentele tonice ale 
textului. Corul păstorilor nr. 9 capătă vigoare prin alternarea măsurii binare cu ternară 
într-o tratare fugată, ce poate fi luată de aici înainte drept model de prelucrare a unei 
melodii proprii de colindă ori în gen. 
Ex. 9 — Oratoriul Bizantin de Crăciun, Corul Păstorilor 














Marile probleme ce se pun în aceste două lucrări bazate pe cântarea bisericească 
sunt problema stilului, a armoniei şi polifoniei modale, precum şi a recitativului. Paul 
Constantinescu a tratat orchestra, corul şi soliştii în contrapunctul şi armonia modală, fără 
nici o emanaţie din stilul palestrinian ori al meştesugarilor contrapunctişti din celelalte 
şcoli. 

Armonia este de tip modal, Paul Constantinescu încercând să păstreze cât mai 
mult melodica şi stilul muzicii bizantine creând o armonie modală, cu cadențe modale. 
Ex. 10 — Oratoriul Bizantin de Paşti, Plângerea mironosițelor 

Polifonia în limbajul muzical al lui Paul Constantinescu, apare fie îmbinată cu 
armonia, fie de sine stătătoare, având drept dominantă expresivitatea. Ea îmbină aspectele 
polifoniei gotice, cu cele renascentiste sau de tip baroc. lată unul din momentele 
comparabile înaltelor modele de realizare clasică, în care distigem mai întâi o polifonie cu 
sens stric, cu bogate vocalize, apoi acel contrapunct armonic capabil să reflecte o lumină 
violentă prin modulaţii intense. 

Ex. 11 — Oratoriul Bizantin de Crăciun, Axionul Bunei Vestiri 

O uimitoare construcție polifonică o găsim şi în Oratoriul de Paşti, un evantai de 
12 voci bărbăteşti care rostesc aceeaşi formulă melodică în diferite registre. 
Ex. 12 — Oratoriul Bizantin de Paşti, Corul Apostolilor 

În privința accentelor trebuie făcută precizarea că accentele expresive pot diminua 
sau chiar anihila accentele tonice. Din această cauză frazarea necesită identificarea 
sunetelor purtătoare de accente expresive. În Sedelna de la Utrenie, De frumsetea 
fecioriei tale, din Oratoriul de Crăciun, sunt de observat multiplele impulsuri corale 
disonante care se nasc în special pe timpi accentuați prin conducerea treptată a vocilor. 


Ex. 13 — Oratoriul Bizantin de Crăciun, Sedelna de la Utrenie 

În privința dinamicii şi agogicii, trăsăturile caracteristice muzicii universale le 
vom regăsi în oratoriile lui Constantinescu: varietate dată de melosul bizantin, rigurozitate 
şi totodată libertate de execuție. Se constantă şi un rafinament al nuanțelor. 
Ex. 14 — Oratoriul Bizantin de Paşti, Astăzi s-a spânzurat pe lemn 

În ceea ce priveşte fimbralitatea, compozitorul a căutat obţinerea unor varietăți 
timbrale atât instrumentale cât şi vocale, având o mare preocupare pentru individualizarea 
lor. 

Dialogurile şi alternanțele solo-cor şi cântarea antifonică măresc mult paleta 
timbrală vocală. 


Ex. 15 — Oratoriul Bizantin de Crăciun. Aliluia 

Ex. 16 — Oratoriul Bizantin de Crăciun, Troparul Naşterii 

Aparatul orchestral este amplu pentru ambele oratorii. Componenţa orchestrei 
pentru Oratoriul de Paşti este: trei flaute, două oboaie, două clarinete, clarinet bas, două 
fagoturi, contrafgot, patru corni, trei trompete, trei tromboane, două tube, harpă, timpani, 
gong, clopote, coarde. Remarcăm astfel bogaţia şi varietatea instrumentelor de suflat ce 
creează o sonoritate plină. Astfel, orchestra capătă o măreție gravă, desfăşurându-se epic 
prin acumulări lente de elemente armonice şi coloristice, acest lucru simțindu-se pe tot 
parcursul lucrărilor. 

Lucrări de puternică rezonanță umană, cele două Oratorii Bizantine au 
îndreptățirea de a intra în patrimoniul universal al genului. Deschinzând un drum, acesta 
se împlineşte cu prisosinţă, căci având o soluţie unică de realizare, e greu de conceput alte 
lucrări bizuite pe fondul tematic bizantin şi care să probeze o viziune stilistică 
fundamental diferită. Oratoriile Bizantine reprezintă o sinteză între tradiţie și modernism, 








Paul Constantinescu creând două capodobere de mare importanță în istoria muzicii 
româneşti, având calitatea şi stringenţa de expresie unică şi de stil inedit. 

ROLUL ORELOR DE TEATRU ÎN ÎMBUNĂTĂȚIREA 
ABILITĂȚILOR DE INTERPRETARE MUZICALĂ ALE ELEVILOR 
CARE STUDIAZĂ MUZICA 


Profesor Mareşi Gabriela 
Liceul de Muzică şi Arte Plastice Constantin Brăiloiu Târgu-Jiu 


AR elaborării acestui referat este rezultatul observării elevilor care 


studiază un instrument muzical, canto clasic sau artă dramatică în liceele de specialitate, 
care a dus la concluzia că aceşti elevi nu au dezinvoltura şi prezenţa scenică necesară 
interpretării unui rol dramatic, nu ştiu să adopte atitudinea adecvată pentru a transmite 
mesajul lucrării muzicale pe care o interpretează şi le este greu să ofere soluţii 
interpretative creative. 

Această lucrare prezintă bazele metodologice ale studiilor de cercetare, 
parcurgând etapele necesare pentru a scoate în evidență necesitatea existenţei unei 
colaborări între catedrele de Muzică instrumentală, Canto clasic, Artă dramatică şi Limbi 
străine. Această colaborare s-ar putea concretiza prin introducerea unor opționale care nu 
ar face altceva decât să ajute la o mai bună pregătire a elevilor de liceu în vederea 
obţinerii unor rezultate mai bune la examenul de bacalaureat şi la admiterea în 
universități. 

Lucrarea de faţă se referă la necesitatea unei colaborări mai strânse între cele două 
ramuri artistice, teatrul si muzica, în vederea îmbunătăţirii abilităților interpretative ale 
elevilor care studiază muzica cultă, fie că este vorba despre muzica instrumentală sau 
vocală. Din păcate, în momentul de faţă, o asemenea colaborare nu există, însă profesorii 
de muzică, teatru şi limbi străine şi-au manifestat interesul pentru un asemenea proiect, 
considerând că acesta ar avea rezultate foarte bune în activitatea didactică şi stimularea 
creativitaţii elevilor. Un asemenea proiect s-ar dori a fi un ajutor acordat elevilor pentru a- 
i pregăti în vederea integrării în atmosfera de lucru universitară şi a unei eventuale cariere 
artistice. 

În cele ce urmează, voi prezenta un model de proiect pornind de la un exemplu 
concret de colaborare între profesorii care reprezintă cele două ramuri artistice, 
implicându-i pe elevii Liceului de Muzică şi Arte Plastice “Constantin Brăiloiu” din 
Târgu-Jiu. 

1. SCOPURILE PROIECTULUI 

Scopurile acestui proiect sunt următoarele: 

e Să prezinte profesorilor care colaborează la acest proiect domeniile de studiu ale 
celor două specialitaţi (muzica şi teatrul) şi metodele specifice de predare ale 
fiecăreia dintre ele, astfel încât aceştia să poată propune soluții pentru integrarea 
celor două specialităţi într-un proiect comun. Este necesară, de asemenea, fixarea 
unor repere teoretice care să poată fi, mai apoi, transpuse în practică. 

e Să sugereze introducerea acestei colaborări în programa şcolară pentru elevii de 
liceu, urmărindu-se evidenţierea aspectelor creative ale activitaţilor de învăţare şi 
predare, precum şi a avantajelor pe care elevii le pot obţine ca urmare a 
participării la acest tip de curs combinat. Stimularea creativitaţii şi a motivaţiei 
pentru studiu se numară printre avantajele acestei soluţii de predare. 














2. IPOTEZELE CERCETĂRII 

Acest proiect este elaborat pornind de la următoarele ipoteze: 
2.1. Ipoteza generală: Cunoştinţele actuale în domeniul creaţiei artistice permit elaborarea 
unor sisteme de lucru noi cu caracter inovator, care pot duce la creşterea eficienţei 
procesului de predare-invaţare. În cazul acesta, este vorba despre combinarea tehnicilor 
de lucru din teatru (exerciţii de dicţie, mişcare scenică, mimică şi interpretare) cu cele de 
predare a muzicii culte (exerciţii de respiraţie, vocalize, tehnici de emisie corectă a 
sunetului etc.) şi cu exerciţii de limbă straină (învăţarea pronunţiei corecte în limbile 
italiană, franceză sau germană). 
2.2. Sub-ipoteza 1: Exerciţiile combinate (sunet şi mişcare) exercită o influență nu numai 
asupra eficienţei procesului de învăţare, ci şi asupra creativitaţii elevilor în general, 
îmbunătățind fluenţa în exprimare, dicţia, flexibilitatea şi originalitatea interpretativă. 


3. VARIABILE ÎN CERCETAREA SOCIO-PEDAGOGICĂ 
3.1. Caracteristici de input: subiecţii cercetării sunt 20 de elevi ai Liceului de Muzică şi 
Arte Plastice, cu vârste cuprinse între 15 — 19 ani (clasele IX — XII). Dintre aceştia, avem 
8 băieţi şi 12 fete. Şase dintre elevi studiază canto clasic, şapte studiază câte un 
instrument şi şapte fac parte din clasa de teatru. 
3.2. Variabilele programului instructiv-educativ activitaţile folosite vor fi exerciţii de 
dictie, recitare, mimică, mişcare scenică, interpretare de personaj etc. Cursul combinat de 
teatru şi muzică va fi organizat pe parcursul unui semestru, la intervale săptămânale. 
Profesorii care vor participa la acest proiect vor fi -profesorul de teatru, profesori de 
canto şi muzică instrumentală, ca şi profesori de limbi străine. 

Se va constitui un grup experimental format din jumătate dintre elevii enumerați 
mai sus, asupra cărora se va exercita influența acestor variabile. Cealaltă jumătate a 
grupului de elevi va constitui grupul de control, care va asista la tehnicile de predare ȘI 
lucru fără a fi supus influenţei variabilelor independente. Experimentul la care vom apela 
va fi unul natural, care se va desfăşura chiar în cadrul fenomenului educațional. 
4. METODELE FOLOSITE ÎN CERCETARE 

Acest proiect se va baza pe o cercetare aplicativă orientată, dar şi o cercetare 
operaţională, interdisciplinară care se desfăşoară numai în cadrul Liceului de Muzică şi 
Arte Plastice. Rezultatele cercetării vor fi adaptate strict la procesul de educare. Proiectul 
va avea trei componente: 
e Investigația preliminară, prin intermediul căreia se urmăreşte aflarea gradului de 
interes al elevilor şi al profesorilor față de un asemenea proiect; 
e Cercetarea bibliografică şi întocmirea unor bareme pentru evaluarea rezultatelor 

cercetării 

e Construirea unei situații experimentale pentru a compara rezultatele obținute în urma 
experimentului cu situaţia actuală şi pentru a afla gradul de eficiență al unui asemenea 
proiect. 
4.1. Investigația preliminară 

Investigația preliminară se va realiza prin intermediul următoarelor metode: 
e Chestionare complexe adresate elevilor şi profesorilor, prin intermediul cărora se va 
afla dacă şi unii şi alţii sunt conştienţi de lacunele pe care le au în interpretarea muzicală 
şi dacă sunt de părere că participarea la un asemenea proiect le-ar fi utilă. 
e Organizarea unor focus grupuri formate din câte 5 elevi sau 3 profesori, în cadrul 
cărora se vor folosi diverse exerciţii şi aplicaţii pentru a afla care sunt aşteptările 
subiecţilor în privința acestui proiect şi cum consideră aceştia că trebuie organizat un 
asemenea curs combinat, astfel încât să le fie stimulat interesul față de cunoștințele 
transmise şi să li se poată oferi o predare personalizată, în funţie de nevoile şi interesele 


lor. În cadrul focus grupurilor, moderatorul le va adresa subiecţilor întrebări cu răspuns 
deschis (subiectul nu poate răspunde cu da sau nu, ci trebuie să formuleze un răspuns mai 
elaborat) şi se vor folosi aplicaţii de tip fișă de brainstorming (pentru a vedea asocierile pe 
care le fac subiecţii în legătură cu unele dintre noţiunile şi conceptele care urmează să 
facă obiectul acestui curs). 

4.2.Cercetarea bibliografică şi întocmirea unor bareme pentru evaluarea rezultatelor 
cercetării. 

Această etapă constă în studierea documentaţiei de specialitate privind metodele 
de predare în teatru și muzică şi posibilităţile de asociere a acestora într-un curs combinat 
şi analizarea experimentelor altor unitați şcolare pentru a vedea metodele folosite şi 
rezultatele obținute astfel încât proiectul actual să poată avea şanse de succes mai mari. 
De asemenea, se vor întocmi bareme care îi vor ajuta pe organizatorii proiectului să 
evalueze rezultatele obţinute şi să extragă concluziile pe baza acestora. 
4.3.Construirea unei situații experimentale 

Experimentul constă în organizarea unui atelier de teatru şi muzică, în cadrul 
căruia elevii vor lucra sub îndrumarea profesorilor spre a-şi îmbunătăţi tehnicile de 
interpretare. În vederea organizării experimentului, elevii vor fi împărțiți în două grupuri: 
un grup experimental, care va participa atât la lecţii obişnuite, cât şi la lecţii în care se vor 
introduce elemente noi, bazate pe sugestiile elevilor, urmărindu-se motivarea şi 
stimularea creativității acestora. Cel de-al doilea grup va fi grupul-martor, care va 
participa numai la lecţii obişnuite, cu tematica propusă de profesorii participanţi. Rolul 
acestei tehnici este de a compara rezultatele obţinute cu fiecare dintre cele două grupuri şi 
a observa diferențele apărute datorită modificărilor introduse în cazul grupului 
experimental. 

O altă metodă de lucru utilă ar fi observaţia dirijată. Această metodă presupune ca 
grupurile să lucreze alternativ cu profesorii îndrumători. Grupul care asistă va avea ocazia 
să observe tehnicile utilizate cu celălalt grup şi să constate progresele, dar şi greşelile 
colegilor lor. Avantajele acestei metode sunt că elevii vor fi mai bine motivaţi de 
experiența colegilor lor şi îşi vor putea adapta interpretarea în funcţie de aspectele 
pozitive sau negative pe care le observă în evoluția celorlalți. 

Elevilor li se pot oferi formulare de feed-back la sfârşitul cursului, cu ajutorul 
cărora ei vor putea evalua cursul şi vor oferi sugestii pentru îmbunătăţirea cursului şi 
remedierea eventualelor probleme. 
5.ANALIZA STATISTICĂ A DATELOR EXPERIMENTALE 

În urma experimentului, se vor cuantifica şi înregistra rezultatele obținute pe baza 
unor bareme de cercetare. Aceste date vor fi ordonate şi interpretate pentru a afla în ce 
măsură experimentul a avut succes şi a contribuit la îmbunătăţirea performanţelor şi la 
stimularea creativitaţii, precum şi la creșterea motivaţiei elevilor. 

O.FINALIZAREA PROIECTULUI 

Această etapă constă în redactarea şi prezentarea rezultatelor proiectului de 
cercetare şi propunerea de soluții pentru îmbunătăţirea cursului combinat ce urmează a fi 
propus spre introducere definitivă în programa elevilor Liceului de Muzică şi Arte 
Plastice. 

HEITOR VILLA-LOBOS ÎNTRE ORIGINALITATE ȘI 
INFLUENȚE 


Profesor drd. Roxana Ota 
Colegiul Naţional de Artă Ocrav Băncilă laşi 


Aþaritia cea mai semnificativă şi unică totodată a artei muzicale 


braziliene din secolul XX, o reprezintă compozitorul Heitor Villa-Lobos (1887-1959). 
Importanța sa nu constă doar în recunoaşterea sa internațională ci în crearea unui stil 
compozițional în care tehnicile contemporane europene sunt combinate cu elemente ale 
muzicii aparținând tării natale. 

La sfârşitul secolului al XIX-lea estul Braziliei era copleșit de influența muzicii, 
arhitecturii, literaturii şi culturii europene. Această legătură cu Europa începe în anul 
1500 când portughezii au ocupat coasta Braziliei. Câteva decenii mai târziu iezuiţii au 
înlocuit în mod esenţial cultura amerindiană cu stilul roman şi au fondat universităţi la a 
căror absolvire se obțineau diplome de licenţă în ştiinţe umaniste (| 575). În opoziție cu 
această umbrire a culturii amerindiene, muzica şi religia atricanilor aduşi în Brazilia odată 
cu începutul sclavagismului, au rămas puternice. Acest trio cultural — european, african şi 
american — a coexistat timp de cinci secole, creând specificul culturii braziliene, mai ales 
a celei muzicale. Momentul istoric ce a cauzat migrația culturii europene spre Brazilia a 
fost anul 1807 când familia regală portugheză s-a stabilit în Rio de Janeiro după ce 
Napoleon a invadat Portugalia. După treizeci de ani familia regală se întoarce în Lisbon, 
lăsându-l pe prințul Pedro I la conducerea Braziliei, a cărei independenţă este declarată în 
1822. Cel mai iubit monah brazilian a fost însă Pedro al II-lea care a domnit patruzeci şi 
nouă de ani, aducând stabilitatea şi unitatea întregii țări. Acesta a avut un important aport 
în susţinerea artei, înființând şcoli de specialitate şi burse pentru studenţii ce doreau să 
studieze în Europa. 

Se poate afirma faptul că, în 1816 Rio de Janeiro a beneficiat de pe urma 
“suferinței” elitei franceze, datorată înfrângerii lui Napoleon. Un grup de influenţi artişti 
și arhitecţi francezi au fost trimişi în Rio pentru a preda la noua Şcoală de Arte Frumoase, 
iar efectul acestora asupra culturii oraşului a fost profund, început pe care Pedro al II-lea 
îl va continua, transformând oraşul într-un Paris “tropical”. 

În 1889 monarhia este abolită de către cetăţenii brazilieni care doreau ca ţara lor 
să devină republică. În această perioadă arta a avut mult de suferit, fondurile pentru 
învățământul muzical sau concertele publice fiind anulate. Muzica de salon a rămas 
singura modalitate de a experimenta muzica clasică pentru Cariocas (aşa cum erau numiți 
locuitorii din Rio) iar muzica europeană se considera unica artă muzicală acceptată în 
Brazilia la acea dată. Cunoaşterea fluentă a limbii franceze era considerată o virtute, fiind 
limba înaltei clase braziliene, a oamenilor educați şi a artiştilor. Italiana şi franceza erau 
preferate pentru muzica vocală, ca şi în Europa iar portugheza era privită drept limba 
poporului, nepotrivită muzicii culte. 

Succinta prezentare de mai sus doreşte să îşi aducă aportul spre înțelegerea 
climatului social-politic în care se naşte și își desfăşoară activitatea compozitorul Heitor 

Villa-Lobos, precum şi a elementelor ce au constituit şi influențat cultura braziliană de-a 
lungul timpului. 

Există câteva evenimente importante din viaţa artistului brazilian a căror 
parcurgere succintă ar contribui la o mai bună înţelegere a muzicii sale: copilăria sa din 
Rio de Janeiro; rolul tatălui său Raul în primii ani de educaţie artistică; atracția pentru 
muzica muzicienilor de stradă din Rio (choroes); variatele sale călătorii în junglă; 
căsătoria cu Lucilia Guimarăes şi mai târziu cu Arminda Neves d'Almeida; întâlnirea şi 
prietenia împărtăşită cu Arthur Rubinstein; activităţile sale la “Săprămâna Artei 
Moderne” din São Paulo; primul său contact cu viaţa muzicală din Paris şi recunoaşterea 
talentului componistic. 

Tatăl compozitorului, Raul, era un pasionat amator de muzică şi organiza în casa 
sa, serate muzicale în spirit educativ: Beethoven, Liszt, Chopin şi Schumann erau favoriţi. 
De la o vârstă foarte fragedă acesta şi-a învăţat fiul să cânte la violoncel, utilizând pentru 
început o violă. Disciplina severă aplicată a fost detestată de Heitor, însă, mai târziu, 
recunoscută ca fiind benefică: “Cu el asistam întotdeauna la repetițiile concertelor şi 
operelor... Am învățat deasemeni să cânt la clarinet şi mi se cerea să identific genul, 
stilul, caracterul şi originile compozițiilor iar în plus, să recunosc imediat înălțimea unei 
note, sunet sau zgomot... ”®. Pe parcursul vieţii Villa-Lobos a respins îndrumarea 
academică, compunând operele cu un instinct natural. Atunci când un ziarist l-a întrebat 
despre pregătirea sa muzicală, acesta a răspuns: “Acesta este conservatorul meu 
indicând spre harta Braziliei. Compozitorul declară că între vârsta de 18 şi 25 de ani a 
călătorit pe întreg teritoriul Braziliei pentrua absorbi material folcloric. Se pare că ar fi 
vizitat şi chiar locuit în Bahia pentru trei ani. În ceea ce priveşte sursa materialului 
folcloric a compozitorului, Lisa Peppercorn, muzicolog american, afirmă: “/n intreaga 
creație muzicală a lui Villa-Lobos nu există nici o singură melodie din folclor sau orice 
alt material folcloric pe care să-l fi colectat el însuşi. Compozițiile sale sunt pline de 
melodii pseudo-folclorice ale propriei sale fantezii”. În contradicţie cu aceasta, Vasco 
Mariz, muzicolog brazilian, susține faptul că acesta ar fi cules peste 1000 de teme pe care 
însă nu le-a înregistrat sau publicat. În culegerea sa didactică, Guia pratico, din 1932 
există 137 de adaptări şi prelucrări de melodii folclorice, însă majoritatea cunoscute, fără 
ca acestea să provină din zonele străbătute de compozitor. 

Villa-Lobos trece treptat de la elementele tradiţionale europene la un univers 
artistic propriu, utilizând un limbaj inventiv, folcloric şi uneori chiar primitiv. Lucrările 
importante ale acestei perioade includ piesele de început pentru chitară (Suite popular 
Brasileira), numeroase lucrări de muzică de cameră, două simfonii şi două poeme 
simfonice Amazonas şi Uirapuru. 

Încercând să se elibereze de tradiţia europeană, compozitorul abandonează 
numerotarea lucrărilor cu număr de opus în jurul anului 1918 când a realizat cât de 
nefolositoare este. Ca rezultat, nimeni nu ştie cât de multă muzică a scris acesta. 

O figură importantă în viața compozitorului Villa-Lobos, a constituit-o marele 
pianist Arthur Rubinstein. Acesta a încurajat lucrul compozitorului în domeniul pianistic, 
la îndemnul său fiind compse două cicluri pentru pian ( Suite floral şi Simples coletânea) 
două suite pentru pian (A Prole do Bebe) şi monumentala lucrare Rudepoema, dedicată 
lui Rubinstein. Aceste lucrări au fost intepretate , înregistrate şi promovate de marele 
pianist în întreaga lume. 

Un moment de referință în cultura braziliană dar mai ales în viaţa artistului 
Villa-Lobos l-a reprezentat “Săptămâna Artei Moderne” din São Paulo, între 11-18 

februarie 1922. În decursul acestor zile, talentaţi pictori, poeţi şi compozitori îşi prezentau 
lucrările la Teatrul Municipal pentru a stimula ideologia modernismului. Cu acest prilej 
creaţia compozitorului a fost promovată iar contemporanii săi au considerat-o expresia 
perfectă a culturii braziliene. Naționalismul muzical începe să prindă contur iar artiştii 
renunță la simpla utilizarea a materialului folcloric în favoarea exprimării fireşti a 
sentimentului naţional. Lucilia Guimarăes cu care Villa-Lobos se căsătoreşte în 1912 a 
avut un rol semnificativ în cariera sa artistică. În perioada 1910-1920 aceasta 
interpretează în premieră câteva din lucrările pianistice de început având un aport 
deosebit în concertele publice din 1915 şi pe parcursul “Săptămânii artei moderne” . 

În vara anului 1923, Villa-Lobos părăseşte Rio pentru Paris, scopul său fiind 
acela de a promova cultura braziliană. Din nou Rubinstein are un aport deosebit în 
introducerea artistului în marile cercuri de muzicieni, unde îi va cunoaşte pe Schmitt, 
Honegger, d'Indy, Varese, Ravel, de Falla, Stravinsky, Prokofiev. Direcţia componistică 
pe care Villa-Lobos o va urma în această perioadă va fi aceea de respingere a elementelor 
de limbaj universale şi de adâncire în tradiţia braziliană. Acesta utilizează denumiri 
neobişnuite pentru muzica acelei perioade, cum ar fi Chôros, Serestas, Cirandas, totodată 
creând ansambluri camerale neconvenţionale. Capodoperele acestei perioade sunt cele 
paisprezece Ch6ros. Terminologia acestor lucrări derivă de la muzicienii de stradă 
brazilieni care se intitulau “chores” şi care se grupau în diferse combinaţii 
instrumentale. De obicei formaţia includea un flaut, un clarinet, un trombon şi 
bineînţeles, o chitară, mandolină sau cavaguinho (chitară braziliană). Aceştia se plimbau 
noaptea pe străzile din Rio, improvizând serenadele lor fără sfârşit. Srilizarea şi sinteza 
sunt cuvintele cheie pentru o bună înțelegere a celor paisprezece Chôros . Acestea sunt 
considerate compoziţiile în care artistul brazilian şi-a stabilit cu claritate estetica, 
devenind principala voce a muzicii braziliene. Compuse pentru o varietate mare de 
instrumente, de la chitară solo, pian solo şi ansambluri camerale la orchestră şi cor, 
inclusiv o lucrare pentru două orchestre (nr.13), Chôros reprezintă una din cele mai 
savuroase victorii în lupta sa de a comunica lumii natura exotică a muzicii țării sale 
natale. În Ch6ros nr. 5 ( Alma basiliera) pentru pian, puternicul lirism expresiv poate fi 
asociat cântecului de dragoste tradiţional brazilian, intitulat modinha. În puternic contast 
cu acesta, Châros nr. 8 transmite spiritul carnavalului de la Rio prin diverse îmbinări de 
ritmuri şi timbre, o mare varietate de teme preluate de la chores, cântece de copii şi alte 
motive populare. Lucrarea conţine deasemenea aspecte ale perioadei de început a creației 
lui Villa-Lobos, evocând dansurile indienilor din America de Sud. Capodopera celor 
paisprezece Chôros este considerată cea cu numărul 10, Rasga o coração, pentru cor şi 
orchestră. Puternice efecte onomatopeice sunt produse de un contrapunct complex de 
silabe cu nonsens iar jocul sincopelor şi combinaţiile poliritmice creează o textură de 
înaltă complexitate. 

Dintre lucrările pentru pian compuse în această perioadă, Rudopoema şi ciclul 
de piese Cirandas ocupă un loc aparte. Rudopoema a fost dedicată lui Rubinstein şi 
reprezintă portretul pianistului care a interpretat-o în premieră la Paris în anul 1927. 
Lucrarea deține o impresionantă complexitate tehnică şi estetică determinată de 
diversitatea trăirilor ce străbat discursul muzical, compozitorul reuşind astfel exprimarea 
propriei viziuni asupra personalităţii lui Rubinstein. Caracterul experimental al lucrării, 
mai ales sub aspectul tratării ritmice şi timbrale, apare în contrast cu Cirandas (dansuri 
de copii) ale cărei piese sunt construite pe melodii folclorice tradiționale. 

În 1930 Villa-Lobos se întoarce în Brazilia iar ceea ce a dorit să fie o scurtă 
vizită, s-a transformat într-o şedere de 10 ani. Motivul pentru care acesta a ales să rămână 
în ţara natală a fost sistemul educaţional muzical, atitudine impresionantă, având în 
vedere studiul individual autodidact al compozitorului. Acesta creează un plan de 


educație muzicală pe care îl trimite Ministerului Educaţiei din statul Sao Paolo, obținând 
aprobarea proiectului. Primul pas al programului a fost organizarea de concerte în 
interiorul statului Sao Paolo, pentru a familiariza publicul cu muzica de calitate. In 
decursul anului 1931 compozitorul reușește să adune douăsprezece mii de voci de 
muncitori, elevi şi profesori, pentru reprezentații corale a capella. În anul 1932 Villa- 
Lobos de vine directorul Departamentului Educaţional Muzical din Rio de Janeiro, 
continuându-și astfel munca de promovare a muzicii în rândul maselor. 

Între anii 1944 şi 1959 Villa-Lobos a călătorit constant în America de Sud, 
Statele Unite ale Americii şi Paris dirijându-şi propriile lucrări în fruntea celor mai bune 
orchestre, incluzând Boston Symphony Orchestra. Pe parcursul vieţii, compozitorul a 
primit numeroase distincții iar cu ocazia împlinirii a şaptezeci de ani, Brazilia a declarat 
anul 1957, “Anul Villa-Lobos”. 

Inspirat de curentul neoclasic Villa-Lobos compune monumentala lucrare 
Bachianas Brasileiras. Ciclul conține 9 piese care asemenea celor 14 Chôros, includ o 
instrumentaţie neconvenţională. Una din caracteristicile acestei perioade era utilizarea 
instrumentului său preferat, violoncelul. Bachianas Brasileiras nr | şi 5 solicită un 
ansamblu de 8 violoncele, în ultimul adăugând şi o soprană. Profund ataşat de muzica lui 
Bach, compozitorul este deosebit de încântat de ideea de a realiza o sinteză între lucrările 
bachiene şi muzica populară braziliană. Majoritatea pieselor poartă două titluri, una 
făcând referire la Baroc (Preludiu, Aria, Toccata, etc), iar cea de-a doua fiind denumită 
după genurile muzicale populare braziliene. (Modi/ma, Embolada, Ponteio, Desafio, 
Choro, etc). Nu toate combinaţiile dintre Neoclasicism şi elementele muzicii braziliene 
cunosc reuşita în aceste lucrări. Unele din Bachianas Brasileiras sunt foarte puţin înrudite 
cu Bach sau chiar deloc. “Există mişcări intitulate Toccata numai pentru că au un tempo 
rapid, sau Preludiu pentru că deschid o lucrare”. ® Ciclul de piese reprezintă de fapt o 
încercare de a adapta, în mod liber, o serie de procedee armonice şi contrapunctice 
aparținând epocii baroce, la muzica braziliană. Bachianas sunt concepute sub forma unei 
suite, în sensul alternanței a două, trei, sau patru mişcări de dans. Elementele naţionale 
sunt redate prin structuri ritmice dar şi prin metode specifice de tratare melodică şi 
asocieri timbrale. Piesa cu numărul 4, pentru pian solo este, poate, cea mai apropiată de 
stilul bachian, mai ales sub aspectul scriiturii, având ca primă mişcare un preludiu tip 
coral. Spiritul tropicalismului brazilian primează, însă, mai ales datorită pasajelor de 
improvizație liberă. O trăsătură importantă a ciclului Bachianas Brasileiras o constituie 
adâncirea în stilul liric al lui Puccini în opoziție cu o melodică bazată pe motive ritmice 
scurte. Vibraţia cantabilă a genului modihna abundă atingând punctul maxim al 
expresivității emoţionale în linia sopranei din Aria-Cantilena a piesei cu numărul 5. 
Frazele de largă respirație ale sopranei, în stil improvizatoric, sugerând o muzică fără 
sfârşit, sunt acompaniate de un ansamblu de violoncele al căror specific brazilian este 
subliniat prin utilizarea tehnicii chitaristice intitulată ponteio. 

Dintre lucrările sale camerale, cele 17 cvartete de coarde l-au preocupat mult pe 
Villa-Lobos de-a lungul carierei sale; acestea conţin, poate, cele mai reprezentative 
modificări ale stilului şi tehnicii sale compoziționale, însă, fără să capteze atenţia 
interpreților şi a publicului. Lucrările compuse pentru chitară, mai ales cele 12 studii 
terminate în 1929 sunt extrem de provocatoare pentru interpreţi, sub aspectul tehnic dar şi 
expresiv, evocând cultura braziliană. Cele cinci preludii pentru chitară şi un concert 
interpretat în premieră de Segovia dezvăluie un caracter romantic, Villa- Lobos 
îmbogăţind repertoriul acestui instrument cu o muzică sofisticată. 


“ Wright Simon, Villa-Lobos, New York: Oxford University Press, 1992, pag. 85 





În cartea sa My Many Years Arthur Rubinstein afirmă despre compozitorul 
brazilian că era “un om care îşi conştientiza în totalitate pripriul geniu creativ şi deplina 
sa independenţă”. Villa-Lobos a fost recunoscut drept cel mai reprezentativ compozitor 
brazilian abia în ultimii treizeci de ani, când s-a aplecat mai mult asupra folclorului țării 
sale. Până la acel moment, stilul său componistic a suferit diverse influenţe din partea 
unor compozitori ca Frank, Debussy, Stravinski sau Ceaikovski. 

Creaţia wagneriană l-a inspirat pe Villa-Lobos în exprimarea propriilor credințe 
sau idei filozofice cu ajutorul cuvintelor. Însă, din moment ce compozitorul brazilian nu a 
compus decât trei opere, nu s-a pus problema unei competiţii cu drama wagneriană. 
Genul care poartă amprenta puternică a gândirii sale filozolice este simfonia. Prima sa 
lucrare în acest gen, The Unforeseen (Neprevăzutul), compusă în 1916, are la bază un text 
despre sufletul artistului şi destinul său în relaţia cu universul. În cea de-a treia simfonie 
The war (Războiul), Villa-Lobos nu a fost mulțumit cu ceea ce a exprimat din punct de 
vedere muzical, adăugându-i o prefaţă în care îşi destăinuie propria concepţie asupra 
războiului. Acelaşi procedeu este aplicat şi simfoniei a patra, The Victory, a cărei 
continuare, compozitorul şi-ar fi dorit-o în ultima lucrare simfonică, The Peace, rămasă 
însă neterminată. 

Utilizarea ansamblurilor instrumentale mari asemenea lui Wagner şi Richard 
Strauss reprezintă o altă caracteristică a stilului compozitorului brazilian. În susținerea 
acestei idei stă mărturie poemul simfonic Amazonas, în care Heitor Villa-Lobos 
utilizează aproape aceeași componenţă orchestrală ca în trilogia /ne/u/ Nibelungilor de 
Richard Wagner sau operele Salome şi Elektra ale lui Richard Strauss. Deasemenea, cea 
de-a treia simfonie The War (Razboiul) solicită în interpretare, participarea a 164 de 
membri pentru orchestra simfonică şi 37 pentru ansamblul fanfarei. 

Înterpretând muzică rusă ca membru al diferitelor orchestre şi asistând la 
spectacole celebre de balet, sub conducerea lui Fokine sau cu marele balerin Nijinsky în 
rolul principal, Villa-Lobos a absorbit cu rapiditate această muzică, doarece linia 
melodică şi tehnicile compoziționale se confundau uneori cu propriile-i gânduri. Astfel se 
explică prezența unor elemente melodice, ritmice, timbrale şi de scriitură muzicală 
preluate din creaţia lui Ceaikovski sau a Grupului Celor Cinci. În prima perioadă de 
creație, influența ceaikovskiană este indiscutabilă, dovadă în acest sens fiind Concertul 
nr. ] pentru violoncel şi orchestră compus în 1915. Deasemenea, lucrările în stil rapsodic 
au un caracter similar cu cele ale compozitorilor ruşi de la sfârşitul secolului al XIX-lea. 

Înainte ca stilul său brazilian să se contureze, compozițiile lui Villa-Lobos au 
urmat îndeaproape stilul francez, pe care l-a captat interpretând şi ascultând o mare parte 
a creaţiei compozitorilor acestei țări. La vârsta de douăzeci de ani, talentul său ca interpret 
violoncelist i-a oferit numeroase oportunități, cea mai importantă fiind aceea de a ocupa 
un loc în orchestra Teatrului Naţional, unde a interpretat marile capodopere muzicale ale 
culturii europeene. Diagalev şi baletul rus au adus în Rio revoluţionarul repertoriu francez 
şi rus, incluzând partituri de Stravinki şi Debussy. Premiera lucrării debussyene Preludiu 
la după amiaza unui faun a avut un impact puternic asupra compozitorului brazilian, 
asemenea lucrărilor lui Ravel sau a baletelor compozitorilor ruşi (Ceaikovski , Rimsky- 
Korsakov, Stravinski). 

Stilul componistic al lucrărilor franceze moderne pe care le-a interpretat în 
această perioadă a vieţii sale începe să se strecoare în propriile compoziții, conducându-l 
spre experiența impresionistă. Prima lucrare sub semnul Impresionismului este O Gato e 
o Rato, pentru pian, compusă în 1914. Lisa Peppercorn afirmă că “lucrarea este lipsită 
de personalitate şi constă în asamblarea unei serii de elemente impresioniste: game în 


* Arthur Rubinstein, My Many Years. New York, Ed. Alfred A. Knopf.,1980, pag. 90 


tonuri, numeroase secunde şi utilizarea ocazională a registrelor extreme în mod 

simultan”. In dorința de perfecţionare a stilului compozițional, Villa-Lobos studiază 
lucrările teoretice ale maeștrilor francezi Vincent d Îndy (Cours de composition musicale) 
şi Hector Berlioz (Grand traité d instrumentation et d orchestration modernes). Deşi 


interesat de modernism şi impresionism, compozitorul încearcă înlocuirea elementelor de 
factură europenă cu cele tradiţionale braziliene. Prima lucrare realizată în această direcție 
stilistică a fost Dansuri caracteristice africane. fiind urmată de suita pentru pian Familia 
păpuşii, precum şi alte lucrări ale perioadei 1914-1919, care deţin titluri portugheze însă 
utilizează limbaj muzical impresionist. Stilul francez este deasemeni vizibil în 
modalitatea de notare a dinamicii, tempo-urilor și a altor indicaţii, foarte apropiate de cele 
pe care Debussy le oferă interpreților în partiturile sale. Utilizarea limbilor portugheză şi 
franceză pentru aceşti termeni muzicali, creează uneori confuzii, mai ales când titlul 
general al lucrării are specific brazilian iar părțile componente poartă denumiri franceze 
(Nonetto). 

Influenţa stilului debussyan în primele două simfonii ale compozitorului Heitor 
Villa-Lobos a fost aspru criticată de către elita braziliană: “...0 preocupare exagerată 
pentru înlocuiri enarmonice neobişnuite şi căutări ale unei idei niciodată dezvăluite ce 
demonstrează dorința nestăvilită pentru spectacol muzical ”®*. 

Anul 1917 a marcat începutul unei perioade de maturizare creatoare, ceea ce l-a 
condus pe compozitor spre succesul cunoscut în Europa între anii 1923-1924. Acum îl 
cunoaşte pe Darius Milhauld, care scrie primul articol despre muzica lui Villa-Lobos 
într-un ziar european. Între cei doi compozitori s-a creat o strânsă prietenie, în perioada 
celor doi ani pe care Milhauld i-a petrecut în Brazilia. El este cel care îl îndeamnă pe 
Villa-Lobos să încerce o exprimare mai vie şi mai originală a propriului naționalism. 

Cultura franceză a jucat un rol foarte important în Brazilia, înaintea celui de-al 
doilea Război Mondial. Asemenea Impresionismului francez, muzica lui Villa-Lobos 
evocă adesea stări, senzaţii și impresii prin intermediul armoniilor şi al tonurilor 
coloristice. De multe ori, compozitorul nu caută să exprime sentimente, emoţii sau să 
urmeze un fir narativ, ci să transmită o anumită stare, dispoziție. Imaginaţia şi 
creativitatea compozitorului valorifică, în acest sens chiar şi sunetele sau zgomotele din 
natură (Rasga o coração din cele 74 Choros). 

Muzica lui Debussy a fost cea care l-a inspirat pe compozitorul brazilian să 
utilizeze diverse combinaţii instrumentale pentru a crea tonuri coloristice unice. De 
exemplu, lucrarea Quatuor (1921) compusă pentru harpă, celestă, saxofon alto şi cor de 
voci feminine, demonstrează puternica influenţă a lui Debussy la acea dată. Varietatea 
acestei palete coloristice poate fi urmărită şi comparată cu cea din Sonata pentru flaut, 
violă şi harpă sau în ciclul Nocturnes pentru orchestră şi cor de Claude Debussy. 
Utilizarea combinațiilor instrumentale cât mai variate a constituit o practică la care Villa- 
Lobos nu a renuntat niciodată. 

Villa-Lobos a declarat adesea faptul că a crea muzică reprezintă pentru el o 
necesitate biologică. Aceast fapt explică în mare parte dorința sa instinctivă de a înţelege 
multiplele fațete ale peisajului şi poporului unei țări atât de variate ca Brazilia. Fluxul, 
cursivitatea naturală a muzicii sale subliniază aversiunea compozitorului pentru planurile 
componistice premergătoare momentului creativ. Compozitorul a reuşit să-şi creeze astfel 
propriile simboluri de identificare înţelese și acceptate de public ca unicitate naţională. 
Dorința înflăcărată a compozitorului a fost aceea ca muzica sa, să reprezinte esența 
tradițiilor culturii braziliene. 


°! Peppercorn, Lisa, Villa-Lobos, The Music: An Analysis of His Style, London, Kahn & Averill, 1991, pag. 

SONATA A III-A PENTRU VIOARĂ ȘI PIAN, OPUS 45 ÎN DO 
MINOR DE EDVARD GRIEG 


Asist.univ.drd. Raluca Patraș 
Universitatea de Arte George Enescu laşi 


A 
Ha contextul numeroaselor transformări care au avut loc în plan 


economic, politic şi cultural în epoca târzie a Romantismului, creația lui Edvard Grieg ni 
se dezvăluie sub o aură originală, plină de prospețime, impregnată de seva folclorului 
norvegian. 

Considerat unul dintre fondatorii culturii muzicale naționale norvegiene, E.Grieg 
a căutat să transpună în muzica sa mareția naturii, simplitatea oamenilor şi a vieții 
acestora, bogația povestirilor fantastice şi mitologice. 

E.Grieg reține în muzica sa elemente esențiale ale folclorului norvegian, pe care le 
valorifică într-un limbaj propriu. Melodia este formată din motive simple şi pregnante 
tonale, modale sau pentatonice; ritmul este strâns legat de ritmul muzicii populare, în 
special de dansurile norvegiene. Armonia lui Grieg se plasează în lumea sonoră de factura 
tonală, din care nu lipsesc însă intonațiile modale şi expresiile particulare cântecului 
popular. 

Sonata a III-a pentru vioară şi pian, opus 45 a fost compusă între anii 1886-1887 
ŞI este dedicată pictorului Lenbach, care a lucrat în perioada aceea la portretele 
compozitorului și soției sale. 

Sonata se diferențiază de celelalte două sonate create anterior, atât prin caracterul 
dramatic al materialului sonor, cât şi prin dimensiunile mai ample şi structura formei, care 
se apropie de tiparul clasic. Începând cu această Sonară, E.Grieg îşi cristalizează definitiv 
stilul în domeniul muzicii de cameră, dezvăluind un limbaj matur, de esenţă dramatică, în 
care regăsim structuri ritmico-melodice bogate şi inventive, armonii plastice şi disonanţe 
îndrăzneţe, efecte timbrale pitoreşti care surprind atmosfera şi colorotul specific 
norvegian. 

Sonata a l-a este construită în trei părți, după cum urmează: partea I (Allegro 
molto ed appassionato) în formă de sonată, partea a Il-a (Allegretto espressivo alla 
romanza) în formă de lied şi partea a III-a (Allegro molto) în formă de sonată fără 
dezvoltare. 

Partea I a Sonatei ne dezvăluie o atmosferă aparte, distinctivă pentru creația 
conpozitorului, în care pasiunea şi tumultul se contopesc cu seninătatea şi prospețimea 
artei populare norvegiene. 

Prima parte este concepută în formă de sonată, conturată clar în manieră 
romantică şi debutează cu o frază viguroasă prezentată de către vioară şi susținută de 
acordurile masive ale pianului în tonalitatea do minor. 

Această frază se desfăşoară pe parcursul a 22 de măsuri şi formează /ntroducerea 
formei de sonată. Materialul sonor al viorii are la bază motivul a, care este alcătuit din 
secvenţări ale celulei y . Atât motivul a, cât şi celula y sunt preluate şi prelucrate sub 
diferite aspecte ritmico-melodice pe parcursul primei părți, determinând astfel un aspect 
închegat din punct de vedere tematic și structural: 





Exemplul nr.1 (m.l — 4): 

Patosul romantic al acestui debut este treptat stins din punct de vedere dinamic (de 
la forte la piano) pentru a pregăti apariția temei I (m.23). Ea este construită pe aceeaşi 
piloni melodici ai Introducerii, însă în tonalitate majoră, Sol Major (m.23-47). 

Tema principală ( notată cu A) a Expoziţiei este construită (la vioară) prin 
secvenţări repetate la diferite octave; în acest timp, pianul conduce materialul sonor atât 
din punct de vedere dinamic, cât şi tensional, prin acompaniamentul în tremolo sau în 


acorduri masive susținute prin pedale: 


Exemplul nr.2 (m.23 — 27): 

Continua secvențare a femei I determină lărgirea ambitusului celor două 
instrumente, care conduc materialul sonor până în registrul acut al tonalităţii do minor. 
Din punct de vedere interpretativ, putem spune că desfăşurarea melodico-ritmică a temei 
principale trebuie susținută sub aspectul continuității și al cursivităţii sonore; de aceea, 
abilitatea tehnică a ambilor instrumentişti este necesară pentru a evita monotonia acestor 
structuri motivice repetitive, care se vor reînnoi neîncetat, într-o continuă devenire. 

Din măsura 47, pianul preia rolul conducator, intonând singur motivul a al 
Introducerii. Acest moment corespunde Punţii (m.47-58) şi anticipă prin stingerea 
dinamică (de la ff la pp) cantabilitatea şi caracterul liniştit al femei secundare, pe care o 


notam cu B (m.59-134): 





Exemplul nr.3 (m.59 — 66): 

Caracterul liric al femei secundare este accentuat prin efectul creat de utilizarea 
unor modulaţii la tonalități îndepartate, cum ar fi Mi bemol Major — Sol bemol Major. În 
cadrul temei a Il-a (numită şi grup tematic secundar) distingem trei subdiviziuni care au 
individualitate proprie: bl = 20m ( m.59-72), b2 = 17m ( m.79-95) şi b3 = 39m (m.96- 
134). 

Subdiviziunea bl se constituie sub forma unui dialog între cele două instrumente 
şi este importantă din punct de vedere expresiv, deoarece subliniază contrastul tonal și 
tematic în raport cu tema |. 

Subdiviziunea b2 prezintă evoluţia secţiunii anterioare (b7) prin diversificarea 
desenului melodic din punct de vedere ritmic (diminuări ale valorilor inițiale și schimbări 
ritmice în structura acompaniamentului) şi armonic (utilizarea unor armonii noi ŞI 
introducerea notelor cromatice). 

Subdiviziunea b3 se desfăşoară sub forma unui dialog permanent între vioara şi 
pian; rolul celor două instrumente este acela de a se completa și susține reciproc. 
Elementele tematico-motivice prezentate în secțiunile anterioare sunt preluate şi repetate 
în diverse register sonore. Din punct de vedere agogic şi dinamic, secțiunea b3 aduce o 
ușoară tensionare a materialului tematic (f; animato), care se calmează rapid, readucând 
atmosfera expresivă şi liniştită, caracteristică temei secundare. 

Următoarele 10 măsuri (m.135-144) au rolul de a pregăti prin diverse secvențe 
cromatice (prezente în ambele partituri instrumentale) noua tonalitate — Si bemol Major — 
şi implicit, noua secțiune a formei de sonată, Dezvoltarea. 

Ca şi structură, Dezvoltarea poate fi împărţită în faze, unde sunt prelucrate 
elemente tematico-motivice prezentate anterior. Fazele au caracter deschis, atât în ceea ce 
priveşte construcția, cât şi tonalitatea (se evită cadențele perfecte). În cuprinsul 
Dezvoltării (m.145-261), cele două teme ale Expoziției creează prin procesul elaborării şi 
prelucrării tematice, valuri de tensiune emoţională. Dezvoltarea este structurată în trei 
etape după cum urmează: faza I = 37m (m.145-181), faza a Il-a = 44 m (m.182-225) şi 
faza a Ill-a = 36m (m. 226-261). 

Prima fază debutează cu prezentarea unui material tematic din Expoziție variat din 
punct de vedere ritmic (prin augmentări ale valorilor iniţiale din motivul a al Introducerii 
prezentat de către vioară şi susținut prin arpegii de către pian), tonal (prin apariţia unor 








noi tonalități: Si bemol Major, La Major) şi de caracter (motivul a îşi pierde caracterul 
tensionant iniţial). A doua fază prezintă diferite secvenţări cromatice ale elementelor 
tematico-motivice caracteristice temelor Expoziției. Acest procedeu de elaborare tematică 
este subliniat prin dialogul ostentativ dintre cele doua instrumente. Ultima fază a 
Dezvoltării readuce motivul introductiv, sub aspectul inițial tensionant, însă în nuanță 
foarte mică ( pp) şi variat din punct de vedere ritmic, prin augmentări repetate ale 
valorilor inițiale. Această ipostază neliniştită a motivului a este susținută tonal, prin 
reapariția tonalității de bază (do minor), cât şi dinamic, prin tensionarea progresivă a 
materialului sonor, care va anunța momentul Reprizei ( m.262). 

Repriza (m.262-430) se desfăşoară în linii mari după tiparul Expoziției, însă într-o 
altă corelaţie tonală. De această dată, grupul tematic secundar este adus în tonalitatea Do 
Major (adică omonima majoră a tonalități inițiale). 

Sfârşitul formei de sonată este marcat prin apariţia Codei (m.431-465); ea readuce 
în atenția ascultătorilor motivul a al /nrroducerii (în tonalitatea do minor), care este 
repetat de către vioară în diferite octave ale registrului sonor. Elaborarea concluzivă a 
părții I prezintă motivul a sub forma ambelor ipostaze, care în final se suprapun pentru a 
determina unitatea simbolică şi structurală a Sonatei. 

Partea a Il-a a Sonatei (Allegretto espressivo alla romanza) se apropie prin 
cantabilitatea materialului sonor de genul romanţei. Forma părții mediane este construită 
pe structura unui lied tripartit ABAv. 

Strofa A (m.1-88) este alcatuită din doua perioade: a (m.1-44) si av (m.45-88). 
Melodicitatea aproape vocală a cantilenei este prezentată pe rând, mai întâi de catre pian 
(perioada a) şi apoi de către vioară (perioada av) în tonalitatea Mi Major: 

Exemplul nr.4 (m.l — 18): 





Cele două instrumente diferite din punct de vedere timbral, trebuie să se 
contopească într-un tot unitar, pentru a realiza cursivitatea expresivă a melodiei. 

În strofa B (m.89-188) a părţii a II-a, apare o temă contrastantă din punct de 
vedere al caracterului, dansantă şi zglobie, repetată neobosit şi secvenţată pe diferite 
trepte ale noii tonalități, si minor. Tema este prezentată mai întâi de către vioară şi apoi, 
de către pian: 


Exemplul nr.5 (m.89 — 95): 

Tema este susținută pe rând de cele două instrumente protagoniste prin procedee 
specifice fiecăruia: în cazul pianului — acorduri arpegiate, iar în cazul viorii — procedeul 
de ciupire a coardelor, numit şi pizzicato. Aceste mijloace de susținere sugerează anumite 
sonorități instrumentale populare, care au rolul de a colora şi diversifica structura 
melodică. 

În măsura 209, tema iniţială este readusă (la vioară) printr-un artificiu tonal şi 
armonic surprinzător (tonalitatea Mi bemol Major), urmând ca din masura 217, să revină 
tonalitatea de început, Mi Major. Tema principală este uşor variată din punct de vedere al 
ambitusului sonor, fiind prezentată de această dată în registrul acut. Ea ni se dezvăluie 
plină de emoție, vibrantă, susținută de sonoritatea amplificată a acordurilor pianului. 
Treptat, muzica se rarefiază pentru a se stinge în coloritul transparent al timbrului viorii şi 
a acordurilor estompate ale pianului. 

Mişcarea finală a Sonatei (Allegro molto) este construită într-o formă aparte, de 
sonată fără dezvoltare. Materialul sonor al acestei părţi este puternic amprentat de 
elemente specifice dansului naţional, care emană energie şi vigurozitate. 

Tema principală a Expoziției părti a I-a debutează cu acompaniamentul 
rudimentar de tonică-dominantă al pianului (în tonalitatea do minor), redat prin cvinte 
figurate, care creează o sonoritate adecvată dansului. Pe acest acompaniament figurativ, 
expus în sonoritate scazută ( pp) , vioara brodează tema principală (m.1-21), bazată pe 
motivul a: 

Exemplul nr.6 (m.l — 7): 

Din masura 22, tema I este preluată de catre pian, iar vioara va trece în plan 
secundar, susținând materialul sonor prin octave sincopate. Tema principală (m.1-112) 
este prelucrată amplu, atât în cadrul Expoziției (m.1-193), cât şi în Repriză (m.199-366) 
prin procedee de secvenţare şi de prelucrare motivică; de aceea, ea va ține locul obişnuitei 
Dezvoltări, proprii formei de sonată. 

Secvenţarea repetată a temei I determină o evoluţie tonală interesantă (do minor- 
Mi bemol Major- sol minor- mi minor- do minor). De asemenea, în una din secvențele 
sale, tema principală este adusă în modul dorian, pe sunetul mi bemol. Grieg realizează 
astfel o incursiune îndrazneață în domeniul modalului, care a fost utilizat deseori în 
creația compozitorilor secolului al XX-lea. 

Tema secundară (m.113-193) este prezentată de către vioară în tonalitatea La 
bemol Major; ea este secvenţată de trei ori, în registre diferite şi are un caracter meditativ 
şi liric. Pe parcursul întregii desfăşurări a temei secundare, pianul are rol de 
acompaniator, susținând prin formule ritmice arpegiate vocea principală: 


Exemplul nr.7 (m.113 — 125) 

Cu fiecare secvență, materialul sonor este condus din punct de vedere dinamic 
spre o nouă treaptă a intensității ( de la p la f). Cantabilitatea temei secundare determină 
un nou caracter, care necesită o uşoară calmare a metronomului initial (de la M.M = 104, 
la M.M = 92). Măsurile 194-198 au rolul de a pregăti atât dinamic ( diminuendo 
molto), cât şi agogic ( ritardando) reapariţia temei principale, care coincide cu momentul 
Reprizei. Repriza (m.199-366) se desfăşoară asemănător cu tiparul Expoziţiei, excepție 
făcând doar mersul tonal al materialului sonor, care prezintă tema I în tonalitatea do 
minor şi tema a Il-a în tonalitatea omonimei, adică Do Major. Coda (m.367-401) este 
structurată pe motivul a (prezentat de către vioară), secvenţat în diferite registre şi are 
caracter concluziv. Permanenta secvenţare a materialului sonor determină tensionarea 
dinamica ( de la pp la ff ) şi agogică ( Prestissimo, M.M. = 92 ) la nivelul ambelor 
instrumente. Tonalitatea care încheie Sonata este Do Major. 

Sonata a II-a pentru vioară şi pian, opus 45 se distinge prin simplitate şi 
claritate, prin caracterul sau pasional şi eroic, prin contraste tematice particularizante şi 
simfonizate intens, prin modalităţi proprii de exprimare cu specific național. 

APARATUL RESPIRATOR ȘI FIZIOLOGIA RESPIRAȚIEI 


Profesor Petrescu Valentin 
Colegiul Naţional de Artă Octav Băncilă, laşi 


A stiai are un rol determinant în procesul cântatului la instrumente de 


suflat. Conducerea coloanei de aer în diferite registre ale instrumentului, tehnica emisiei 
sonore şi în bună măsură calitatea sunetului realizat de instrumentist, sunt strâns legate de 
modul de a respira. 

Ca să poată prelua aerul din atmosferă şi să procure organismului oxigenul 
necesar, să elimine din organism dioxidul de carbon în exces, să regleze centrul respirator 
din creier, şi în sfârşit să poată echilibra presiunea atmosferică cu cea internă, aparatul 
respirator şi-a dezvoltat câteva organe şi subaparate, din care fiecare are funcții deosebit 
de importante. 

Aparatul respirator este format din căi aeriene superioare (nasul, faringele şi 
laringele) şi căi aeriene inferioare (traheea, bronhiile şi alveolele pulmonare). 

Primul aparat prin care trece aerul inspirat este nasul, care are rolul de a încălzi, 
umezi şi purifică aerul de praf, înainte de a ajunge în plămân. Membrana nazală bogat 
vascularizată în vase de sange, joacă rolul unui radiator care poate încălzi aerul până la 
30 C , iar purificarea aerului de milioane de particule de praf pe minut este realizat de 
firişoarele fine, de perişori de pe suprafața mucoasei nazale, cu toate acestea, omul din 
centre urbane, inhalează în timpul vieţii aproximativ 50 kg de praf echivalentul unui sac 
de ciment. Din nas, aerul trece prin faringe, aflat în regiunea în care calea respiratorie se 
desparte de cea digestivă, acolo unde cavitatea nazală comunică cu cea bucală. Între 
faringe şi trahee, la capătul superior al acesteia se află un aparat format din cartilaje şi 
muşchi, laringe, care se astupă cu un căpăcel când înghiţim şi se deschide când respiram. 
Prevăzut cu corzi fine, dispuse în calea curentului aerian, laringele s-a adaptat şi s-a 
specializat, fiind organul vocii emițând prin vibrația corzilor sunetele care caracterizează 
vocea umană. Sub laringe se află un tub lung de aproximativ 15 cm, format din inele 
cartilaginoase, denumit trahee. La partea inferioară cam în dreptul inimii, traheea se 
bifurcă în cele două bronhii principale care la rândul lor se ramifică asemeni unui arbore 
în aproape 25 miloane de ramurele din ce in ce mai înguste, până la un diametru de 
jumatate de milimetru. Toate aceste canale sunt căptuşite cu membrană fină, mucoasă, 
care cuprinde în grosimea ei glande ce secreta mucus şi care este acoperită cu cili, iar 
peretele canalului conţine fibre musculare ce permit mărirea sau micşorarea calibrului 
canalului. Bronhiile se ramifică în bronhii secundare: două în plămânul stâng şi trei în 
plămânul drept. 

Plămânii sunt două organe buretoase elastice, de culoare roz aşezate în cutia 
toracică, deasupra diafragmei. Plămânul drept este alcătuit din trei lobi, iar cel stâng doar 
din doi lobi, iar între cei doi plămâni se află inima. În fiecare lob pătrunde câte o branhie 
secundară, care se ramifică în tuburi din ce in ce mai mici numite branhiole. Acestea, 
când ajung la un diametru de un milimetru, nu mai au inele cartilaginoase. Cele mai fine 
branhiole se termină cu saci pulmonari alcătuiți din mici umflături cu pereți foarte subțiri 
numite alveole pulmonare. Ele sunt unităţile structurale şi funcţionale ale plămânului. 
Între sacii pulmonarii se află un țesut conjuctiv elastic. Plămânii nu au muşchi, suprafața 


lor fiind acoperită de două foiţe numite pleuri. Una este lipită de plămân, iar cealaltă de 
peretele intern al cavităţii toracice. Între ele se află o cavitate foarte subțire, în care se 
găseşte o peliculă de lichid. Plămânii sunt bine vascularizaţi de arterele şi venele 
pulmonare. Arterele pulmonare pătrund în plămâni printr-un loc numit hil, se ramifică şi 
însoțesc bronhiile până la sacii pulmonari. unde se ramifică în arteriale care se continuă 
cu capilarele. 

Funcționarea sistemului respirator, prin care se asigură respiraţia, cuprinde în 


principal, respiraţia pulmonară și respirația celulară. 

Respirația pulmonară 

Aceasta cuprinde două faze: pătrunderea aerului în plămâni (inspiraţia) şi 
eliminarea aerului (expirația), care durează mai mult decât inspirația. Un om adult aflat în 
repaus execută 16 mişcări respiratorii pe minut. Acest ritm este mai mare la femei şi 
creşte odată cu activitatea musculară, al exerciţiilor fizice, etc.. Respiraţiile normale sunt 
acte involuntare, reflexe. 

Plămânii neavând muşchi, urmează pasiv mişcările cutiei toracice. 

În timpul inspiraţiei, volumul cutiei toracice creşte datorită contracției muşchilor 
respiratori: diafragma se contractă şi coboară, iar mușchii intercostali trag coastele şi le 
ridică. Mişcarea coastelor împinge sternul înainte; iar plămânii se umplu de aer. 

În momentul expirației, muşchii se relaxează, iar plămânii îşi micşorează volumul 
odată cu cel al cutie toracice, eliminând aerul. Inspirația este, deci, faza activă a 
respirației, iar expiraţia faza pasivă. Printr-o inspiraţie obişnuită plămânii sunt umpluti cu 
trei litri de aer în repaus cu opt litri de aer, la o activitate sedentară 16 litri, în mers 24 de 
litri, iar la efort 50 litri. Într-o zi obişnuită omul ventilează 24.000 de litri de aer, iar 
volumul variază în funcţie de eforturile depuse. 


1. Tipuri de respirație în interpretarea muzicală 


a) Respirația înaltă sau claviculară 
Se realizează prin ridicarea uşoară a umerilor şi contrarea abdomenului. În cadrul 
acestui tip de respiraţie se întrebuințează numai partea superioară a plămânilor şi în 
consecință, aerul pătrunde într-o cantitate limitată. Acesta respiraţie este considerată ca 
ineficientă, cu un consum mare de energie şi cu un profit minimal. 
b) Respirația mijlocie sau costală 
Este o respiraţie mai puţin defectuoasă față de respiraţia claviculară, ea fiind net 
inferioară respirației abdominale sau celei complete. În cadrul acestui tip de respiraţie, 
aerul este dirijat în special spre zone mijlocii ale plămânilor. 





În cadrul respirației mijlocii, diafragma se ridică, abdomenul se contractă, 
coastele se deplasează uşor, dilatând cutia toracică. Acest tip de respirație se întâlneşte în 
special la sportivi. 

c) Respirația abdominală sau diafragmală 

Acest tip de respiraţie este mai eficient decât cele descrise anterior. Se realizează 
prin coborarea diafragmei şi umflarea abdomenului. În felul acesta, aerul pătrunde în zone 
inferioare ale plămânilor. Respirația abdominală permite absorbția unei mai mari cantități 
de aer, dar nici în acest caz plămânii nu se umplu integral cu aer, aşa cum se întâmplă în 
respirația completă. 

d) Respiratia completă 

Este cel mai eficient tip de respiraţie, asigurând organismului o cantitate sporită de 
oxigen. În acest caz, aerul pătrunde în toate zonele plămânilor îmbinând cele trei tipuri de 
respiraţie, solicitând întregul aparat respirator, cu o cheltuială minimă de energie şi cu 
rezultate deosebite. 

Respirația completă se realizează prin coborârea diafragmei concomitent cu 
împingerea abdomenului spre înainte, îndepărtarea coastelor şi ridicarea umerilor. Acest 
tip de respiraţie contribuie la o mai bună funcţionare a sistemului nervos şi implicit a 
proceselor psihice. În cazul acestei respiraţii distingem următorii muşchi: mușchii 
inspiratori care măresc volumul cavităţii toracice şi muşchii expiratori care micşorează 
acest volum. În afară de aceşti muşchi solicitați există muşchi de bază şi muşchi auxiliari. 

Dintre muşchii inspiratori fac parte: 

-  muşchiul diafragmei; 

- muşchii intercostali; 

- muşchii elevatori ai coastelor; 
- muşchii dințaţi posteriori. 

Pentru a învăţa o respiraţie corectă în timpul unui lucru moderat, este bine să se 
facă o respiraţie amplă şi lentă dacă însă la frecvenţa respectivă a respirației aerul nu 
ajunge, este util să se intensifice în mod intenţionat expirația pentru că, mărind frecvenţa 
să se menţină cât mai mult posibil profunzimea respirației. 

Caracterul şi particularităţile mişcărilor respiratorii sunt influențate de poziţia 
corpului şi de mişcările acestuia. Poziţiile corpului, în care muşchii peretelui abdominal 
sunt încordaţi se îngreunează respiraţia abdominală, iar încordarea muşchilor ce rețin 
coastele se îngreunează respiraţia costală. Cei care respiră corect trăiesc mult, intens şi în 
pace. Practicarea unei respiraţii corecte neutralizează şocurile nervoase, consolidează 
instinctele, pasiunile și contribuie la un control mai mare al activităţii mentale, circulația 
cerebrală fiind serios îmbunătățită. Respirația are u rol determinant în procesul cântatului 
la instrumentele de suflat, conducerea coloanei de aer în diferite registre ale 
instrumentului, tehnica emisiei sonore și calitatea sunetului sunt strâns legate de modul 
cum folosim respiraţia. În cadrul procesului de emisie sonoră, respiraţia nu este cea 
obișnuită, ci una modificată în funcţie de cerințele frazei muzicale şi de necesitatea 
realizării fragmentului muzical ce urmează a fi executat. Emisia sonoră la orice intrument 
muzical de suflat nu se realizează numai cu volumul de aer şi viteza expirației folosită în 
respiraţia normală, ci pretinde o sporire sau o accelerare, o diminuare sau încetinire sau 
chiar o întrerupere a respirației. Cu toate acestea, respirația în cadrul interpretării nu 
trebuie sa fie considerată ca o respirație specială, ci una obişnuită. În cadrul interpretării 
muzicale, respiraţia combinată joacă un rol deosebit, fiind cea mai ideală respirație, unde 
se combină cele doua tipuri de respiraţie: toracică şi abdominală. Una din condiţiile cele 
mai importante ale unei bune frazări muzicale este subordonarea respirației în funcție de 
particularităţile lucrării executate. Având un rol deosebit în actul de interpretare, frazare, 
nuanţare, este recomandat elevilor ce studiază instrumentele de suflat, fie că sunt 


începători sau avansați câteva exerciţii de gimnastică respiratorie care vor îmbunătăţi 
procesele respiratorii, devenind instrumentiști valoroși. 


2. Exerciţii de respiraţie — formarea unei respiraţii corecte 


În mod contrar a ceea ce am învatat la gimnastică, ridicarea braţelor pentru a 
degaja cutia toracică în timpul inspiraţiei; (adică respiraţia costală şi claviculară) elevii 
suflatori trebuie să folosească respirația abdominală. Acest lucru nu înseamnă să 
respingem cu totul respirația costa-claviculară, ba din contră se recomandă practicarea în 
fiecare zi a respirației complete (respiraţia abdomeno-costa-claviculară) pe care o practică 
adepţii yoga pentru întărirea sistemului respirator şi sporirea randamentului. 

Controlul respirației ne permite să reglăm fluxul de aer, ceea ce este vital pentru 
toți instrumentiştii ce cântă la instrumente de lemn sau alamă deoarece forţa şi energia 
necesară în cântat sunt date de modul în care inspirăm. Una dintre greşelele obişnuite, 
întâlnite la elevii instrumentişti este lipsa de dinamism a fluxului de aer ducând la 
inhalarea unei cantități insuficiente de aer şi pierderea forţei, a vitezei în funcţie de frază 
sau registre sonore. 

Oricare profesor va putea observa defectuoasa respiraţie la elev prin ridicarea 
umerilor și dilatarea părții superioare a pieptului în momentul inspirării. Un bun 
instrumentist trebuie să întrebuinţeze toate tipurile de respiraţii şi să ţină cont de câteva 
exerciții respiratorii utile pentru dezvoltarea unei respirații adecvate în funcție de fraza 
sau registre muzicale. 

Poziţia corpului 

Păstraţi umerii jos în mometul inspirării. Încercaţi să deveniți mai înalți, ca şi când 
cineva s-ar strădui să vă ridice de cap. Când staţi pe scaun nu vă sprijiniți de spătar şi 
păstraţi o poziţie cât mai dreapta. 

Inspirația 

Întotdeauna inspirați utilizând partea inferioară a abdomenului, umplându-vă 
plămânii cu aer de jos până sus. Stomacul trebuie să se dilate când inspiraţia este corectă. 
Se va dilata cavitatea abdominală în partea de jos-spate, lateralele și eventula pieptul. 
Încercaţi să rămâneţi relaxat când inspirați, astfel stomacul şi părțile laterale nu se vor 
dilata. Limba rămâne într-o poziţie joasă şi gâtul bine deschis. 

Expirația 

În timpul expiraţiei, important este împingerea aerului utilizând muşchii 
abdominali, care reprezintă suportul respirației; cu alte cuvinte coloana de aer este 
controlată cu ajutorul mușchilor abdominal. 


Exerciţii utile pentru o inspiraţie corectă 
Exercitiul 1 


Vă aşezaţi pe marginea unui scaun, fără să vă sprijiniți de spătar, cu spatele drept. 
Apoi vă încrucişați degetele, vă apropiaţi palmele şi vă îndoiţi braţele până când ating 
cutia toracică. În acest moment aveţi grijă să strângeţi antebraţele unul contra celuilalt 
astfel încât coatele să se atingă. Apoi coborâţi bustul între picioare în unghi drept, dar nu 
prea mult distanțate. Respiraţi pe gură. gândindu-vă să plasați aerul la baza plămânilor în 
partea inferioară şi să nu ridicați umerii. Deci poziţia aşezat, cu bustul lângă coapse 
favorizează buna funcţionare a aerului. în plus, braţele îndoite aşezate peste cutia toracică, 
veţi presa cutia toracică, coastele nu se vor îndepărta, iar respirația abdominală se va 
realiza fără dificultate. Faceţi zece inspirații și expiraţii şi apoi vă relaxaţi. 





Exerciţiul 2 
Stând în picioare, vă aşezaţi mâinile în şolduri, cu degetul mare lejer în spate, mai 
sus de bazin sub ultimile coaste, iar degetele cât mai în față posibil. Apoi va îndoiți astfel 
încât trunchiul să formeze un unghi drept cu picioarele. În această poziţie respiraţi 
(întotdeauna pe gură) având mare grijă să nu folosiți decât partea inferioară a plămânilor. 
Trebuie să lucraţi acest exercițiu în această poziție până când veţi găsi în mod natural, 
automat amplasarea aerului şi până când veţi simți presiunea lui. 
Exercitiul 3 
Stând în picioare cu spatele sprijinit de perete, vă rugaţi un prieten să vă pună un 
deget la nivelul plexului solar şi să apese cât mai tare posibil exact în momentul în care 
inspirați şi veţi simți cum , dacă el vrea sa se opună, această parte a abdomenului se 
umfla. Îl veţi vedea pe colegul dumneavoastră înroşindu-se de efortul depus, iar 
dumneavoastră fără efort veţi inspira şi i veţi respinge cu uşurinţă degetul care apasă 
plexul stomacului. 
Expirația joasă 
Pentru a practica această expiraţie, trebuie să faceţi un efort de atenție, să vă 
gândiţi într-o manieră logică. Este suficient să expirați, resimţind ceea ce ați simțit la 
inspiraţie. Este suficient să aveţi aceeaşi poziţie a limbii şi aceeaşi deschidere a gâtului. 
La început sunetul inspiraţiei dumneavoastră se va apropia de sunetul „O” sau chiar 
sunetul „E”, iar respiraţia să se facă la acelaşi nivel ca şi inspiraţia şi în acelaşi mod, adică 
trebuie să vă străduiți să nu mai simţiţi aer în gură; aerul iese prin locul prin care îl luați. 





Un alt exerciţiu deosebit de bun pentru elevii instrumentişti este următorul: se 
aşează orizontal pe un covor pe poziţia culcat pe spate. Mâinile se aşează pe lângă corp şi 
inspirăm o cantitate suficient de mare de aer pe care îl trimitem în partea inferioara a 
plămânilor şi în stomac. Blocăm aerul inspirat şi ridicăm picioarele în aşa fel încât 
unghiul format să fie 90%, tip „lumânare”. Începem să dăm drumul încet la picioare, 
deblocăm respiraţia pronunţând silaba „„ssss” sunetul şarpelui şi vom observa că muşchiul 
diafragmei se va încorda puternic încât aerul va fi împins de jos în sus cu viteza deosebit 
de mare într-un orificiu mic. Acest exerciţiu va duce la antrenarea muscularității 
diafragmei atât de necesar în procesul de emisie sonoră. 


3. Respirația și frazarea 


Trebuie să înțelegem că procesul respirator în actul de interpretare muzicală, joacă un 
rol deosebit şi de aceea elevii şi cadrele didactice trebuie să acorde atenția cuvenită pentru 
că nu vor putea să facă progrese remarcabile, dacă respiraţia instrumentistului este 
defectuoasă. Una dintre condiţiile cele mai importante a unei mai bune frazări în actul de 
interpretare muzicală, este subordonarea absolută a respirației la particularitățile 
interpretative a lucrării executate. În scopul respectării frazei muzicale în actul de 
interpretare, este bine să se respire în timpul pauzelor. Totuşi în execuţia unei lucrări cu 
un număr mare de pauze nu este indicat respiraţia la fiecare pauză, deoarece respirațiile 
repetate la scurtă durată vor duce la sufocarea interpretului. În lipsa pauzelor respiraţia se 
poate face pe note lungi. 

Dacă lipsesc indicaţiile respiratorii în cadrul unei lucrări, atunci respirația se poate 
face în urmatoarele condiţii: 
- la schimbarea funcțiilor armonice; 
- la schimbarea bruscă a dinamicii; 
- la schimbarea segmentelor sonore. 


Ținând cont de aceste câteva reguli. profesorul este obligat să indice pe partitură 
respirațiile necesare procesului de interpretare în așa fel încât elevul să poată respira 
corect în funcţie de frază, propoziţie muzicală, neaccelerând procesul respirator, 
contribuind la reuşita interpretării muzicale. Cineva spunea că: „factorii cei mai 
importanți pentru a ajunge la rezultatul dorit sunt auto-determinarea, răbdarea şi 
perseverenţa”. „Trebuie să înveţi mult pentru a înțelege că nimic nu este de învățat dacă 
nu e de înţeles”. 

CARL MARIA VON WEBER 
CREAŢIA PENTRU PIAN LA PATRU MAINI 


Profesor drd. Marin Pânzariu 
Colegiul Naţional de Artă Octav Băncilă laşi 


(Pui Maria von Weber a beneficiat de o îndrumare muzicală temeinică, 


începută cu Henschkel din Hildburghausen (1796), interpret de muzică de cameră, care 1- 
a format, după cum mărturiseşte în paginile sale autobiografice, „baza reală, solidă” 
pentru o execuţie limpede, caracteristică, la pian, şi pentru o egală abilitate a ambelor 
mâini”69. A urmat pregătirea de la Salzburg (1798) cu Michael Haydn — canto, pian şi 
contrapunct, iar apoi, în 1798, la Miinchen, după moartea mamei, armonia la patru voci 
cu Johann Nepomuk Kalacher (organist la curte). 

Şi-a desăvârşit cunoştinţele prin contactul cu viaţa muzicală din diferite oraşe, în 
care a ocupat diverse funcţii, kapellmeister în Breslau, director muzical al operei din 
Praga, apoi al operei din Dresda. Pianist şi dirijor remarcabil, Weber s-a afirmat totodată 
în domeniul teatrului muzical, fiind autorul muzicii de scenă pentru piesele Turandot de 
Schiller (1809, cu teme care au inspirat Metamorfozele de Hindemith un secol mai 
târziu), Preciosa de P. A. Wolff (1820). Pentru spațiul de cultură germană, Weber s-a 
afirmat ca cel mai important compozitor de opere înainte de Richard Wagner şi creatorul 
operei romantice. Cele mai cunoscute dintre cele opt opere ale sale, Freischiitz (1821, 
care se detaşează prin identificarea cu personalitatea compozitorului), Euryanthe (1823) şi 
Oberon (1826), au influențat creaţia succesorilor săi în acest gen. Atmosfera evocatoare, 
coloritul feeric, conturarea precisă a caracterelor, construcția de ansamblu şi 
sugestivitatea tratării orchestrale conferă operelor sale un farmec deosebit. 

Weber a mai compus două simfonii, lieduri, Cvintetul cu clarinet, muzică 
bisericească, Trio pentru flaut, violoncel şi pian (1819). Împreună cu clarinetistul 
Heinrich Bârmann a realizat Concertino pentru clarinet, al cărui succes a determinat 
crearea a încă două concerte pentru clarinet op. 73 în fa minor şi op. 74 în Mi bemol 
major, rămase în marele repertoriu. 

Creaţia destinată pianului acoperă o perioadă însemnată din viața lui Weber 
(1800-1822) şi cuprinde trei concerte, patru sonate pentru pian, variaţiuni, dansuri, piese 
la patru mâini. Există lucrări cu impact emoţional în memoria melomanilor, Invitaţie la 
dans op. 65 (prin varianta orchestrată de H. Berlioz), Perpetuum mobile (Rondo-ul din 
prima Sonată pentru pian op. 24 în Do major), Invitaţie la dans (1819) şi Konzertstiick în 
fa minor pentru pian şi orchestră deschid calea exprimării muzicale programatice. 

În anul 1801, la Salzburg. la numai 15 ani, Weber compune, sub îndrumarea lui 
M. Haydn, Six pièces faciles à quatre mains op. 3 (limba franceză era la modă în perioada 
respectivă), scrise pentru pianistul şi compozitorul Paul Schultesius. 

Piesele alcătuiesc o unitate. situându-se între un ciclu de sonată cu părți 
caracteristice (sonatina, romanța, menuetul și rondoul) şi suită, prin reuniunea de mişcări 
dansante (menuet, marcia, rondo). 

° Laux, K., Carl Maria von Weber, Editura Muzicală a Uniunii Compozitorilor, 1968. 


Caracterul clasic derivă din atmosfera generală creată de trăsăturile stilistice, dar 
apar şi aluzii romantice, de expresie, caracterizate de spontaneitatea şi farmecul melodicii 
sale directe (piesa a Il-a Romanze). Tonalitatea Do major predomină. Sonatina — 
Moderato e con amore, Do major, măsura 4 4. Romanze — Andantino quasi Adagio, Fa 
major, măsura 3/8, Menuetto — Presto, Si bemol major. măsura %4, Andante con variazoni 
— Andante amoroso, Sol major, măsura 2/4. Marcia — Mestoso, Do major, măsura 4/4, 
Rondo — Allegramente, Do major, măsura 2/4. În general, melodia este simplă şi 
urmăreşte structura periodică clasică, cu o evoluţie treptată, dar şi cu intervale mai mari, 
în general elemente acordice. Ea este construită prin adăugarea la acestea a unor note 
melodice ornamentale, de pasaj, de schimb şi cromatisme. Se poate evidenția alcătuirea 


temei Menueltului (nr. 3) desfăşurată treptat, în cadrul unei septime. 

Caracterul predominant vocal — bel canto care dezvăluie atracția tânărului către 
operă (Sonatine, Romanze, Andante con variazioni şi Rondo-ul). Elemente de virtuozitate 
ale stilului instrumental, pianistic le regăsim vag în Menuet şi Rondo. 

Tema principală de la Marcia este surprinzător de cantabilă pentru un marş. 
Prezența ornamentelor este discretă, iar apagiaturile şi grupetele sunt folosite cu 
economie. Ritmul cuprins în cele şase piese se caracterizează prin stabilitate şi simetrie 
clasică, cu preponderența diviziunilor binare până la 16-imi, a sincopelor şi ritmului 
punctat. Armonia lucrărilor este tonală, fără surprize, iar modulaţiile nu trec de dominantă 
ŞI relativa minoră sau omonimei minore. 

Polifonia este prezentă prin încercări imitative între cele două voci de la Primo 
dar, în general, predomină monodia acompaniată. Paralelismul în sexte, caracteristic 
ulterior pentru Weber, apare alături de unisono-ul adesea întâlnit. 

Dinamica cuprinde nuanțe de la pianissimo până la fortissimo, subliniate de 
crescendo-uri şi descrescendo-uri, dar şi subito-uri. Nuanţele sunt în concordanță cu 
caracterul pieselor. Indicaţiile agogice sunt înscrise la începutul fiecărei mișcări. Ele 
cuprind uneori şi sugestii interpretative: Moderato e con amore (1), Andantino amoroso 
(4),Maestosa (5), Allegramente (6). Indicaţia Presto pentru Menuetto (3) este neaşteptată, 
ea sugerează ideea de Scherzo. Sunt specificate şi elemente de tuşeu: non legato, tenuto, 
legato, staccato. 

Structurile formale se regăsesc în cele practicate în clasicism: sonatina, menuet cu 
trio, rondo, tema cu variațiuni, marş cu trio. Cele şase piese ale ciclului concepute 
miniatural, sunt echilibrate şi bine conturate. Scriitura pentru cele două partide este 
distribuită inegal. Predomină rolul solistic al sopranului (Primo), acompaniat de Secondo. 

C.M. von Weber încheie la Stuttgart, la 27 noiembrie 1809, un nou ciclu pentru 
pian la patru mâini: „Six pièces” op. 10 dedicate prinţelelor Marie şi Amelie von 
Wiirtenberg, al căror profesor era. 

Spre deosebire de ciclul precedent. piesele nu au titlu, excepţie fiind Mazurka nr. 4 
şi Rondo nr. 6. 

Moderato, în Si bemol major, măsura C 

Andantino con moto, în do minor. măsura 6/8 

Andante con variazioni, în Sol major, măsura C 

Mazurka — Vivace assai e marcato, in Do major, măsura 7⁄4 








Adagio, în La bemol major, măsura C 

Rondo — Allegro, în Mi bemol major, măsura 3/8 

Piesele depăşesc valoric opusul anterior prin: continuarea inventivității melodice, 
varietatea de idei şi pianistică. Scriitura la patru mâini este mai echilibrată între cei doi 
parteneri. Deşi piesele pot fi cântate şi izolat, între ele există o relație stilistică 
asemănătoare primului ciclu. 

Melodia este mai amplă, prin introducerea unor intervale mai mari, extensii de 
sexte şi septime, realizate prin elemente acordice (1, 2, 3, 5, 6). În piesa nr. 4, predomină 
elementul ritmic. Pasajele de virtuozitate sunt mai frecvente (6). 

Mazurca (4) cuprinde formule caracteristice: + 2 Sau d. a 

Armonia rămâne în cadrul tonal clasic. Secondo susţine aproape totul, asemenea 
unui basso continuo. Acompaniamentul este dinamizat de prezentarea acordurilor ritmată 
(5) sau figurată. Modulaţiile sunt comparabile cu primul ciclu, în special, la dominantă şi 
omonima majoră sau minoră. 

Scriitura polifonică este mai flexibilă prin dialogurile susţinute atât între voci 
(planuri), cât şi între parteneri. Câteodată, Secondo prezintă tema sau o completează cu 
diferite motive (2, 4). Cel mai amplu dialog, cea mai liberă cooperate o întâlnim în cadrul 
piesei nr. 3 — variaţiunea a III-a, Poco lento. Apar contrasubiecte dinamice, alături, sau 
înlocuind permanentul acompaniament în acorduri al temelor. 

Structurile formale utilizate sunt în concordanţă cu mesajul emoţional. Părțile sunt 
echilibrate ca extindere, iar construcţia pe fraze este evidentă (2, 4). Ca dimensiuni, având 
forma pieselor: 1 — sonată, 2 — lied, 3 — temă cu variaţiuni, 4 — rondo, 5 — lied, 6 — rondo, 
ele depăşesc schematismul primului ciclu. 

Pe plan dinamic și agogic, nu se observă diferenţe faţă de primul ciclu. Uneori 
constatăm o mai mare atenţie acordată sublinierii unor momente la Primo sau Secondo şi 
unele accentuări expresive. 

Întregul ciclu op. 10 se evidenţiază şi printr-o exprimare superioară, cu accente 
romantice, în special: nr. 2, Andantino con moto, în do minor, ce impresionează prin unda 
dramatică, plină de resemnare, ce prevesteşte neliniştea romantică a compozitorului; nr. 6, 
Rondo — Allegro, prin pasajele de virtuozitate elegantă ce întregesc literatura romantică a 
pianului la patru mâini; „Huit pièces pour pianoforte à quatre mains” op. 60 (1818-1819). 

Cele trei cicluri de piese pentru pian la patru mâini reprezintă o evoluţie continuă, 
cel din urmă fiind o încununare a genului. Ceea ce prezintă însă în mod gradat aceste 
cicluri este şlefuirea frazelor cu noul lor suflu romantic, scriitura dezvoltată la Secondo, 
care participă la dialogul celor patru elemente din sistem cu conduceri melodice 
complexe, în fragmente de contrapunct dublu şi dezvoltări tematice. Unitatea ciclurilor 
reiese din concepţia formală — suite de piese (6, 6, 8), încadrate după o logică a mişcării, 
începute cu o formă de sonată şi încheiate cu un rondo. Gradul de dificultate al pieselor 
este unitar pentru fiecare ciclu în parte, culminând la al treilea. 

Cele opt piese la patru mâini pot fi interpretate şi izolat: Moderato, Re major, 
măsura 34; Allegro — Do major, măsura 44; Adagio — Fa major, măsura 2/4; Allegro — 
tutto ben marcato — la minor, măsura 2 4; Alla Siciliana — Allegro — re minor, măsura 6/4; 
Tema variato, Ich hab mir Eins erwâhlet. Andante, Mi major, măsura 2/4; Marcia — 
Maestoso — sol minor, măsura 2/4; Rondo — Scherzando vivace, Si bemol major, măsura 
3/8: 


Piesa nr. 1 are formă de sonată, construită după un tipar asemănător sonatinei din 
primul ciclu. Fantezia romantică şi varietatea melodică derivă din: 
dinamizarea expunerii tematice, prin suprapunerea. la Secondo, a unui contrasubiect liber, 
independent; 
puntea se identifică şi cu tema a doua, păstrând tonalitatea de bază, Re major; 
dezvoltarea tratează tema variată parcurgând. prin secvenţe, tonalităţile Sol major — sol 
minor, iar apoi, prin cromatism, să readucă tema — repriza — de această dată la secondo; 
succesiuni de 16-imi însoţitoare, cu apariţii neașteptate în diferite registre, conferă temei o 
prezentare variată. 
Piesa nr. 2 este tot în formă de sonată, dar mai amplă, cu structuri clasice clar configurate. 
Se remarcă caracterul expansiv al temei, clădită pe un motiv. Fiind de dimensiuni mai 
ample, diferitele elemente de formă sunt conturate în mai mare măsură decât în prima 
piesă, constituind o augmentare a acesteia. Astfel, puntea, în două etape, poate fi 
considerată o reluare a temei a doua şi o prelucrare a ei. Ea conduce liniştit către prima 
din cele trei teme ale grupului tematic secundar, în Sol major. Dezvoltarea începe 
tumultuos cu motivul tematic în sol major, dar prin secvenţe atinge Mi bemol major, apoi 
Sol major şi pregăteşte repriza. 
Piesa nr. 3 este scrisă sub formă de lied, cu o mică introducere ce se repetă şi în repriză. 
Partea centrală, în re minor, este de un dramatism profund, susținut atât de trioletele 
agresive cât şi de ritmul ostinat. Tema cromatică, cu caracter de lamento, este întreruptă 
de un ritm, la început, violent, care, către repriză, se linişteşte, iar apoi se transformă într- 
un strigăt disperat. 
Un acord de septimă de dominantă readuce atmosfera calmă a introducerii ce pregăteşte 
tema. 
Piesa nr. 4, prin ritmica sa, sugerează un marş. Introducerea ritmului sincopat de către 
Secondo pregăteşte apariția temei la sopran. Urmează partea centrală, compusă din prima 
strofă, cu accente slave, apoi a doua, în La major, înrudită cu prima şi o retranziţie către 
tema întâi. O scurtă coda încheie piesa. 
Piesa nr. 5 — Alla Siciliana — este construită pe o alternanță strofică (A B A C A), dar şi 
modală major-minor. Fraza a doua a temei are rolul de a conduce către o tonalitate, la 
prima apariţie, de la re minor la Fa major. 








După o mică tranziţie, cu rol modulatoriu. tema este reluată în Re major. Fragmentul B 
pendulează între si minor şi Si major de unde, prin motive cromatice, renaşte tema în re 
minor. Segmentul C este în Si bemol major iar, după aceeaşi scurtă tranziţie din A, este 
readusă tema în re minor. Piesa se termină surprinzător în Re major. 








Piesa nr. 6 este o temă cu variaţiuni — Tema variato, compusă pe o arie scrisă de 
Weber în anul 1817 — Ich hab mir Eins erwăhlet. 

La bază se află o perioadă de 8 măsuri, prelucrată în şapte variațiuni şi o coda. 
Majoritatea variaţiunilor sunt de tip ornamental, cu o pianistică ce vizează virtuozitatea. 
Există şi un minore — variațiunea a VI-a, înainte de finale. Simplitatea, dar şi noblețea 
temei, îi conferă un potenţial variaţional, exploatat eficient de compozitor. Cei doi 
parteneri îşi etalează abilităţile interpretative într-un dialog caracterizat de exuberanţă 
ritmică şi motrică. Putem considera această lucrare o deschidere către marile cicluri de 
variaţiuni romantice scrise de F. Menselssohn Bartholdy, R. Schumann sau J. Brahms. 

Piesa nr. 7 — Marcia — Maestoso, în sol minor, face parte din rândul paginilor cu o 
profundă expresie dramatică, comparându-se cu Marşul funebru (partea a III-a a Sonatei 
op. 26 în La bemol major) de L. van Beethoven şi cu cel înscris ca parte a II-a a Sonatei 
op. 35 în si bemol minor de Fr. Chopin. Forma este comună, asemenea marşurilor lui Fr. 
Schubert (A B A, cu un Trio în Sol major). 

Piesa nr. 8 — Rondo — Scherzando vivace, în Si bemol major, cuprinde pagini în 
care bogăţia de inspiraţie, fantezia compozitorului şi virtuozitatea se îmbină, reconstituind 
atmosfera galantă a saloanelor princiare. 

Cu acest ciclu op. 60, C. M. von Weber atinge o culme a genului din perioada 
respectivă. Nici Fr. Schubert nu avea în acea vreme (1818-1819) o creație de acelaşi 
nivel. Opera este concepută şi destinată duo-ului pianistic format din doi virtuozi, cu rol 
egal în interpretare; elementele stilistice sunt bine conturate. 

Melodia este expusă cu preponderență la sopran, dar poate fi atribuită şi basului. 
Ultima pisă prezintă tema la Secondo, cu intervenţii delicate la sopran. 

Predomină construcția motivică, ritmico-melodică, cu frânturi muzicale care 
asigură dialogul dintre voci şi realizează o unitate de exprimare dintre partide. 
Ornamentele au un rol expresiv, cu un caracter melodic pronunţat. Apagiaturile rondo- 
ului (8) accentuează caracterul voios al lucrării, integrându-se în melodia de bază. 

Ritmul are o contribuţie majoră în acest ciclu la originalitatea melodiei şi a 
caracterului (Nr. 5 şi Nr. 7). Predomină valorile mici, ajungându-se la pasaje de 32-imi 
(Nr. 8). Pe lângă ritmul punctat, apar şi altele, precum dactilul, anapestul, contratimpul, 
sincopa, trioletul. Varietatea ritmică conferă o mare libertate temelor în desfăşurarea lor ȘI 
o flexibilitate acompaniamentului, care aduce elasticitate în evoluția formației. 

Armonia este mai bogată prin folosirea cromatismelor, acordurilor de septimă şi 
de nonă. Acordul nu mai este doar un suport. ci devine un real mijloc expresiv: jocul 
major-minor va constitui o modalitate de exprimare romantică, sugerând uneori 
scepticism, alteori speranța sau triumful. Predomină desfăşurarea acordurilor în arpegii 
ascendente, descendente, simultane și alternative în tot sistemul I — IV. Această 
modalitate de exprimare conferă suplete, fluență pieselor. Modulaţiile sunt în zona 
dominantei, subdominantei, relativei sau a terţe. 


Polifonia este mai conturată în acest ciclu decât în altele, prin amplificarea 
dialogului dintre partide. Temele apar eliberate de constrângeri, sub formă de dialoguri 
scurte. Apar conduceri melodice complexe la secondo, care conduc la dezvoltări tematice. 
Creşte aportul contrasubiectelor, care apar uneori chiar și alături de acompaniamente cu 
acorduri. 

Structura formală a celor opt piese se detașează de orice constrângeri. Indiferent 
de forma aleasă, descoperim transparenţa și destășurarea firească a discursului muzical. 
Weber excelează în amănunte ce dau originalitate formei: caracterul deschis al temei, ce îi 
permite numeroase direcţii tonale, utilizarea secvenţelor, repartizarea egală a materialului 
tematic la cei doi parteneri. Asemenea primelor două cicluri, fiecare poarte poate fi 
interpretată separat de întreg. Totuşi, fără a avea o unitate tonală, mişcările se succed într- 
o logică adecvată sonatei sau suitei. Ele alcătuiesc „un crâmpei de lume strălucitoare”70. 
Coloristica specială a fost apreciată şi de C. Debussy, care a înţeles că „a lega noduri de 
panglici cu elegante şaisprezecimi nu-l împiedica să găsească, în numeroase împrejurări, 
accente de frumoasă și simplă umanitate, dezgolite de podoabe inutile”71. 

Cu acest opus, C. M. von Weber a dat individualitate stilului nou al genului 


cameral de duo pianistic. 

ALEXANDER SKRIABIN 
REPERE STILISTICE 


Profesor drd. Raluca Pânzariu 
Colegiul Naţional de Artă Octav Băncilă laşi 


SI colile naţionale din a doua jumatate a secolului al XIX-lea, au revigorat 


muzica romantică, aflată la apogeul dezvoltării.Limbajul acestor şcoli a adus formulări 
sonore cu un plus de colorit, prin apelarea la resursele folclorice ale fiecărui 
popor.Acestea au avut rolul de a diversifica expresivitatea muzicală şi de a ameliora 
exagerările limbajului postromantic. 

Succesul muzicii acestor şcoli naţionale a fost un stimulent pentru vechile culturi 
muzicale tradiţionale, ajunse la un moment de răscruce. 

Şcolile muzicale naţionale n-au însemnat doar afirmarea unor popoare cu o bogată 
cultură folclorică, ci au marcat prin apariţia unor noi izvoare, de unde compozitorii vor 
absorbi noi formule de exprimare muzicală. 

În anul 1892, printre absolvenţii Conservatorului din Moscova figurează un nume, 
care va face cunoscută în lume muzica rusă şi se va înscrie în istoria muzicii universale 
ca personalitate muzicala: Alexander Skriabin. 

Tânărul Alexander este crescut de o bunică si o matuşă, întrucât ramăne orfan de 
mamă la doi ani, iar tatăl său, devenit diplomat, se stabileşte în Turcia.Crescut fără 
legături în afara casei, i se imprimă în ființa sa o singurătate care-l rupe de viața 
trepidantă a oraşului, iar răsfățul unicului copil, explică credinţa în forțele sale deosebite 
şi în misiunea ce îi este menită ca artist. 

Deşi a avut profesori şi colegi de la care ar fi putut suferi influenţele şcolii 
naționale ruse, tânărul Skriabin este puternic influențat de tradiţia chopiniană, cel puţin în 
prima etapă a creaţiei sale.A fost mai puţin atras de estetica folclorică şi de stilul 
ceaikovskian, care era predominant în generaţia sa.Firea sa nelinistită, permanentele sale 
căutari în privința unor noi principii estetice, l-au făcut să fie deschis către toate curentele 
artei moderne şi către problematica metafizică a artei.Lecturile filosofice ale lui Nietzsche 
i-au influenţat concepţia artistică, dar şi cultul propriei persoane: “Nimic nu există în 
afara conștiinței mele.Nu există şi nici nu poate exista.Exist eu şi nimic altceva în afara 
mea.Lumea este rezultatul acţiunii mele, al creaţiei mele, al voinţei mele.” dl, 

După o perioadă de profesorat la catedra de pian de la Conservatorul din Moscova 
(1894-1904), reflectată în creaţia sa prin acel stil romantic chopinian, Skriabin părăseşte 
țara natală. Între anii 1904-1910, se stabileşte în Elveţia, dar calatoreste mult în Franţa şi 
Italia.De altfel, Skriabin s-a bucurat de un permanent sprijin, mai intâi din partea lui 
Beliaiev, apoi al lui Serghei Kussevitky si Alexander Zilotti, putând astfel să concerteze 
în lume şi să ia contact cu diferite medii artistice şi filosofice.Printre altii, s-a apropiat de 
simboliştii ruşi şi de teosofii vremii, în timp ce propaga arta rusă, prin numeroase 
concerte din turneele efectuate în toata lumea. 

Încă din tinerețe, Skriabin scrie pentru instrumentul preferat, pianul, în genul 
miniaturii romantice: 24 de preludii pentru pian, 12 studii , valsuri, mazurci, noturne, 

impromptus-uri, precum şi unicul său Concert pentru pian și orchestră.Autorul abordează 
şi un gen mai puţin răspândit până la el: “poemul” pentru pian; aceste poeme vor căpăta 
cu timpul o semnificație programatică, dar programul tratat de compozitor este 
întotdeauna “psihologic”sau “filosofic”.Câteva titluri din acest gen întăresc ideea de 
programatism al compozitorului: Poemul satanic. Poemul straniu, Poemul tragic, 
Poemul enigma, Poemul înaripat. 

Acest programatism, pe care l-am numit psihologic, constituie baza conținutului 
celor 10 sonate pentru pian. 

Personalitatea compozitorului se detașează datorită imaginilor bine conturate şi 
foarte diverse, în care poezia delicată şi subtilă alternează cu robustetea expresivă, iar 
patetismul înflăcărat cu tragice presimțiri.Pianistica sa este strălucitoare, dar el 
subordonează permanent elementele de virtuozitate, unei variate game de expresii, de la 
contempalre la visare, de la melancolie şi frământare patetică la intens dramatism.ŞI în 
primele sonate pentru pian îşi configurează un stil şi structuri originale ( a doua sonata din 
două părți, a treia din patru părţi), renunțând treptat la desenul melodic cursiv, prin 
fragmentarea lui în linii melodice frânte şi alternarea frecventă a expresiilor. 

Ultimele sonate şi lucrări pentru pian conţin pagini de o bogaţie spirituală şi de o 
inventivitate muzicală remarcabilă, ele coincid cu epoca de elaborare a operei Actul 
premergator, pe care o consideră ca o etapă superioară a activităţii eului său creator.Ca şi 
poeţii simbolişti, Skriabin creează imaginea de cataclism universal, dar sub forma unui 
act simbolic, grandios, ducând la dispariția speciei umane şi la totala eliberare a 
spiritului.E| însuşi se consideră într-o misiune “mesianică” .Căutărnile înfrigurate şi 
complexitatea ideilor filosofice au contingenţe cu ultimele sonate pentru pian şi cu 
poemele intitulate simbolic Către flacară, Poemul lâncezelii, Poemul înaripat, şi cu 
miniaturile Enigma, Ironie, Flacăra sumbră, Dansul lâncezelii, etc. 

Aceeași evoluţie stilistică, de la postromantism la prefigurări expresioniste, se 
observă şi în creaţia simfonică.Scrie 3 simfonii, dintre care a treia este subintitulată de 
autor Poem divin.Dacă în Poemul divin face apel la universul metafizic, în Poemul 
extazului, ajunge la aceeaşi lume, prin ieşirea din eu şi prin lupta pentru împlinirea 
idealului.Cu Prometeu, care încheie ciclul poemelor şi care subliniază ideea sacrificiului 
şi eroismului uman, Skriabin ajunge la moemntul în care îşi pune în practică proiectele 
vizionare.Din nefericire, compozitorul nu a mai trăit pentru a realiza acea opera totală, 
Misterul, care trebuia să cuprindă cele mai diverse mijloace de exprimare artistică. 

Două sunt caracteristicele simfonismului său, care se pot desluşi în creația 
pianistică: poematizarea în cadrul unui programatism de ordin filosofic-psihologic 
generalizant şi expresia unei iubiri care duce la extaz.cu alte cuvinte, pornind pe două căi, 
pe cea a speculaţiei filosofice şi a iubirii, Skriabin vrea să ajungă la expresia omului în 
extaz eliberat de constrângeri şi convenţii.El subliniază ideea aceasta: forţa iubirii 
transformă omul şi-l ajută să-şi împlinească setea prin desăvârşire. 

În creaţia autorului regăsim un traseu foarte variat şi diversificat, Skriabin 
parcurgând, în numai douăzeci şi ceva de ani, jaloanele principale, care pe planul 
european al evoluţiei stilului pianistic, sunt răsfirate pe aproximativ 50 de ani, de la 
Chopin la Faure şi Debussy. 

Alexander era convins că muzica are “o forță incomensurabilă, chemată să 
transforme omul şi întregul univers”*” Lucrările sale tind să ajungă finalmente la 
misterul “în care s-ar implini în extaz reîntoarcerea cosmosului la unitatea artei 
divine”*2.Skriabin a pledat cu forțe sporite la redarea gândurilor şi a trăirii omului 
dominator din lume.Fire sensibilă şi mereu frământată, Skriabin ne mărturiseşte prin ce 


"5 Citat din M. Mihailov - Skriabin, Ed. Muzicala. București 1972, pag. 40 





sfâşiitoare stări sufleteşti trecea: “Câteodată am impresia că forțele îmi sporesc fără 
margine; că am învins totul şi că totul este al meu.Alteori am conştiinţa unei totale 
nepuţinte, mă cuprinde oboseala şi devin apatic.Nu cunosc niciodata echilibul”. pe 

Alexander Skriabin aduce la începutul secolului XX, în muzica europeană, o 
vigoare dramaturgică, dublată de efervescența lăuntrică a artistului, al cărui lirism oferă 
creației o inegalabilă forță de trasmitere emotională.Compozitorul duce la paroxism 
romantismul, prin îndrăznenţe şi noi elemente de limbaj, care deschid percepții inedite 
cu privire la poziţia şi rolul omului pe pamant! 


Studiul op.2 nr.1 


Lucrarea este scrisă într-un tempo lent (Andante), ceea ce impune, ca studiu, o 
bună dozare a sonorităților pe structuri acordice. Ea este concepută sub forma unei 
structuri bistrofice mari (AA), fiecare strofă conţinând câte două perioade distincte (AB). 

Perioada A este alcătuită din două fraze a câte opt măsuri ce au la bază un motiv 
de două măsuri format dintr-un mers treptat ascendent pe valori de optimi şi o celulă 
individualizată prin ritmul său punctat. 


Exemplul nr 1: (m. 1-2) 
Andante 

Planul tonal se încadrează pe funcțiunile principale din do diez minor în prima 
frază, cu o cadență deschisă, pentru ca în cea de a doua frază să se realizeze o inflexiune 
modulatorie către tonalitatea dominantei, sol # minor. În prima strofă (A), perioada A este 
reluată, îmbogăţită în a doua prezentare cu noi valenţe tonale. La inceput, remarcăm 
inflexiunea către tonalitatea dominantei (sol minor), în primul motiv „(două măsuri), 
pentru ca, printr-un procedeu secvențial, să se realizeze același lucru în următorul motiv, 
către tonalitatea re # minor. La mâna stângă remarcăm un desen melodic care 
completează expresiv sensul liniei melodice, care aparţine motivului de la mâna dreaptă. 

Fraza a doua (măsura 9) schimbă însă enarmonic înfăţişarea tonală (si bemol 
minor în loc de re minor), cu continuarea procesului modulant din cvintă în cvintă 
ascendentă (do-solf-re%(mibemol)-si bemol), astfel încât cea de a doua intonare a 
perioadei A se termină în tonalitatea si bemol minor. 

Perioada B conţine tot două fraze (4+5), aducând în prima o atmosferă de 
seninătate, prin luminarea oferită de tonalitatea mi bemol major. 

Exemplul nr 2: (m. 17-18) 

Fraza a doua are o împărțire interioară de genul 2+3. În primele două măsuri 
remarcăm acelaşi mers tonal la cvartă ascendentă, mi bemol- la bemol-re bemol-sol 
bemol. Ultimele trei măsuri se stabilesc pe un acord major cu septimă, pe sunetul la 
bemol, cu transformarea sa enarmonică în ultima măsură în sol, dominanta tonalități 
iniţiale. 

Strofa A'(măsura 26) conţine doar o prezentare a perioadei A, fraza a doua 
remarcându-se printr-un contrapunct melodic pe valori de şaisprezecimi la mâna stângă. 
Planul tonal evoluează spre tonalitatea dominante. 

Perioada B’ oscilează în prima frază între treptele V şi IV din do? minor, iar fraza 
a doua (tot 4 măsuri) este îmbogăţită cu treptele IV, IH şi VII. Ultimele 4 măsuri ale piesei 
reprezintă o concluzie în care este reluat motivul iniţial în do minor. 


Studiul op.8 nr.11 


Lucrarea este organizată sub forma unui tipar tristrofic (ABA), în care libertatea 
folosirii elementelor de morfologie muzicală oferă un aspect oarecum improvizatoric 
desfăşurării sonore. 

Strofa A este compusă din două fraze (AAv), amplificate până la dimensiunile 
unor perioade (8+6). Elementele motivice împart fraza A în următoarea configurație: 
2+4+2. Primul motiv (a), se distinge prin ritmul punctat al primei celule (timp 1), 
coborârea melodică de pe dominnată printr-o formulă compusă pe şaisprezecimi (binar şi 
ternar) şi urcarea cromatică pentru oprirea pe terta minoră, re bemol. 


Exemplul nr 1: (m. 1-2) 

Planul tonal evidenţiază treapta I a tonalităţii lucrării (si bemol minor) care se 
păstrează ca pedală şi pe funcțiunea treptei IV. Motivul al doilea (b) se individualizează 
în primul rând tocmai prin schimbarea planului armonic pe parcursul a patru măsuri pe 
funcțiunea treptei IV. Ca material morfologic propriu-zis, remarcăm aici o formulă 
sincopată pe jumătate de timp, ce descrie prin repetare, un mers cromatic descendent pe 
parcursul primei măsuri. 

Următoarele trei măsuri readuc în atenţie celula punctată caracteristică debutului 
motivului a. Ultimele două măsuri reiau motivul b pentru aşezarea sonorităţii în sfera 
dominantei ce pregăteşte revenirea motivului a. 

Varierea reluării frazei A constă în prelungirea mersului cromatic descendent al 
celulei sincopate din motivul b, cu rolul traseului modulant din cvintă în cvintă 
descendentă către tonalitatea apariţiei strofei B, re bemol major. 

Strofa B se dovedeşte a fi o perioadă mare cu o structură interioară compusă din 
trei fraze BB'Bv (4+4+6). Sub aspect tono-armonic remarcăm aici o clară ilustrare a 
valorificării valenţelor expresive ale relaţiei la terță între acorduri, atât de caracteristică 
perioadei romantice. Chiar debutul tonal al acestei secțiuni se plasează la terță ascendentă 
faţă de începutul strofei A. În interiorul motivului c, pe baza cărui se desfăşoară cele trei 
fraze, întâlnim ca substrat aceeaşi relaţie la terță, re bemol major-la major. 

Exemplul nr 2: (m. 15-16) 

Fraza B constituie aşadar o repetare în același cadru tonal a acestui motiv de 
început, c. Fraza B’ se plasează de la început pe un traseu cromatic ascendent (re major) 
comparativ cu fraza B, pentru ca relaţia la terță să capete noi valenţe aici, în condiţiile 
prezenței aceluiaşi motiv c. 





Exemplul nr 3: (m. 19-20) 

Observăm aici relaţia re major- si major. care devine dominantă pentru mi major 
ce apare în măsura 2. A doua prezentare a motivului c în fraza B° păstrează aceeaşi 
mutație armonică interioară, constituind o secvență la terță mare ascendentă a primei 
înfățişări (din nou relaţia la terță). În fine fraza Bv se stabilește în sfera lui fa major, fiind 
caracterizată de varierea morfologică a motivului c. 

Transformarea lui fa major în dominantă prin aducerea septimei prilejuieşte 
revenirea strofei A în tonalitatea iniţială. Ea prezintă de astă dată o dinamizare a 
acompaniamentului mâinii stângi ce îmbracă sonor motivele de la mâna dreaptă. De 
asemenea, din punct de vedere sintactic observăm acum o scurtare a frazei A'(m.37-40), 
de la 6 la 4 măsuri întrucât acum nu se mai realizează un traseu modulant. Ea este 
compensată însă de apariția unei perioade formate din două fraze (6+8), cu rol conclusiv. 
Trecerea dintre ele reliefează o relaţie armonică de tipul cadenţei napolitane (cu prezența 
treptei II alterate descendent), urmată de o rezolvare la omonima si bemol major, oferă 
finalului o atmosferă de luminozitate şi pace. 


Studiul op.8 nr.12 


Lucrarea prezintă o formă tristrofică mare (ABA). Strofa A este organizată în 
două perioade (AA”) de 8 masuri, ce se înscriu simetriei pătrate (4+4). Prima frază este 
construită pe baza unui motiv de două măsuri (a), cu un aspect avântat dat de caracterul 
anacruzic şi mersul ascendent, cu ritmică punctată în momentul rezolvării armonice. 


Exemplul nr.1: (m. 1-2) 

Ca plan tonal observăm oscilația către si major, respectiv mi major în reluarea 
motivului a. În fraza a doua rezolvarea motivului a, capătă o prelungire ce se transformă 
într-un nou motiv (b) caracterizat de un mers descendent. Din punct de vedere armonic 
observăm o continuare a primei fraze prin succesiunea treptelor IV, I, VII, IV, II şi V. 

Perioada A’ este identică cu prima, diferențiindu-se doar prin modulația motivului 
b, la tonalitatea relativei, fa # major. 

Strofa B face dovada aceleiaşi organizări simetrice în două perioade (BB1) de 8 
măsuri a câte două fraze (4+4). Cele două fraze ale perioadei prezintă acelaşi material 
melodic dispus secvențial descendent, la secundă mare, în tonalitățile fa# minor şi mi 
minor. Din punct de vedere morfologic regăsim aici motivul (a) variat în aspectul 
anacruzic (trioleți), continuat descendent asemenea motivului b, cu întreruperi 
descendente caracteristice mai degrabă tot motivului a. 

Perioada Bl aduce o nouă variere a motivului (a), prin amânarea sincopată a 
rezolvării notei acute. Cea de a doua frază insistă pe repetarea celulei ascendente pe valori 
de trioleți. Planul tonal se înscrie din nou într-un traseu din cvintă în cvintă descendentă: 
re major-sol major-do minor-fa# major-si minor. În fraza a doua întâlnim aceeaşi relatie 
la terță: si minor-re # minor, caracteristică armoniei romantice, finalul aparţinând 
dominantei la #. 








Revenirea strofei A se constituie totodată într-un punct culminant al lucrării, în 
care pe lângă nuanţa de ff şi acompaniamentul cu note repetate, motivul p al frazei a doua 
capătă dimensiuni mult amplificate, caracteristice stilului neoromantic, prin evitarea 
rezolvării după cele 4 măsuri. 

În cele 7 măsuri de prelungire se evidenţiază rolul expresiv armonic al notelor cu 
caracter de tensionare funcţională, prin sensibilizare, cum ar fi reliefarea treptei VII, do. 
Perioada A’ se transformă în continuare într-o frază cu caracter conclusiv al acestei 
partituri, ce exprimă plenar indicaţia înscrisă la început: patetico. 

CREAȚIA COMPOZITOAREI MYRIAM MARBE ÎN 
CONTEXTUL MUZICII CONTEMPORANE ROMÂNEŞTI 


Profesor Popa Simona Elisa 
Colegiul Naţional Emil Racoviță laşi 


a oiii cu atenție istoria muzicii, desluşim o serie de etape în care 


modalitățile de organizare a materialului sonor şi procedeele de exprimare muzicală, 
odată configurate, s-au dezvoltattreptat până când, ajunse la momentul de criză, au făcut 
loc altora. 

Datorită diferitelor orientări stilistice ale secolului XX, muzica născută în această 
perioadă a contradicțiilor, ne prezintă spectaculoase înnoiri de limbaj, de arhitectură 
sonoră. Legătura strânsă dintre conţinutul transmis şi limbajul muzical contemporan se 
modifică permanent, diversificându-se conform noilor concepţii estetice. 

Grefând inovațiile pe ceea ce reprezintă trunchiul vechii culturi muzicale, mulți 
compozitori din secolul al XX-lea şi-au fondat arta pe tradiţie. Astfel, aceste inovaţii au 
menirea de a se integra şi nu de a nega limbajul tradiţional, legătura dintre tradiție și 
inovaţie asigurând echilibrul necesar ce întregeşte valoarea, punând o piedică în ceea ce 
am putea numi negura uitării. 

Dacă în prima Jumătate a secolului al XX-lea cultura muzicală europeană a fost 
marcată de Debussy, Stravinski, Schânberg, Bartok, Enescu, Hindemith, în a doua 
jumătate numeroşi compozitoriapelează la variate metode și sisteme componistice 
accesibile pentru început doar specialiştilor în domeniu, ca ulterior să devină accesibile şi 
publicului larg. 

Reprezentanţii şcolii muzicale româneşti s-au remarcat în componistica europeană 
prin lucrări în care mânuiesc toate procedeele de limbajcontemporan, grefate, uneori, pe 
fondul străvechii noastre culturi. 

În acelaşi timp, compozitorii români propun noi concepții estetice prin muzica 
eterotonică, spectrală, arhetipală, spaţio-temporală, imaginară şi morfogenetică. 

Unii stilizează sintagme folclorice, serializează intervale caracteristice anumitor 
cântece populare, folosesc arhetipuri melodice (ison), sintactice (texturi) sau 
timbrale.Elementele folclorice se regăsesc şi în organizări riguroase, în muzica 
minimalistă, morfogenetică, arhetipală sau electronică. Deasemenea sunt valorificate şi 
intonațiile, structurile modale bizantine vechi. Uneori se îmbină elemente bizantine cu 
elemente clasico-romantice, se împleteşte vechiul limbaj bizantin cu tehnica secolului 
XX, sau doar se apelează la arhetipuri de tip bizantin. 

Configurând moduri de sinteză prin transpunerea modurilor populare, prin 
valorificarea modurilor specifice folclorului sau muzicii bizantine într-o gândire tono- 
modală, sinteze serial- modale, compozitorii români anticipă noi estetici, prin moduri 
„artificiale”construite cu ajutorul unor calcule riguroase sau de origine serial- 
dodecafonică. De asemenea, tot aici 








trebuie menţionată şi prezența modalismului minimalist. 

Manifestând atracție pentru muzica serial-dodecafonică, aleatorică, compozitorii 
din această perioadă, pentru a contrabalansa avalanşa disonanțelor şi complexitatea 
muziciicontemporane, îşi îndreaptă atenţia spre o nouă simplitate prin revalorificarea 
sistemului şi relaţiilor tonale, ei abordând structuri arhetipale (varianta românească a post- 
modernismului). 

În lucrările lor pot fi întâlnite melodii cu iz arhaic, modal, valorifică 
microintervalele şi instabilităţile intervalice (din muzica populară sau psaltică) stilul 
vorbit din baladă, strigături, glissando-ul (vocal, instrumental), clusterele.Ritmul este 
liber, cu poliritmii, ritmuri alternative, augmentări, formule ce pendulează între rubato şi 
giusto. Limbajul rezultă adesea din valorificarea expresiei timbrale. 

În studiul despre muzica românească contemporană, Neue Tendenzen in der 
zeitgenossischen rumänischen Musik’, compozitorul Corneliu Dan Georgescu distinge în 
componistica noastră contemporană trei aspecte estetice distincte. 

În prima categorie — aspectul estetic lirico-contemplativ — se înscriu lucrările 
compozitorilor: Ştefan Niculescu , Myriam Marbe, Pascal Bentoiu, Max Eisikovits, 
Dumitru  Capoianu, Felicia Donceanu, Vasile Spătărelu, Sabin  Păutza, Dan 
Constantinescu, Liviu Comes, Viorel Munteanu etc. Aceste creaţii se caracterizează prin 
melodica de tentă modală, structurată uneori în monodii, heterofonii, ritmul este liber, 
uneori în rubato, metru alternativ, sonorități limpezi şi o paletă coloristică subtilă. Ele nu 
aduc contraste izbitoare care să cuprindă culminaţii tensionate în dramaturgia muzicală, ci 
meditaţia în cadrul unor forme ce au caracter difuz. 

A doua categorie — structural constructivă — se manifestă după anul 1965. 
Compozitorii apelează la limbajul modern, fiind interesați de materialul sonor pur şi de 
relaţiile matematice dintre înălțime şi durata sunetelor, lucrările fiind atinse de umbra 
occidentală. Spre deosebire de compozitorii menţionaţi mai sus, cei incluşi în această 
categorie, ca de exemplu: Anatol Vieru, Tiberiu Olah, Alexandru Paşcanu, Vasile 
Hermann, Ana Maria Avram şi mulţi alţii, oglindesc în dramaturgia lor muzicală violente 
şi frecvente contraste de mare dinamism, bogate în efecte sonore. 

Ultima categorie —arhetipal-reflexivă — cuprinde grupul unor compozitori ce tind 
să simplifice mijloacele de exprimare, „dorind a restitui muzicii forța magică inițială”? 
Pentru aceşti creatori muzica este mijlocul prin care omul se poate integra în natură și în 
armonia cosmică: Aurel Stroe, Mihai Moldovan, Corneliu Dan Georgescu, Liviu 
Dănceanu, Lucian Meţianu, Ştefan Niculescu, Adrian Pop şi alții. 

„Spre sfârşitul veacului s-au împletit toate aceste orientări şi s-au realizat sinteze 
într [imiajul tradițional, provenit din secolele anterioare, şi cel al noilor exprimări din 
ultimul veac”, sublinia George Pascu. Astfel tendinţele prezente în cultura muzicală 
europeană din a doua jumătate a secolului XX se interferează în creația unuia şi aceluiaşi 
autor, neputând fi riguros departajate. 

Generaţie care a pledat pentru o artă nouă, aceea a zilelor şi secolului nostru, dar 
legată tainic prin rădăcini foarte adânci de sufletul poporului român, lucrările lor 
marchează o gândire estetică evoluată. 


| Corneliu Dan Georgescu — Noi tendințe în muzica românească contemporană, Revista Muzica, nr.1/1998, pag. 23. 
2.George Pascu, Melania Boţocan - Carte de istorie a muzicii, Ed. Vasiliana'98, laşi, 2003, vol.II, pag. 643, 
3.Ibidem. 


„Chiar dacă se folosesc de anumite tipare ale muzicii clasice, arta lor conţine o 
autentică şi 
concentrată expresivitate, însă cu alte nuante, reliefând un puternic şi nou umanism, 
alimentat de intensele frământări psihice ale omului contemporan”. 

Luând în considerare afirmaţiile din lucrarea Muzica românească contemporană, 
scrisă de Doru Popovici, în noua generaţie de compozitori se remarcă două tendinţe: una 
mai legată de tradiţie, cu o viziune armonică de tip clasic şi o bogată variaţie ritmică 
inspirată din folclor, cultivată cu succes de Radu Paladi. Teodor Bratu, Liviu lonescu, 
Dumitru Bughici, Mircea Neagu etc.; cealaltă tendinţă ne înfăţişează elemente noi în ceea 
ce priveşte tehnica de compoziţie — melosul modal cu un caracter mai cromatic, elemente 
de politonalitate, asimetria ritmică și un pronunțat spirit polifonic — prezente în 
majoritatea lucrărilor de acest tip ale compozitorilor: Cornel Tăranu, Anatol Vieru, 
Myriam Marbe, Tiberiu Olah, Aurel Stroe etc. 

În lucrările lui Cornel Tăranu s-a profilat sinteza elementelor de vocabular 
folclorice cu tehnici noi de creaţie. Se remarcă îndeosebi căutarea continuă de noi 
mijloace de expresie, adaptate potențelor melosului nostru popular. Un exemplu este 
Simfonia a-IV-a, Ritornele, care modelează intonaţii cu întrepătrunderile dintre aspecte 
ale muzicii seriale cu cele modal-folclorice, ale rigorii cu libertatea, spiritul 
improvizatoric, rezultatul fiind o tensiune sonoră de tip expresionist ( Simfonia a-II-a, 
Ghirlande sau Simfonia a-III-a, Semne). 

Mihai Moldovan utilizează arhietipuri melodice (isonul), sintactice (eterofonia) 
sau timbrale (sugestia de bucium, tulnic) în lucrări a căror muzică este uneori riguros 
organizată de legi numerice, simetrice, subordonate expresiei contemplativ-meditative ( 
lucrarea Vibratii pentru orchestră). 

Având la bază o artă combinatorie de natură  improvizatorică, Ulpiu Vlad 
„flirtează” cu sursele sonore ale folclorului (exemplu Timpul oglinzilor). 

Folosirea accentuată a unor elemente ritualice arhaice reprezintă o altă formă de 
aplecare spre folclor, ce se regăseşte în creaţia compozitoarei Myriam Marbe, a lui 
Nicolae Brânduş (March) şi Liviu Dănceanu (Climax, Quassi-opera). Preocuparea pentru 
găsirea surselor înseşi ale muzicii se reflectă în multe lucrări ale compozitoarei Myriam 
Marbe ceea ce o determină pe aceasta să facă apel deseori la gest şi mai ales la puterea 
cuvântului, a chemărilor rituale ce transformă discursul sonor într-o muzică vorbită 
(Ritual pentru setea pământului, Concert pentru Daniel Kientzy şi orchestră, etc.). 
Maniera sa de a tolosi această modalitate componistică într-o manieră convingătoare, a 
solicitat afirmaţia potrivit căreia „Myriam Marbe nu folosește ritualuri, ritualurile trăiesc 
în muzica sa”. 

Aspiraţia Maiei Ciobanu este colajul de elemente folclorice, un exemplu fin 
Cantata Ghicitori. 

O altă ipostază componistică ce aparţine lui Aurel Stroe, este folclorul tratat 
morfologic (Canto !, I sau Concertul pentru clarinet şi orchestră), în timp ce aspiraţia lui 
Corneliu Cezar este folclorul universal. 

Un alt izvor de inspiraţie pentru compozitorii români este muzica bizantină. 
Alături de Paul Constantinescu, considerat de Irinel Anghel ,, părintele a ceea ce ar putea 
fi numit bizantinism în muzica românească a secolului XX", în a cărui creaţie se 
regăsesc lucrări ca Două studii în stil bizantin pentru violă şi violoncel (1929), Oratorii 
bizantine nr. Í şi II 


4.Doru Popovici — Muzica românească contemporană, Ed. Albatros, Busureşti, 1970, pag. 72. 

5.lrinel Anghel - Orientări,direcţii,curente ale muzicii româneşti din a doua jumătate a secolului XX, Ed. Muzicală, 
Bucureşti, 1997, pag. 8. 

6.Irinel Anghel, op. cir..pag. 8 








(1946, 1945) şi Marțian Negrea cu lucrarea Recviemul pentru solişti, cor şi orchestră 
(1957) se situează „pe linia unui neoclasicism cu dublă implicație:în tradiția marilor 
forme ale barocului şi a monodiei bizantine”. 

Doru Popovici este un continuator al direcției inaugurate de Paul Constantinescu ( 
motetul Doamne, Iisuse Christoase, opera Statornicie, Sonata bizantină pentru violoncel) 
în schimb 
ce Myriam Marbe caută unirea limbajului vechi bizantin, a arhetipurilor sale cu cel al sec. 
XX, într-o viziune morfogenetică şi metastilistică ( lucrarea Timpul regăsit), motiv 
pentru care Thomas Beinel afirmă despre creația compozitoarei că „este o muzică bogată, 
hrănită de multe traditii”. 

Sigismund Toduţă prezintă spiritul muzicii de strană şi cântul bizantin în limba 
greacă în finalul operei-oratoriu Meşterul Manole. 

Amintind câteva nume de compozitori români, atenţia se îndreaptă asupra 
compozitoarei Myriam Marbs, reprezentantă a curentului lirico-contemplativ, care 
asemenea colegilor de generaţie, se impune în lumea muzicală şi ca muzicolog şi 
pedagog. 

Născută în Bucureşti (9 IV 1931), urmează studiile muzicale la Conservatorul de 
aici între anii 1944- 1954, având ca profesori pe Mihail Jora ( compoziţie), loan D. 
Chirescu ( teorie şi solfegiu), Marțian Negrea (armonie), Theodor Rogalski ( 
orchestrație), Florica Musicescu ( pian), Zeno Vancea ( istoria muzicii), Sabin Dragoi şi 
Emilia Comișel (folclor), Leon Klepper (compoziţie şi contrapunct). 

Amintind de începuturile sale muzicale, compozitoarea precizează într-un interviu 
realizat de Laura Manolache: „am trăit într-o atmosferă artistică şi intelectuală de 
calitate”. 

S-a perfecționat la Internationale Ferienkurese din Darmstadt (1968,1969,1972) şi 
la Gaudeamus Week din Bilthoven (1969,1972). A fost redactor muzical la Studioul 
Cinematografic Bucureşti (1953-1954), preparator (1954-1960), asistent (1960-1966), 
lector (1966-1971), conferențiar (1971-1993) la catedra de armonie, contrapunct, 
compoziţie la Conservatorul din Bucureşti. 

A susținut comunicări ştiinţifice în tară şi peste hotare, conferinţe, referate, 
emisiuni de radio şi televiziune. A publicat studii, eseuri, articole, cronici muzicale în: 
Revista Muzica, seria Enesciana (volumele I-IV), Studii de Muzicologie, Luceafărul, 
România Liberă, Scânteia, Utunk, Amfiteatru, Familia (Oradea), Viața Românească, 
Drum Nou (Braşov), Astra (Braşov), România literară, Contemporanul etc. 

Myriam Marbe a fost distinsă cu premiile Uniunii Compozitorilor (1972, 1974), 
premiul Bernier al Academie des Beaux Arts din Paris(1972), premiul I Gedok, la 
Mannheim(1976), premiul Femeilor Compozitoare ale oraşului Heidelberg(1987), 
primeşte o bursă a oraşului Mannheim(1989). 

„„Compozitoarea, muzicologul şi pedagogul formează o individualitate unică la 
care trăsătura dominantă este echilibrul ca reflexie a unui acord spontan între logică şi 
naturaleţea gândirii creatoare”!", afirmă Laura Manolache. 

La Myriam Marbe incursiunile muzicologice constituie o reflexie a meditaţiei ce 
îşi are rădăcinile în antologia și în cunoașterea operei de artă: colaborarea sa la 
monumentala 

8. Thomas Beimel, Myriam Marbe — Concerto for Daniel Kientzy and Saxophones and Orchestra, Revista Muzica, nr. 4/ 
1993, pag. 18. 

9.Laura Manolache-Myriam Marbe-Despre propria creatie şi nu numai, Revista Muzica, nr.3, 1996, pag. 72. 

10.Liviu Dănceanu- Myriam Marbe-portrait. Revista Muzica,nr. 7/1983, pag. 41. 


monografie despre George Enescu, studiul său asupra Timpului muzical, ideile şi 
cugetările asupra lărgirii conceptului temporal. lumina nouă asupra teoriilor privitoare la 
timpul colectiv şi cel artisitec. Dovadă stau lucrările: ne/e modalități de exprimare a 
muzicii noastre, publicată în Astra, Braşov, nr.1 1.1970: nr.2,1971; nr.3, 1971; nr.5, 1971; 
nr 7, 1971), George Enescu-Monosrafie (în colaborare cu Mircea Voicana, Bucureşti, Ed. 
Academiei Române, 2 vol., 1972), George Enescu — contemporanul nostru (Enesciana 
I — Bucureşti, Ed. Academiei Române, 1973)./Jch bin der Labyrint. Zur „ Ur- Ariadne” 
für Stimme, Saxophon und Orchester ( în Komponistinen / Dokumentation 5 Jahre 
Heidelberg, Heidelberg, 1989), Unvermeidliche Zeit — ein Schöpferisches Bekenntnis ( în 
Musik Texte 56, Mainz, 1994). 

Ca pedagog, Myriam Marbé, îşi aduce contribuția la formarea dar şi dezvoltarea 
creativităţii multor tineri muzicieni: Violeta Dinescu, Maia Ciobanu, Mihaela Vosganian, 
Laura Manolache sunt câteva nume. Pedagogul Myriam Marbé aspiră la instaurarea unei 
rigori, necesară acumulării cantitative de informaţii şi a unei libertăți de alegere necesare 
în 
dezvoltarea disponibilităţii creatoare. O dovadă în acest scop stă şi metoda Piese pentru 
pian, un manual unic sub mai multe aspecte: compoziție, interpretare, forme muzicale. 

Moștenirea componistică cuprinde numeroase opusuri corale, simfonice, camerale, 
ce dezvăluie o muzică sensibilă, surprinzător de visătoare în acelaşi timp, originală în 
imaginile cărora le-a dat viaţă, „lucidă în economisirea mijloacelor pe care le stăpânea cu 
dezinvoltura unor mari maeştri”! 

Dacă aruncăm privirea asupra tabloului sinoptic al creaţiei sale, observăm că 
aceasta e împărțită in două etape despărțite de o pauză aproape totală între anii 1971 — 
1974. În ceea ce putem numi prima perioadă (până în 1971) „aventurile” componistice se 
îndreaptă îndeosebi spre muzica de cameră, gen în care Myriam Marbe şi-a clarificat 
viziunea estetică. 

În lucrările sale încearcă să confere o rigoare a structurii, care să se reflecte printr- 
o expresie finită, de echilibru, dar să nu împieteze asupra supleții expresiei. Abordează 
muzica de scenă, muzica vocal-simfonică, pentru orchestră, muzica de cameră, corală şi 
vocală, lucrările ce vor fi amintite stând mărturie inovaţiilor epocii. 

Printre lucrările închinate muzicii de scenă, se numără două mini-opere, pentru 
cor de copii şi instrumente ad libitum:Ocolul infinitului mic pornind de la nimic 
(1980),libret de Marin Sorescu, şi A doua carte cu Apolodor (1981), versuri de Gelu 
Naum; Cântaţi cu noi (1981) şiThe world is a Stage...(1987), teatru instrumental pentru 
vioară, contrabas, clarinet, trombon şi percuție. 

Prima perioadă de creaţie cuprinde cantata Noapte ţărănească 1958, pentru cor 
mic şi orchestră, lucrarea Climat (1966)pentru mezzosoprană, cor pevoci egale şi 
orchestră; cantata 
„De aducere aminte” (1968)Pentru cor mixt şi formaţie instrumentală, pe versuri 
populare culese de C Brăiloiu. 

În categoria muzicii pentru orchestră se regăsesc şi lucrările: Piesă lirică — In 
Memoriam (1955)pentru oboi, doi corni, pian, celestă, percuție şi orchestră de cameră; 
Musica festina / Mic divertisment (1961) pentru orchestră de coarde, suflători de alamă şi 
percuție. 

În aceste lucrări muzica reuşeşte să menţină „coordonatele de bazăale artei autentice: 
interiorizarea şi vibrația umană”, în general muzica simfonică a compozitoarei fiind 
etichetată de Doru Popovici ca fiind „austeră”. Printre primele lucrări ce se 
încadrează în genul muzicii de cameră se numără 

Humorească pentru violoncel şi pian (1954) şi Sonata pentru violă şi pian (1955), creaţii 
ce conturează o fază neobarocă cu o bogată inventivitate melodică, tratată prin prisma 
unui dens concept linear, dar care integrează în muzica compozitoarei şi tehnica atonală, 
însă nu prin sisteme sever organizate. 

Un omagiu adus polifonii cât şi vocii de alto este Sonata pentru doi alto(1965), 
lucrare care conservă spiritul polifonic, formele tradiţionale, specifice, fiind disimulate 
deliberat: canonul şi fuga pentru polifonia imitativă, passacaglia pentru polifonia 
suprapusă, toate trei fiind componente ale operei. 

În 1969, compune lucrarea Joc secund, pentru clarinet, vioară violă, violoncel şi 
pian, cu o mică grupă vocală 7 instrumentiști percuţionişti (ad libitum), cu expresii din 
folclorul copiilor. 

Ciclus I (1974) marchează o schimbare bruscă de atitudine stilistică. Lucrările 
concepute începând cu anul 1974, sunt caracterizate de o stare de euforie muzicală. În 
această lucrare, concepută pentru flaut, chitară şi instrumente de percuție, atitudinea 
estetică determină sistemul de organizare. Apar reluări ciclice, fiecare ciclu aducând ceva 
mai mult decât precedentul, rezultând o structură ce evoluează în valuri. 

Lucrarea considerată reprezentativă şi de suflet a compozitoarei Mica muzică a 
soarelui / Serenada (1974), pentru clarinet, orchestră de coarde, celestă, pian şi percuție, 
are inserate citate mozartiene, semn al nostalgiei sale pentru acest compozitor. De 
asemenea se regăsesc şi citate din cântecul folcloric românesc cules de Bela Bartok. Ele 
sunt inserate în momente cheie care determină evoluția modală. 

Printre lucrările în care se evidenţiază fidelitatea compozitoarei față de clavecin, 
se numără La parabole du grenier II (1977) , Concertul pentru clavecin şi opt 
instrumentiști (1978). Urmează Sonata per archi (1986), prelucrare pentru orchestra de 
coarde a Cvartetului nr. 2 şi Concertul pentru Daniel Kientzy (1986), saxofon şi 
orchestră. 

Amintind doar o mică parte din lucrările compozitoarei, putem spune că prin 
creația sa, Myriam Marbé reuşeşte să se singularizeze, prin forța şi voința de a se 
autodepăşi. „Am încercat adeseori să realizez prin muzica mea ceea ce părea, la un 
moment dat, imposibil, în estetica vremii respective. Era de fapt o măsură de precauţie pe 
care o luam spre a mă constrânge să nu devin conformistă, să nu rămân sclava tiparelor 
uzuale. Speram să fiu obligată, astfel, să caut ceva nou, să merg mai departe, să mă 
depăşesc”, afirma compozitoarea. 

Ataşată fiind şi de exprimarea muzicală prin voce, poartă cu sine, în creaţiile sale, 
autenticitate. Sensibilă la texte poetice, la dorința de a transpune versurile, de ai găsi 
echivalent în muzică nu doar prin cânt, ci chiar prin recitare, se apropie îndeosebi de 
versurile lui Arghezi. 

Lucrările sale împletesc elemente ce dau naştere unei sinteze originale. Fiecare 
demers al compozitoarei reprezintă ocazia de a explora o anumită zonă a personalității, 
astfel încât 
rezultatulcreativităţii ne arată că fiecare operă a lui Myriam Marbé reprezintă o experiență 
unică. 

„....noi, cei efemeri, depinzând de nişte stiluri efemere, dorim ca prin aceasta să 
exprimăm, de fapt să omagiem (pentru că de exprimat nu-l putem exprima) absolutul”!*. 


13.Laura Manolache-Șase portrete de compozitori români-Ed. Muzica, Bucureşti, 2002, pag. 92. 
14./bidem, pag. 106. 

AUDIŢIA MUZICALĂ — VALENȚE INTERDISCIPLINARE 


Profesor Irina Popel 
Scoala Otilia Cazimir laşi 


A 
C sugs activitate a profesorului şi elevilor, în cadrul disciplinei 


educaţie muzicală, se centrează în jurul cântecului şi audiţiei muzicale, ele completându- 
se cu exercițiul şi jocul muzical. Practica muzicală propriu-zisă şi audiția organizată după 
norme metodice bine stabilite oferă elevilor posibilitatea descifrării lucrărilor muzicale 
permițându-le să observe, să recunoască, să compare şi să emită judecăţi estetice. În 
acelaşi timp asigură familiarizarea acestora cu marile valori ale artei muzicale româneşti 
şi universale ducând la trăiri emoţionale puternice şi de durată. 

Spre deosebire de primul dintre obiectivele disciplinei educație muzicală — 
dezvoltarea capacităţii interpretative — aplicabil în forme diferite în funcţie de aptitudinile 
elevilor, următorul obiectiv — dezvoltarea capacităţii de receptare a muzicii şi formare 
a unei culturi muzicale — nu mai depinde de dotarea muzicală a acestora, oricare dintre 
ei fiind apt să-şi cultive dispoziţiile pentru înţelegerea conştientă a unor lucrări muzicale 
accesibile. Receptarea nu se transformă în cunoaştere decât prin intermediul unor 
decodificări a ceea ce a notat compozitorul, toate obținându-se pornind de la perceperea 
unei lucrări muzicale prin contactul direct cu aceasta, contact ce se realizează în şcoală, în 
primul rând, prin audiții muzicale organizate metodic. 

Auditia muzicală a devenit mijloc de învăţământ cu statut pecunGscU numai în 
secolul al XX-lea odată cu recunoaşterea rolului său de agent al educabilității” şi datorită 
creării, perfecționării şi înmulțirii aparaturii de înregistrare şi redare a celor mai diferite 
genuri de muzică (este cunoscută, în acest sens, propunerea lui George Breazul — în 
deceniul patru al secolului trecut — de dotare a şcolilor cu fonograf, pentru organizarea 
audiţiilor muzicale). Ultimele orientări în metodica educaţiei muzicale, insistă asupra 
extinderii spaţiului şi eficienţei audiţiei muzicale, devenită mijloc didactic important 
pentru atingerea tuturor planurilor obiectivelor disciplinei. 

Audierea muzicii în mod activ înseamnă a desfăşura o activitate intelectuală 
bazată pe cauzalitate, elevul trebuind să ştie de ce ascultă anumite fapte sonore, ce trebuie 
să urmărească, ce trebuie să descopere, de ce-i plac anumite lucrări muzicale. Realizarea 
audiţiei active este strâns legată de dezvoltarea atenţiei auditive a elevilor, facultate 
intelectuală care se formează în timp şi prin exerciţii. Condiţii favorabile pentru 
dezvoltarea atenţiei auditive (indispensabilă în procesul receptării muzicii) oferă alegerea 
repertoriului audiat în funcţie de dezvoltarea și interesele elevilor (cu condiţia depăşirii 
stadiului muzicii subculturale) precum şi măiestria educatorului de a şti cum să trezescă 
interesul copiilor pentru aceste activităţi, prin organizarea amănunțită şi atractivă a 
activităților de audiere. 

Practic, audierea unei piese muzicale poate fi asociată citirii unei lucrări literare, 
vizionării unui film sau a unui spectacol teatral. Pentru a asigura participarea activă 
profesorul va propune elevilor să urmărească anumite aspecte ale lucrării muzicale 

audiate (formule ritmice tipice, ritm liber și ritm măsurat, formule melodice specifice, 
recunoaşterea unor teme însuşite anterior. descoperirea unor timbruri instrumentale 
caracteristice, găsirea unor schimbări de agogică sau de dinamică, structuri arhitectonice, 
forme monodice, corale, polifonice, armonice. dialogate, etc.). Alte cerințe pe care 
profesorul trebuie să le respecte pentru depășirea tazei de inactivitate a auditorilor în clasă 
sunt: alegerea materialelor muzicale în concordanță cu afectivitatea şi nivelul de vârstă al 
elevilor; posibilitatea înțelegerii conţinutului lor; valoarea estetică şi educativă de 
necontestat, utilizarea unor imprimări valoroase atât din punct de vedere interpretativ cât 
ŞI tehnic; asigurarea condițiilor optime de desfășurare a audiţiei (linişte, încetarea altor 
activităţi). 

Metodiştii recomandă următoarele momente importante ale audiţiei active: 
introducerea (moment ce include şi sarcina concretă dată elevilor pe baza căreia va avea 
loc analiza unor elemente specifice), audiţia propriu-zisă (care poate fi şi fragmentară 
dacă ea se va relua în final), analizarea unor elemente audiate, reaudierea integrală a 
lucrării, aprecierea artistică. Această organizare nu este obligatorie, este doar un cadru 
general, anumite momente pot lipsi sau pot fi dezvoltate, amplificate. 

Este necesară o preocupare serioasă pentru selectarea cu grijă a materialului 
muzical destinat audiţiilor, acestea trebuind să oglindească perfect explicaţiile teoretice, 
realizând astfel fuziunea între teorie şi practică. Trebuie să alegem o muzică care place 
copiilor dar această muzică nu trebuie să fie neapărat simplă din punct de vedere formal 
sau foarte aerisită din punct de vedere sonor, necomplicată metric, melodic Eşalonarea 
materialului muzical pentru audiție potrivit vârstei şi nivelului de dezvoltare intelectuală 
ale elevilor, potrivit raportului dintre concret şi abstract în înţelegerea muzicii şi potrivit 
stilului artistic căruia îi aparţine exemplul muzical sunt alte condiţii necesare. 

Exemplul muzical ales ilustrează realizarea unei activităţi de audiere activă a 
muzicii din perspective interdisciplinare. 


Miniatura Corbul şi vulpea din ciclul Patru fabule pentru pian solo de Paul 
Constantinescu. 


Cele Patru fabule pentru pian solo au fost realizate de Paul Constantinescu între 
anii 1929 — 1932, fiind prelucrate şi orchestrate în 1936.Creaţia românească a genului 
miniatural programatic pentru pian cuprindea până la acea dată suita Impresii de la tară 
(1921) de M. Negrea, suita /oujoux pour Ma Dame (1925) de M. Jora, Piese minuscule 
pentru copii (1929) de Filip Lazăr. Fabulelor li se vor adăuga mai târziu (1948, 1959, 
1963), în aceeaşi sferă a umorului şi caricaturalului, caietele Poze şi pozne de M. Jora. 

Ciclul se remarcă prin melodica în spirit folcloric ce leagă logica construcției 
muzicale cu realizarea ritmică, armonică şi instrumentală nouă şi cu sugestivitatea 
miniatural-programatică folcloric. “Realizarea muzicală ilustrează cu fantezie, umor şi 
spontaneitate titlurile propuse: Pisica cu clopoței, Un cocoș cu ochii scoşi, Corbul şi 
vulpea, S-a certat cumătra gaiță cu cumătra bufniță. 

Principiul rubato generează a treia fabulă muzicală — Corbul şi vulpea — în care 
fabula omonimă a lui La Fontaine își află o originală echivalență muzicală românească, 
concretizată ingenios, artistic, de compozitor. Piesa este monostrofică, având patru fraze, 
ultima cu caracter concluziv. Prima frază — Rubato, în 6/4 — cu trei secțiuni, fiecare de 
câte o măsură, se construieşte pe un mod diatonic de /a, colorat cromatic şi amplificat 
prin augmentarea treptată a măsurilor cu un timp (7/4, 8/4) şi portretizează pe naivul corb. 

A doua frază — Moderato, în 2/4 — strict măsurată, are tema construită pe un mod 
cromatic pe la cu treptele a Il-a şi a IV-a urcate. Dansantă, structurată ritmic pe sicope, ce 
redau vioara, având un acompaniament ce sugerază țambalul şi contrabasul, fraza redă 
şireata şi fâşneaţa vulpe cu dansul său de bucurie că a păcălit corbul. 

Moderato 





A treia frază, identică cu fraza întâi, ilustrează tabloul corbului păcălit, iar ultimul 
segment, cu caracter concluziv, sugerează învăţătura pe care i-o dă vulpea corbului. 

Piesa se remarcă prin capacitatea de redare a unei situaţii comice de inspirație 
literară universală, temă ce capătă un cadru autentic românesc prin ideea de realizare: 
alternarea dintre Rubato şi Moderato, utilizarea unui mod cromatic, suprapunerea 
formulelor ritmice specifice acompaniamentului folcloric. 


Relaţia dintre subiectul lecţiei de muzică şi audiția Corbul şi vulpea; tehnici 
de explicare; etape ale procesului de receptare 


În clasa a VI a la capitolul ..Genuri ale muzicii culte”, alături de miniaturile 
neprogramatice (propuse de manualul ce are ca autori pe Anca Toader, Valentin Moraru 
şi Anton Scornea) sau de miniaturile programatice romantice din creația compozitorlului 
Robert Schumann (propuse de manualul ce are ca autori pe Regeni Rausch şi Simona 
Ciurumelescu) pot fi introduse spre audiție şi miniaturi programatice din creația 
compozitorilor români, facilitându-se astfel şi înțelegerea grupării miniaturilor în cicluri 


şi suite. Datorită duratei reduse (aproximativ patru minute). a ciclului pentru pian Patru 
fabule de Paul Constantinescu, pot fi audiate toate cele patru miniaturi instrumentale, 
elevii fiind conduşi spre înţelegerea legăturii stânse dintre titlul general şi titlurile 
miniaturilor ce compun acest ciclu. 

În clasa a VII a lecţia cu subiectul „Ritmul măsurat şi nemăsurat” poate utiliza ca 
audiție şi fabula muzicală Corbul şi vulpea auditie ce poate face trecerea şi spre subiectul 
lecției următoare: „Folclorul muzical — sursă de inspiratie pentru muzica cultă”. Scopul 
audierii este sesizarea rolului diferenţelor expresive dintre ritmul măsurat şi cel 
nemăsurat, liber în realizarea subiectului acestei creații muzicale. 

După prezentarea autorului, titlului lucrării şi genului din care face parte, 
discuţiile introductive vor avea drept punct de plecare chiar textul celebrei fabule Corbul 
şi vulpea ce aparţine poetului francez La Fontaine, text ce va fi recitat cât mai expresiv 
de către un elev.” Se vor face scurte aprecieri la adresa celor două personaje: vicleana şi 
mieroasa vulpe - naivul, prostuţul corb. 

Elevii vor primi sarcina să descopere dacă autorul fabulei muzicale respectă 
scenariul fabulei originale şi prin ce elemente muzicale individualizează cele două 
personaje. Descoperirea ordinii apariţiei personajelor va fi realizată cu ajutorul audiţiei 
fragmentate, elevii argumentând cu elementele de limbaj muzical descoperite, prezenţa 
acestora (corbul — mişcare liberă, intensitate potrivită sau puternică, grupuri de 
şaisprezecimi, opriri pe sunete; vulpea — mişcare moderato, măsura 2/4, intensitate mică, 
formule ritmice dansante obţinute prin folosirea sincopei). 

Audiţia va fi reluată integral pentru obţinerea unei imagini muzicale de ansamblu. 
Se va preciza asemănarea momentelor libere, rubato cu recitativele specifice doinelor şi 
baladelor precum şi inspirarea compozitorului Paul Constantinescu din acest tip de ritm, 
specific muzicii populare românești. 

Tehnicile de explicare necesare facilitării înţelegerii diverselor modalităţi de 
exprimare muzicală pot îmbrăca forme multiple în funcţie de vârsta clasei, de nivelul de 
inteligenţă şi afectivitate al elevilor. Rolul audiţiei active rămâne dezvoltarea interesului 
elevilor pentru continua ridicare a calităţii repertoriului muzical audiat în scopul 
construirii unei culturi generale complete. 

Manualele alternative sugerează mai multe exemple auditive, pentru realizarea 
conținuturilor propuse, dar aceasta nu-l împiedică pe profesor să găsească şi alte exemple, 

Jupânul corb pe-un arbore cocoţat, 
Un caş în ciocul său ținea; 
Vulpoiul hâtru, de miros purtat 
A început cu laude să-l ia: 
„Mărite corb, adânc ne-am închinat! 
Ce de mândreţe, Doamne şi cât ești de frumos! 
N-aş vrea să mint, dar dacă vocea ta 
Nu-i, decât ale tale pene mai prejos, 
Eşti Fenix între păsări şi, crede, pe departe”. 
Când corbu-aude-aceste săltă de bucurie, 
ȘI, cum îi este glasul, vrând s-arate, 
Deschide-o clipă ciocul,lăsând să-i cadă caşul. 
Vulpoiul ia şi zice: „Înveţe coconaşul, 
Că-n veci linguşitoru-a ospătat 
Pe seama celui care cuvântul 1-l ascultă. 
Pe-această-nvăţătură, un caş, nu-i plată multă”. 
Jupânul corb, sfios şi ruşinat, 
Jură, să nu mai facă la fel — de n-a uitat. 








cât mai adecvate nivelului şi orizontului de aşteptări ale elevilor cu care lucrează. 
Selectarea materialului muzical trebuie să răspundă în primul rând cerinţelor estetice, 
educative şi numai în al doilea rând formării unor priceperi şi deprinderi muzicale 
specifice. 

MUZICA — ATITUDINE INTERDISCIPLINARĂ 


Protesor Mihaela Sanda Popescu 
Liceul de Muzică și Arte Plastice Constantin Brăiloiu Tg.-Jiu, Gorj 


Dar capetele noastre, daca sunt, 
Ovaluri stau, de var, ca o greşeală 
Ion Barbu, « Grup » 


CJ OTMO tata implică un stil, o „alunecare” metonimică între 


instrument şi rezultat, o ambiguitate artistică, un „impresionism” didactic. 

Poate din acest motiv, arta cu cea mi mare „rezonanţă interdiscipliară” este muzica. 

În Psihopedagogia elaborată de colectivul de psihopedagogi, coordonat de Constantin 
Cucoş (pag,119), mono - , multi - , pluri - , trans — şi inter - disciplinaritatea sunt 
prezentate ca „modalităţi inovatoare de organizare a conținuturilor”. 

Conceptul de interdisciplinaritate valorifică binomul epistemic — pragmatic în contextul 
didactic cunoaştere - acţiune . 

Muzica este arta semnelor iar semnul a constituit preocuparea filozofilor începutului de 
secol XX, concretizată în Teoria semnificației. Semnul implica un sens cu verificare 
imediată în practică. Ch. S. Peirce este creatorul filozofiei pragmatice, alături de William 
James, numindu-şi poziţia filozofică „sensul critic comun”. 

Care ar putea fi zona de interferență muzică — învățământ - pragmatism ? 

„Cum să facem ca ideile noastre să devină clare?” era obiectivul acestui mod de a gândi. 
„Maxima pragmatică” a lui Peirce include un realism propriu, acela de „a considera care 
sunt efectele practice propuse de obiectul conştiinţei noastre. Concepţia asupra efectelor 
este concepția asupra întregului obiect”. 

Astfel că la întrebarea care s-a pus mereu, ce este omul ?, Peirce dă un răspuns în stilul 
unui „Aristotel american”: omul e un semn!. Inteligența însăşi este scopul unei acțiuni iar 
omul este „un animal simbolic”. Dând un sens vieţii sale srăbătând diferite lumi 
simbolice, fiinţa umană îşi depăşeşte condiţia de subiect, devenind creator şi interpret de 
semne. 

Semnul şi însuşirea sa pragmatică determină calitatea inefabilă a muzicii. această 

Acest mod de a gândi est zona „interdisciplinară” a muzicii. 

Descoperim, astfel, muzica într-o poetică matematică, într-o formă şi un sistem de 
reguli permanente la care s-au raportat toate apariţiile moderne şi avangardiste. Muzica 
este un limbaj şi matematica este un limbaj care poate deveni pentru sistemul sonor, un 
element metaligvistic. 

„.„Încă o „atitudine interdisciplinară” a muzicii... 

Dacă am îndrăzni un mod pragmatic de considerare a muzicii am putea întreba 
dacă muzica ar putea fi o „soluţie” pragmatică în salvarea „Cetăţii educative”? 
De fapt, adevărata „salvare” este înțelepciunea. 

Gândirea înţeleaptă este gândirea preventivă. 

Cum poate muzica determina această gândire preventivă ? 

În muzică, „imaginea” nu există decât „in absentia”.Formarea imaginii sonore “in 
absenția” implică o permanentă “decoditicare” chiar din partea artistului (creator sau 
interpret ), o acțiune permanentă, pe fondul sensibilităţii artistice , de transformare a 

codului în mesaj . Acest mod de a gândi nu „aşteaptă” neapărat un rezultat. El se situează 
în dinamica unui control permanent, dincolo de imagine , dar în plină „imaginație”. Astfel 
că mai aproape de muzică este retroacțiunea de tip feed-forward care dezvoltă tocmai 
gândirea de tip preventiv. 

Atitudinea preventivă poate constitui un “panaceu” pentru un sistem educațional 
“bolnav” chiar şi de tranziţie şi acuzat, nu odată, de atitudini sresante. Ea există şi 
dincolo de atitudinea “decidenţilor”pentru care şcoala, în general, performanţa, în special, 
sunt ocazii de stres, ei propunând “descongestionări ale materiei” , care se finalizează cu 
alte “congestionări”; dincolo de aceste “bruiaje”, există realități pentru care sistemul 
educaţional este o “necesitate înțeleasă” ca însăşi libertatea. 

Cum am putea integra muzica în arsenalul “modernizării permanente şi globale a 
sistemelor educaţionale” ? 

Cum am putea “salva” Cetatea educativă care vizează un proiect universal prin care omul 
învață să preţuiască demnitatea, găsindu-şi echilibrul între componentele intelectuale, 
etice , afective şi fizice ale propriei personalități ? 

Poate că pragmatismul de sorginte americană şochează pe bună dreptate. Între blândeţea 
basmului şi gestul copleșit de mercurial, „furtuna din creier” nu răspândește numai 
creativitate. 

„„„dar despre spaimele contemporaneităţii putem vorbi mult şi inutil dacă nu clarificăm 
prioritățile. Astfel că, prioritatea procesului de învățământ între educaţie şi insrucție, este 
educaţia: „ Educaţia este îmblânzirea unei flăcări, nu umplerea unui vas” (Socrate ) . 
Poate trebuie să începem totuşi viaţa, într-o lume nouă pentru care prezentul este cea mai 
bună variantă din toate variantele posibile şi care nu va uita niciodată să transforme ceea 
ce este în ceea ce trebuie. 

Muzica merită mai multă atenţie din partea decidenţilor ? Au reuşi ei să 
dovedească o gândire interdisciplinară când reduc numărul de ore neglijând latura 
educativă a muzicii ? 

Limitele şi neajunsurile încă prezente, sunt preluările, imitaţiile, consecințele nefericitei 
grabe servile de a deveni ceva ce, de multe ori, se întâmplă să fie o abdicare din faţa 
adevărului. 

Aici consider că trebuie intervenit: mare parte a eşecului constă în lipsa de comunicare, 
în frica de abordare a noului ( bun, rău, aşa cum este dar adaptarea, maleabilitatea, 
empatia sunt trăsăturile de bază ale dascălului tot într-o „atitudine interdisciplinară””). 

Cea mai mare greşeală pe care poate să o facă un dascăl este aceea că, de pe poziția 
„atotştiutorului” poate refuza noutatea de frica „deconspirării” propriilor limite. 

Nicolae Iorga spunea că educația cea mai bună este acea educaţie în care şi elevul îl 
învață pe profesor. 

Acest fapt implică o atitudine determinată de maturitatea gândirii, de puterea de 
comparaţie şi de selecție. Adevărat dar prea puțin pus în practică... 

Ne mai sperie încă bunul simţ al simplităţii, al normalității? 

Ne sperie nebăgarea în seamă? 

Chiar ne lipseşte acea zestre interioară care să ne facă indiferenți la „moda zilei”? 

Am scris acest referat, gândindu-mă şi la dialogul dintre Diogene şi Alexandru cel Mare: 
când împăratul îi promitea îndeplinirea oricărei dorințe, filozoful i-a răspuns : 


“Nu-mi lua ce nu-mi poți da și dă-te la o parte să văd soarele !” 
Interdisciplinaritatea muzicii contribuie la cea mai mare performanţă în educaţie: 


starea de normalitate |! 
Să fie oare, starea de normalitate este o condamnare la anonimat ? 


De la învăţământul preşcolar, până la vârsta Bacalaureatului. acordați muzicii mai multe 
ore de studiu ! 
Nu privaţi şcolile şi liceele de acele coruri în care este educat spiritul de echipă, de 
competiţie, de frumuseţea apariţiilor scenice , într-un cuvânt, de armonie, de canalizarea 
pozitivă a acestor energii care au generat atâta delicvență juvenilă! 
Prezenţa scenică îi va obişnui pe tineri cu spiritul competițional deschis, în văzul tuturor, 
într-un timp în care „cumularzii”de diplome. facultăți. doctorate, într-o isterie a formei 
fără fond, preferă subteranele mafiote ale non-valorilor ! 
Lăsaţi copiii să comunice deschis ! Comunicarea artistică diminuează eşecul comunicării, 
în general şi instaurează o nouă comunicare propice relaţiei de tip partenerial între 
„educator” şi „educabil”! 
Chipul adevăratului dascăl poartă în el un suflet de copil, întrebarea permanentă a 
descoperirii ... şi dacă în mai toate timpurile, dascălii au fost o categorie cu multă căutare 
dar mereu nefericită, semănând cu Scribul din antichitatea egipteană împlinesc şi astăzi 
spusele lui Aristotel : “ Fericirea aparţine celor auto-suficienţi “. 

Chiar şi imprecizia definirii interdisciplinaritatăţii determină o anumită “poetică”. 
Este o atitudine, un”impresionism” didactic specific muzicii ca artă a semnelor. 
„Semnul”artistic va construi mereu universalitatea unui limbaj — arta , iar prin artă 
scade eşecul comunicării . 

Muzica este o artă interdisciplinară, determină atitudini interdisciplinare 
contribuind la cea mai mare performanţă în educaţie - starea de normalitate. 

A 
ZA 1784, Carlo Goldoni scria în memoriile sale: «“Nunta lui Figaro” a 


avut un succes deosebit la Comedia Franceză pentru ca autorul i-a pus, înaintea acestui 
titlu, pe cel de Ziua nebuniei. Nimeni nu cunoaşte mai bine ca domnul Baumarchais 
defectele piesei sale; şi a dovedit talentul în acest domeniu şi dacă ar fi vrut sa faca din 
Figaro-ul sau o comedie după toate regulile artei, ar fi realizat-o la fel de bine ca un altul; 
dar n-a urmărit decât să înveselească publicul şi asta i-a izbutit de minune. Succesul 
comediei a fost minunat din toate punctele de vedere». 

Le mariage de Figaro, a doua comendie din trilogia lui Beaumarchais a fost pusă 
în scenă abia la 27 aprilie 1784, deşi fusese terminată demult. Prezentată lui Ludovic al 
XVI-lea în 1781, acesta a decretat-o ca fiind detestabilă spunând că nu va fi niciodată 
jucată. În cele din urmă la insistenţele opiniei publice, a intelectualilor, a literaţilor şi a 
figurilor proeminente mondene, a cedat şi a permis reprezentarea publică care a avut loc 
la data menţionată mai sus, adică la 9 ani după prima comedie a trilogiei — Le barbier de 
Séville (1775). Partea a Il-a, La mere coupable — va fi reprezentată în 1792, neavând un 
succes de răsunet precum precedentele. Publicul aristocratic, în mod paradoxal, a fost 
absolut încântat de Le mariage de Figaro, satiră politică şi socială, în fond, distrându-se 
la denunțul defectelor proprii, aşa cum s-a întâmplat mai târziu (sec. XX) şi cu piesele lui 
Brecht aplaudate de reprezentanții de seamă ai capitalismului şi ai burgheziei. Mai târziu, 
Napoleon ar fi zis despre Figaro al lui Beaumarchais, ca în el era “revolutia deja în 
acțiune”? 

E posibil ca lui Mozart în alegerea subiectului să-i fi fost atrasă atenţia de 
succesul Bărbierului din Sevilia compus de Paisello în 1792. Da Ponte în mod evident a 
trebuit să restrângă proza comediei lui Beaumarchais pentru a face loc cât mai mult 
cântului şi al avantaja. 

S-au produs însă şi nişte transformări evidente parvenite prin trecerea de la 
comedie la operă, fiind vorba de accentuarea trăsăturilor comice, de operă buffa, în grupul 
personajelor auxiliare (Don Bartolo, Marcellina, Don Basilio) și reliefarea majoră a 
personajului Contesei, acea Rosina care în Bărbierul din Sevilla am cunoscut-o ca o 
foarte vivace și şireată fată, care acum ni se prezintă cu farmecul unei frumoase femei în 
pragul maturității, neglijată însă de soț (Contele d'Almaviva) care după ce a pus în scenă 
multe viclenii pentru a o sustrage tutorelui sau, Bartolo, acum se dedă la aventuri ieftine 
cu slujnice sau țărăncuţe (însă nu chiar în genul lui Don Giovanni din opera cu acelaşi 
nume, după cum va rezulta pe parcursul caracterizării rolului acestui personaj). 


78 Carlo Goldoni, Memorii, traducere în română de Victoria Rusu, Editura pentru Literatură Universală, 
Bucureşti, 1967, pp. 428-429 

9 Massimo Mila, Lettura delle Nozze di Figaro: Mozart e la ricerca della felicita, Edizione Piccola 

Există o diferență cronologică între Barbieru/ din Sevilla şi Nunta lui Figaro ce 
pune o subtilă problemă a vârstelor personajelor: pentru Contesă dacă presupunem că au 
trecut cam 15 ani şi ar fi avut 18 atunci (în Bărbieru/) acum ar avea puţin mai mult de 30; 
pe de altă parte Figaro ne apare ca un tânăr sigur de sine care urmează a se căsători, cu 
experienţă bogată, dar nu prea în vârstă faţă de Suzana. care are şi ea destulă experienţă. 
Personaje precum Bartolo şi Marcellina ar fi treubit să fie la o vârstă decrepită în cazul în 
care Contesa ar fi fost în pragul a 40 de ani. 

Propun ca în continuare să expunem datele generale despre operă pentru a ne 
forma o vedere de ansamblu : 

Titlul complet (original) ar fi Le Nozze di Figaro (Nunta lui Figaro) operă comică 
sau „commedia per musica” de Wolfgang Amadeus Mozart (1756 — 1791), libretul de 
Lorenzo Da Ponte, după comedia cu acelaşi nume de Beaumarchais. Prima reprezentaţie 
a avut loc la Viena, Burgtheater (Teatrul de Curte), 1 mai 1786. 


Prezentarea generală a personajelor : 

Contele Almaviva (bariton?! sau bas”); Contesa (Rosina, soprană), Figaro, 
valetul Contelui (bas în unele ediţii, bariton în altele, în practică fiind un bass-bariton, 
oricum cu un registru grav — până în LA! — bine timbrat şi sonor); Susanna, camerista 
Contesei, logodnica lui Figaro — soprană (am preferat scrierea numelui ei în română, 
adică Suzana); Cherubino, paj de curte (soprană, în rol travestit); Don Bartolo, medic al 
Sevillei (bas comic); Marcellina, guvernantă şi se pare că e şi fosta menajeră a lui 
Bartolo” (mezzo-soprană);, Don Basilio, maestru de capelă şi profesor de muzică (tenor); 
Don Curzio, judecător (tenor); Antonio, grădinar în serviciul Contelui (bas); Barbarina, 
fiica lui Antonio şi vară a Suzanei (soprană); Corul, compus din tărani, tărance, fete din 
popor, servitori; alte aparitii: țărani şi servitori. 

Locul şi timpul acţiunii: în castelul „Aquas Frescas ”™ de lângă Sevilla, în Spania, 
ce îi aparține Contelui Almaviva, acțiunea petrecându-se la sfârşitul secolului XVIII” 

Personajele Nunții lui Figaro de Mozart sunt nişte “aliaje” individualizate de 
forțe vitale ale sufletului ce se manifestă precum calități sau acţiuni. Sunt caracterizate de 
o concretețe dramatică şi psihologică specifică personajelor mozartiene (cu excepția 
Flautului fermecat care e cu totul specială“). Comedia lui Beaumarchais e o tipică 
comedie de intrigă fondată pe comicul de poziție mai mult, decât pe comicul de caracter. 
Această artă a păcălelii însă bineînţeles că ne arată detaliile fine ale personajelor de-a 
lungul acțiunilor lor ce se intersectează într-o densă reţea de interese, acţiuni şi reacții. 
Intriga în sine nu-l interesa prea mult pe Mozart, el derulând-o în măsurile rapide de 
recititativo_secco. Însă intriga are ca efect punerea personajelor în perpetuă mișcare 
permițându-le să dea la iveală noi şi noi aspecte ale caracterelor, dar în mod divers de 
staticitatea psihologică (în commedia dell’arte dată de tipologia măștii...) a tiparelor fixe 
din vechea operă buffa consacrate în aceeaşi terminologie a atributelor teatrale de prim 

amorez, prima-donna, mama nobilă, bas comic, caracterist, tenore di grazia, tenor 
eroic, ș.a., arătând o galerie de tipuri prefabricate, la care apelau din necesitate sau din 
obişnuință numeroşi libretişti sau compozitori. Cea mai mare cucerire în a două jumătate 
a secolului XVIII atât în muzica teatrală cât şi în cea instrumentală este posibilitatea 
exprimării sentimentelor eliberate (desigur, nu în maniera lui Beethoven). Acest — să-i 
spunem, oarecum — patetism reţinut până la reprimare, apare totuşi precoce în muzica lui 
Mozart. Facem diferenţa gândindu-ne la perioada muzicală Corelli — Bach — Händel — 
Vivaldi, şi punând în faţă o arie a lui Cherubino sau a Contesei, schimbătoare în 
coloratura diverselor stări sufleteşti, de dorință, de remuşcare, de volitivitate sau 
penitență, de umane contraziceri. În mod paradoxal oare, secolul luminilor e şi cel al 
sensibilităţii? Personajele lui Mozart au o sensibilitate schimbătoare şi imprevizibilă a 
vieţii. Muzica devine materia în care se substanţiază viața personajelor. Această mişcare 
perpetuă specifică naturii muzicii Nunții lui Figaro, şi nu cred că exagerez afirmând asta, 
e dată de iubire care este adevărata forță motrică a întregii comedii. Dragostea, ca forță 
pură a naturii amestecându-se cu alte impulsuri în fiecare din personaje scoate la iveală 
mereu noi feţe ale propriului eu fundamental. În Contesă, unindu-se cu resemnarea dă o 
autentică grandoare, în Cherubino încă nu iese din stadiul de vis şi de ne-conştiență 
lăsând astfel deschise cam toate posibilităţile etice. 


Nunta lui Figaro, operă buffa sau comedie? Comic, satiră şi ironie 

Tipul de comic din opera comică e diferit de cel din opera buffa. Eduard 
Hanslick, mare critic vienez, susţinător a lui Brahms şi atent observator al vieţii 
muzicale din a două jumătate a secolului XIX, a avut câteva obiecții de făcut?” în privinţa 
Nunții lui Figaro compusă de Mozart. Făcând o paralelă cu Bărbierul din Sevila al lui 
Rossini, consideră această operă clar încadrată în genul comic, deoarece în al sau prim 
Finale e un puls autentic vital plin de un comic ce se manifestă mişcare cu mişcare, mult 
mai rapid şi mai vesel decât în concertatii lui Mozart. El afirmă că aceştia sunt scăzuți ca 
număr, dar şi ca întindere faţă de numărul ariilor solistice. Şi aşa ajunge să afirme că 
Figaro mozartian e mai mult o muzică perfect frumoasă dar nu una de operă eminamente 
comică. Speculând convenţionala opinie a celestialei graţii (dulceți) mozartiene, tot el 
afirmă că sentimentul german a lui Mozart a avut o preferință pentru îmblânzirea, 
atenuarea elementelor buffe şi le-a preferat de fapt pe cele liniştite, sentimentale”. Le 
Nozze di Figaro nu sunt o farsescă operă buffa “a italiana” ci o operă de teatru liric de o 
asemenea înaltă concepţie încât toate vechile categorii, seria, comică, comedie sau 
tragedie se micşorează, pălind, în faţa laturii sale artistice autentice, necircumscrisă 
formulelor genurilor prestabilites?. După observaţia lui Hanslick, personajele minore ca 
Don Bartolo sau Don Basilio, în opera rossiniană sunt de un mare comic, fiind şi în 
centrul acţiunii, în timp ce în opera mozartiană sunt cam statice. Don Bartolo, Basilio şi 
chiar Marcellina reprezintă elementul comic crud în Nunta... din punct de vedere 
dramatic totuşi nesemnificativi, mai mult personaje de „încurcătură”, din punct de vedere 

muzical concepuți mediocru, nefiind o mare pierdere faptul că în aproape toate teatrele 
na x3 > S0 
lirice ariile lor sunt omise”. 


Hermann Albert, probabil cunoscând pozitia lui Hanslick, însă fără a-l nomina 
face o distincție clară: comicul lui Mozart are caracterul ironiei romantice, iar în opera 
buffa comicul e cel al satirei clasiciste . Dacă in general avem: comicul de nume, 


comicul de situaţie (redat de didascalie, tinând și de regia de montaj), comicul de limbaj, 
comicul de caracter, ş.a. specifice teatrului în proză. la Mozart acest comic se realizează 
şi prin _orchestraţia sa. Chiar dacă personajele auxiliare (Bartolo, Basilio, Marcellina) 
Mozart le apropie în realizare de opera buffa (lăsându-le totuşi libertate fără a le 
caricaturiza excesiv) cele principale sunt altfel concepute: au la bază ironia şi nu satira. 
În concepţia lui Albert Hermann, Mozart participă personal la bucuriile şi suferinţele 
personajelor principale tratându-le ca și trăiri ale sale, chiar dacă le reprezintă dintr-un 
punct de vedere mult mai elevat decât mediul lor. Această capacitate i-ar distinge în mod 
fundamental de lumea operei buffa care își mișcă personajele ici-colo precum pionii pe 
tabla de şah, fără compasiune, doar de dragul rezultatelor pur exterioare; de aici şi - în 
consecinţă - poziţia diferită a spectatorului față de adevărata operă de artă. La Mozart e 
vorba de un umor în mod fin ironic, diferit clar de opera buffa, unde se face apel doar la 
gustul pentru intrigă şi ... muşchii râsului. 


Argumentarea trăsăturilor Contelui Almaviva ca personaj de operă seria 


Recitativul şi aria Contelui (Maestoso-Presto, Allegro maestoso, in Re major, 4/4 
alla breve), din actul III, permit o caracterizare a personajului Contelui 
Almaviva, acesta reprezentând momentul de confuzie când el încearcă sa pună toate 
evenimentele petrecute în acea zi cap la cap ca şi cum ar reconstrui un puzzle. Recunoaşte 
pentru sine şi apreciază faptul că Contesa are un prea mare respect fata de ea însăşi și de 
demnitatea ei pentru a-l înşela. Suzana, în planul mai îndepărtat al scenei îndemnată de 
Contesă, îi lasă de înţeles Contelui că accepta propunerea lui, dialog materializat într-un 
duet (Conte-Suzana, Andante, La minor, 4/4, alla breve). Suzanei îi place totuşi sa fie 
curtată. În frazele Contelui întrevedem ceva puternic şi în mod straniu genuin în câmpul 
sentimental sau mai bine spus simţual, ceva legat de personalitatea viguroasă, aproape 
sălbatică şi dezlănțuită a sa dar “înlănțuită” de educaţia şi inteligenţa sa. În fraza sa 
magistrală declamată transpare limbajul nud al naturii, de o fierbinte pasiune senzuala; 
este mărturisirea fără perdea a tulburării sale pricinuita de Suzana. În opinia mea acesta e 
unul din momentele în care el se afla la granița tragicului, noi putând observa aici 
trăsăturile bărbatului în mod robust pasional si senzual, spre deosebire de caracterul unui 
simplu “fustangiu” sau al unui don-giovanni (în genul lui Casanova; să nu uităm că Da 
Ponte şi Casanova s-au cunoscut foarte bine”, motiv pentru care, cred eu, primul s-ar fi 
inspirat în alcătuirea caracterului de cuceritor superficial, din punct de vedere 
sentimental, al lui Don Giovanni”), care e bine pregătit în arta seducţiei dar are o inimă 

După acest duet, luându-și rămas bun, Suzana pleacă murmurând printre dinți 
ceva la adresa Contelui şi întâlnindu-se cu Figaro, fără a fi precaută îi spune: “Senza 
avocato, hai gia vinta la causa” (Fără avocat, ai şi câştigat cauza), cuvinte pe care 

Contele le aude dându-și seama ca i se înscenează ceva. Datorita orgoliului său, când de 
fapt ar fi trebuit sa se simtă rănit sufleteşte auzind asemenea cuvinte după ce tocmai i-a 
mărturisit Suzanei cele expuse mai sus, trece brusc într-o alta stare: stupefacție ce se 
transforma imediat în mânie. Astfel începe singura arie a Contelui din aceasta opera 
care e în stil de opera seria. 

Aşadar, recitativul şi aria Contelui, din actul III, în urmarea scenei a Il-a a 
aceluiaşi act, ne plasează în plin stil de operă seria fără acea umbra de ironie pe care 
Mozart uneori o alipea stilului operei seria în sânul operelor comice, întotdeauna prin 
acea dialectica a genurilor muzicale care era unul din instrumentele sale preferate. Aici nu 
e nici o umbra de caricaturizare. Contele aspira la demnitatea de personaj tragic, 
apropiindu-se de riscurile retoricii ce poate ceda unei schimbări sau mutații a intensității 
vocale corespunzătoare (cum am văzut în numeroase interpretări, dintre care o menționez 
pe cea a baritonului în vogă Dimitri Hvorostowsky). Ar putea fi abordată o anumită 
emfază sau infatuare, printr-o forțare a tonului, în aceasta arie celebră admirată de critici 
din raţiuni formale, în rest, fiind o piatră unghiulară din punct de vedere dramatic, 
deoarece face din Conte în mod definitiv personajul negativ al întregii acțiuni şi motor al 
dramei, el fiind cel ce dezlănţuie dinamica faptelor şi principal obstacol împotriva uniunii 
pacifice dintre Suzana şi Figaro, Contele Almaviva cu toate calitățile esențiale ce 
creează conflictul dramatic. Muzica lui Mozart nu îl glorifică însă nici nu-l judecă”. 
Împins de dorinţele sale răutăcioase, Contele traversează tot felul de emoții puternice, 
agitaţie, gelozie, furie, false speranţe de satisfacție, toate în afara de... fericire. El totuşi 
acceptă totul deoarece a vrut-o , iar muzica îl urmează. 

Aceasta furtuna de sentimente din sufletul Contelui se manifesta de aceasta data 
in forma unui recitativo-obbligato adică acompaniat de întreaga orchestra. Un asemenea 
tip de recitativ, foarte rar in opera seria chiar si înainte de Gliick, era un fapt excepțional 
în opera comica care rămâne fidela mai mult grăbitului recitativ secco, a cărui baza 
armonica era asigurata doar de clavecin (sau violoncel si contrabas): practic o abdicare 
aproape totala a muzicii în fata momentelor acțiunii şi a textului, care nu se pretau la o 
tratare lirica aşa de extinsă si bogata. 

Aceasta apariţie a recitativului acompaniat e fără îndoiala sigiliul operei seria care 
in acest punct intervine hotărâtor in Nunta lui Figaro. Doi factori muzicali traduc furtuna 
de sentimente din pieptul Contelui: frecvența schimbare a tempo-urilor (Maestoso- 
andante- reîntoarcerea la Tempo primo, toate acestea in doar 18 măsuri), şi 
“instabilitatea” tonală “neastâmpărată”, pe care unii critici o considera drept 
caracteristica generala a , pe care unii critici o considera drept caracteristica generala a 
întregii părți a personajului Contelui din toată opera, ca un simbol al sufletului sau plin 
de contradicții afective. 

Recitativul începe in Do major, pentru a modula in Sol major la sfârşitul celei de-a 
patra masuri. Însă imediat, în a cincia măsură, Presto-ul ataca în Mi major, modulând în 
La major deja in a doua măsura și concluzionând in Fa diez minor. In acest ton insolit si 
neliniştitor are loc frumosul episod Andante: trei masuri, in cursul cărora Contele trece 
printr-un moment de reflexie, imaginându-şi posibilele obstacole ce s-ar putea interpune 
planurilor sale de răzbunare (“Ma s'ei pagasse la vecchia pretendente?"). Discursul 
instrumental îşi împropriază cu subtilitate toate acestea într-o figura meditativa si 
misterioasa, repetându-se precum un chin. Când însă Contelui îi vin in minte posibilele 
alianţe si puncte de sprijin pentru cauza sa, iată înflorind la instrumentele cu coarde o 
încrezătoare nuanță melodica în Sol major iar discursul contelui, la început fracționat in 


” Albert Herman, op.cit., apud. M. Mila. ibidem., p. 123. 


scurte motive de perplexitate şi contradicție, se îndreaptă prompt spre concluzia 
suspendata pe dominanta (la) a tonalităţii Re major in care debutează aria propriu-zisa. 

Apelativul de maestoso apare din nou pentru a caracteriza mişcarea de allegro 
imponentă instrumentala se asociază solemnităţii ideilor muzicale cu scări mari de note 
descendente în Re major ce se aseamănă gesturilor de furie si dominare. Orchestra 
întreaga cu trompete şi timpane, e implicata în aceasta arie solistica, ca ăi cum ar fi vorba 
de un Final: lipsesc doar “duioasele” clarinete, al căror timbru moale nu ar fi avut prea 
multe de spus în aceasta infatuată manifestare a orgoliului rănit al onoarei ofensate. 


Evidenţierea tipologiei de personaj operă seria din punct de vedere muzical 
interpretativ prin analiza ariei Contelui în contextul operei comice 


Aria e o tipică “aria di collera” (de furie) conform meticuloaselor catalogări şi 
definiții în uzul melodramei secolului al XVIII-lea (poate reprezenta o curiozitate însă 
prima arie vocala scrisa de Mozart a fost chiar o asemenea arie”: “Va dal furor 
portata”). Scările de note descendente, duritatea ritmului cât şi amplitudinea intervalelor 
ne stabilesc indubitabil caracterul. Ritmul iambic al primului cuvânt — “Vedrò” — ne 
defineşte identitatea tematica. Să notam însă şi originalitatea cu care este construită fraza 
melodica: după prima parte: “Vedrò, menrr'io sospiro”, nu urmează, după cum era 
obiceiul in secolul XVIII repetiţia aceluiași modul secvenţat ascendent sau descendent. A 
doua parte a frazei — “felice un servo mio!” — adopta o cu totul alta figura, si începe cu o 
ascensiune asemănătoare efortului fizic unei persoane pe care o apasă o mare greutate. 

Chiar şi în arie predomină mobilitatea modulaţiilor tonale. De la începutul in Re 
major se trece la dominanta (La) pentru două măsuri de rapide triluri ale viorilor, apoi 
brusc în Mi major (dominanta dominantei), pentru a trece din nou în La major în repriza 
variată (al doilea Vedrò — masurile 44-45). Variația consta în faptul că melodia e ca si 
cum ar fi fost “telescopizata” iar obositoarea urcare, de această dată mai rapidă, având 
pătrimi, nu aşteaptă complementul direct (“felice_un servo mio”) ci merge direct pe 
indicația temporala: “mentr io sospiro” („în timp ce eu suspin...”). 


i + 












cetati mentr'io s- spi- rûs... fe _ i erun ser vn mi-o? eun 
ye 


În orchestra apare un element nou: durele şi imperativele triolete de şaisprezecimi 
ce se vor intensifica spre sfârşitul acestui episod, combinându-se cu rapidele grupuri de 
cate patru treizeci doimi. Acestei figuri melodice rostogolitoare substituie amplele scări 
descendente de la început ca şi cum ar fi un rezultat al fărâmitării. Mobilitatea tonala însă 
nu s-a stabilizat observând ca în a treia repriza variata a lui “Vedrò, per man d'amore” — 
introduce îndepărtata tonalitate a lui Re minor, menținând-o până la sfârşitul lui Allegro 
assai. Aceasta ultima însă se desfăşoară după cum am spus în totalitate în Re minor, cu 
repetiţia aceluiaşi episod din care izbucnește furioasa fraza: “Tu non nascesti, audace”, 
similara unui strigat sau unei explozii vocale. Perplexitatea, şovăială, obscuritatea au 
adormit însă de acum în inima Contelui, care se resemnează (oarecum) în dorința de 
răzbunare: soliditatea acestei noi unităţi interioare regăsite, în hotărârea de a acţiona, se 
manifesta în pasul rapid al bucății muzicale și în francheţea cu care e punctata de acum 
continuu tonica (Re major), către care se îndreaptă şi fac apel rezolutivele triluri ale părții 
violonistice orchestrale. Acest Allegro assai consta, după cum am spus, în repetiţia 
imediata a unui acelaşi episod astfel încât forma ariei ar putea fi văzută precum cea a unei 


"M. Mila, op.cit., p. 124. 








arii duble, unde prima secţiune e de două ori variată (deci: A — A” — A”), iar a doua 
având funcţie de “cabaletta””, fiind pur si simplu repetată: 
B-B. 

Într-adevăr chiar şi a Il-a parte suferă nişte variații mai ales vocale deoarece a 
doua oară contele se abandonează într-o vijelioasa vocaliză de triolete, ce constituie unul 
dintre ultimele adaosuri făcute întregii compoziții si a cărui oportunități muzical- 
dramatice par multora discutabile, apărată fiind vehement de alți critici specializați in 
opera mozartiană. 






fa, n gio- hi_ler mi fə, e gio. bi_lar mi fa. 


În paginile de critică însă și în indicațiile de regie scenică din numeroase montări 
ale acestui spectacol se regăsesc adesea opinii generale ce insistă asupra caracterului 
puternic şi primitiv al Contelui, şi asupra realei sale pasiuni pentru Suzana, care nu e un 
capriciu oarecare, ci ceva destul de profund pentru el, încercând un simțământ de gelozie, 
dureros de arzător (“di mia infelicita” — spune el) suferind şi din cauza orgoliului său de 
gentilom ofensat văzând a fi preferat un servitor în locul sau. Îl roade pe dinăuntru 
imaginea persoanei “iubite” (mai mult „simţual”, aş spune) în braţele unui alt bărbat, 
necontând dacă e nobil sau nu. 

Duetul precedent şi prezenta arie luată în discuţie rup orice val ce ar mai fi putut 
ascunde ființa profundă a Contelui făcând să apară sub masca omului de lume, figura 
unui bărbat adevărat, de temperament sangvin. Vanitatea sa masculină e la fel de mare 
dacă nu chiar depăşită de orgoliul său de “castă”. 

Continuând caracterizarea personajului pe baza observării multitudinii trăirilor 
ce se succed cu repeziciune pe parcursul singurei sale arii pe care am propus-o spre 
analiză în aceste pagini însă având în vedere şi modul în care se exteriorizează în acțiunile 
sale pe parcursul întregii opere, subliniez în primul rând pasionalitatea elementară care îl 
face mai violent şi mai sangvinic faţă de “contişorii” italieni ai secolului XVIII. Desigur, 
acesta este spaniol, ceea ce constituie o diferență dacă ţinem cont de ceea ce susține 
etnopsihologia. 

Dacă în Bărbierul din Sevilla a lui Rossini, Contele d'Almaviva are voce de tenor 
lejer, e un tânăr neastâmpărat, un gentilom în căutare de aventuri, avându-l ca şi complice 
pe Figaro (şi el are o voce de bariton mai înalt, mai puţin întunecată, reliefând caracterul 
de personaj tânăr), iată că în Nunta lui Figaro, de care ne ocupăm, Contele are o plină şi 
adultă voce de bariton cu inflexiuni mai sombrate, colerice. E ceva oarecum sumbru şi 
violent în el. Pentru micile sale capricii amoroase e dispus să lupte, să se războiască, să 
comită nedreptăţi şi abuzuri. Italienii se duc imediat cu gândul la Don Rodrigo, chiar 
dacă totuşi nu se pune problema unui suflet aşa de negru. Esenţial este faptul că acest 
Conte nu e un frivol, nu e doar un cavaler galant la vânătoare de aventuri. Atracția sa 

Scurtă arie a unei opere, cu mișcare vivace, de obicei la finalul unei scene sau a unui concertato, cf. 
Dizionario di italiano (I' Enciclopedia), în patru volume, vol. 21 (A - Dirim), Gruppo Editoriale L’Espresso, 
SpA, Roma, 2003, p. 450. 


pentru Suzana nu pare totuşi să fie, şi nu este, doar un capriciu: îl atrage, aţâțat fiind şi de 
rezistenţa ei, elementara pasiune sexuală, dragostea. însă (la un etaj inferior) ca un nud 
impuls uman originar, ceea ce, de asemenea, îl plasează deasupra orizontului superficialei 
galanterii “de etichetă”. Cu siguranță e o persoană experimentată (se apropie de vârsta de 
patruzeci de ani), cu strategii probate în timp, cu educaţie aleasă care-i rafinează pornirile 
în a-şi atinge scopul dar nu atât de mult încât să reușească întotdeauna să disimuleze 
impulsurile temperamentului sangvinic-coleric. 

Temperamentul acestui personaj pune serioase probleme de interpretare dacă 
avem în vedere specificitatea sunetului mozartian. Totuşi trebuie să menționez că Nunta 
lui Figaro, deşi denumită “operă comică” are și multe elemente de “opera seria” atât în 
ceea ce priveşte construcţia muzicală, dar şi a construcției personajelor principale, în mod 
deosebit cel al Contelui. Ne putem da seama de aceasta dacă avem în vedere caracterul 
ariei Contelui. 

Dacă pentru instrumentiști din punct de vedere stilistic-interpretativ e mai uşor să 
redea, de exemplu, suferinţa în accepțiunea mozartiană (dominată de propriul eu, fiind 
expresie a nobleței sufletești), pentru interpreţii vocali e mai dificil, fie din motive 
tehnice, fie din necunoaşterea sau neînțelegerea deplină a modalității în care trebuie 
cântat Mozart, ori neînțelegerea şi neaprofundarea corectă a personajului. Exemplul 
elocvent îl avem în cazul în care urmărim (auditiv sau şi vizual) interpretarea ariei 
Contelui din Actul III în concepția unor artiști lirici care au fost, iar alții sunt, în vogă. 

Concluzionând, observăm aşadar că în Contele mozartian e o componentă de 
natură aproape sălbatică, primitivă, ceea ce face din el un personaj disociat — cultură şi 
natură, conştiinţa de “castă” şi pasiune — şi nu e de mirare că un asemenea personaj se 
dezvoltă până aproape de tragic” amenințând să depăşească limitele de-a lungul 
elegantului fir epic pe care se brodează drama. Este evident, în urma studiului efectuat şi 
în opinie personală, că acest Conte nu e sub nici o formă un personaj de operă buffa. 


” Edward J. Dent, Mozart's Operas (London 1913) trad. It. Rusconi, Milano, 1979, pp. 125-126. 

asta Spiru Haret din 1898, prin reglementările ce priveau 


învățământul muzical, a creeat cadrul legal pentru înfăptuirea reformei, creind 
posibilitatea revizuirii și înnoirii conținuturilor programelor şi manualelor, dar şi crearea 
unor metodologii şi strategii didactice mai eficiente în realizarea finalităuilor educației 
muzicale.Efectul legii nu s-a lăsat prea mult aşteptat.Astfel preocupările personalităților 
timpului s-au evidențiat prin prezentarea unor noi oferte metodologice, atât teoretice cât 
ŞI practice, pe care vom încerca să le prezentăm în prezenta lucrare. 

Conceptul realizării unei educații muzicale pornind de la tradițiile autohtone 
folclorice şi religioase începe să se contureze în plan teoretic prin contribuţiile aduse de 
Alexandru Podoleanu, C-tin Cordoneanu şi Dumitru Georgescu Kiriac. Iniţiatorul 
noului concept, Al. Podoleanu, pornind de la argumente psihologice, propune ca în 
primele clase să se realizeze inițierea oral-intuitivăîin citit-scrisul muzical concomitent 
cu însuşirea după auz a unui repertoriu adecvat vârstei. Predarea propriu-zisă a primelor 
noțiuni să înceapa cu clasa a IV-a primară, continuându-se în clasele de gimnaziu, în care 
să se realizeze şi o educaţie artistică sistematică. Conceptul lui Al.Podoleanu în esenţă 
are la bază urmatoarele principii de actualitate şi astăzi: 

“ — educatia muzicală trebuie să contribuie la dezvoltarea facultăuilor estetice ale elevilor; 

- activitatea intelectuală şi înlănţuirea metodică a elementelor de cânt trebuie să se facă 
potrivit simțirii şi vârstei elevului, şcolarul trebuie să capete un ciclu restrâns de 
cunoştinţe muzicale dar să înveţe foarte multe cântece diferite ca factură,limita 
cunoştinţelor teoretice constituind-o gamele sol major şi fa major cu relativele lor; 

- spre deosebire de şcolile speciale de muzică unde predarea se face individual, în 
şcolile secundare învăţarea muzicii nu se poate face decât în comun” * 


In noul proiect de programă pentru învăţământul secundar , conceput şi propus de 
Al.Podoleanu , finalitatea educaţiei muzicale are ca obiectiv principal, nu transmiterea de 
cunoştinţe abstracte şi inutile, ci formarea deprinderilor de interpretare vocală a unui 
repertoriu de cântece şi a gustului pentru activitatea de cântare. Repertoriul propus 
cuprindea cântece la unison, la 2 şi 3 voci egale şi mixte, selecţionate dupa criteriul 
particulităţi- lor de vârstă ale elevilor, cu o tematică literară corespunzatoare şi o autenti- 
că valoare artistică. Pentru prima data constatăm introducerea într-o pro- gramă şcolară 
a melodiilor populare, a colindelor şi a cântecelor şcolăreşti compuse în spiritul 
melodiilor populare , avându-i ca  autori,cum am mai menționat, pe 
AL.Podoleanu,C.M.Cordoneanu si D.G.Kiriac. 

Adept al acestei concepţii, C.M.Cordoneanu publica in 1902 “Metodul scripto- 
sonic” iar in 1901 “Povăţuitor la noul metod pentru studiul muzicii vocale în şcoalele 
secundare” pentru clasele I şi a Il-a; în 1910 pentru clasele a Il-a şi a IV-a iar in 1914 
pentru cursul superior (clasele V-VII). 














Din aceste lucrări desprindem urmatoarele elemente de metodică: 
“]. Lecţia de muzică cuprinde 3 secvenţe: 

învăţarea dupa auz a unui cantec (în manual apare numai textul); 
învăţarea unei probleme teoretice fără aplicaţii în manual 

. învăţarea semnelor muzicale 

. Tipuri de lecţie de muzică: 

„de educaţie muzicală sau introducere, educarea simţurilor 

„de aplicare 

. Etapele învăţării unui cantec: 

. pregătirea elevilor prin intermediul textului 

. căntarea model de către profesor 

. învățarea pe fragmente” *2 

In sistemul prezentat se remarcă aderarea autorului la concepția inițiată de 
Al.Podoleanu cu privire la descongestionarea conținuturilor teoretice în favoarea celor 
practice. Din păcate însa, în plan aplicativ, exemplele muzicale prezente în manualele 
sale nu se ridică la standardele de calitate impuse în plan teoretic. Dacă în domeniul 
practicii muzicale, D.G.Kiriac are un aport deosebit în “românizarea” lecţiei de muzică, 
în cel metodico-teoretic este adeptul metodei lui George Pantillon — profesor elvețian 
care a propus învățarea solfegierii cu ajutorul unui mijloc didactic conceput de el „numit 
solfiator. In esență , metoda “Pantillon” şi mijlocul didactic inventat de acesta contribuie 
la conştientizarea deprinderii de solfegiere , evitându-se învatarea mecanica a solfegiilor. 
D.G.Kiriac traduce metoda Pantillon şi o publică in 1916, recomandând-o şcolii 
româneşti. “Cu toate elementele progresiste conţinute, solfiatorul,subintitulat solfegii in 
tablouri mobile reprezintă tributul lui Kiriac faţă de sistemele europene care ținteau să 
formeze copiilor deprinderi de solfegiere necesare în viaţa artistică organizată în familii, 
în biserică şi în cadrul societăţilor artistice. Este punctul cel mai îndepărtat al eminentului 
muzician român față de propria deviză Cântece româneşti în şcoală românească” *3. 

Conform programei propuse de  Al.Podoleanu în colaborare cu 
C.M.Cordoneanu şi D.G.Kiriac , la absolvirea ciclului gimnazial , elevul trebuia să aibă 
urmatoarele cunoştinţe muzicale : 

“ Să noteze un cânt pe care şi l-ar imagina; va fi in stare să scrie un cânt pe care l-ar auzi 
şi , în fine, să citească cântece scrise pe note şi cu text , fie singuri, fie împreună cu alții 
(...) Participând la clasa de cânt coral, el va mai poseda un repertoriu de peste 60 bucăţi 
corale şi mai presus de toate, va fi îndrumat spre construirea periodului melodic şi 
capabil de a participa cu succes la orice ansamblu coral”. *4 

Din cele prezentate, constatăm că dacă în plan teoretico-didactic s-a propus o 
programă cu adevărat nouă, în care regăsim aspecte de actualitate şi în zilele noastre, în 
plan metodologic-aplicativ , propunerile celor trei pedagogi, adică metodele şi manualele 
elaborate, nu reflectă contextual şi spiritul conceptului teoretic. Insă meritul 
incontestabil al acestora constă în deschiderea unei noi căi de evoluţie a didacticii 
muzicale românesti. Pe lângă cele relatate, semnalăm in cele ce urmează şi alte 
preocupări privind didactica muzicală, ale unor personalităţi din epocă, demne de luat în 
consideraţie. 

Astfel, loan Costescu elaborează în 1904 Mnemonica pentru studiul intervalelor , 
al gamelor si al tonurilor relative iar în 1913 Noul sistem de proponiment muzical 
elementar în două volume. După cum susţine autorul, prin aceste metode “se dobândește 
cunoştinţa sonurilor , a gamelor și a intervalelor , ca şi a celorlalte idei elementare 
musicale , semnele lor de notaţiune pe calea intuiţiei şi a dexterității” *5 

Urmărind acelaşi obiectiv, formarea deprinderilor de solfegiere, Marcel Botez propune 
o nouă metodă , inventând și un mijloc didactic muzical pe care îl numeşte concreson. 


O IP WI PP DVO IP 


Dispozitivul este alcătuit dintr-o scară prevazută cu 27 trepte mobile colorate în roşu şi 
galben , reprezentând sunetele naturale , respectiv cele alterate , prin care se stabileşte 
intonaţia pe cale vizuala şi rațională. Dispozitivul de fapt reproduce claviatura unui pian, 
pe verticală. Metoda şi mijlocul propus pune accent pe atragerea copiilor în activități cu 
caracter ludic,fiind recomandată pe tot parcursul școlarităţii, de la clasa I-a primară, până 
la ultima clasă secundară (a VII-a). In susținere metodei sale, autorul afirma că astfel se 
stimuleaza “puterea de percepţiune şi imaginatia lor (elevilor) în legaturaăcu jocul 
sunetelor care nu trebuie lăsate să se desvolte la voia întâmplării , ci numaidecat educate , 
cultivate , canalizate în anumite direcţii ... (prin folosrea acestei metode se ) ... poate 
depăşi faza actuală în care tocmai în cei mai potriviţi ani de îndrumare , de educațiune 
muzicală se face total abstracție de personalitatea copilului.” *6. 

Chiar dacă procesul de predare-invăţare se realizează prin intermediul activității 
de joc didactic, metoda utilizeaza de fapt aceeași cale, teoria şi solfegiul, neglijând 
elementele de cultură muzicală, deci limitând astfel educaţia muzicală. Evidenţiem 
aportul lui Marcel Botez prin luările sale de poziţie în diferite publicaţii privind anumite 
aspecte semnalate ca : neglijarea laturii educative şi recreative din şcoală ; dezinteresul 
manifestat de cei desemnaţi să coordoneze educaţia muzicală datorat “lipsei de întelegere 
şi sensibilitate artistică” , recomandând audiţia ca modalitate de cunoaştere a literaturii 
muzicale populare şi culte „precum şi abordarea elementelor transdisciplinare. Susţinând 
rolul educaţiei muzicale în clasele de liceu, el ia atitudine împotriva “protestului neghiob 
al celor care cer totala înlăturare a muzicii din liceu sau reducerea ei la o simplă 
maimuţăreala cu caracter exclusive de recreație sau exhibiție şcolară” *7 subliniind 
faptul că activitatea profesorului de muzică se afla permanent sub control prin 
programele muzical — artistice pe care le prezintă periodic în faţa colegilor , parinților, 
comunităţii , care de cele mai multe ori constituie singura carte de recomandare a şcolii. 

Un rol deosebit în evoluţia educaţiei muzicale în epocă l-a avut Mihail Grigore 
Posluşnicu , profesor al Liceului A.T.Laurian din Botoşani, unul din cei mai importanţi 
autori de manuale din timpul sau, dupa cum il considera cercetătorul şi pedagogul Vasile 
Vasile. Mihail G. Posluşnicu a fost şi primul care a realizat şi publicat in 1928 Zstoria 
muzicii la români prefațată de Nicolae Iorga, lucrare care a stat la baza alcătuirii unor 
manuale de istorie a muzicii introduse în 1935 ca materie de studiu la ultima clasă de 
liceu. In revista sa,Armonia, singura revistă de specialitate a profesorilor de muzică din 
acea vreme , a desfăşurat o intensă campanie publicistică privind modurile de realizare 
optimă a educaţiei muzicale în şcolile românești. Făcând parte din grupul de 
inițiativă, susține organizarea Congresului profesorilor de muzică (ce a avut loc în 3-5 
septembrie 1930) ce-și propunea schimbări legislative cu privire la statutul disciplinei şi 
al celor ce o predau. 

Problemele supuse dezbaterii „publicate de altfel şi în paginile revistei, erau: 

“a. asimilarea maeștrilor de muzică din ţară ca profesori şi desființarea inegalitatii față 
de ceilalți colegi; 

b. repunerea orelor de ansamblu coral în planul de învățământ şi în catedrele profesorilor; 
c. înzestrarea şcolilor cu materiale didactice specifice: pian , harmonium, gramofon, etc. 
şi amenajarea unor săli de muzică speciale; 

d. revenirea la notarea elevilor la această disciplină * *8 

Aceste demersuri nu au fost zadarnice, ele au fost adoptate şi legiferate în marea 
lor majoritate (mai puţin cel ce privea baza materială necesară disciplinei , deziderat care 
din păcate nici in zilele noastre nu este realizat decât la nivel de exceptie). 

Deosebite contribuţii privind realizarea educaţiei muzicale în şcoală au fost aduse 
şi de Gavriil Galinescu prin manualele elaborate de acesta pentru învăţământul secundar 
ciclul inferior (gimnaziu) intitulate conform cerinţelor epocii tratat de muzică. 








Elementele noi ce le aduce țin de domeniul citit-scrisului muzical. Astfel, în învăţarea 
sunetelor şi notelor, el renunță la sistemul tradiţional în care se pleca de la gamă, 
începand cu sunetul şi nota Sol, de la care se extinde cu tetracordul superior şi inferior 
ajungându-se pe această cale la gamă. In învăţarea duratelor , invocand logica 
matematică, el pleacă de la nota întreagă cu masura de 4/4 spre diviziuni cu masura de 
2/4. 

Dificultatea trecerii de la citire la intonare o rezolva prin utilizarea unor melodii 
populare simple uşor de reţinut. Manualele sale cuprind un numar mare de exemple 
muzicale din care profesorul are libertatea de a selecta în funcție de nivelul clasei precum 
şi noțiuni şi citate referitoare la istoria muzicii româneşti. Gavriil Galinescu a susținut şi 
abordarea interdisciplinară a fenomenului muzical prezentând şi modalităţi de realizare a 
acesteia precum şi considerarea muzicii ca factor de educaţie estetică, morală , sociala si 
natională ce contribuie la afirmarea personalității. Un salt calitativ în ceea ce priveşte 
elaborarea de manuale îl realizeaza Grigore Magiari , profesor la Liceul Spiru Haret din 
Bucuresti. In conformitate cu cerințele programei elaborate de George Breazul, aprobata 
în 1935 , acesta asociindu-se cu Nicolae Lungu, profesor la Liceul Aurel Vlaicu şi la 
Seminarul pedagogic universitar Titu Maiorescu , reface manualele lui Al.Ivela , 
reeditându-le într-o nouă variantă pentru toate clasele învăţământului secundar, inferior şi 
superior. 

“Aceste manuale numite Carte de muzica pentru clasa... vor supravieţui împreună 
cu cele ale lui G.Breazul pana la reforma din 1948” *9. 

Partizani ai conceptului că educaţia muzicală constituie o componentă a educației 
şcolare în formarea şi afirmarea personalității elevului, autorii îşi realizează manualele 
căutând şi reuşind în mare masură să întrunească cerințele exprimate de contemporanii 
lor cu privire la didactica muzicală. Ne referim în acest sens la calitatea stiințifică şi 
practică a conţinuturilor manualelor precum şi la gradul de accesibilitate al acestora. Ne 
exprimăm totuşi anumite rezerve în privința manualelor concepute pentru clasele ciclului 
secundar superior (liceu). Prin conținuturile lor, aceste manuale “devin adevărate 
enciclopedii muzicale, cuprinzând noţiuni de armonie şi contrapunct, dar mai ales repere 
ale culturii muzicale universale... Capitolele rezervate muzicii bizantine şi cântării 
liturgice polifonice sunt adevarate mostre de istorie a acelor genuri...(iar cele ce 
cuprind)...formele şi genurile muzicale (se remarca prin) ... materialul muzical foarte 
divers ce ilustrează fiecare specie. Autorii îndrăznesc să propună elevilor chiar 
fragmente din partitele şi suitele lui Bach sau arii wagneriene” *10 

Este evidentă afilierea autorilor la orientarea şcolii utilitarist intelectualiste 
europene. Vis-à-vis de asemenea conținuturi şi raportându-ne la nivelul de pregatire 
eterogen al elevilor ce veneau în ciclul secundar superior, avem serioase îndoieli de 
modul în care se atingeau standardele de performanţă urmărite. 

Tributari orientării şcolii active europene utilitarist-intelectualistă sunt şi profesorii 
şi pedagogii Dimitrie Cuclin şi C-tin Brăiloiu, personalităţi marcante ale culturii 
muzicale româneşti, care spre deosebire de ceilalţi autori , provin din mediul universitar. 

Dimitrie Cuclin, compozitor, estetician şi muzicolog , autor al primului Tratat de 
estetică muzicală (1933) , premiat de Academia Româna pe baza referatului semnat de 
George Enescu, autor al Tratatului de forme muzicale precum şi a 18 simfonii , operă, 
balete, muzică de camera, a avut preocupări şi în domeniul didacticii 
muzicale.Considerând „pe drept cuvânt, anacronic, modul în care se preda teoria muzicii 
dupa norme europene,ce era de domeniul sistemului tonal şi muzica populară 
românească de factură modală ce începuse să-si ocupe locul cuvenit în practica scolară, 
“Dimitrie Cuclin nu acordă în manualele sale locul cuvenit cântecului nostru popular; el 
preferă explicaţiile teoretice şi exerciţiile de citire şi intonare ca şi creaţiile proprii. 


(Faptul) ... reprezentând un regres , o întoarcere la vechile mentalități de a face din 
şcolile generale pepiniere ale învățământului superior. în dauna culturii generale , a celor 
ce-şi alegeau alte drumuri în viaţă” *11. 

Constantin Brailoiu, etnomuziclog şi compozitor. protesor la Conservatorul din 
Bucureşti, secretar al Societăţii compozitorilor români. fondator şi conducător al Arhivei 
de folclor al Societăţii compozitorilor români. membru corespondent al Academiei 
Române, membru al Societăţii franceze de muzicologie. autor al unor culegeri de folclor 
şi al unor studii folcloristice apărute în mari publicaţii europene , prin care a contribuit la 
afirmarea pe plan internaţional a etnomuzicologiei româneşti, creator al unor lucrări de 
muzică de cameră şi corală, cu preocupări în didactica muzicală, se înscrie însa în acest 
ultim domeniu pe aceeaşi linie cu D.Cuclin. 

In manualele sale pentru învăţământul secundar, problemele de teorie a muzicii sunt 
prezentate tot dupa normele şcolii europene iar cele practice constând într-un număr 
mare de solfegii, exerciţii şi exemple din literatura muzicală românească şi universală, 
prin care se urmareşte latura strict didactică în detrimentul celei cultural-artistice. 

Insă toate aceste căutări cu plusuri și minusuri, ce au dus nu de puţine ori la 
confruntări şi dispute ce caracterizează didactica muzicală românească în perioada 
analizată îsi vor avea însă finalitatea în opera didactică a lui George Breazul. 


Note: 

*] Vasile Vasile, Pagini nescrise din istoria pedagogiei şi a culturii româneşti, Ed.did. şi 
ped.Buc.,1995,p.155 

*2 *3 Op.cit. p.122-124 

*4 Op.cit. p.156 aput Podoleanu,Al. , Kiriac, D.G., Cordoneanu,C.M., Proiect de 
programă analitică pentru studiul teoretico-practic al musicii în şcoalele secundare , 
urmat de exemplificări asupra modului de punere în aplicare , în România 
musicală, Bucuresci, an X, nr. 5, 1-13 martie 1899, p.33-34. 

*5 Costescu,loan, Mnemonica pentru studiul intervalelor , al gamelor şi al tonurilor 
relative, Bucuresci, 1904, p.3 

*6 Vasile Vasile, op.cit. p.125 aput Botez,Marcel, Un ingenios mijloc de educaţie 
muzicală — concresor , Buc.,Cartea româneasca, 1937 

*7 Op.cit. p.180 aput Botez Marcel, Muzica în şcoala secundară: liceul, în Gazeta , 
București, 6 iulie 1934 

*8 *9 *10 *11 Op.cit p.172,182,183 

APARIȚIA TROMPETEI 


Profesor Sergiu Sandu 
Colegiul Naţional de Artă Octav Băncilă laşi 


Msi un instrument muzical nu s-a metamorfozat atât de mult de-a lungul 


timpului ca trompeta. Spre exemplu, tuba romană avea aproximativ 120 cm lungime și 
prezenta o țeavă conică cu un diametru de la 10 până la 28 mm. Trompeta naturală barocă 
avea 224 cm lungime, țeava sa cilindrică lungă având un diametru de aproximativ 12 mm. 
Diametrul țevii trompetei moderne în si bemol este doar puţin mai mic, lungimea țevii 
ajungând însă abia la jumătate, adică 130 cm. Trompeta în si bemol acut, care ocazional — 
şi pe nedrept — mai este numită şi trompeta Bach şi căreia Adolf Scherbaum şi Maurice 
Andre îi datorează renumele lor, nu are nimic în comun cu instrumentul baroc: ea are 
numai 65 cm lungime şi țeava sa îngustă are pe alocuri un diametru de mai puțin de 11 
mm. Trompetele timpurii nu aveau muştiuc şi nici pâlnie. Nici măcar nu se sufla în ele. 
Era vorba de fapt despre instrumente de tipul megafonului, având scopul de a distorsiona 
vocea instrumentistului. Pe teritoriul acustic aveau acelaşi efect ca şi masca în teritoriul 
vizualului. Vocile umane distorsionate aveau rolul de a alunga spiritele rele. Asemenea 
trompete de tipul megafonului erau întâlnite în ritualurile religioase şi magice, de 
înmormântare şi de apunere a soarelui. Ele erau utilizate numai de către bărbați şi ca atare 
erau identificate cu sexul masculin, spre deosebire de anumite forme de tobe care erau 
identificate ca fiind feminine. Asemenea trompete se mai pot întâlni şi astăzi în 
civilizațiile din Noua Guinee şi nord-vestul Braziliei. 

Instrumente înrudite sunt trompeta transversală africană, care nu poate fi însă 
numită trompetă în sensul propriu al cuvântului, deoarece ea este făcută din corn de 
antilopă, fildeş de elefant sau chiar, în unele adaptări, din lemn, şi trompeta din melc de 
mare din Oceania, un instrument cu rol de a da semnale şi de apărare împotriva spiritelor 
malefice, în strânsă legătură cu ritualurile de moarte, jertfă şi război. 

Egiptenii 

Trompeta egipteană era un instrument de cult şi de război, fiind numită în scrierea 
hieroglifică snb. În 1415 î.H. era utilizată exclusiv de către soldaţi. Descoperitorul 
trompetei se considera a fi zeul Osiris, care impunea folosirea ei în ritualuri rămase 
misterioase. Ca şi în cazul precursorilor trompetei, am încerca în van să căutăm o utilizare 
„muzicală”. Plutarh asemăna sunetul trompetei egiptene cu strigătul măgarului. 

În 1922, cu ocazia descoperirii senzaţionale a mormântului lui Tutankhamon 
(faraon al Dinastiei XVIII, cca. 1350 î.H.) au fost scoase la lumină două trompete 
egiptene. Una dintre ele este din argint, are 58,2 cm lungime şi are un diametru interior de 
la 1,7 până la 2,6 cm (pâlnia având 8,2), iar cealaltă, din bronz, are 50,5 cm lungime şi un 
diametru asemănător. Ambele au o pâlnie largă, fără însă a avea muştiuc, ci doar o 
rotunjire a capătului ţevii. Un al treilea instrument este păstrat la Paris, la muzeul Luvru. 

Asirienii 

Acest popor războinic (1160-625 î.H.), care se afla în 670 î.H. în punctul 
culminant al evoluţiei şi puterii sale dominatoare, cunoştea de asemenea trompeta. Din 
păcate, s-au păstrat până în zilele noastre doar desene ale unor soldați care cântă la acest 
instrument. 


Israeliţii 

Trompetele israeliților erau folosite exclusiv de către preoţi. Din capitolul 10 al 
cărţii a patra a lui Moise aflăm mai multe despre rolurile trompetei în societatea israelită: 
cu ele se dădea alarma, se anunțau adunările și însoțeau jertfele de recunoştinţă. 
Trompeta, numită „chazozra”, putea scoate două tipuri de sunete. După J.E.Altenburg 
(1795) „unul era un sunet spart şi modulat, întrerupt și fragmentat de diverse sunete, iar 
celălalt era drept şi neîntrerupt”. La ea puteau sufla unul sau doi preoți concomitent: când 
se suna adunarea întregii congregaţii suflau doi preoţi, iar când se suna adunarea nobililor 
şi bătrânilor, numai un singur preot mânuia instrumentul. Trompeta mai era utilizată şi la 
începutul recoltei, când preoţii dădeau două semnale, unul către miazăzi şi unul către 
miazănoapte. 

După o descriere a lui Flavius Josephus (37-100 d.H.), trompeta israeliților măsura 
45,72 cm. Aceste trompete sunt ilustrate şi pe Arcul de Triumf din Roma, ridicat de Titus 
în anul 70, după cucerirea Ierusalimului și capturarea tuturor obiectelor de cult. 

Trompeta era astfel pentru israeliți un dar de la Dumnezeu şi un instrument sfânt, 
folosit şi în scopuri militare, impresionând pe câmpul de luptă la fel ca în timpul 
rugăciunii la templu. J.E.Altenburg a pus un deosebit accent în scrierile sale pe rolul 
extrem de important al trompetei la Israeliţi, fiind unul dintre susținătorii restabilirii 
rolului în societate al trompetistului. Remarcabilă este natura dublă a trompetei care apare 
la acest popor pentru prima dată în istorie. 

Grecii 

Deşi suntem destul de bine informaţi asupra teoriei muzicii dezvoltată de greci, nu 
cunoaștem aproape nimic despre utilizările trompetei greceşti numite Salpinx. Se pare că 
era un instrument pur militar. Cântatul la trompetă era de asemenea o disciplină a 
Jocurilor Olimpice, şi se povesteşte despre un personaj numit Ahias, care nu numai că a 
câştigat de trei ori, dar în cinstea cunoştinţelor sale extraordinare se pare că i s-a ridicat o 
coloană onorifică. 

Din fericire, unul dintre aceste instrumente s-a păstrat. Provine din a doua 
jumătate a secolului al V-lea î.H. şi este păstrat astăzi la Museum of Fine Arts, Boston. El 
măsoară 157 cm, fiind mai lung decât chazozra israeliților şi este alcătuit din 13 piese 
cilindrice de fildeş, unite prin inele largi de bronz. Pâlnia delicată este turnată din bronz, 
la fel şi muştiucul, care reprezintă doar o simplă continuare a ţevii. Eschil descria sunetul 
Salpinxului ca fiind „tipător”. 

Etruscii 

Etruscii erau un popor extrem de iubitor de muzică. Sunetele flautelor lor atrăgeau 
animalele sălbatice în capcană, însoţind însă şi ritmul muncilor casnice obişnuite cum ar 
fi frământatul aluatului. Trompeta era la ei de asemenea un instrument militar. Eschil 
lăuda, în Eumenidele, sunetul tubei etrusce, tuba ryrrhenica (tuba tyreniană). Cele trei 
instrumente romane de suflat din alamă, tuba, liturus şi cornu, proveneau de la etrusci, 
care le utilizau la procesiuni şi în bătălii. După Vergiliu (în Eneida), vrăjitorii etrusci 
credeau că trompeta anunța voinţa zeilor sau chiar sfârşitul unei ere. 

Romanii 

Romanii aveau mai multe instrumente de suflat din alamă, din care două sunt luate 
în considerare ca trompete. Confuziile din scrierile vechi şi noi asupra denumirii lor au 
fost îndepărtate de către Meucci (1983, 1989, 1991). Toate instrumentele de suflat din 
alamă erau preluate de la etrusci, fiind fabricate din bronz, cu muştiuce detaşabile. 

Tuba era mai lungă decât chazozra, dar mai scurtă decât salpinxul. Un exemplar 
păstrat la Muzeul etrusc din Roma are 117 cm lungime, formă conică şi diametrul ţevii de 
bronz de la 1 cm la capătul cu muştiuc până la 2.79 cm la pâlnie. 








Buccina era un simplu corn de animal, nefiind, deci, o trompetă în sensul propriu 
al cuvântului. 

Cornu era un instrument lung, arcuit în forma literei G, nefiind astfel nici el o 
trompetă. 

Al patrulea instrument de suflat din alamă, /iturusul, era în formă de cârlig, sau în 
forma literei J şi înrudit probabil cu Karnyx-ul celtic. El a dispărut în jurul anului 100 
d.H., numele său supraviețuind câtva timp după aceea în limba poetică ca sinonim pentru 
buccina, astfel încât în literatura de mai târziu, mai ales în secolul al IV-lea, se ajunge la o 
confuzie completă între cele două instrumente. Se pare că liturus-ul era dedicat mai 
degrabă scopurilor religios-civile decât celor militare. Exemplarele care s-au păstrat au 
78, 79,5 şi 140 cm lungime. 

Trompetele romane erau în primul rând instrumente militare. Tuba era 
instrumentul infanteriei iar liturus-ul al cavaleriei. Despre semnalele lor povesteşte 
Flavius Vegetius, în tratatul său De re militari scris după înfrângerea armatei romane de 
către goți la Adrianopolis (378). Declinul maşinăriei de război romane era extrem de 
avansat, deşi Vegetius încearcă să susțină în acest tratat întoarcerea la vechile virtuţi, la 
disciplină şi curaj, lucru deja imposibil în acea perioadă. Vegetius scrie despre semnale: 
„Muzica legiunilor constă din tobe, cornu şi buccine. Tuba sună la atac şi la retragere. 
Cornu sunt folosite numai pentru a indica mişcarea steagurilor...Classicum (o denumire 
specială a buccinei sau a cornu) este rezervată comandanților superiori”. 

Sunetul instrumentelor romane era probabil orice altceva decât frumos. Vechii 
autori descriu sunetul tubei ca trezind frica şi teroarea, dur şi necioplit („horribilis”, 
terribilis”, „raucus”, „rudis”). Sunetul liturusului mai scurt era, în mod logic, „acurus”, 
ascuţit, dar putea să emită şi un sunet mare şi strident — în latină „srridor” şi „strepens”. 
Probabil că era nevoie de o presiune mare de aer pentru a cânta la el. Uneori suflătorii la 
tubă îşi legau obrajii — aşa-numitul Capistrum (căpăstru) al cântăreţului din aulos — pentru 
a împiedica umflarea exagerată a acestora. 

Instrumentele de suflat din alamă erau folosite de asemenea şi în arenă. Se pare că, 
într-adevăr, tuba şi cornu împreună cu orga cu apă romană numită hidraulus puteau fi 
auzite la luptele cu gladiatori. Începând cu jumătatea secolului al V-lea î.H. 
instrumentiştii militari romani au format două centurii şi aparțineau celei de-a cincea 
clase a cetăţenilor cu drept de vot. În timpul domniei lui Septimius Severus (193-211) li s- 
a permis să construiască colegii. Statutul unei asemenea legiuni se păstrează în Lambaesis 
(Africa de Nord); ea consta se pare din 35 de cântăreţi la cornu şi 37 de cântăreți la tuba, 
și un comandant numit optio. 

Tuba romană era de asemenea un instrument religios, fiind utilizată la serviciile 
religioase publice. Mai mult, anual se sărbătorea, după cum scrie J.E.Altenburg, 
„festivalul trompetiştilor (Tubilustrium), în luna aprilie, în ultima zi a quinquatriorum- 
ului, când se auzeau trompetele sunând în public, aşa cum se întâmpla în mod normal 
numai la jertfirea unui miel. Pe 23 mai se sărbătorea însuși trompetistul”. 

Vechii germani 

Încă din epoca de bronz a vechilor germani (1500-400 î.H.) se păstrează nişte 
instrumente de suflat din alamă extrem de ciudate, numite lure, care probabil erau 
utilizate în scopuri de cult. Cele aproximativ trei duzini de instrumente păstrate provin din 
Norvegia, Suedia, Danemarca, Germania de nord şi Irlanda. Cea mai mare colecție de 
lure se găseşte la Muzeul Naţional din Copenhaga. 

Forma lure-ului provine din cea a colţilor de mamut, care a fost apoi transpusă în 
metal, demonstrând o măiestrie desăvârșită a artei turnătoriei. Instrumentele, găsite mereu 
în perechi, au forma literei S, unde cea de a doua curbă se află la un alt nivel decât prima. 
Ţeava este conică şi nu se termină cu o pâlnie ci cu un disc plat, decorat cu diferite 


ornamente hemisferice. Trebuie de remarcat la acest popor evoluţia muştiucului: 


muştiucele timpurii erau o simplă lărgire a capătului țevii. în timp ce mușştiucele de mai 
târziu aveau deja forma modernă de cupă. Aceasta nu inseamnă însă că modalitatea de a 
sufla la Lure semăna în vreun fel cu arta de astăzi. Scriitorii antici vorbesc, fără excepţie, 
cu dispreţ despre sunetul acestor instrumente. care puteau fi auzite fie pe rând, fie 


simultan, fără a rezulta însă o armonie propriu-zisă, sau două voci, ci probabil 
aproximativ acelaşi sunet. 

Celţii 

ȘI celții au un instrument militar asemănător cu trompeta, numit Karnyx. El s-a 
dezvoltat, asemenea liturus-ului roman, din asocierea dintre o țeavă şi un corn de animal, 
rezultând un instrument în formă de cârlig. în întregime din bronz. Instrumentele timpurii 
aveau o pâlnie fantastică în forma unui cap de dragon şi sunt ilustrate din 113 d.H. pe 
Arcul lui Hadrian din Roma. Se pare că acest instrument a influenţat ceva timp forma 
liturus-ului, deoarece acesta a preluat capul de dragon, liturusurile mai timpurii şi mai 
tipice fiind extrem de simple. 

Până la chazozra israeliților, fabricată din argint prelucrat, se pare că toate 
trompetele de metal din perioada antică erau fabricate din bronz printr-un procedeu 
special. Astfel, prin această metodă se dădea forma dorită a țevii — fie dreaptă, ca la tuba 
romană, fie curbată, ca la lure — unui nucleu de ceară acoperit de un strat de argilă. Când 
bronzul topit era turnat înăuntru ceara se topea, rezultând o ţeavă cu pereţii proporţional 
de groşi. Se pare că sarazinii au fost primii care au descoperit metoda de fabricaţie din 
alamă subțire. 

Remarcabil la diferitele popoare este utilizarea militară, respectiv religioasă, din 
timpuri preistorice până la romani. Dintre popoarele cu vechi civilizaţii şi culturi, israeliţii 
erau fără îndoială cei care acordau trompetistului cel mai înalt rang social: la trompetă 
cântau numai preoții. 

Trompeta antică servea exclusiv ca instrument de semnal, fără a contribui în nici 
un fel la producerea de muzică în sensul din zilele noastre. Sunetul acestor instrumente a 
fost descris ca înspăimântător şi asemănat cu răgetul unui măgar. 

India 

Trompeta din sudul Indiei este asemănătoare cu cea asiriană şi egipteană, având 
75 cm lungime, o ţeavă cilindrică largă, şi o pâlnie conică îngustă. Trompeta indiană nu 
avea muştiuc deoarece instrumentistul trebuia să sufle în două instrumente în acelaşi 
timp. 

Trompeta din melc de mare numită în sanscrită Sankha este menţionată doar 
datorită utilizării sale exclusiv religioase. În Ziua Judecății de Apoi, când lumea va 
dispărea în flăcări, zeul Shiva va sufla în trompeta aceasta — la fel cu cei 7 îngeri din Noul 
Testament. 

Trompeta din nordul Indiei este mai modernă şi se pare că provine din trompetele 
din Asia Centrală şi din Orientul Îndepărtat, sau cel putin e înrudită cu acestea. Ca şi 
trompeta chineză, ea este conică și subțire şi constă din patru piese distincte, ale căror 
capete sunt prevăzute cu mânere. 

Chinezii și Tibetanii 

În afară de trompeta din melc de mare, utilizată de marinari şi preoți budişti, exista 
în China o trompetă de metal extrem de lungă și cilindrică, care era sprijinită de pământ 
în momentul când se sufla în ea. În loc de pâlnie, această trompetă avea un cilindru lung 
ŞI larg din lemn, fier sau alamă. Ţeava se introducea pur şi simplu în acest cilindru. Acest 
tip de trompetă era utilizată la înmormântări. 

Trompeta obişnuită chinezească, din metal, își are originea în Mongolia, unde este 
numită rapal şi constă dintr-o ţeavă conică îngustă, alcătuită din două sau trei piese 








distincte delimitate unele de altele prin mânere (ca şi în cazul trompetei din nordul 
Indiei), şi dintr-o pâlnie extrem de largă. 

Trompeta tibetană uriaşă, numită dung, poate atinge o lungime de trei metri. Ea 
este fabricată din cupru, are o ţeavă conică şi constă de asemenea din mai multe piese 
distincte cu mânere. Ea este utilizată la ritualurile religioase, întotdeauna în perechi şi 
sprijinită de pământ. Ca multe alte instrumente asiatice înrudite, dung-ul are un muştiuc 
larg dar extrem de plat. Acest instrument produce doar trei sunete profunde şi asurzitoare. 

Şi la instrumentele asiatice putem observa aceleaşi caracteristici comune ca şi la 
cele preistorice şi antice. Ele sunt utilizate aparent numai în ritualuri de cult şi poate ȘI în 
războaie, o utilizare „muzicală” în sensul termenului vestic de „muzică” fiind și aici 
exclusă. Deosebit de remarcabilă este prezenţa a mai multor mânere. La trompetele 
asiatice mânerul servea ca delimitare între piesele componente, deoarece mai multe părți 
distincte ale țevii se introduceau una într-alta, în manieră telescopică, compunând 
instrumentul. Mânere rudimentare pot fi observate și la instrumentele vechilor germani; şi 
aceste instrumente sunt constituite din mai multe piese, dar care nu sunt însă introduse 
unele într-altele. Mânerul ne este cunoscut nouă, europenilor, abia de la trompeta naturală 
barocă încoace, unde avea însă un caracter pur ornamental. Probabil că mânerul a ajuns în 
occident undeva în timpul cruciadelor, prin intermediul sarazinilor. 

PRIVIRE GENERALĂ ASUPRA CREAȚIEI CORALE ROMÂNEȘTI 
PENTRU COPII 


Protesor Sârbu Anamaria — Georgiana 
Liceul Teoretic Lucian Blaga Constanţa 


ASPECTE GENERALE 


Di vastul evantai de destinații ce constituie ținta demersurilor artistice 


creatoare, aceea adresată copiilor este poate cel mai greu de abordat, adultului nefiindu-i 
uşor a renaşte o lume de mult pierdută, a regăsi sâmburele de puritate şi adevăr ce 
subzistă în adâncurile ființei fiecăruia dintre noi. 

Sunt scriitori care, judecând greșit puterea de înţelegere a copiilor, mimează 
candoarea cu dulcegării duioase, sau sunt prea didactici, greşesc doza de absurd, 
subapreciind instinctul copiilor de a sesiza falsul, de a nu avea încredere în cei ce se 
prefac. 

Pe de altă parte, sunt scriitori care rămân la scheme sărace şi previzibile, oferindu- 
le copiilor o creație la al cărei sens nu ajung, pe care o învață mecanic, creându-le uneori 
o aversiune durabilă pentru poezie, neștiind că din acele versificări tocmai poezia lipseşte. 

De aceea este mult mai greu decât s-ar crede să scrii pentru copii, să găseşti tonul, 
temele, vocabularul potrivit. Nu este o întâmplare că marii poeţi au scris şi cele mai 
frumoase poezii pentru copii, cum este, de pildă, Tudor Arghezi. 

Adevăraţii creatori au scris versuri a căror muzicalitate, ingeniozitate şi ritm le fac 
să se întipărească în minte fără niciun efort, să fie recitate cu plăcere şi repetate mereu, 
aidoma unui şlagăr. Aceste versuri au miraculoasa putere de a ajunge la copilul din 
fiecare, la acea zonă de prospețime, de uimire bucuroasă, de încredere că fraternitatea, 
iubirea, prietenia, frumusețea, predomină în lume. De aceea, într-un demers componistic 
cu o asemenea destinaţie, o importanță covârșitoare o reprezintă alegerea textului, care 
trebuie să fie de foarte bună calitate. Adresându-se unei perioade de maximă receptivitate, 
de formare a opiniei şi de dezvoltare a simțului estetic, textele trebuie să asigure un model 
arhetipal ce va deveni suport în aprecierea corectă a valorilor, în construirea unei 
personalități armonioase. 

Tematica extrem de diversă, ne integrează în lumea plină de mistere a naturii, 
florile, animalele, gâzele şi plantele, anotimpurile şi fenomenele naturii oferind pe rând 
prilej de încântare sau îngrijorare, teamă sau bucurie, tristeţe sau extaz, devenind cadru de 
desfăşurare a unui noian de trăiri la care ne raportăm, de la care învăţăm, dar la care nu 
putem rămâne indiferenți. 

Alcătuirea muzicală urmăreşte dinamica sugerată de text, formând un tot unitar, în 
care elementele se determină şi se interdirecționează reciproc. Autorul găseşte resurse 
pentru exprimarea unei multitudini de idei și sentimente, reliefând cu grație şi 
sensibilitate nuanțele trăirilor afective, găsind cadrul ideal pentru fabulă sau ghicitoare, 
subliniind nostalgia unui cântec de leagăn sau a unui colind, asigurând dinamica unui Joc 
sau spaţiul ideal de manifestare a clocotului pieţii. 

Sistemul modal, prin complexitatea sa, oferă posibilități nelimitate de exprimare, 
astfel încât tematica, oricât de variată, îşi găsește cadrul optim de abordare. 

Materialul modal utilizat cuprinde formaţiuni oligocordice prepentatonice ŞI 
pentatonice, hexatonii, heptatonii, moduri acustice şi moduri populare, precum şi moduri 
artificiale. Melodia conţine însă în plus ceea ce niciun mod nu poate da: expresie, 
varietatea desenului, diversitatea valorilor şi accentele, o structură proprie. 

Foarte bine reprezentate sunt modurile populare, folclorul românesc fiind terenul 
de afirmare a unei mari varietăți modale, datorită atât tradiţiilor istorice, cât şi fanteziei 
creatoare şi inovatoare, în permanentă acțiune a cântărețului anonim. Întâlnim melodii ce 
se desfăşoară într-un cardu modal diatonic, melodii ce apelează la puterea de seducţie a 
modurilor cromatice sau la farmecul natural al modurilor acustice. În tehnicile de 
construcţie sunt întâlnite frecvent structuri antifonice, care reprezintă avantajul reluării 
materialului sonor, repetarea alternativă a acestuia înlesnind reținerea şi perfecționând 
executarea. 

Tehnica imitaţiei este amplu valorificată; imitația strictă, cât şi imitația la diferite 
intervale; prin acest procedeu este înlesnită însuşirea materialului sonor, imitația fiind de 
altfel o componentă esențială a vieţii psiho-afective a copilului. 

O tehnică des utilizată este cea a canonului, interpretat cu plăcere de copii. 
Deseori pentru variaţie şi pentru efectul modificării timbrale, este folosită inversarea de 
planuri. O tehnică de mare efect este cea a ecoului, în care un grup coral intonează tema, 
iar alt grup repetă identic ultima parte a acesteia, evocând depărtarea. Printre procedeele 
care îmbogăţesc conţinutul expresiv al cântecelor se numără ostinato-ul şi pedala. 

Mulţi compozitori valoroşi şi-au îndreptat atenţia către această lume minunată a 
copilăriei, realizând adevărate bijuterii muzicale. Dintre aceştia amintim pe D. G. Kiriac, 
Timotei Popovici, Alexandru Paşcanu, Myriam Marbs, Dan Voiculescu, Dan Buciu. 

Din vasta creaţie corală adresată copiilor aş dori să mă opresc asupra unei lucrări 
aparținând compozitoarei Myriam Marbe, O poveste, creionând o mică analiză muzicală a 
acesteia. Îmi propun să realilzez acest lucru în dorința de a acţiona ca un impuls în 
stimularea profesorilor de a aborda un repertoriu coral mai puţin valorificat şi totuşi atât 
de generos şi complex în informaţie muzicală de calitate. 


O POVESTE - MYRIAM MARBE 


Pentru Myriam Marbé, muzica corală constituie poate latura cea mai izbutită a 
activităţii creatoare. În ceea ce priveşte creaţia corală pentru copii, compozitoarea a dat 
naştere unui ciclu de madrigale deosebite, cu o tematică multiplă, cu o varietate ritmică 
deosebită, precum şi cu un melos cantabil. 

Lucrarea O poveste face parte din culegerea de coruri pentru copii Suntem a țării 
primăvară, 1963. Versurile îi aparțin poetului Paul Aristide. Poezia cuprinde 21 de 
versuri ce se pot grupa în cinci strofe: 


„Spune unde se ascunde Stelele sunt sori, planete 
Soarele când se culcă în unde? Printre ele, cu rachete 

lată! Să prindă soarele Vom zbura, hai la plimbare 
lată! Luna cum fuge cu stelele. Acolo sus, spre Carul Mare, 


Dar greu e ziua-n amiaza mare. 


Stele nu a mai găsit Stelele schpesc într-una 

Căci pe valuri legănate Uite, depăşim şi luna... 

S-au lăsat de somn furate Şi racheta s-a tot dus! 

Şi s-au stins, au adormit. Tot mai sus, mai sus, mai sus!” 


lată! Povestea s-a sfârșit. 


Acum spre şcoală am pornit 
Căci vrem toți să învăţăm, să navigăm, 
Către zare, înspre soare. 


Versurile au 7. 8, 9, 10 sau 11 silabe. 


Rima strofelor este pereche (1 — 2; 3 — 4). exceptând strofa a doua care are rimă 
îmbrătişată (1 —4; 2-3). 


Structuri formative sonore 

Lucrarea este compusă pentru un grup coral pe trei voci şi solo. 

Sintaxa oscilează între scriitura polifonică, monodia acompaniată şi eterofonoie. 
Caracterul lucrării este unul liric, cu o scriitură aerată, de o largă respirație. 

Forma piesei este strofică (două strofe) + Codă. Strofa I se întinde pe parcursul a 
30 de măsuri, cea de-a doua strofă pe parcursul a 33 de măsuri, iar Coda cuprinde 6 
măsuri. În cadrul fiecărei strofe se disting trei secţiuni, primele două fiind asemănătoare 
din punct de vedere al scriiturii, dar diferite ca şi structură modală, iar cea de-a treia 
secțiune sintetizează cele două structuri modale, construcția sa melodică bazându-se pe 
elemente din cele două structuri modale. Structurile modale utilizate sunt următoarele: 





acustic pe mi bemol cu treapta a VI-a mobilă 


Za 


eolian pe mi cu treptele III, IV şi VI mobile 


Jocul major-minor al terţei, caracteristice zonei modale, îşi face apariția în această 
lucrare, în construcția melodică a modului eolian pe mi. 

Lucrarea debutează cu un moment eterofonic, ce se desfăşoară la vocile II şi III pe 
parcursul primelor cinci măsuri, „nodul” eterofonic fiind reprezentat de sunetul mi bemol. 
Ambele voci evoluează în cadrul a două structuri oligocordice, fiecare a câte patru sunete, 
reprezentând cele două tetracorduri ale modului acustic pe mi bemol: 

A Moderato 














Vocea I propune două inserții melodice diferite din punct de vedere ritmic faţă de 
vocile II şi III pe următoarea structură oligocordică: 








Există un model ritmic generator ce în prima secţiune este supus repetiţiei, iar cea 
de-a doua secţiune îl aduce recurent şi inversat (inversarea recurenței): 





recurența 


Cea de-a doua secţiune se desfăşoară într-o scriitură polifonică de tip fugarro, 
(motivul ritmic recurent este supus inversării): 

ia-ti — lu-na cum fv = ĝe, atele — Drev e, Ži -uż -n6 -mia - za ma-re, 
secțiunea încheindu-se într-o scriitură armonică izoritmică: 
sempre. +. AI sempre cresc, 
=> >, = — 

sempre cresc, 

du - pă 
fugi gü - pă soa - rE Cê go - Qo - rel 
După o pauză generală de o măsură (2/4) debutează cea de-a treia secțiune într-o 


scriitură omofonă, a unei monodii acompaniate (vocea I), suportul armonic fiind 
reprezentat de un mers paralel de terțe mari la vocile II şi III: 





più mosso 

Trecerea de la o strofă la alta, precum şi apariția Codei se realizează prin 
enarmonie: 

Din punct de vedere metric se remarcă prezența măsurilor alternative simple 
(binare şi ternare) cu cele compuse omogen (binare) şi cele compuse eterogen (mixte): 
2/4, 3/4 , 4/4, 5/4. Astfel profesorul va folosi figurile de tact corespunzătoare acestor 
măsuri: 





2/4 3/4 

Profesorul ce va lucra această piesă la ansamblul coral va ține cont de 
următoarele: din punct de vedere ritmic, singura dificultate o reprezintă acel motiv ritmic 
generator aflat în starea sa normală sau recurentă. Astfel profesorul va lucra cu corul 
acest motiv ritmic, extrăgându-l din context, mai întâi pentru stabilirea ritmului, apoi 
pentru acuitatea intonaţiei. Fiecare motiv va fi lucrat separat pentru stabilirea intonaţiei, 
apoi suprapuse aşa cum apar în lucrare. 

Profesorul va ţine seama şi de agogica notată cu precizie în partitură, precum şi de 
dinamica acesteia, construind lucrarea în funcţie şi de aceste două caracteristici. 
Protesorul — dirijor va apela la un mod de articulaţie non-legato, pentru o cât mai bună 
ritmicizare şi precizie în efectuarea motivului ritmic generator de către cor, fără însă a 
omite să lucreze cu o mână stângă flexibilă, asigurând astfel expresivitatea întregii lucrări. 








CONCLUZII 

Prin această analiză am dorit să subliniez câteva aspecte compoziționale complexe 
folosite într-o creaţie corală ce se adresează exclusiv copiilor. Aşadar creația corală 
pentru copii dispune de un material analitic bogat, din păcate nefiind valorifcat la 
adevărata lui valoare din punct de vedere interpretativ. Cu siguranță generaţiile actuale 
dar şi viitoare de profesori de educație muzicală vor milita pentru o cât mai largă 
răspândire în şcoli a repertoriului coral românesc adresat copiilor, acesta fiind un adevărat 
tezaur național ce aşteaptă a fi redescoperit. 

CONCEPŢIA LUI GEORGE BREAZUL ÎN REALIZAREA 
REFORMEI ÎNVĂTĂMÂNTULUI MUZICAL ROMANESC 


Profesor Sâsâiac Valentin 
Scoala Garabet Ibrăileanu Tg. Frumos 


5 5 etanse fenomenului muzical în viața poporului nostru, 


păstrarea şi continuarea tradiției muzicale de-a lungul timpului, din generație în 
generaţie, este rodul muncii unui proces educativ care, conştientizat sau nu, a existat , 
desfăşurându-se fie sporadic, întâmplător, individual, cu un scop imediat, apropiat, fie 
sistematizat , institutionalizat, mai târziu, având la bază principii şi metode didactice puse 
în slujba realizării unor obiective propuse, cu extensie în viitor. Aşa cum s-a amintit 
anterior, cultura muzicală pe teritoriul carpato-dunărean îşi are obârşia în îndepărtate 
timpuri istorice, muzicii atribuindui-se un important rol în societate. Acest rol educativ, 
consemnat încă din scrierile antichităţii, s-a perpetuat concomitant cu fenomenul muzical 
însuşi, devenind o permanenţă în şcoală şi în preocuparile pedagogilor şi metodiştilor. În 
acest sens, “tradiţia învățământului muzical românesc a înscris însemnate momente în 
evoluţia gândirii metodice, specifice acestui obiect de învățământ, încrustând pe rabojul 
filelor de istorie numele unor proeminente figuri de maeştri de muzică şi profesori care 
prin înflăcărarea lor patriotică şi profesională au reprezentat odinioară adevărate făclii de 
cultură muzicală şi călăuze pe calea năzuinţelor de afirmare națională” * 1 

Aspiraţiile acestora au fost încununate prin tenacitatea preocupărilor eminentului 
profesor şi pedagog George Breazul. Stăpânind temeinice cunoştinţe pedagogice şi 
didactice, însuşite şi printr-o activitate desfășurată efectiv la catedră, George Breazul 
sesizează şi demonstrează în studiile sale deosebitul rol ce îl are muzica în educaţia 
școlară. Componentele psihologice, morale, religioase, estetice şi sociale ale educaţiei se 
vor realiza numai dacă muzica va fi înțeleasă şi tratată în procesul educativ ca artă şi nu 
ca dexteritate. Referitor la acest deziderat, George Breazul consemnează: “Numai privită 
ca artă, muzica poate descoperi valorile morale, naţionale, religioase, sociale şi estetice 
cuprinse în structura ei. Aceste valori trebuie să fie împărtăşite copilului, să fie aplicate 
ca bunuri educative în activitatea didactică şi să fie nazuită trăirea, priceperea şi 
asimilarea lor de către copil şi adolescent.” *2 

Plecând de la o profundă cunoaştere a fenomenului muzical românesc, George 
Breazul evidenţiază în studiile sale valenţele artistice și educative ale acestuia. Expresie 
fidelă a psihologiei româneşti, cântecul popular este , în concepţia pedagogului, 
materialul didactic cel mai potrivit, cel mai la îndemană şi cel mai apropiat de ființa 
copilului român. Prin urmare, cântecul popular este mijlocul cel mai sigur de realizare a 
obiectivelor educaţionale în şcoala românească. Prin familiarizarea încă din leagăn cu 
acest cântec, pentru copilul român nu va constitui o dificultate înțelegerea expresiei şi 
semnificaţiilor morale, naţionale, religioase şi estetice exprimate prin limbajul sonor al 
cântecului popular ce trebuie să îl învete. Drept consecință, receptarea, întelegerea şi 
reproducerea acestui limbaj nu va constitui o problemă dificilă iar atunci când expresiei 
și semnificației limbajului muzical se adaugă şi expresia şi semnificația graiului 
românesc, rezultatul nu poate fi decât cel propus şi urmărit. Subliniind acest aspect, 
George Breazul afirma: “... prin cântece bine alese va fi urmărită cultivarea 
sentimentului naţional, solidaritatea socială, abnegaţia şi jertfa pentru binele obştesc, 











trăirea faptelor de eroism ale străbunilor, legătura cu atmosfera sufletească şi cu natura 
locului natal, cu îndeletnicirile şi tradiţiile regiunii.”*3 

Analizând ideea expusă, ajungem la concluzia că nimic nu i-a scăpat pedagogului. 
Obiectivele educaționale ce stau în faţa şcolii româneşti revin şi muzicii ca disciplină de 
studiu. În cele ce urmează, vom încerca prin exemple extrase din manualele sale şcolare 
să aducem un argument în plus în susţinerea celor consemnate. Componentele 
educaţionale le vom denumi prin termenii folosiţi de pedagog aşa cum îi găsim în citatul 
menţionat anterior. Astfel: 

- sentimentul național se cultivă prin cântecele: Sunt român, Ţara mea, Hora, Hora 
mare, Limba românească, Drag mi-e jocul românesc, Românaşul, Limba noastră 

- solidaritatea socială se cultivă prin cântecele: Sunt român, Tara mea, Pui de şoimi, 
Răsună codrul 

-  abnegaţia şi jertfa pentru binele obştesc se cultivă prin cântecele: De-a soldții, Sunt 
român, Tara mea, Trandafir frumos, Mama lui Ştefan cel Mare, Marşul lui lancu 

- trăirea faptelor de eroism ale străbunilor se cultivă prin cântecele: Mama lui Ştefan 
cel Mare, Marşul lui lancu 

- legătura cu atmosfera sufletească şi cu natura se cultivă prin cântecele: Lună nouă, 
Treci ploaie, Melc, melc, Rățişoara mea, Căţeluşul, lepuraşul, Rața, Mâţa, Cloşca, 
lepuraşii, Puii de cioară, La pădure, Vine primăvara, Porumbiţa, Mamei, Graiul 
animalelor, Florile, Soarele , Fluturele, Cucul şi corbul, Barza, Primăvara, Cucule, 
pasăre sură, Plopul, Cântec de leagăn, Miorţa, Doina, Hora, Sub poale de codru 
verde, Sărbătoare, Pe cel deal îndelungat, Codrule, codruţule. 

-  Îndeletniciri (educația prin şi pentru muncă) se cultivă prin cântecele: La moară, 
La padure, Piticii de la munte, La plug, Fierarul, La mure, Dogarul, Cucul şi 
plugul, Tulesc oile la vale, Moara. 

- tradiții (dragostea față de obiceiuri şi credinta strămoşească) se cultivă prin 
cântecele: Sorcova, Colinda, Sfinte Dumnezeule, Cruce în cer Râurel de ploaie, 
Cruce bună. 

După cum se observă, ponderea o deţin cântecele ce exprimă legătura cu atmosfera 
sufletească şi cu natura. Având în vedere că exemplele citate sunt extrase din manualele 
pentru clasele I-IV din învățământul primar, faptul este cât se poate de firesc în 
concordanță fiind cu particularităţile de vârstă ale copiilor. Şi tot legat de particularitățile 
de vârstă este faptul că multe cântece din aceste manuale sunt însoțite atunci când sunt 
cântate de diferite mişcări şi chiar de joc sau dans precum: Hop hop, Copilaşi, Ala bala, 
Lună nouă, Numărătoarea, La pădure, Hora mare, Drag mi-e jocul românesc, etc., prin 
ele George Breazul urmărind realizarea acelei unităţi organice, cum îi spune el, între 
melodie, grai şi mişcare. Punând accent deosebit pe latura patriotică şi religioasă a 
educaţiei, George Breazul mai propune : Începand cu clasa a III-a primară, toţi şcolarii 
vor învăţa şi vor şti să cânte în afară de cântece prevăzute pentru fiecare clasă, 
următoarele: Imnul regal, Pe-al nostru steag, Tricolorul, Hora unirii, Deşteaptă-te 
române, Ca un glob de aur şi Bravi copii ai României precum şi o rugăciune la intrarea în 
clasă — Doamne al puterilor, o rugăciune la ieşirea din clasă — Cu noi este Dumnezeu, 
Troparul hramului bisericii de care ține şcoala, Mântuieşte Doamne poporul Tău, 
Christos a înviat, Naşterea Ta Hristoase şi Prohodul (melodiile bisericesti strămoşeşti)” 
*4 

Exceptând cântecele religioase, din care unele se regăsesc şi în manualele actuale, 

celelate legate de sentimentul patriotic au constituit o permanență în repertoriul şcolar. 

Veridicitatea concepției didactice a marelui pedagog a verificat-o timpul. Astăzi, după 

mai bine de 70 de ani de la elaborarea ei, principiile, metodele şi o bună parte din 

cântecele sale se află la baza învățământului muzical românesc. 


Atitudini critice faţă de metoda și repertoriul apusean din învățământul 
românesc 


Încă din primii ani ai carierei sale didactice (1920) profesorul George Breazul va 
adopta o atitudine critică faţă de învățămânatul muzical din şcoală prin articolele: 
Observaţiuni relative cu privire la învțământul muzical în şcoala secundară; 
Învățământul artistico-educativ în şcoala secundară. Din nevoile învățământului 
muzical în şcoala secundară. Concursul coral inter-şcolar. În aceste articole se remarcă 
“claritatea , adâncimea scurtării fenomenelor complexe ale culturii muzicale în 
societatea noastră şi aspectul ei educativ, caracteristici ce vor rămâne constante ale 
activităţii publicistice până la sfârşitul vieții *5 

Pentru a atrage atenţia autorităților asupra anacronismului ce persista de atâta timp 
în învăţământul muzical, George Breazul va continua să desfăşoare o intensă campanie 
de articole în publicaţiile timpului (Cuvântul, Acțiunea, Muzica, Gândirea, România 
literară) încercând să convingă pe această cale şi marea masă a maeştrilor de muzică de 
necesitatea schimbării cât mai grabnice a sistemului existent. Dar cea mai importantă 
întreprindere a sa în acest sens va fi lucrarea Un capitol de educație muzicalală. Tratând 
această lucrare într-un studiu al său, în legatură cu atitudinea profesorului George 
Breazul faţă de didactica muzicală din şcoala romanească, muzicologul Petre Brâncuşi 
scria: “Obiectul de învăţământ devenit muzica vocală era după expresia lui, fără cârmă, 
plutea în nesiguranță, îşi dizolva rostul prin zădărnicia aparenţelor de activitate. 
Valorile artistice pe care le încorporează arta muzicii nu puteau pătrunde în viaţa 
copilului din şcoală sau adolescentului sub forma tiranică a teoriei şi solfegiului, a 
teoriei şi tehnicii muzicale (aşadar), de 100 de ani de când a fost introdusă în şcoală, 
astfel a înţeles şi astfel a fost predat învăţământul muzical. Prin urmare, tradiţia practicii 
muzicii în şcoală dar şi principiile didactice adoptate , consacrate oficial şi puse în 
aplicare în învățământul nostru, pierdeau din vedere însăşi natura artistică a muzicii şi 
limitau obiectul predarii ei la latura tehnică şi teoretică, desigur în măsura în care aceste 
noțiuni de tehnică şi teorie corespundeau , în condiţiile de atunci, sensului lor adevărat. 
Redusă la hibride exerciţii de citire a notelor, muzica în şcoală a devenit dexteritate iar 
dascălul, profesorul, era numit maestru.” *6 

În capitolul Educție şi instrucție din vasta lucrare Patrium carmen George 
Breazul face o analiză amănunţită a didacticii apusene practicată în şcoala românească, 
arătând cu exemplificări demonstrative că instrucția practică se realiza pe sfereotipele 
solfegii ce erau searbede exerciții de citire şi intonaţie muzicală sau referindu-se la 
învățământul primar, arată că la acest nivel, educaţia muzicală se realiza printr-un 
repertoriu de cântece din Colecțiuni de cântece frobeliene a lui Frederich Seidee 
apărută în 1887 la Viena şi Cânrări pentru uzul şcoalelor primare de Julius Wiest . 
Aceste colcecţiuni erau alcătuite din melodii în majoritate germane, cu adaptări de texte 
româneşti ca de exemplu: Albinita = Das Bienchen; Vulpe, tu mi-ai furat gâsca = 
Fuchs, du host die Gaus gestohlen, De la Dunăre la Sena=Wzolbie lezy (Dans 
polonez), O, brad frumos=Des tannenbaum etc. Facem o paranteză să consemnăm că 
astăzi, după aproape un secol şi jumătate de la introducerea acestor cântece în 
repertoriul şcolar (ce nu întâmplător le-am ales ca exemple) ele se mai regăsesc încă în 
manualele actuale şi evident, în repertoriul elevilor. Astfel: Albinita- astazi A/bința mea 
cu menţiunea la autor dupa Delcasso (în manualul de clasa a Il-a) , O, brad frumos - 
astăzi cu acelaşi titlu, cu menţiunea la autor melodie germană (manual de clasa a IV-a), 
Vulpe, tu mi-ai furat gâsca-astăzi Vulpea şi gâsca fără menţiune la autor (manual de 
clasa a IV-a), De la Dunare la Sena — astăzi Bardul din Mircesti cu menţiunea la autor 
Pietro Mezzetti (manual clasa a V-a) etc. Apartenența străină a acestor cântece a fost 








demonstrată de George Breazul în lucrarea Patrium Carmen, capitolul Educţie şi 
instrucţie. De altfel, o analiză structurală a formei acestor cântece va evidenția 
încadrarea acestora în tiparele simetrice clasice specifice muzicii occidentale, alternanța 
funcțională T-D-T ducând fără echivoc la afirmarea sistemului tonal în care sunt 
concepute exemplele la care ne-am referit. Când noua orientare didactică impusă prin 
demersurile la care ne-am referit în capitolele anterioare, dar mai ales şi prin 
demersurile ilustrului pedagog începea să se materializeze prin actele normative, acesta 
consemna: “Abia acum ni se învederează greşelile ce am săvârşit, păşind vreme 
îndelungată, pe drumuri care nu sunt ale noastre, încercând să creem bunuri care nu 
germinează şi nici nu se pot altoi în firea noastră. Smulşi din făgaşul dezvoltării fireşti 
şi aceasta chiar din activitatea sistematică a învățământului public organizat şi întreținut 
de stat, am ignorat, cu voie, fără voie, în acţiunea de educaţie, cele dintâi porunci de 
aflat şi luat în seamă într-o asemenea acțiune: cele care derivă din structura noastră 
sufletească, din freamătul de gânduri şi simţiri, de tradiţii şi năzuinţe, ce se pot desluşi 
în manifestările de viaţă şi de cultură ale poporului (...) şi astfel de la cântecul micilor 
şcolari ai grădiniţelor de copii şi ai învățământului muzical primar, până la organizațiile 
muzicale, apoi în armată și în biserică, în aşezămintele speciale de învățământ muzical, 
pretutindeni a fost ignorat ethosul caracteristic al melosului românesc (...) De aceea, 
astăzi când începem să ne trezim din naivele iluzii şi din ridicolele ambiţii de a face ca 
Europa sau a ne întrece cu Europa, cumințindu-ne, dezmeticindu-ne din aceste 
vânturate visuri de europenism, să ne întoarcem pocăiţi la vatra nevoilor muzicii 
româneşti.” *7 

Din primii ani ai carierei sale, profesorul George Breazul desfăşoară şi o intensă 
activitate în domeniul criticii muzicale. Nu în puţine articole ale sale, el dezvăluie şi o 
altă realitate, cea din sălile de concert. Condeiul său era neiertător nu numai faţă de cei 
incapabili de a recepta opera de artă, dar şi față de cei care trebuiau să o creeze sau să o 
re-creeze. Referitor la prima categorie, cea a publicului, la care lipsa de pregătire 
necesară înțelegerii actului artistic era de multe ori evidentă, profesorul nu s-a limitat 
doar la o atitudine critică exprimată prin articolele sale. “Cu concursul unor instituții 
muzicale, societăţii (compozitorilor români) şi a unor interpreţi de prestigiu, inițiază 
audiții muzicale şi concerte-lecţii pentru elevi, tineret şi pentru alte categorii de iubitori 
ai muzicii din capitală” *8 

Astfel menţionăm inaugurarea în 1928 a audiţiilor publice organizate de Cercul 
analelor Române ce vor fi precedate în nenumărate rânduri de prelegerile profesorului. 
În 1931-1932 aceeaşi instutuţie va organiza un amplu ciclu de prelegeri despre marile 
perioade ale istoriei muzicii unde alături de George Breazul va participa si C-tin C. 
Nottara. Dimitrie Cuclin, Sabin Dragoi. În 1928-1930, C-tin Kirițescu , inspector de 
muzică în Minister, inițiază un ciclu de audiții radiofonice (emisiuni muzical-educative) 
în care al doilea ciclu 7 audiții va fi susținut de George Breazul. Deşi participarea la 
astfel de activităţi era, am putea spune, o permanenţă pentru profesori, el le considera 
insuficiente. În concepția sa, educația muzicală din şcoală va fi aceea ce va avea un rol 
deosebit şi în înțelegerea marilor valori ale muzicii universale. Deci, o nouă orientare în 
didactica muzicală se cerea şi din acest motiv. Schimbări conceptuale şi organizatorice 
a Legii Spiru Haret din 1898, modificată în 1913, se cereau din 1921 prin memoriul 
adresat Ministerului Istrucţiunii Publice de Runiunea artistico-educativă din România. 
Cele expuse în memoriu, în esență reclamau de fapt înfăptuirea unei reforme în 
învățământul artistic educativ. Astfel se menţiona : 

“1, Ca articolul 3 din Legea învățământului secundar să fie modificat în sensul că 
să se prevadă (...) muzica vocală să fie înlocuită cu muzica spre a da copilului cultura 
estetică muzicală pentru patrunderea operei naționale; 


2. Ca articolul 23 sa fie modificat în așa fel ca educaţia fizică, plastică, muzică şi 
lucrul manual să formeze grupă artistico-educativă 1...) să se înlăture aliniatul ultim 
care prevede deosebirea de denumire a titlurilor diferitelor specialităţi, excluzându-se 
astfel titlul de maestru; 

3. Să se creeze secții pedagogice pe lângă conservatoarele de muzică şi şcolile de 
arte frumoase (...) în aceste şcoli se vor preda absolvenţilor de liceu cunoştinţele 
tehnice de specialitate în scopul de a pregăti profesori precum şi psihologia şi 
pedagogia, însotite de practica pedagogică necesară. 

4. Programele analitice ale învățământului artistico-educativ să fie neaparat 
revizuite, amplificate şi completate atât în ce privește materialul de predare cât şi 
metodele de predare. 

5. În fine, vă rugam să binevoiţi a aviza la măsurile de echitate , pentru a da 
posibilitatea tuturor maeștrilor sa fie asimilați cu colegii lor, profesorii de alte 
specialităţi” *9 

În acelaşi spirit, în articolul program din Buletinul Reuniunii artistico-educative 
din România, apărut în septembrie 1921, George Breazul consemna “reprezentanţii 
acestui învăţământ, profesorii de muzică (...) sufăr neajunsuri morale şi materiale în 
îndeplinirea misiunii lor educative. Învăţământ şi profesori, părăsiţi în desconsiderarea 
pe care, fără justificare, împrejurările le-au atribuit-o, se pierd în străduinţi zadarnice, 
irosindu-şi capacitatea instructivă şi educativă sub ponosul dexrerirății şi maeştri „ ce 
pare a stigmatiza orice pornire de înviorare în această ramură de învăţământ. Din aceste 
pricini, rareori s-au putut dobândi rezultate apreciabile de pe urma predării materiilor de 
studii artistico-educative şi astfel, rareori am putut să lucrăm în adevăratul spirit 
educativ al disciplinelor noastre de învățământ ... * *10 


Propuneri pentru înnoirea învățământului muzical 


Paralel cu demersurile de aşezare a muzicii şi slujitorilor ei în drepturi egale şi 
nediscriminatorii în raport cu celelalte discipline de învăţământ, George Breazul va 
desfăşura o susținută activitate în vederea înfăptuirii reformei în învăţământul muzical. 
Astfel, în conferința Arta muzicală în cultura românească ținută în ciclul Politica 
culturii organizat de Institutul social român, George Breazul prezintă urmatoarele 
propuneri de măsuri: 

l. Reforma radicală a învăţământului muzical din școlile primare şi secundare, 
profesionale și industriale 


2. Naţionalizarea conservatoarelor de muzică, crearea de clase speciale sau 
transformarea actualelor clase de teorie şi solfegii de pe lângă conservatoarele de 
muzică în clase de cultură generală muzicală care alături de învăţământul particular 
muzical să ne formeze amatorii, diletantismul muzical român. 

3. Înfiinţarea de societăţi corale bărbătești şi mixte comunale. 

4. Organizarea de șezători muzicale în care poporul să-și poată exprima şi să se poată 
distinge înclinațiilor sale muzicale. 

5. Orchestre comunale sau judeţene . 

6. Reiînvierea cântecului muncii în şcoli şi în popor. 

7. Cultivarea cântecelor regionale. 

8. Introducerea muzicii instrumentale în învăţământul public aşa cum e în liceele 


militare. 
9. Reorganizarea actualelor şcoli de cântăreți în seminarii sau gimnazii muzicale. 








10. Predarea de studii muzicologice în universităţi pentru pregătirea cercetătorilor , 
profesorilor şi criticilor. 

11. Coruri universitare (Colegium musicum) şi înjghebări instrumentale universitare. 

12. Corurile bisericeşti , nuclee de societăți corale. 

13. Muzici militare organizate în aşa chip ca ostaşul să regăsească idealizată atmosfera 
spirituală din care a pornit. 

14. Cărţi de cântece pentru popor, biserică, şcoală şi armată. 

15. Institut de cercetări muzicologice. 

16. Muzeu de instrumente şi jucării muzicale româneşti. 

17. Gimnastică ritmică pe baza datelor coregrafice populare româneşti. 

18. Protejarea conservatoarelor comunale. 

19. Determinarea compozitorilor de a nu scrie numai pentru un auditor abstract ci 
pentru un public român, pentru şcoală, armată şi biserică. 

20. Reorganizarea corurilor şcolare, în legatură cu societăţile corale şi cu familiile 
elevilor. 

21. Asigurarea educării şi pregătirii muzicale chiar din timpul şi vârsta şcolarității a 
elementelor cu dispoziții muzicale excepţionale 

22. Ansambluri corale şi orchestrale la festivități, acele extaze mistice sub înrâurirea 
muzicii, preludiu al fraternității, solidarităţii şi unităţii naţionale. 

23. Biblioteci musicale *1 1 

O mare parte din aceste propuneri se vor concretiza în prevederile Legii 

Angelescu din 1928 cu reglementări în 1929. Procesul de înfăptuire cu adevărat al 

reformei se pornise prin această nouă lege elaborate care privitor la învățământul 

muzical prevedea : 

l. Introducerea muzicii în învățământ ca artă înlăturându-se vechea concepție de 

dexterități. 

2. Extinderea câmpului de activitate de la cel restrâns de muzică vocală la muzică. 

3. Este cerută profesorului de muzică o deosebită şi serioasă pregatire artistică, 

stiintifică si pedagogică 

4. Valorificarea şi aplicarea muzicii create de geniul popular ca materie de învățământ 

şi descoperirea, folosirea şi însuşirea puterilor educative cuprinse în cântecul şi jocul 

popular și în muzica bisericească stramoşească. * 12 


Concretizarea ideilor reformei în acte normative 


Noua concepţie didactică a marelui pedagog, sinteză predecesorilor şi 
contemporanilor săi ce au militat în acest spirit, se legiferase, însă propunerile lui, după 
cum s-a arătat, erau mult mai multe, vizând o sfera mult mai largă. Comparând-o cu 
celelalte discipline care în şcoală se învaţă de la noţiunile elementare până la cele mai 
complexe, el constată că muzica este condamnată să se rezume doar la abecedar, la 
noţiunile elementare. Propune în acest sens studiul tuturor domeniilor direct legate de 
fenomenul muzical ca: armonie, contrapunct şi fugă, instrumente, forme muzicale, 
istoria muzicii. În perioada mutaţiei vocii, propune studiul muzicii instrumentale iar din 
clasa a V-a (astăzi a IX-a). studiul muzicii de cameră. Chiar dacă erau logice, aceste 
propuneri nu se puteau realiza în acea perioadă aşa cum nu se pot realiza nici astăzi, din 
motive logice, în învăţământul de cultură generală. 


Pentru masa doritorilor de a se iniţia în domeniul muzicii dar şi pentru cei ce 
doresc să-şi aprofundeze cunoştinţele în acest domeniu, George Breazul reia în 
articolele sale propunerea de a se înfiinţa biblioteci muzicale. 

Legat de procesul educaţiei muzicale în școală. după elaborarea şi apariția legii din 
1928 pedagogul se va preocupa de realizarea programelor analitice. Fără a intra în 
amănunte, vom enumera doar aceste acte normative prin care reforma preconizată de 
marele pedagog urma să se înfăptuiască având şi un suport legal. 

- 1928 — Programa analitică pentru învăţământul secundar 

- 1936 — Programa analitică a muzicii în școlile de copii mici 
- 1937 — Programa analitică a învățământului supraprimar 

- 1938 — Programa analitică a școlilor normale de învăţători 

În aprilie 1936 a avut loc la Praga, Congresul internaţional de educație muzicală. 
Modul cum s-a prezentat delegaţia română condusă de profesorul George Breazul a 
stârnit un viu interes în rândurile participanţilor. Prezentarea de manuale, programe, 
diagrame colorate ilustrând 16 tipuri de şcoli unde muzică figura ca obiect de 
învățământ, diagrame cu felurile de muzică predate în şcoală “un bogat material 
fotografic constând din jucării muzicale populare şi icoane din viața muzicală a copiilor 
și a ţăranului român, a format o latură foarte originală şi apreciată a standului 
românesc” *13 

Expunerea teoretică Educaţia muzicală în România a fost insoțită de exemplificări 
muzicale susținute de un cor din 30 eleve de la Azilul Elena Doamna. Prezenţa 
romanească a făcut impresie deosebită participanţilor la congres. Putem spune că prin 
această reprezentare, profesorul şi pedagogul George Breazul făcuse şi o propunere 
didacticii muzicale europene. 


Note: 

*] Ionescu, Alma, Cornea, Indrumator pt. predarea muzicii la cl.I-IV, Ed.did sip ed, 
Buc.,1978,p.5 

*2 *3 *4 Breazul,George, Patrium Carmen, Scrisul romanesc, 
Craiova,1948,p.633,628,620 

*5 Parocescu, Nicolae, George Breazul educator, Studii de muzicologie, 
Ed.muz.Buc.1969,p.158 

*6 *7 *8 *9 *10 Breazul George,Un capitol de educatie muzicala, Cartea romaneasca, 
Buc.1937, p.33,151,152 aput Breazul George, Melos si ethos , Romania literara 
nr.40,19.11.1932; 163, 212, 213 

*] 1 Breazul,George, Patrium Carmen, Scrisul romanesc, Craiova,1948,p.708,709 
*12 Parocescu, Nicolae, George Breazul educator, Studii de muzicologie, 
Ed.muz.Buc.1969 vol. V, p.166,167 

*13 Breazul,George, Muzica romaneasca la Praga, Cartea romaneasca, Buc.1936,p.8 

VALENȚELE EDUCATIV-FORMATIVE ALE ÎNVĂŢĂMÂNTULUI 
INSTRUMENTAL 


Profesor Elena Schimbinschi 
Liceul de Artă Z Sr. Paulian, Drobeta Turnu Severin 


Zi, perspectiva paradigmei umaniste a educaţiei credem că „poezia şi 


artele, în general, sunt cheia <<orală>> a accesului ființei la judecată, prin urmare 
prezenţa lor în planurile de învăţământ și selecțiile operate de educatori în câmpul culturii 
artistice reprezintă condiţia accesului fiinţei la sine” ig 

Experiența educațională a dovedit că dintre arte muzica dezvoltă gândirea logică, 
memoria, atenţia distributivă, afectivitatea, voința, imaginația, creativitatea, spiritul de 
ordine şi disciplină, punctualitatea. Profesorul Jean Lupu ” consideră că învăţarea, de mic 
copil, a unui instrument muzical, favorizează dezvoltarea intelectului. 

În timpul studiului micul instrumentist îşi exersează: 

Vointa - prin sustragerea de la obișnuitul joc spontan, subordonând interesul unei. 
activită artistice formative; 

Atenţia distributivă - prin simultaneitatea analizatorilor implicaţi în decodare: 
partituri; 

Gândirea logică- prin rezolvarea raportului matematic între diferitele valori de 
note şi intervale muzicale; 

Memoria- prin reținerea şi redarea conformă a zecilor de pagini muzicale; 

Imaginaţia- prin căutarea de corespondențe concrete cotidiene pentru mesajul 
muzicii respective; 

Creativitatea- prin solicitarea copilului la interpretare personală şi chiar angajarea 
sa în creația muzicală; 

Afectivitatea- prin efectul benefic pe care îl are muzica asupra spiritului. 

Modelul educațional umanist vizează dezvoltarea echilibrată a celor două emisfere 
cerebrale, fapt realizabil în cadrul unui învăţământ instrumental organizat. Procesul de 
învățare muzical-instrumentală solicită atât emisfera dreapta, a gândirii fără limbaj, a 
înțelegerii nonverbale, a percepţiei spaţiale şi a recunoaşterii formelor, a ritmului şi 
imaginaţiei; cât şi cea stânga, a reprezentării logice, semantice, raționale. 

Prin prisma teoriei inteligențelor multiple aparținând psihologului Haward Gardner, 
acceptăm faptul că în cadrul instituţionalizat al învăţământului muzical instrumental, 
testele de acceptare vizează în principal inteligența muzicală şi ritmică a celor care înțeleg 
lumea prin melodie ritm şi armonie, a celor care preferă ca stil de învățare preponderent 
cel auditiv. Dar natura învăţământului instrumental muzical dezvoltă implicit: 

Inteligența logico-matematică - calculul duratelor, rapiditatea la timpi diferiți; 
Inteligența vizual-spaţială - prin exersarea citirii la prima vedere, ce presupune 
recunoaşterea rapidă a configuraţiilor grafiei muzicale ; 

Inteligenta chinestetică - prin inventarierea repertoriului gestual cântului la 
instrument şi selectarea gestului eficient în redarea sunetului dorit; 

Inteligența interpersonală - prin abilitatea de a înțelege acţiunile şi motivațiile 
altor persoane în actul receptării fenomenului muzical; 

Inteligența intrapersonală - prin introspecţie, în redarea convingătoare a imaginii 
muzicale; 

Inteligenta existentială - alegerea însăși a unui învățământ muzical instrumental 
este un răspuns dat existenței, ființa umană alegând pentru devenirea ei existenţa, în bună 
măsură, în sfera sublimului. 


Formarea de viitori interpreţi, compozitori, muzicologi sau, la rândul lor, profesori, 
este o muncă nobilă, interesantă şi dătătoare de satisfacţii. Profesorul se realizează şi 
trăieşte viaţa sa de creaţie în toţi aceia pe care îi învaţă şi îi aduce la un înalt grad de 
pregătire muzicală. Forma specifică a muncii pedagogice dusă cu fiecare elev în parte, 
cere şi totodată face mai uşoară stabilirea unei legături directe între profesor şi elev. Ea 
dă profesorului o mai largă posibilitate de a cunoaşte şi influenţa pe elev, nu numai în 
ceea ce priveşte instrucția de specialitate, dar şi din punct de vedere general uman. Pentru 
aceasta, pe lângă o bogată cultură generală şi muzicală, profesorul trebuie să posede 
trăsăturile de caracter şi de voință, stăpânire de sine, consecvență, exactitate şi 
punctualitate, simţul răspunderii şi dragoste de muncă - pe scurt, toate acele însuşiri a 
căror prezenţă caracterizează o structură etică superioară. 

Prin însuşirile sale, profesorul insuflă elevilor dragoste de muncă, seriozitate, interes 
pentru artă şi nu pentru succese facile şi efecte exterioare. Acest proces de influențare a 
elevilor se produce la fiecare lecţie, la fiecare contact cu aceştia şi este tot atât de 
important pentru formarea lor, ca însuşi conținutul tehnic muzical al lecției. 

Profesorul trebuie să ştie să pătrundă în conştiinţa elevilor, să stimuleze gândirea şi 
sentimentele lor, să-i ridice şi să-i poarte pe calea pasionantă a artei căreia i s-au dedicat. 
Pentru aceasta este necesară din partea lui o permanentă dăruire intelectuală şi afectivă, 
fără de care nici o lecţie nu poate fi convingătoare şi nu îşi atinge scopul. 

Elevii trebuie înarmaţi cu criterii ştiinţifice de apreciere a frumosului în artă, la 
nivelul lor de înțelegere în funcţie de vârstă şi de posibilităţi. Elevii trebuie îndrumați să 
înțeleagă tot mai profund sensul operei de artă, rolul ei de cunoaștere a realității, 
modalitatea specifică de reflectare, îndeosebi în muzică, posibilitățile pe care le are arta 
de a influenţa, de a transforma conştiinţa oamenilor. 

Profesorul trebuie să cunoască aptitudinile, ca şi lipsurile fiecărui elev, ceea ce 
presupune din partea sa un fin spirit de observaţie. Să recunoască tipul temperamental 
căruia îi aparţine elevul, fiind totodată conştient cărui tip îi aparţine el însuşi. 
Supraveghind cu atenţie deficienţele elevului, să se străduiască pe de altă parte să îi pună 
în valoare calităţile, astfel ca elevul să se simtă permanent susținut de o atitudine pozitivă, 
constructivă, încurajatoare. 

În munca sa cu elevii, profesorul să tinda spre măiestrie pedagogică. Această 
măiestrie, prin care se înţelege capacitatea de a organiza şi desfăşura procesul pedagogic, 
se dezvoltă în decursul activităţii sale practice, care trebuie întregită însă printr-o continuă 
studiere a lucrărilor pedagogice generale şi metodice de specialitate. Măiestria 
pedagogică se manifestă, între altele, prin priceperea de a formula pe înţelesul elevilor 
învăţăturile predate, prin aplicarea adecvată şi în spirit creator a procedeelor didactice şi 
de specialitate, precum şi prin capacitatea de a analiza rezultatele aplicării lor. 

În multe domenii de activitate. mai ales în artă, manifestarea aptitudinilor este direct 
dependentă de procesul conștientizării prezenţei acestora, de tendința de autodepăşire, de 
marea răspundere pe care o reprezintă. Chiar atunci când facem referiri la o personalitate 


artistică nu vom putea izola talentul ca latură productiv-valorică, în sistemul de atitudini, 


de implicaţiile motivaţionale - declanşatoare de acțiuni de nivel general de dezvoltare 
psihică. 
Actul înțelegerii este rezultatul funcţional al mai multor factori interdependenți cu 


acțiune simultană, cum ar fi: posibilităţile intelectuale ale elevului, nivelul atins de 
gândire, treapta de abstracţie şi generalizare pe care se află noţiunea; experienţa cognitivă 
a elevilor (referenţialul),nivelul dezvoltării memoriei logicii voluntare, motivaţia optimă, 
capacitatea de mobilizare psihică pentru învăţarea logică. 

În relaţia elev - proces de învăţământ. cunoașterea nivelului de dezvoltare 
intelectuală al fiecărui subiect al instruirii este deosebit de importantă pentru folosirea 
unor metode adecvate care să permită individualizarea învățământului astfel încât fiecare 
elev să îşi dezvolte la maximum capacităţile și aptitudinile prin procesul învăţării. 

Particularitatea intrinsecă a învățământului instrumental care se axează în clasă, în 
cadrul orei de curs, asupra unui singur elev, în locul unui grup de elevi, constituie un 
avantaj enorm atât pentru instrucţie şi mai ales pentru educaţie. 

SONATELE PENTRU PIAN ȘI VIOLONCEL DE 
LUDWIG VAN BEETHOVEN 


Profesor Delia Simionescu 
Liceul Garabet Ibrăileanu laşi 


Dupa cum spune Wilhelm Berger, sonata “poate fi asemuită cu un tărâm 


întins ce participă la mareea genurilor muzicale înrudite”. 

Istoria evoluţiei sonatei a avut mai multe faze complicate şi câştigate în timp. 
Astfel, în secolul al XVI-lea, termenul de sonată (care vine de la “suonare”? — a suna) 
devine cunoscut, distingând piesele instrumentale de cele vocale. Compozitorii atraşi de 
posibilităţile din ce în ce mai bogate şi variate ca expresie a instrumentelor , încep să scrie 
numeroase lucrări destinate acestora. Astfel are loc o departajare a instrumentalității şi 
vocalităţii în compunerea diferitelor forme pe care acestea le dețin. 

Sonata clasică vieneză apare odată cu definitivarea genului de sonată şi evoluţia 
formei spre un stadiu superior. Ea se întâlneşte în creația celor trei mari compozitori 
clasici, unanim recunoscuţi ca genii ale muzicii: Haydn, Mozart şi Beethoven. Desigur că 
forma de sonată, în varianta ei cea mai apropiată de perfecţiune, cea care a rămas valabilă 
şi până astăzi, apare în perioadele de maturitate din creaţiile acestor compozitori. Astfel, 
cristalizarea formei de sonată cuprinde ultimele patru decenii ale secolului al XVIII-lea. 

Sonatele clasice reprezintă, în marea lor majoritate, cicluri instrumentale în mai 
multe mişcări, contrastante ca tempo şi tonalitate. 


Privire generală asupra sonatelor pentru pian si violoncel 


Este interesant de remarcat că , dacă legat de simfoniile si lucrările sale 
concertante, Beethoven se bucură de o notorietate pe care nici un alt compozitor nu o 
poate egala, creaţiile sale camerale au pătruns mai puţin în conştiinţa marelui public și 
asta nu pentru că ar fi mai puţin bine scrise cu pur şi simplu pentru că în general muzica 
de cameră cere un efort suplimentar în receptare, nu vine spre tine, răpindu-te în vârtejul 
sunetelor, ci te cheamă spre ea, îţi solicită toate disponibilităţile senzoriale, afective şi 
intelectuale. 

În ceea ce-l priveşte pe Beethoven, nu numai că a fost un genial mânuitor al 
materiei sonore, ci rămâne in istoria muzicii, a culturii,a umanităţii, ca una dintre cele mai 
alese, mai nobile şi mai generoase ființe. Altitudinea sa interioară, căldura inimii,a 
sufletului său,materializate în muzica sa. continuă să radieze cu o forță ce pere a creşte 
direct proporţional cu timpul ce ne desparte de perioada in care a trăit. 

Beethoven rămâne la aceeaşi altitudine şi în creaţia sa camerală. Este doar mai 
nuantat, mai interiorizat. De altfel se impune o constatare: pe parcursul activităţii sale de 
creator, marele compozitor nu s-a fixat niciodată la un singur gen. Succesiunea opusurilor 
sale (138 la număr) evidenţiază o remarcabilă varietate (cu predominanţa totuşi a 
genurilor pur instrumentale). Beethoven va rămâne însă toată viața o personalitate cu un 
pronunţat dinamism interior, o personalitate in continuă devenire. Așa se face că extrase 
din contextul creaţiei sale, lucrările dedicate unui instrument sau unui grup de instrumente 


(ex. Sonatele pentru pian, vioară şi pian, trio-urile. cvartetele) vor evidenția această 
evoluție. 

Sonatele pentru violoncel şi pian au o localizare aparte în cadrul larg al muzicii 
camerale beethoveniene. Ele apar înaintea primelor sonate pentru vioară şi pian şi 
continuă după încheierea ciclului de 32 de sonate acordate acestui ansamblu. 

Prin felul în care aceste sonate apar în creaţia compozitorului, au rolul de a 
evidentia într-o delimitare foarte netă, cele trei perioade de creaţie beethoveniană. Astfel 
primele două, notate cu număr de opus 5 (1 și 2) ţin de tinerețea lui Beethoven, de 
începuturile sale componistice. Sonata a 3-a poartă număr de opus 69 — aparţine deci 
deplinei maturităţi, iar ultimele două, împlinind parcă arcul unei perfecte simetrii, sunt 
împlantate în gândirea târzie, dinspre sfârşitul vieţii compozitorului. Ca şi primele, poartă 
ambele acelaşi număr de opus 102. Deci : op.5 (2 sonate), op. 69 (1 sonată) şi op.102 (din 
nou două sonate).Faţă de “sonatele pentru pian” ce rămân o statornică reflectare a 
evoluţiei compozitorului şi faţă de sonatele pentru vioară şi pian, compuse una dupa alta 
într-o scurtă perioadă creatoare (1797-1803), sonatele pentru pian si violoncel apar 
sporadic, ilustrând idei şi căutări răzlețe şi fiind despărțite de vreme îndelungată, uneori şi de 
trecerea unui deceniu. 

O primă pereche de lucrări, Sonata în fa major şi Sonata în sol minor (opus nr. 5), 
apare în anul 1796; mult mai târziu, în 1807, Beethoven face surpriza unei noi asemenea 
lucrări, Sonata în la major, op. 69, pentru ca în plină maturitate creatoare, în anul 1815, să 
elaboreze ultimele două sonate, Sonata în do major şi Sonata în re major op. 102, dedicate 
acestui duo instrumental. 

Într-un singur moment a mai fost atras compozitorul de îmbinarea sonorităţii lor. 
în anul 1801, când a compus două lucrări în genul variaţiei pe o temă :12 Variaţiuni pe o 
temă din “Juda Makkabaus” de Händel şi 7 Variaţiuni pe o temă “Bei Mannerm”, de 
Mozart, ambele neintegrate de compozitor în lista de opusuri. 

Puţine la număr, cele cinci sonate pentru violoncel și pian rămân deosebit de 
reprezentative pentru modul în care Beethoven a gândit şi a compus din deceniu în 
deceniu, pentru căutările sale stilistice şi pentru concepţia sa estetică. 


Sonatele în fa major şi sol minor op. 5 

Primele creaţii opus nr. 5, Sonatele în fa major şi în sol minor,au fost dedicate 
regelui Friederich Wilhelm II al Prusiei.S-au făcut cunoscute sub denumirea de “Sonatele 
berlineze” pentru că au fost prezentate de compozitor împreună cu celebrul celist francez 
Jean Louis Duport în metropola prusiană.Ambele sonate op.5 au o succesiune aparte de 
mişcări: prima lentă, ce se constituie ca o introducere pentru forma de sonată ce urmează 
și două mişcări rapide.Tonul beethovenian se impune cu claritate din paginile acestor 
două prime creaţii, în profunzimea şi noblețea muzicii din introduceri, în relieful şi sensul 
întrebător al ideilor de bază, în travaliul şi permanenta înnoire a aspectelor stilistice din 
procesul lor de transformare, în forţa contrastelor dintre elanuri şi visări, dintre dramatic 
şi crescânda luminozitate a simţămintelor lirice. 

Remarcabilă în aceste prime două sonate pentru violoncel şi pian este tratarea 
egală a celor două instrumente, metodă aplicată şi la creaţiile pentru vioară şi pian. 


Sonata în la major op.69 

“O fantezie improvizatorică rară, ce domină peste arhitectura formei de sonată 
(Allegro ma non tropo) şi împletește splendoarea melodică cu dinamismul acțiunii 
muzicale, atât de subtil, diversificat, de-a lungul diferitelor acte ale întregului” 


Compusă în aceeaşi perioadă cu Simfonia în do minor (a cincea). această creație — 
cea mai iubită de interpreţi — concentrează principalele trăsături ale spiritului 











beethovenian, manifestat la maturitate, fără ca partitura ei să cuprindă semne ale 
căutărilor şi soluţiilor stilistice caracteristice gândirii târzii. 

Sonata op. 69 apare într-un moment în care compozitorul simţea că ansamblul 
realizat de vioară şi pian nu mai corespunde nevoilor sale expresive. Se îndreaptă astfel 
către violoncel, pentru ca imediat după această sonată să compună Trio-ul op. 70 pentru 
pian, vioară şi violoncel, reunind astfel cele trei instrumente aflate în centrul creaţiei sale 
camerale. “Lucrările se înscriu astfel drept componente pe planul unei spirale mereu 
ascendente” 

Sonata în do major şi sonata în re major op.102 

Aceste două sonate realizează trecerea, sau puntea, către lucrările de maturitate 
din creaţia lui Beethoven: ultimele sonate pentru pian (supranumite “transcendentale”), 
marile cvartete. Ele constituie debutul unei noi perioade din creația sa, o perioadă în care 
gândirea şi stilul său componistic suferă transformări importante. Principalele modificări 
aduse de aceste două sonate, care vor fi accentuate şi subliniate în ultimele cvartete, se 
petrec în structura formelor. 


Lucrările, compuse în anul 1815 şi dedicate contesei Maria von Erdody, sunt 
inovatoare şi neconvenţionale, şi poartă amprenta unei personalități îndrăzneţe, care 
realizează, în aceşti ultimi ani ai creaţiei, o sinteză extraordinară, prefigurând totodată 
elemente de limbaj care vor fi utilizate abia în Romantism. Ideile filosofice care stau la 
baza conţinutului expresiv din aceste sonate realizează echilibrul între aceste tendințe, 
fiind totodată şi punctul de plecare pentru această nouă direcţie abordată. Prima sonată 
din acest ansamblu, sonata în do major poartă chiar, pe prima pagină a manuscrisului 
menţiunea “Freie Sonate”? (sonata concepută liber), o confirmare a dorinței 
compozitorului de a se exprima liber, în afara normelor convenționale. 

Însă “libertatea de care Beethoven dispune în următoarea perioadă a creaţiei sale, 
nu reprezintă părăsirea cuceririlor clasice, ci adaptarea lor la claritatea gândirii sale din anii ce 
vor urma” 

Vincent d'Indy a considerat sonata în re major, op. 102 nr. 2 drept “una dintre cele 
mai înalte inspiraţii melodice beethoveniene”. Tot el propune, pentru o analizare coerentă 
din punct de vedere structural a acestei sonate, forma de lied tripartit. În această viziune, 
primul fragment ce exprimă un sentiment reţinut, de durere şi tristețe, culminează în 
secțiunea mediană, pentru ca să concluzioneze, în final printr-o atitudine demnă şi 
stăpânită. Caracterul fugat reprezintă intenţia compozitorului de a finaliza în mod lucid un 
conflict emoţional puternic. 

Stilul improvizatoric extrem de coerent şi curgător, scriitura polifonică extrem de 
complexă, liniile melodice concise, dar foarte expresive, sunt modalități de exprimare 
aparținând de stilul baroc, pe care Beethoven le preia şi le îmbină cu măiestrie cu ceea ce 
era contemporan în creaţia sa, conferindu-le astfel o nouă dimensiune şi noi valențe 
creatoare. 

JOHANN SEBASTIAN BACH - GENIU AL BAROCULUI 


Protesor Corrnel Solovastru 
Colegiul National de Artă Octav Băncilă laşi 


(Pina vorbim despre Baroc într-un sens metaforic putem spune că este o 

„perlă cu margini neregulate” . 


Acest curent este caracteristic secolelor XVII şi primei jumătăți a celui de al 
X VIII-lea. 

Curentul artistic — baroc - se caracterizează prin grandios, monumental, cu linii 
curbe, bogat ornamentate. Prima dată, acest curent apare în arhitectură. În muzică, frazele 
sunt lungi, cu linii melodice largi. Se cristalizează sistemul tonal (M- Major si m- minor), 
se perfecţionează genurile, apărând şi unele noi. Apar şcoli instrumentale: violonistice în 
Italia, orgă în Germania şi clavecin în Franţa. Va lua amploare din punct de vedere 
muzical madrigalul, anticipând „dramma per musica” viitoarea operă. Tot acum se pun 
bazele stilului armonic şi începe să apară basul cifrat, iar vocile de mijloc pot fi 
improvizate. Cele mai importante genuri din acea epocă erau: dramma per musica (gen 
sincretic), tema cu variaţiuni (l- ciaccona, Il-pasacaglie, III- folie), oratoriul (religios, mai 
rar laic), cantata (idem oratoriului, dar de dimensiuni mai mici), suita (partita sau ordre), 
suita clasică (A4/lemanda, Couranta, Sarabanda, Gigue), fuga, sonata (da chiesa, da 
camera şi a tre - din ultima va evolua cvartetul mai târziu), suita orchestrală, concertto 
grosso şi uvertura. 

Unul dintre titanii barocului a fost Johann Sebastian Bach, despre care, marele 
clasic Ludwig van Beethoven spunea că „nu este un pârâu (bach) ci este un fluviu”. 

Bach se înscrie în istoria muzicii universale ca un geniu creator autentic, care s-a 
ridicat deasupra epocii sale, având capacitatea excepțională de a desfăşura o inepuizabilă 
forţă de creație şi de a da naştere unor lucrări nepieritoare. 

Johann Sebastian Bach s-a născut la Eizenach, în 21 martie 1685, într-o familie de 
remarcabili muzicieni, organişti şi capelmaiştri ai oraşelor germane ale cărei ramificații 
cuprind două secole. 

În 1703 Bach intra ca violonist la capela principelui de Weimar, apoi până în 1723 
va trece prin Armstadt, Miilhaussen, Köthen în calitate de organist, violonist, clavecinist 
şi capelmaistru. În Armstadt va compune: „Capriciu la despărţire de fratele iubit” (J. 
Cristophe), prima lucrare cu program, primele cantate, prelucrări corale şi lucrări pentru 
orgă. În 1723 ocupă postul de cantor la Leipzig, unde legase o prietenie cu compozitorul 
Hasse. In 1747 compune lucrarea „Ofranda operei - Das musikalishe Opfer” dedicată 
regelui Frederic al II-lea. 

Aflându-se la hotarul dintre perioada polifonică şi cea armonică, creația lui Bach 
reprezintă odată cu sinteza genială a cuceririlor trecutului şi piatra fundamentală a 
armoniei clasice. Aproape în toată creaţia sa putem spune că Bach l-a slujit pe Dumnezeu 
prin muzică, dedicându-i Acestuia o mare parte a activităţii sale componistice. 

Dintre lucrările mari cu caracter religios este suficient să amintim „Patimile după 
loan”, „Patimile după Matei”, „Marea Messă”, „Oratoriile de Crăciun şi de Paşti”, 
„Magnificat” etc. Din creaţia laică a lui Bach fac parte lucrările: Cantate profane, 6 
” Golea, A. — „Muzica din noaptea timpurilor până în zorile noi” Vol. II, Editura muzicală, Bucureşti, 1987 
pag. 78 








concerte brandemburgice, concerte instrumentale (de vioară, concertul pentru două viori, 
l, 2, 3 şi 4 clavecine şi diferite alte instrumente), suite pentru clavecin (6 franceze, 6 
engleze şi 6 germane), suite pentru violoncel, pentru orchestră etc. 

Pentru orgă a compus numeroase preludii, corale, toccate, fantezii, Pasacaglia în 
do minor, Toccata şi Fuga în re minor etc. 

Lucrările scrise cu scop didactic: 

„Caiet pentru Ana Magdalena Bach”, cea de a doua soție, pe care a învăţat-o 
să cânte la clavecin; 
„Caiet pentru fiul meu Friedeman Bach”; 

- 12 mici preludii; 

- 6 mici preludii; 

-  Invenţiuni la 2 voci; 

-  Invenţiuni la 3 voci; 

-  Preludii şi fugi „„Clavecinul bine temperat” - 2 caiete (au fost create de Bach 
tot cu scop didactic). 

El a vrut să demonstreze posibilităţile noului instrument (acordat temperat) de a 
folosi toate tonalitățile majore si minore, cât şi posibilitatea de a modula cu uşurinţă dintr- 
o tonalitate în alta. 

Dar importanța „Clavecinului bine temperat” nu se rezumă numai la rolul 
educativ-pedagogic prin includerea întregului cerc de tonalități în practica componistică şi 
interpretativă. Preludiile şi fugile de Bach conferă fiecărei game majore şi minore o 
adevărată caracterizare poetico-muzicală. Ele posedă o mare valoare artistică, fiind 
apreciate de muzicologia contemporană ca „adevărate poeme lirice pentru pian, pline de 
inspirație, cu un conţinut profund şi un caracter variat, desăvârşite ca formă şi ca măestrie 
a expresivității”. 


Preluiul și fuga în fa minor 
BWY 881 caietul 2 numărul 12 


Preludiul este o piesă introductivă scrisă într-o formă liberă, ca și toccata sau 
fantezia. El precede o formă strictă, precum suita sau fuga. Rolul lui este de a familiariza 
ascultătorul cu tonalitatea lucrării şi mai ales de a-i capta atenţia pentru a urmări fuga, a 
cărei structură este mai elaborată şi necesită o concentrare mai mare. 

Deşi preludiul are o formă liberă (în general), la Bach observăm că se conturează 
structuri asemănătoare toccatei, invenţiunii, sau chiar allemandei (cu 2 secțiuni). 

Este şi cazul preludiului în fa minor din Caietul 2, care are 2 secțiuni distincte (cu 
semne de repetiţie) şi o scriitură în care se îmbină stilul armonic cu cel polifonic, fără 
voci obligate (procedeu specific formelor libere în stil baroc). Atmosfera preludiului este 
liniştită (andante mosso), caldă, expresivă, destul de sobră, amintind de sonoritățile orgii. 

Primele 4 măsuri tratate armonic, secvenţează nişte terțe duble, apoi sexte la mâna 
dreaptă pe un bas în legato (la mâna stângă) cu caracter grav. 





Răspunsul, pe un joc figurat ca la toccată. aminteşte de schimbarea registrului la 

Ideea de la început se reia la urmă dezvoltată 

După reluarea celor două fraze, mai dezvoltat, motivul iniţial este preluat de mâna 
stângă, sincopat şi suprapus basului (deci mâna stângă conduce 2 voci, iar mâna dreaptă 
se suprapune cu arpegii în șaisprezecimi). Ambele mâini coboară în secvenţe, modulând 
spre tonalitatea relativei majore La bemol în care se încheie prima secţiune. Pe ultimele 4 
optimi apare o voce interioară la mâna dreaptă, ce intervine cu motivul inițial (mi, re, re, 
do). 

Secţiunea a Il-a începe cu ideea iniţială pe La bemol mai transparentă, suavă, 
senină, mai amplă, dar în scurt timp se va tensiona. 

Ca şi în Allemandă (sau în sonata preclasică - monotematică), secțiunea a Il-a 
aduce o prelucrare a materialului tematic, un fel de dezvoltare, ceea ce face ca secțiunea a 
Il-a să fie mai lungă. Un şir de secvenţe coborâtoare pe transfigurarea motivului inițial 
tensionează discursul muzical, culminând cu momentul declamator, recitativ, element pe 
care îl întâlnim în multe preludii de Bach. de obicei spre sfârşitul piesei. 

Aici, în Preludiul în fa minor. apare la mâna stângă un dialog la 2 voci bazat pe 
motivul iniţial, în timp ce mâna dreaptă coboară în secvenţe pe arpegii. 

După aceste 4 măsuri, tensionate (recitativul este un element dramatic), cu 
indicația marcato, atmosfera se destinde, se linişteşte, cadențând în poco ritenuto pe 
dominantă întrebător parcă, apoi discursul este reluat în tempo liniştit, pregătind 
încheierea. Ultimele 8 măsuri au un caracter concluziv şi după 2 acorduri în forte 
(septimă micşorată pe treapta a şaptea a dominantei) care suna întrebător, răspunsul vine 
in piano calm. 





Fuga 

Subiectul fugii, scurt, concis, începe cu repetarea variată a unui motiv ritmic bazat 
pe un joc legato-staccato şi o codetă construită pe şaisprezecimi care se continuă în 
primul contrasubiect. 

Motivul principal, datorită jocului legato - staccato, poate părea vesel, jucăuş. 
Chiar Mugellini adaugă la alegretto vivace e brioso (între portative) indicația burlesco, 
ceea ce ar însemna „de un comic grotesc”. Nici tonalitatea minoră, nici atmosfera 
serioasă, gravă, din preludiu nu pot conferi fugii un aer vesel, glumeţ, ci cel mult şăgalnic. 

Se ştie că Bach nu a lăsat nici o indicație de frazare sau interpretare, lăsându-le pe 
acestea la latitudinea interpretului. Atmosfera generală a fugii este uşor tensionată, cu o 
pulsaţie neîntreruptă de şaisprezecimi, care trec de la o voce la alta, dar nu se opresc deloc 
pe parcursul întregii lucrări. 

Subiectul este expus de vocea I, in nuanţa piano. Vocea I însoţeşte răspunsul cu 
primul contrasubiect (în şaisprezecimi), dar la codetă apare un al doilea contrasubiect în 
optimi egale (staccato). 

După un interludiu de 3 măsuri îşi face intrarea vocea a Ill-a cu subiectul la 


tonalitatea fa minor, iar vocile superioare dialoghează pe un Joc imitativ. 

După o pauză de 4 măsuri, vocea a II-a aduce şi răspunsul (tonal) tot în La 


major, 


bemol 

















Apare din nou la vocea a doua minorul melodic in coborâre (Bach). 
În continuare aceleaşi secvenţe din debutul dezvoltării, capul tematic fiind la vocea 


a doua. 





În ultima măsură din pagina a Il-a apare la mâna stângă tema (subiectul) în 
tonalitatea iniţială (fa) 





Este o falsă repriză tonală şi de fapt se continuă dezvoltarea. După o serie de 
elemente din subiect şi contrasubiect, tema se va auzi la vocea a doua. 

Urmează apoi secvența capului tematic la mâna stângă în urcare: 

După un interludiu mai lung în care capul tematic urcă în secvenţe la vocea a III-a, 
iar vocile superioare au un joc imitativ, subiectul apare la vocea I în tonalitatea si bemol 
minor (subordonată lui fa, dar înainte de a se încheia) ca într-o stretta voce. 

Ultimele 8 măsuri încheie fuga într-o sonoritate plină, care se amplifică treptat, 
susținută de 3 pedale armonice ce se sprijină pe sunetul Do din registrul grav (octava 
mare) în timp ce vocea I coboară în secvențe pe răsturnarea capului tematic culminând pe 
cadenţa finală, care sună amplu, hotărât, în poco ritenuto pe sunetul fa în fortissimo. 

MUZICIENI GĂLĂTENI. IPOSTAZE CREATOARE 


Profesor Suşnea Adina 
Liceul de Artă Dimitrie Cuclin Galaţi 


Din patriotism local dar şi din realitatea obiectivă pe care istoria muzicii 


româneşti ne-a dovedit-o, susţinem ideea că mulți muzicieni sunt legaţi de numele 
oraşului Galaţi. Cunoscând fenomenul artistic muzical din zona geografică amintită, ne 
propunem o prezentare sintetică a acelor creatori care s-au născut, au studiat sau au 
activat o perioadă mai mică sau mai îndelungată de timp în acest loc. Sunt muzicieni a 
căror afirmare s-a făcut simțită începând cu a doua jumătate a sec.al XIX-lea şi primele 
decenii ale sec.XX.. muzicieni care au contribuit pe diferite căi la consolidare şcolii 
naționale româneşti. Dintre aceştia, Alfonso Castaldi, Dimitrie Cuclin, loan C.Bohociu, 
Teodor Teodorescu, Theodor Fuchs, au avut ca principală preocupare domeniul 
componistic. Acestora li s-au alăturat şi alte personalități ale muzicii româneşti care au 
activat în domenii precum publicistica sau folclorul: Grigore Ventura, Constantin 
C.Cordoneanu, Bazil Anastasescu, Tudor Pamiile. 

Din sec.XX si până în perioada contemporană, lista compozitorilor gălățeni se 
îmbogățeşte cu noi nume precum Ludovic Feldman, Theodor Grigoriu si Valentin 
Gheorghiu. 

La o simplă enumerare am putea formula remarca potrivit căreia aceşti muzicieni 
şi-au adus aportul în mod inegal în procesul de edificare a culturii autohtone. In acelaşi 
timp trebuie însă reţinută diversitatea preocupărilor acestor personalități artistice 
îndreptate atât spre domeniul componistic cât şi spre domeniul muzicologic, reprezentat 
prin publicistică, contribuţii teoretice sau folceloristică. Conexiuni ale acestor preocupări 
sunt frecvente în activitatea muzicienilor gălăţeni, rareori conturându-se o specializare 
singulară. Acest fapt se datorează poate cerințelor varii care le-au fost adresate de viaţa 
culturală a timpului. 

O coordonată semnificativă în cunoaşterea contribuţiilor muzicienilor gălățeni 
credem că este latura comună din care rezultă legătura acestora cu melosul popular. lată 
de ce. în demersul nostru am urmărit această constantă, exprimată în domeniul 
componistic prin variate căi de valorificare a folclorului până la integrarea acestuia în 
limbajul muzicii universale. Legătura cu folclorul este evidentă şi în domeniul 
muzicologie, cu atât mai mult cu cât compartimentele amintite, respectiv publicistica, 
gândirea teoretică şi folcloristica au reprezentat sursa de informare cea mai directă asupra 
vieţii muzicale precum şi modalitatea de comunicare nemijlocită a unor inițiative sau 
idealuri estetice. 

lată bunăoară, pe tărâm publicistic, Grigore Ventura şi Constantin C.Cordoneanu, 
ambii născuţi în Galaţi, prin scrisul lor obiectiv au sprijinit afirmarea muzicii naționale, 
activitatea lor marcând şi începuturile muzicologiei noastre moderne. 

Grigore Ventura s-a impus în viața culturală a țării prin vastitatea preocupărilor, 
ca dramaturg, compozitor, traducător, critic de teatru şi muzică, reputat publicist. Cea 
mai importantă latură a activităţii sale a fost cea de gazetar . In scrierile sale a militat 








pentru valorificarea în muzica cultă a melosului folcloric, având convingerea că în creație 
„compozitorii noştri se vor întoarce la izvorul limpede al muzicii populare”. 

La rândul său, Constantin C.Cordoneanu are meritul de a fi fondat şi editat din 
surse proprii cea mai longevivă publicație muzicală românească (14 ani) intitulată 
„România Muzicală”. El a susţinut de asemenea, autenticitatea artei naționale, a combătut 
influențele occidentale şi efectele acestora asupra frumuseții melosului folcloric. 

În aceeaşi zonă în care operează cuvântul, reținem si aportul unor muzicieni a 
căror activitate primordială este componistica: Dimitrie Cuclin, loan C.Bohociu, Theodor 
Fuchs. Prin diferitele forme ale gândirii teoretice, articole, eseuri sau cronici muzicale, 
studii de istoriografie muzicală şi folcloristică, ei şi-au exprimat opinii personale şi 
consideraţii asupra fenomenului muzical. 

Activitatea muzicologică pe care au desfăşurat-o a fost ocazională şi legată de o 
anumită publicaţie. De exemplu, Th.Fuchs a apărut la Arta muzicală , Ion C.Bohociu la 
Gazeta Artelor, iar Dimitrie Cuclin în Muzică şi Poezie. 

Oprindu-ne asupra lui Dimitrie Cuclin, cel mai de seamă gânditor muzical al ţării 
noastre, după afirmaţia lui Enescu, este cunoscută implicarea sa în curentul de promovare 
a şcolii naţionale pe baza folclorului. Scrierile teoretice „Folclorul și individualitatea 
creatoare” şi „Despre cântecul popular românesc” exprimă concepția asupra 
valorificării melosului popular. Interesantă ni s-a părut schimbarea de atitudine pe care a 
avut-o Cuclin în privința adeziunii totale în ceea ce priveşte influența folclorului asupra 
formelor şi genurilor muzicale. In „Gânduri asupra cântecului popular românesc “, 
Cuclin consideră că între naţional și universal trebuie să fie o relație de subordonare, 
muzica academică numind-o „marea artă”, în contrast cu „mica artă” cum a denumit 
folclorul. 

Un alt domeniu în care s-a făcut simțit aportul muzicienilor gălățeni este 
folcloristica. Surprindem şi în această latură diversitatea contribuţiilor prin ponderea 
folclorului literar în cazul lui T.Pamfile, prin culegeri propriu-zise la loan C.Bohociu şi 
Bazil Anastasescu, prin transcrieri de melodii populare la C.Cordoneanu, sau prelucrări 
ale cântecelor populare, la T.Teodorescu. Aceste contribuţii reflectă tendinţa existentă în 
epocă îndreptată spre afirmarea muzicii naționale, dar şi ipostazele multiple ale artistului 
începutului de sec.XX. 

De exemplu, Constantin C.Cordoneanu şi-a adus aportul la realizarea primei 
culegeri sistematice de dansuri populare, intitulată „Hora din Cartal”. Volumul a fost 
alcătuit de Pompiliu Pârvescu iar transcrierea melodiilor, cunoscute ca fiind primele de pe 
cilindru de fonograf aparţine lui C.Cordoneanu. 

La rândul său, Bazil Anastasescu, profesor, compozitor, preşedinte al Societăţii 
Corale „Carmen” şi colaborator apropiat al lui D.G.Kiriac., a fost atras de culegerea 
folclorului. La Galaţi Bazil Anastasescu a activat aproximativ 30 de ani în calitate de 
pedagog. 

De asemenea, munca de culegător cu directă consecinţă în creaţie l-a preocupat şi 
pe loan C.Bohociu, muzician plurivalent care mai bine de patru decenii a stimulat viața 
artistică gălăţeană. 

Un alt compozitor la care interesul pentru culegerea şi cercetarea melosului 
popular s-a reflectat şi în creaţie a fost Teodor Teodorescu, compozitor ieşean, care a 
activat 12 ani în Galaţi. Lucrările sale sunt ancorate în folclorul moldovenesc având la 
bază prelucrări ale melodiilor populare. 

O valoroasă sursă de documentare în cunoaşterea folclorului şi etnografiei 
române, o oferă scrierile lui Tudor Pamfile. Contribuţia sa constă într-o operă artistică 
bogată cantitativ şi variată ca tematică: colecții de poezii populare şi folclorul copiilor, 


evocarea mitologiei populare, prezentarea ciclului calendaristic etc. Tudor Pamfile a 
susținut ideea de valoare educativă a folclorului. 

In domeniul creaţiei muzicale, aportul compozitorilor gălăţeni se manifestă în 
forme şi genuri diferite, pornind de la momentul întemeierii școlii moderne de compoziţie 
ŞI până în prezent. In fruntea listei se situează Alfonso Castaldi, compozitor italian, 
aclimatizat pe meleaguri româneşti de la vârsta de 19 ani. Primul popas la venirea sa în 
România, a fost la Galaţi unde timp de cinci ani (1896 — 1901) a fost profesor particular 
de mandolină, chitară, vioară şi teorie muzicală. De numele său se leagă destinele şcolii 
muzicale romănești prin activitatea desfașurată ca pedagog, dirijor, compozitor. O 
contribuție însemnată pe care a avut-o ca pedagog a fost impunerea unei metode 
ştiinţifice în predarea compoziţiei şi introducerea tratării simfonice ca modalitate 
superioară a gândirii muzicale. 

Urmărind cronologic activitatea creatoare a compozitorilor care s-au intersectat cu 
oraşul Galaţi, încercăm să reliefăm orientarea acestora spre melosul popular în contextul 
general de reînnoire a muzicii culte româneşti pe baza folclorului. In această categorie ne 
gândim la Theodor Fuchs, Dimitrie Cuclin, loan C.Bohociu, Ludovic Feldman, Theodor 
Grigoriu şi Valentin Gheorghiu. 

Simbioza dintre melosul popular şi tendinţele muzicii universale a oferit o 
diversitate de soluţii stilistice în creația românească. In cazul lui Theodor Fuchs, muzician 
plurivalent care a activat la Galaţi între 1893-1901, domeniul componistic se 
caracterizează prin amprenta gândirii romantice dar şi prin orientarea spre repertoriul 
lăutăresc şi al muzicii orăşeneşti. Tematica de inspiraţie românească o întălnim în 
Rapsodiile pentru orchestră şi în lucrările coregrafice. 

La loan C.Bohociu, legătura cu melosul popular este exprimată prin transpunerea 
folclorului autentic țărănesc în forme şi genuri ale muzicii culte. Simbioza dintre 
influenţele muzicii universale şi trăsăturile specifice cântecului popular românesc apare şi 
la Dimitrie Cuclin. 

Păstrând proporțiile în ceea ce priveşte importanţa acestor compozitori în 
ansamblul muzicii româneşti, ne propunem evidențierea anumitor corespondențe care 
există între ei, fie în plan caracterologic, în decursul evenimentelor vieții, fie în ceea ce 
priveşte formarea, activitatea sau creația. Ambii s-au impus prin multiple ipostaze 
creator, interpret, dirijor, folclorist, publicist, teoretician, pedagog, ambii aparţin aceleiași 
generaţii care s-a afirmat după 1920, ambii poartă amprenta pregătirii occidentale. De 
asemenea, creația lor dovedeşte ataşamentul pentru folclor care se manifestă potrivit 
individualității fiecăruia dintre el. 

In paralela realizată ne-am referit la faptul că şi Cuclin și Bohociu au fost devotați 
muzicii românești, având modestie şi putere de muncă. Amăndoi au fost legaţi de Liceul 
Vasile Alecsandri din Galaţi, într-o relaţie de profesor-elev şi de asemenea, amândoi au 
participat la prima ediţie a Concursului de creație „George Enescu” din 1913. 

Urmărind reperele care evidenţiază corespondenţa dintre cei doi muzicieni, am 
ținut cont şi de faptul că amândoi au excelat în genul simfoniei. In contextul general al 
creației româneşti din primele decenii ale secolului XX, contribuţia compozitorilor Cuclin 
și Bohociu în acest domeniu are valoarea lucrărilor de pionerat. In 1910, amândoi 
realizează câte o lucrare simfonică, mai precis Simfonia intr-o singură parte în mi minor 
de D.Cuclin şi Simfonia Romantica în La major de loan C.Bohociu, prin care ei şi-au 
câştigat meritul de a fi deschizători de drum în acest domeniu. Cele două lucrări au 
valoarea unor punți de tranziţie între orientarea spre traditia simfonică europeană şi 
tendințele de afişare a specificului national. Corespondenta dintre Cuclin şi Bohociu, 
credem că există şi în ceea ce priveşte caracteristicile limbajului creator. Reţinem 
preferința ambilor compozitori pentru scriitura contrapunctică, dar şi valorificarea 








elementelor folclorice în datele esenţiale ale melosului popular (armonic, metric, ritmic, 
construcție). Nota dominantă caracteristică limbajului artistic la cei doi creatori gălățeni 
este valoarea expresivă atribuită polifoniei, dar şi înserarea în această tehnică 
componistică avansată a elementelor melodice de esenţă folclorică. 

In studiul efectuat asupra creaţiei compozitorilor gălățeni, am alăturat deliberat 
două personalităţi ale componisticii româneşti, Theodor Grigoriu şi Ludovic Feldman. La 
amândoi, orientarea artistică manifestată în direcția muzicii naţionale se îngemănează în 
mod progresiv şi constructiv cu elemente înnoitoare ale tehnicii componistice moderne. 

Vorbind despre Theodor Grigoriu ne gândim la o carieră de peste 60 de ani 
desfăşurată în Europa şi America. Este atras de genurile mari ale muzicii (oratoriu, 
cantată, simfonie, poem simfonic, suită) dar şi de cele camerale (cvartet, sonată, lucrări 
pentru pian, lied), manifestând totodată un deosebit interes pentru muzica de teatru şi 
film. Legătura sa cu folclorul este pe parcursul activităţii componistice într-o continuă 
transformare. 

Pornind de la prelucrarea citatului şi a folosirii temelor concepute după modele 
populare, continuând cu transpunerea modului de a gândi specific muzicii autohtone după 
exemplul lui Bartok şi Enescu şi mergând până la abstractizarea acestor experiențe 
folclorice, Theodor Grigoriu parcurge trepte importante în transformarea concepției sale 
creatoare. O noţiune frecvent întălnită în gândirea sa artistică este aceea de ethos, care 
exprimă interesul compozitorului pentru expresie, pentru esență. 

La fel ca şi la Theodor Grigoriu, Ludovic Feldman s-a afirmat după al doilea 
razboi mondial. In muzica românească el reprezintă un caz aparte şi complet inedit. După 
o bogată experiență de instrumentist în jurul vârstei de 50 de ani se reorientează spre 
domeniul componistic. 

De la momentul debutului şi până la lucrările finale creaţia sa corespunde unor 
etape importante al istoriei muzicii: tendințe neoclasice la început, apoi expresioniste, 
precum şi adoptarea unor procedee ale muzicii de avangardă. 

Caracteristica stilului său este dată de corelarea celor două direcțtii opuse, tradiția 
şi inovaţia, respectiv amprenta autohtonă îmbinată cu apartenenţa la cultura europeană. 

Un alt muzician gălățean inclus în lucrarea de față este Valentin Gheorghiu, artist 
complex apreciat pe tot mapamondul. Pianist, organist, dirijor, el desfăşoară la un înalt 
nivel şi o activitate componistică. Trăsătura dominantă a creaţiei sale este înclinația spre 
melodicitate, factura neoromantică combinată cu coloritul naţional al inflexiunilor 
populare. 

In succesiunea generaţiilor, periplul gălățean ar putea continua şi cu alte 
contribuţii care s-au impus în viața spirituală a ţării în ultimele decenii care întregesc 
imaginea cultural muzicală a acestei zone geografice. Să amintim doar două nume: Livia 
Teodorescu Ciocânea şi Silvia Macovei. 

Se poate conchide astfel, că spirala enunţurilor a avut o evoluţie ascendentă ceea 
ce ne duce cu gândul la cuvintele maestrului gălățean Theodor Grigoriu: „Tradiția este o 
zestre, un memorial al izbânzilor noastre pe plan sensibil ”. 

A rta secolului al XVII-lea este cunoscută în istorie sub numele de artă 


barocă, cu primele apariții în arhitectură, apoi în sculptură şi pictură, exponenții săi 
manifestând înclinație către grandios şi monumental. În istoria muzicii, acest secol este 
cunoscut drept un moment de răscruce, de mari sinteze şi în acelaşi timp ca un secol 
generator al întregii gândiri muzicale chiar şi pentru secolele care urmează. 

În acest secol, muzica avea un rol deosebit prin faptul că era folosită pentru 
anumite festivități ce se desfăşurau la marile curţi regale. Arta componistică a Barocului, 
care este întruchipată în tipare măreţe prin creația compozitorilor G.F. Haendel şi 
].S.Bach, reprezintă o adevărată sinteză a valorilor spirituale, o privire spre noi orizonturi. 

Alături de J.S.Bach, G.F.Haendel este cunoscut mai ales prin prisma lucrărilor 
vocale - operele şi oratoriile sale fiind de o reală importanță, deoarece mesajul lor este 
adresat cu adevărat poporului şi umanităţii. Faima acestor două genuri a pus în penumbră 
compoziţiile sale instrumentale, însă în cadrul muzicii de cameră, sonatele pentru două 
instrumente, sonatele à tre, alături de lucrările pentru clavecin ocupă un loc important şi 
premergător dezvoltării acestui gen. 

Din ansamblul lucrărilor haendeliene cele şase Sonate prezentate de autor în op./ 
rețin atenţia. Trebuie specificat faptul că în acea perioadă compozițiile gen sonată erau 
scrise pe un sistem de două portative: portativul de sus era destinat instrumentului 
principal, expresiv, scris în cheia acestui instrument (de obicei în cheia sol), iar cel de-al 
doilea portativ era în cheia fa şi conţinea basul cifrat, susținut de violoncel, de viola de 
gamba sau de clavecin. 

Melodia epocii baroce dispune de o mai mare libertate şi autonomie în comparație 
cu cea a Renaşterii. În această perioadă, ea reprezintă elementul principal al discursului 
muzical, câştigând în ambitus, în culoare şi în virtuozitatea executării ei. Aceasta se 
reflectă prin principiile raporturilor stabilite între cele trei funcţii principale de tonică, 
dominantă şi subdominantă, raporturi ce generează tensiuni şi relaxări. 

Organizarea tonal - funcţională a determinat un nou profil al liniei melodice, 
succesiunea sunetelor fiind subordonată funcțiilor principale sau secundare. Reproducerea 
severă a unui motiv pe aceeaşi treaptă era evitată în melodica Renaşterii; în Baroc, ea îşi 
găseşte deplină utilitate alături de tehnica secvenţării, deoarece în muzica instrumentală 
era permisă practicarea lor nelimitată în plan intervalic, ritmic şi în cel al combinațiilor. O 
altă caracteristică a melodiei baroce o reprezintă utilizarea cromatismelor pentru 
nuanțarea culorilor şi a liniilor sonore, cât şi bogata ornamentație. Se folosesc apogiaturi 
şi mordente cu execuţii în diferite tehnici, rrilurile cu diverse moduri de început şi sfârşit 
şi chiar ornamente de tip melismatric. ce erau obligatorii în execuţia interpretului solist 
(ştim că notarea pasajelor melismatice s-a făcut de diversele edituri, tocmai pentru că se 
cunoştea această obligativitate). 


Ritmul este legat indisolubil de planul înălțimilor sonore, fiind cel care ordonează 
succesiunea variată, dar simetrică a duratelor. Mobilitatea ritmică a crescut o dată cu 
preponderența instrumentală a melodiei Barocului, fiind utilizate diviziuni raționale ale 
duratelor fie egale, fie variante ritmice inegale, precum și diviziuni excepționale (triolet în 
măsură binară). 

În general, pentru muzica barocă sunt caracteristice câteva imprecizii de notare: de 
exemplu trioletele compuse dintr-o pătrime și o optime erau înlocuite cu optimi cu punct 
şi şaisprezecimi. Prin valorile mai mici, compozitorii nu doreau să obțină un ritm mai 
picant, ci doar o simplificare grafică pe care oricine o înțelegea. 

Diversitatea ritmică se raportează perfect caracterului fiecărei mişcări din 
succesiunea tipică a genului, contribuind astfel la conturarea şi întregirea expresivității 
întregii arhitecturi. 

Polifonia a fost preluată din muzica vocală religioasă şi chiar laică a Renaşterii, de 
către muzica instrumentală barocă; aici, s-a realizat o adoptare şi o valorificare a 
procedeelor tehnice renascentiste într-o sinteza superioară impusă de aceasta. Astfel, a 
rezultat o polifonie armonico-tonală care avea la bază basul cifrat cu întregul complex de 
elemente ale sistemului (acorduri, note melodice de legătură, de broderie, întârzieri etc.), 
toate gândite în cele două moduri: major şi minor. 

Armonia reprezintă organizarea verticală a discursului muzical direcționată de 
basul general, căruia i se supune orice alcătuire melodică simplă sau complexă. 
Fundamentul armonic are la bază şi aici, ca în toate compoziţiile muzicale preclasice, 
acordurile treptelor I, IV, V, considerate trepte principale, acestora adăugându-li-se cele 
secundare II, III, VI şi VII, îmbogăţite cu acorduri de septimă pe toate treptele şi de nonă 
de dominantă cu note melodice de pasaj, întârzieri, suspensii, pedale şi broderii. 

Dinamica a continuat să-i preocupe pe compozitorii preclasici astfel încât practica 
notării intensităţilor dinamice se extinde tot mai mult, cele mai frecvent întâlnite fiind 
cele în ecou (piano — forte), dar sunt fructificate şi cele de traseu (treptat, pornind de la 
pianissimo şi ajungând la fortissimo). Chiar dacă nu întotdeauna intensităuile dinamice 
sunt notate, acest lucru nu înseamnă că ele nu trebuie folosite, bineînţeles, cu 
discernământ şi cu gust artistic. 

Agogica se conturează treptat ca dimensiune stilistică secundară, Barocul fiind 
bogat în termeni de mişcare, ce vor fi ulterior preluaţi în practica instrumentală. Totuşi, 
nu sunt notate decât rareori, la sfârşitul unei mișcări (părți) prin termenii rit. sau coroană. 

Fiecare muzician interpret fie el violonist, cântăreţ sau pianist, trebuie să producă 
cu ajutorul instrumentului său, sunete cu anumite calități expresive. Nimic nu 
înfrumuseţează mai mult o execuţie instrumentală decât o sonoritate cantabilă, plină de 
conținut şi bun simţ, cu ajutorul căreia se pot reda imagini, idei, sentimente, stări 
sufleteşti. În arta interpretării, rolul important îl are şi fundalul sonor care este determinat 
de trăsăturile generale ale stilului specific fiecărui compozitor şi fiecărui curent muzical. 
Lucrările muzicale din perioada Barocului reclamă în majoritatea cazurilor o sonoritate 
consistentă, plină de savoare şi prospețime chiar şi în nuanţe mici. 

De o importanță deosebită erau ornamentele caracteristice stilului baroc, 
ornamente care confereau muzicii mai multă elasticitate, şi care evidențiau anumite 
sunete melodice. Din categoria acestora putem aminti apogiatura lungă, care este cea mai 
însemnată; ea este întotdeauna accentuată şi se execută pe timp. Un alt ornament 
important este /ri/u/, care de foarte multe ori se aplică nu doar sunetelor deasupra cărora 
este pus semnul, ci uneori se execută şi pe sunete prevăzute cu semnul mordenrului. 

Începutul trilului se face de regulă cu sunetul superior. Există însă şi excepții: 

a) trilul trebuie început cu sunetul inferior numai atunci când este precedat de un 
sunet care are aceeaşi înălțime cu sunetul superior al trilului; 








b) trilul este început cu sunetul inferior atunci când este precedat de un sunet ce 
formează un interval de terță cu sunetul superior al trilului. Fiecare caz va fi atent analizat 
în vederea optării pentru formula autentică în care a fost conceput. 

Durata trilului variază în funcţie de valoarea notei şi în funcție de ceea ce urmează 
după acest ornament. 

Terminația unui tril poate fi constituită din unul până la trei sunete, iar atunci 
când valoarea notei este foarte mică este recomandat să se renunţe la terminaţie. Tot din 
categoria ornamentelor fac parte şi ornamentele de tip melismatic, care în părțile lente 
solicitau interpretului participarea efectivă şi afectivă. 

K.Ph.Emanuel Bach spunea că: „Un muzician nu poate emoționa decât dacă el 
însuşi este emoţionat; el trebuie să se transpună în toate afectele pe care vrea să le 
trezească la ascultători; el le transmite sentimentele sale şi îi determină să aibă şi ei 
aceleaşi trăiri”. 

Muzica de cameră din această perioadă, prin elementele cuprinse în cele patru 
puncte rezumate din evoluţia formei (ricercar, canzona instrumentală, suita, formele 
variaționale) se prezintă în cele mai variate configurații. De fapt, în această perioadă, 
muzica de cameră reprezintă un domeniu vast, cu forme şi mijloace particulare în 
ansamblul creaţiei muzicale, cu experiență dobândită din alte genuri, cu elemente de stil 
preluate şi cristalizate în muzica vocală şi instrumentală în decursul timpului. Ansamblul 
cameral reprezintă una din formele elementare de colaborare între mai mulți muzicieni 
pentru exprimarea artistică şi directă a emoţiei şi gândirii muzicale. Acest gen de muzică 
prezintă câteva trăsături comune: spiritul de colaborare, de dozare judicioasă a întregii 
acțiuni muzicale, prezentarea plastică a tuturor elementelor de conţinut şi de formă, 
printr-o tehnică specifică de tratare a substanței muzicale, care, cu timpul se va defini ca 
stil de cameră. 

Sonatele pentru vioară şi basso continuo de Haendel se evidenţiază prin noblețea 
dialogului dintre instrumentul solist şi cel de acompaniament. Prin preluarea delicată a 
motivelor melodice şi ritmice, cele două instrumente reuşesc să creeze şi să confere 
unitate, echilibru şi lejeritate expresivă. 

Amploarea frazei, caracterul cantabil, de o inegalabilă noblețe a desenului sonor, 
țesătura armonică, fac din sonatele haendeliene, prin vocea viorii, un monument al artei 
muzicale a timpului. Bogăția lor melodică, claritatea scrierii armonice, logica structurii au 
făcut ca ele să fie executate de-a lungul timpului în concerte, dar să constituie şi unul din 
primele contacte, deosebit de fructuoase, ale ucenicilor instrumentiști cu muzica 
adevărată. 

În partiturile creaţiilor baroce, foarte rar erau notate ligaturile. Știm doar că în 
muzica preclasică era folosită cu precădere trăsătura de arcuş detache, mai cu seamă în 
părţile cu tempo-uri mai rapide, în timp ce în părţile lente şi cantabile se recurgea la 
trăsătura de arcuş legato. 

În privința mijloacelor de interpretare violonistică ale muzicii baroce se pot utiliza 
trăsăturile de arcuş: detache cu toate derivatele sale: martellato, portato şi chiar spiccato, 
executat cu foarte mare prudenţă în porțiunea de sub mijlocul arcuşului, dar şi trăsătura de 
arcuş legato. 

Detache-ul Barocului (grand derache-ul) se realizează cu punct la coardă, cu 
presiune constantă pe toată porțiunea de arcuș. Această varietate a derache-ului o întâlnim 
în partea a Il-a a Sonatei nr.10, în partea I a Sonatelor nr. 12 şi nr.13 şi în partea a IV-a a 
celei din urmă sonate. 

În situaţia când presiunea se păstrează continuă şi egală pe toată porțiunea 
arcuşului, variind însă viteza. apare acel punct de coardă (fără diferență de presiune) 
despre care vorbeşte Y.Menuhin în Arta de a interpreta la vioară”. 


Reducând cantitatea de arcuş şi mărind tempo-ul. dar păstrând modul de realizare, 
obținem acel detaché, clar pronunţat, care mai târziu va fi folosit de W.A.Mozart. În cazul 
sonatelor haendeliene, acest defache va fi utilizat în secvenţările dinamice (repetarea 
motivului în nuanţă mică) a părţilor a I-a din Sonarele nr. 10, nr.12 şi nr.13. 

Detache-ul aerisit (întrerupt) se realizează cu presiune egală şi cu viteză mare, 
reducând sunetul la două treimi din valoarea sa. Proporția între sunet şi pauză trebuie 
păstrată riguros, în caz contrar (în special prin reducerea pauzei) se creează inegalităţi şi 
dezechilibre metro-ritmice. Este cazul trăsăturii specifice în special a părţilor a Il-a a 
Sonatelor nr.10, 12, 13, 14, 15, dar şi a părţii finale din Sonatele nr.13 şi nr.15. 

Trăsătura de arcuş legato se utilizează cu variantele sale: legato de expresie, 
legato de treceri peste coarde, legato sincopat sau chiar legato de tip bariolaj (pe coarde 
alternante); fiecare mod de arcuş îşi aduce contribuţia la definirea şi individualizarea 
caracterului şi expresiei întregii arhitecturi a sonatelor. 

În vederea realizării articulaţiilor clare ale ideilor muzicale amintim: repartizarea 
frazei în trăsătura de arcuş, utilizarea digitaţiei cea mai firească şi convenabilă, alegerea 
timbrelor şi felul vibrato-ului, sublinierea mişcării vocilor. Toate acestea solicită din 
partea instrumentistului multă abilitate în manevrarea arcuşului, o bună cunoaştere a 
problemelor de emisie şi sonoritate specifică Barocului, dar şi discernământ şi bun gust în 
selecția mijloacelor tehnico-expresive folosite. 

În realizarea dinamicii de tip baroc, alături de toţi factorii amintiţi, un rol important îl 
are accentul muzical. El reprezintă acel „nerv” vital fără de care interpretarea ar fi 
monotonă, inexpresivă şi fără viață. 

Accenitele dinamice se produc prin apăsarea arcuşului sau prin accelerarea vitezei de 
deplasare a acestuia, după care urmează o uşoară scădere a intensității sau chiar blocarea 
vitezei. O deosebită contribuţie la realizarea acestei Jeclamări o are modul de articulare a 
degetului şi vibraro-ul, care va fi modificat în elementele lui constitutive: amplitudinea şi 
frecvenţa. Raportul dintre acestea este variabil în funcție de intenţia de frazare: nu se va 
exagera însă, pentru a nu prejudicia obținerea sonorității caracteristice perioadei. 

În ceea ce priveşte ornamentele, acestea vor fi executate cu o articulație clar 
individualizată pentru fiecare sunet constitutiv, fără ca această mișcare să devină un scop 
în sine. Articulația va urmări realizarea expresiei: articulație activă, vioaie — pentru 
părțile repezi şi articulație fină, expresivă — pentru părţile lente, structurate în fraze de 
largă respiraţie. 

Lucrările se disting prin prospeţimea implicaţiei şi prin tendința de a păstra mai 
degrabă forma suitei aparținătoare trecutului decât aceea de a urma evoluţia sonatei 
viitoare. Claritatea şi grandoarea stilului, procedeele tehnice utilizate, procedee ce 
sintetizează experienţa acumulată a înaintaşilor şi contemporanilor săi, fac ca aceste 
creaţii instrumentale să fie abordate atât de amatori, cât şi de profesionişti. Întotdeauna 
însă, o obligație majoră revine interpretului: anume aceea de a identifica forma fiecărei 
fraze muzicale din contextul discursului muzical şi de a preciza elementele care o 
compun, toate acestea făcâdu-se pentru siguranţa unei execuţii logice. 

Integrată în erhos-ul rationalist al Barocului prin organizarea tipic tonală, prin 
structura ansamblului şi prin caracterul dialectic, Sonata a devenit capabilă să exprime 
dinamismul şi să fie una dintre formele cele mai puternice de exprimare a sentimentelor, 
fiind într-o mare măsura caracteristică tuturor compozitorilor şi tuturor interpreţilor 
instrumentiști. 

Arhitectura somptuoasă a Sonatelor lui Haendel se caracterizează prin unitatea 
ansamblului străbătut de acelaşi patos în fiecare dintre cele patru mişcări, ce sunt 
caracterizate prin noblețea şi amploarea liniei melodice, susținută din punct de vedere 
sonor de armonia convingătoare şi de cadențele ample. 





Putem concluziona că muzica instrumentală a constituit o puternică pârghie în 
dezvoltarea muzicii şi a concurat pe deplin în evoluţia acesteia spre epoca muzicii clasice. 
Sonata preclasică a reprezentat un stadiu important în dezvoltarea muzicii instrumentale 
de cameră. Sonata monotematică este rodul investigațiilor multiple, realizate pe tărâmul 
formelor muzicale. 

Prin aceasta, Sonatele pentru vioară şi basso continuo op.1 se înscriu în estetica 
timpului, aducând o valoroasă contribuţie la dezvoltarea genului instrumental-cameral. 

